
Sfântul Atanasie Athonitul, având numele de botez Avraamie, era de loc din Tra- 
pezunt, unde şi-a dobândit educația elementară, mutându-se apoi la Constan- 
tinopol. Sfântul Atanasie a strălucit în viaţa ascetică, în studiu, în rugăciune, în jer- 
tfa pentru binele obştesc, în administrarea mânăstirii ridicate de el, dar întru toate 
(chiar şi după adormirea întru Domnul) vedem că îl însoţeşte smerenia şi oroarea 
față de slava deşartă a lumii. Moaştele sale sunt adânc îngropate în Biserica Marii 
Lavre (deşi obiceiul de acolo este ca după un număr de ani să se scoată osemintele 
călugărilor şi să se depună cu toată cuviinţa în osuare), la vedere. Prăznuirea lui se 
face pe 5 iulie. 

Evanghelia şi Apostolul zilei 





17. Și coborând împreună cu ei, a stat în loc şes, EI şi mulțime multă de ucenici 
qi Săi şi mulțime mare de popor din toată ludeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

18. Și cei chinuiţi de duhuri necurate se vindecau. 

19. Și toată mulţimea căuta să se atingă de EI că putere ieşea din EI şi-i vindeca 
pe toți. 

20. Şi EL ridicându-Şi ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliţi, că, iată, plata voastră multă este în 
cer. 


Apostol 





Fraţilor, 

17. Ascultaţi pe mai-marii voştri şi vă supuneţi lor, fiindcă ei priveghează pentru 
sufletele voastre, având să dea de ele seamă, ca să facă aceasta cu bucurie şi nu 
suspinând, căci aceasta nu v-ar fi de folos. 

16. Rugaţi-vă pentru noi; căci Suntem încredinţaţi că avem un cuget bun, dorind 
ca întru toate cu cinste Să trăim. 

19. Şi mai mult vă rog să faceți aceasta, ca să vă fiu dat înapoi mai curând. 

20. lar Dumnezeul păcii, Cel ce, prin sângele unui testament veşnic, a sculat din 
morţi pe Păstorul cel mare al oilor, pe Domnul nostru lisus, 

21. Să vă întărească în orice lucru bun, ca să faceţi voia Lui, şi să lucreze în noi 
ceea ce este bine plăcut în faţa Lui, prin lisus Hristos, căruia fie slava în vecii 
vecilor. Amin 

În această lună (iulie), ziua a cincea — Prea cuviosul şi de Dumnezeu 
purtătorul părintele nostru Atanasie cel din Aton (Minei) 





La Vecernie 


După obişnuitul Psalm cântăm Fericit bărbatul... Slava întâia. La Doamne strigat- 
am..., punem Stilurile sfântului pe 8, glasul al 2-lea: 


Podobie: Cu ce cununi de laudă... 


Care laudă de cântări să aducem lui Atanasie? Celui împodobit cu faptele, şi îmbo- 
găţit cu darurile vărsării de lumina cea luminată de Dumnezeu; sabie, care taie por- 
nirile patimilor; stâlp, care străluceşte prin gând cu privirea sfeşnicului înfrânării, 
ce străluceşte în luminătorul sufletului, cu porunca lui Dumnezeu, celui ce dă viaţă 
tuturor. (de trei ori) 


Cu ce cununi de cuvinte vom încununa noi nevrednicii pe Atanasie ? Pe călăreţul 
cel cu călătoria prin văzduh, care se înalţă de umblă pe Cer cu dumnezeieştile aripi 
ale privirilor; pe turnul smereniei cel nesfărâmat; pe zidul chibzuinţei cel nemișcat; 
bună cuviinţa cea cinstită a obiceiurilor celor cu bună podoabă, pe cel ce se roagă 
pentru fiii săi lui Hristos Dumnezeu, celui ce singur este Milostiv. (de trei ori) 


Zori pururea luminate te-ai arătat cuvioase, luminător darurilor, care trage pe cei 
orbiţi de patima negurii către lumina cea neînserată, părinte Atanasie cugetătorule 
de Dumnezeu. Drept aceea ca pe unul ce ai înmulţit talantul, te-a arătat pe tine Hri- 

stos tămăduitor sufletelor, cela ce cu sabia cuvintelor tai putrejunea rănilor celor 
nevindecate şi dai sănătate de mântuire, celor ce se apropie de tine. (de două ori) 


Slavă... glasul al 6-lea 


Cât este de îndumnezeită viaţa ta, şi sfârşitul tău cu totul sfinţit, părinte Atanasie, 
că la acesta adunându-se toată mulţimea muntelui, dacă te-a văzut pe tine în pat 
fără suflare, strigă cuvinte de jale: Dă cuvântul cel de pe urmă slugilor tale, sfinte; 
învaţă unde-ţi laşi pe fiii tăi părinte, pe care cu adevărat ca un tată milostiv, şi 
iubitor de fii, i-ai miluit. Deci măcar că aici te acoperi în mormânt, dar toţi te avem 
sus, bogată părtinire şi rugător către Dumnezeu, noi cei ce te cinstim cu dragoste. 


Și acum..., a Născătoarei 


Cine nu te va ferici pe tine Preasfântă Fecioară ? Sau cine nu va lăuda prea curată 
naşterea ta ? Că Cel ce a strălucit fără de ani din Tatăl, Fiul unul născut, acelaşi din 
tine cea curată a ieşit, negrăit întrupându-se, din fire Dumnezeu fiind, şi cu firea 
om făcându-se pentru noi; nu în două feţe fiind despărțit, ci în două firi ne- 
amestecat fiind cunoscut. Pe Acela roagă-l curată cu totul fericită, să se miluiască 
sufletele noastre. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 

Prochimenul zilei şi citirile. 


De la înţelepciunea lui Solomon citire 
Cap. 3, Vers 10. 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a întru ochii celor nepricepuţi a muri, şi s-a socotit pedepsire 
ieşirea lor. Şi mergerea de la noi sfărâmare, iar ei sunt în pace. Că înaintea feţei 
oamenilor de vor lua şi muncă, nădejdea lor este plină de nemurire. Şi puţin fiind 
pedepsiţi; cu mari faceri de bine se vor dărui; că Dumnezeu i-a ispitit pe dânşii, şi 
i-a aflat luişi vrednici. Ca aurul în topitoare i-a lămurit pe ei, şi ca o jertfă de ardere 
întreagă i-a primit. Şi în vremea cercetării sale vor străluci, şi ca scânteile pe paie 
vor fugi. Judeca-vor limbi, şi vor stăpânii noroade, şi va împărăţii într-înşii 
Domnul în veci. Cei ce nădăjduiesc spre Dânsul vor înţelege adevărul, şi 

credincioşii în dragoste vor petrece cu Dânsul. Că dar şi milă este întru cuvioşii lui, 
şi cercetare întru aleşii lui. 


De la Înţelepciunea lui Solomon citire 
Cap. 5, Vers 16. 


Drepţii în veci vor fi vii, şi întru Domnul plata lor, şi purtarea de grijă pentru dânşii 
de la Cel preaînalt. Pentru aceasta vor lua împărăţia podoabei, şi stema frumuseţii 
din mâna Domnului; că cu dreapta sa va acoperi pe ei, şi cu braţul său îi va apăra. 
Lua-va toată arma dragostea lui, şi va într-arma făptura spre izbânda vrăjmaşilor. 
Îmbrăca-se-va în zaua dreptăţii, şi-şi va pune luişi coif, judecata cea nefăţarnică. 
Lua-va pavăză nebiruită sfințenia, şi va ascuţi cumplită mânie întru sabie, şi va da 
război împreună cu dânsul lumea asupra celor fără de minte. Merge-vor drept 
nimeritoare săgețile fulgerelor, şi ca dintr-un arc bine încordat al norilor, la ţintă 
vor lovi. Şi din mânia cea zvârlitoare de pietre, pline se vor arunca grindine. Întări- 
se-va asupra lor apa mării, şi râurile îi vor îneca de năprasnă. Sta-va împotriva lor 
Duhul puterii, şi ca un vifor va vântura pe ei, şi va pustii tot pământul fărădelegea, 
şi răutatea va răsturna scaunele puternicilor. Auziţi dar împărați şi înţelegeţi, 
învăţați-vă judecătorii marginilor pământului. Luaţi în urechi cei ce stăpâniți 
mulţimi şi cei ce vă trufiţi întru noroadele neamurilor. Că de la Domnul s-a dat 
vouă stăpânirea; şi puterea de la Cel Preaînalt. 


De la înţelepciunea lui Solomon citire 
Cap. 4, Vers 7. 


Dreptul de va ajunge să se sfârşească, întru odihnă va fi. Că bătrâneţile sunt 
cinstite, nu cele de mulţi ani, nici cele ce se numără cu numărul anilor. Şi 
căruntețile sunt înţelepciunea oamenilor, şi vârsta bătrâneților viață nespurcată. 
Plăcut lui Dumnezeu făcându-se, l-a iubit, şi vieţuind între păcătoşi, s-a mutat. 
Răpitu-s-a, ca să nu schimbe răutatea mintea lui, sau înşelăciunea să înşele sufletul 
lui. Că râvna răutăţii întunecă cele bune, şi neînfrânarea poftei, schimbă gândul cel 
fără de răutate. Sfârşindu-se peste puţin, a plinit ani îndelungaţi. Că plăcut era 
Domnului sufletul lui. Pentru aceea s-a grăbit a-l scoate pe dânsul din mijlocul 
răutăţii. Şi noroadele văzând, şi necunoscând, nici punând în gând una ca aceasta; 
că dar şi milă este întru cuvioşii Lui, şi cercetare întru aleşii Lui. 


La Litie 


Stihira hramului. Şi ale sfântului, glasul |: 

Să lăudăm pe cuviosul Atanasie, pe luminătorul lumii cel neapus, că a strălucit mai 
mult decât soarele întru întărirea credinţei, şi cu luminări a îndreptat adunările 
credincioşilor către bunătate. Întâi cu învățături de Dumnezeu insuflate, şi cu 
povăţuiri de cuvinte mântuitoare, care îi izvora din buze ca nişte izvoare 
îndestulate de apă. A doua trăgând pe toţi spre râvnă către fapta cea minunată, şi cu 
vieţuirea cea întocmai cu îngerii, arătându-se cu dumnezeiască cuviinţă la amân- 
două, adică, cu viaţă şi cu cuvânt, ca un prea ales îndreptător de fii. Cu ale lui 
sfinte rugăciuni Hristoase Dumnezeul nostru, păzeşte această turmă, şi întăreşte 
credinţa cea ortodoxă, ca un lubitor de oameni. 


Glas al 2-lea. 


Pe iubitorul de Hristos, pe cel cu numele nemuririi, pe tăinuitorul cel adevărat al 
Mântuitorului, care este laudă şi mărire şi îndreptător tuturor sihaştrilor, pe cel 
sfințit Domnului din pruncie, adunându-ne cetele părinților să-l lăudăm. Căci 
acesta zămislind întru sine dragoste dumnezeiască, a părăsit înşelăciunea lumii, şi a 
ridicat jugul lui Hristos pe umere, şi taberele dracilor le-a înfrânt cu bărbăţie, 
arătându-ne nouă prin fapte calea cea aleasă a dragostei lui Dumnezeu. Că pe 
aceeaşi călătorie, alergând şi el degrab, a ajuns lumina cea adevărată a Treimii 
celei atotfăcătoare, o minune de uimire! Şi lucru cuvios lui Dumnezeu, căci fiind 
pământean din fire, s-a făcut întocmai cu fiinţele cele înţelegătoare de gând, luând 
de la Dumnezeu nemărginită slavă şi cinste. Şi rugător ni se face nouă, ca să 
dobândim bunătăţile cele veşnice la ziua judecății. 


Glas al 4-lea. 


Nevoinţele cele prea minunate ale vieţii tale celei dintru sihăstrie, au uimit cugetele 
îngereşti, şi au spăimântat şi pe oameni; căci ca şi cum ai fi fost fără de trup, în 
trup de pământ te-ai luptat cu vrăjmaşii cei nevăzuţi. Ci dar toate neamurile bine 
credincioşilor te cântă pe tine, şi mai ales cinstită turma ta, laudă luminat ostenelile 
tale, ca şi cum ar fi scrise în stâlp, care l-ai arătat ca o cetate de veselie în pustiu, pe 
care o ai făcut lăcaş de bună cuviinţă cetei pustnicilor, care se înfrumuseţează cu 
minunile tale, ca cu nişte îmbrăcăminte de mult preţ, şi cu luptele tale cele vitejeşti. 
Ci a se păzi prin rugăciunile şi solirile tale Atanasie, cere de la Hristos, cel ce are 
mare milă. 


Slavă..., glasul al 5-lea 


Să trâmbiţăm în trâmbiţă de cântări; că darul Duhului cu glas mai frumos decât 
toată trâmbiţa ne cheamă pe toţi, spre lauda purtătorului de Dumnezeu, părinte. 


Ar Dr De De Dr de De dr Dr De De e Dr De Dr Dr de De de de dr fr Ar A 


Xp XP XP IP 3 ID e e 30 IE 3 2 2 2 E E 30 30 30 IE 2 DP E 30 IE E IE XX 


De De de De Dr De De De De de De Dr Dr de De De dr De Dr Dr dr de de dr drd 


Xp XP XP IP 3 2 E 2 E 30 E 3 2 2 2 2 E 30 E IE IE 2 E 2 XX 


Împărații şi boierii, să laude pe robul cel ales al Împăratului tuturor. Pe cel ce cu 
toată într-armarea Dumnezeiescului Duh, a biruit stăpânirile şi puterile țitorului 
lumii. Păstorii şi învățătorii, bine să lăudăm pe îndreptătorul şi izvoditorul păstoriei 
celei cu adevărat alese. pe cel curat întru dogme, pe cel viteaz întru credinţă, pe cel 
cu gândul înalt întru privirile minţii, întru fapte mai presus de nori, întru învățături 
pârâu de desfătare, pe îndreptătorul celor rătăciţi,pe întăritorul celor clintiţi, pe cel 
milostiv către toţi bolnavii. Lauda cea mare a muntelui Atonului, lăudându-l toţi 
să-i zicem: Coroana părinţilor Atanasie, părtineşte nouă slugilor tale totdeauna, şi 
mântuieşte turma ta cu rugăciunile tale părinte. 


Și acum..., a Născătoarei 


Să trâmbiţăm în trâmbiţă de cântări, că plecându-se de sus Împărăteasa tuturor, 
Maica Fecioara, încununează cu binecuvântare, pe cei ce o laudă pe ea. Împărații şi 
boierii să se adune împreună, şi să vestească cu laude pe împărăteasa, care a născut 
pe Împăratul, cel ce bine a voit să mântuiască cu iubirea de oameni pe cei opriţi de 
moarte. Păstorii şi învățătorii adunându-ne să lăudăm pe Maica cea prea curată a 
Păstorului celui bun, pe sfeşnicul de aur cel luminat, pe norul cel purtător de 
lumină, pe cea mai desfătată decât cerurile, pe sicriul cel însuflețit, pe scaunul 
Stăpânului cel în chip de foc, pe năstrapa cea de aur care ţine mana, pe uşa 
Cuvântului cea închisă, pe scăparea tuturor creştinilor, lăudându-o cu cântări 
dumnezeieşti, aşa să zicem: Palatule al Cuvântului, învredniceşte-ne pe noi smeriţii 
Împărăției Cerurilor, că nimica nu este cu neputinţă mijlocirii tale. 


La Stihoavnă 

Stihirile glasului al 5-lea: 

Podobia: Bucură-te, cămara... 

Bucură-te, cela ce vorbeşti cu cetele cele îngereşti cuvioase Atanasie. Căci cu 
adevărat pe pământ ai petrecut viaţa lor, nevoindu-te întru bunătate părinte, ară- 
tându-te oglindă neîntinată curăţiei, primind strălucirile Sfântului Duh, cele dătă- 
toare de raze, prea fericite de unde luminându-te, vedeai cele viitoare, şi spunându- 
le toate mai-nainte, fiind învăţat de la dumnezeiasca arătare de lumină a lui Hri- 


stos; pe care roagă-L, să dăruiască sufletelor noastre mare milă. 


Stih: Cinstită este înaintea Domnului, moartea cuviosului lui. 

Bucură-te, cel ce te-ai făcut începător sihaştrilor şi părtinitor nebiruit. Căci tăind 
rădăcinile patimilor, şi răbdând bărbăteşte năvălirile dracilor, ai scos la iveală 
rătăcirea lor cea pierzătoare de suflet, Atanasie, iar lucrarea Crucii Mântuitorului, 
şi puterea cea nebiruită o ai arătat, cu care şi încingându-te, ai biruit pe toţi cei ce 
se leapădă de dumnezeiasca arătare prin trupul lui Hristos; pe care roagă-L, să 
dăruiască sufletelor noastre mare milă. 


Stih: Fericit bărbatul carele se teme de Domnul, întru poruncile lui va voi foarte. 


Arătatu-te-ai stâlp cu chip de lumină, întărit cu bunătăţi şi nor umbritor celor din 
muntele Atonului, povăţuind de la pământ către Cer, pe cei văzători de Dumnezeu, 
şi cu toiagul Crucii despicând marea patimilor, şi biruind pe Amalic cel înţelegător, 
ai aflat suire neoprită către Cer, de Dumnezeu fericite; împreună cu cei fără de trup 
stând înaintea scaunului lui Hristos. Pe care roagă-L să dăruiască sufletelor noastre 
mare milă. 


Slavă..., glas al 6-lea 


Pe cela ce este podoaba părinţilor, lauda sihaştrilor, izvorul minunilor, şi către 
Dumnezeu solitor neruşinat, adunându-ne dimpreună, o iubitorilor de praznic, să-l 
lăudăm cu laude de cântare, zicând: Bucură-te, îndreptătorul şi închipuitorul, şi 
izvodul cel iscusit al vieţii sihăstreşti; bucură-te, luminătorule cel prea luminat, 
care luminezi toată lumea cu luminile bunătăţilor; bucură-te, mângâietorul celor 
din suferinţe, şi fierbinte părtinitor celor din primejdii. Ci tu dar Atanasie, nu înceta 
rugându-te lui Hristos Dumnezeu pentru această turmă a ta şi pentru toți credin- 
CIoşiIi, care cinstesc adormirea ta cea prea cinstită. 


Și acum..., a Născătoarei 


Făcătorul şi Mântuitorul meu prea curată, Hristos Domnul, din pântecele tău ie- 
şind, întru mine îmbrăcându-se, din blestemul cel dintâi pe Adam a dezlegat. 
Pentru aceasta ţie prea curată, ca Maicii lui Dumnezeu şi Fecioarei cu adevărat, 
strigăm fără tăcere ca îngerul: Bucură-te; bucură-te Stăpână, folositoarea şi aco- 
perământul, şi mântuirea sufletelor noastre. 


Tropar, glas al 3-lea: De viaţa ta cea în trup s-au minunat cetele îngereşti, cum cu 
trupul la luptele cele nevăzute ai ieşit pururea mărite, şi ai rănit cetele drăceşti. 
Pentru care Atanasie, Hristos ţie ţi-a răsplătit cu bogate daruri. Drept aceasta părin- 
te, roagă-te lui Hristos Dumnezeu să se mântuiască sufletele noastre. 

Slavă..., Și acum..., al Născătoarei, Invierii 

Pe tine, ceea ce ai mijlocit mântuirea neamului nostru, te lăudăm, Născătoare de 
Dumnezeu, Fecioară; căci, cu trupul cel luat din tine, Fiul tău şi Dumnezeul nostru, 
prin Cruce primind patimă, ne-a mântuit pe noi din stricăciune, ca un lubitor de 


oameni. 


lar unde va fi priveghere la binecuvântarea pâinilor cântăm Troparul sfântului, de 2 
ori.şi Născătoare de Dumnezeu... o dată. 


Vezi: lar slujba cuviosului Lampadie s-a aşezat să se cânte întru această seară la 
Pavecerniţă. 


La Utrenie 
La Dumnezeu este Domnul..., Troparul sfântului (de 2 ori) 
Slavă..., Și acum... a Născătoarei, Invierii. 
După întâia Catismă, Sedealna glas 1: 
Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 
Ca o stea mult luminoasă a călugărilor, şi ca o treaptă ştiută, şi hotar înfrânării, şi 
oglindă prea luminoasă a socotinţei te-ai arătat prea cuvioase; cere dezlegare gre- 
şelilor, celor ce cu bucurie săvârşesc pomenirea ta, prea fericite Atanasie. (de două 
ori.) 
Slavă..., Și acum..., a Născătoarei 
Indreptează-ne la calea pocăinţei pe noi, care pururea umblăm pe calea răutăților, şi 
mâniem pe prea bunul Domn, ceea ce eşti neispitită de nuntă, binecuvântată Marie, 
scăparea oamenilor celor fără nădejde, lăcaşul lui Dumnezeu. 


După a doua Catismă, Sedealna, glas 3: 


Podobie: Pentru mărturisirea... 

Ținut fiind de dorirea cea dumnezeiască a nemuririi, şi luând Crucea pe umere te-ai 
sălăşluit în muntele Atonului, de care mai-nainte ai dorit, unde ai adunat turmă 
Domnului, prea cuvioase. Pentru aceasta te-am câştigat pe tine călduros rugător 
către Domnul. (de două ori) 


Slavă..., Și acum..., a Născătoarei 


Dumnezeiesc cort te-ai arătat Cuvântului, ceea ce eşti singură prea curată Fecioară 
Maică, care covârşeşti pe îngeri cu curăția. Pe mine cel ce sunt întinat mai mult 
decât toţi cu greşelile trupeşti, curăţeşte-mă cu dumnezeieşti apele rugăciunilor 
tale, dându-mi curată mare milă. 


După Poleleu, Sedealna, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Primind ştiinţă şi lucrare, şi înfrumuseţându-ţi cugetul, ţi-ai îndreptat viaţa către 
poruncile cele dumnezeieşti, prea cuvioase; pentru că te-ai arătat luminos lumi- 
nător călugărilor, îndreptând şi luminând pe toţi către cunoştinţă. Pentru aceasta 
lăudând cu dragoste pomenirea mutării tale, strigăm către tine, de Dumnezeu purtă- 
torule Atanasie: Roagă pe Hristos Dumnezeu, să dăruiască iertare de greşeli, celor 
ce cu dragoste cinstim pomenirea ta. (de două ori.) 


Slavă..., Și acum..., a Născătoarei 

Pe Ceea ce este uşă cerească şi sicriu, munte cu totul sfânt, nor strălucit, să o lău- 
dăm, scară cerească, rai cuvântător, izbăvirea Evei, şi vistierie mare a toată lumea, 
că într-însa s-a lucrat mântuirea lumii, şi iertarea greşelilor celor de demult. Pentru 
aceasta strigăm către dânsa: Roagă pe Fiul tău şi Dumnezeu, să dăruiască iertare 
greşelilor, celor ce se închină cu credinţă prea sfintei naşterii tale. 


Apoi Antifonul dintâi al glasului al patrulea 


Prochimen, glas 4: Cinstită este înaintea Domnului, moartea cuviosului Lui. 

Stih: Ce vom răsplăti Domnului pentru toate cele ce ne-a dat nouă. 
Toată suflarea... 


Evanghelia de la Matei: Zis-a Domnul ucenicilor săi, toate-mi sunt date mie... 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glas 2 

Pentru rugăciunile cuviosului tău Atanasie, Milostive, curăţeşte mulțimea 
păcatelor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea pă- 
catelor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Și Stihira glas 6: Toţi să lăudăm pe cel cu numele nemuririi, pe cela ce bărbăteşte 
şi vitejeşte a sihăstrit în muntele Atonului, care a adunat şi această turmă, şi cu 
dragoste a ridicat casă Domnului, şi toate a închinat Maicii lui Dumnezeu, căruia i 
se şi roagă pentru noi, cei ce cu credinţă săvârşim pomenirea lui. 


Canoanele - Al Născătoarei de Dumnezeu cu Irmosul pe 6, al Paraclisului, sau care 
este în 20 de zile, la Sfântul prooroc Ile. Şi al sfântului pe 3. 


Canonul Sfântului Atanasie 
Cântarea 1 


Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Și pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 


Având numirea nemuririi, cât ai fost cu viaţă, după ce te-ai mutat de la cele vre- 
melnice, te-ai arătat părtaş nemuririi celei adevărate, părinte Atanasie. Ci dar stând 
înaintea lui Hristos, adu-ţi aminte de noi cei ce te pomenim pe tine. 


Din copilărească pruncie făcându-te cinstitor de Dumnezeu, cuvioase, lipsirea 
părinților tăi nicidecum nu te-a zăticnit spre câştigul bunătăţii, ci toată pofta şi 


dorirea cu totul ai întors către singur Cel ce te-a zidit. 


Slavă... 

Fiind cuprins de pofta cea către tine, şi legat cu dragostea, îndrăznind cânt ţie laudă 
din buze spurcate. Ci dar părinte fie-mi iertător, şi-mi dă putere, să-ţi aduc laudă 
după vrednicie. 


Și acum..., a Născătoarei 


Prunc tânăr ai născut mai presus de cuvânt pe Cel vechi de zile, care arată pe 
pământ cărări noi de bunătate, de a căruia dragoste rănindu-se mărită sluga ta 
Atanasie, ţi-a zidit ţie această casă Fecioară. 


Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea a 3-a 


Irmos: Cel ce ai întărit din început cerurile cu priceperea şi ai întemeiat pământul 
peste ape, întăreşte-mă pe piatra poruncilor Tale, Hristoase; că nu este Sfânt afară 
de Tine, Unule Iubitorule de oameni. 


Din copilărie fiind cuprins cu dragostea cea către Dumnezeu, adunând copii cei de 
o vârstă, şi făcând ceată, îi îndreptai duhovniceşte, scoţându-i pe dânşii prea- 
înţelepţeşte din obiceiurile cele copilăreşti. 


Fiind rănit de dragostea înţelepciunii, ai venit către cetatea cea cu bună norocire a 
lui Constantin, părinte Atanasie, şi ca o albină înţeleaptă şi făcătoare de miere, 
adunând cuvintele cele mai de folos, ai lepădat cele netrebnice. 


Slavă... 

Cu vetrela Crucii ocârmuind luntrea cea sufletească, ai trecut liniştit şi uşor pe 
marea vieţii cea cumplită, şi te-ai adus către dumnezeieştile limanuri ale linişti, 
fericite părinte. 

Și acum..., a Născătoarei 

Cel negrăit din Tatăl născut mai-nainte de veci, în vremile cele mai de pe urmă a 


ieşit din pântecele tău, şi a îndumnezeit firea noastră, Maică Fecioară, adunând 
luminat popoarele cuvioşilor. 

Sedealna, glas al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Din tinereţe părăsind toate cele pieritoare şi veselitoare ale vieţii, cu osârdie ai 
urmat lui Hristos, Atanasie, şi ridicând pe umere Crucea Domnului tău, ţi-ai topit 
trupul întru înfrânări. Drept aceea Domnul cel prea bun te-a şi ales pe tine păstor 
sufletelor, purtătorule de Dumnezeu fericite; roagă-te lui Hristos Dumnezeu, să dă- 
ruiască iertare păcatelor, celor ce prăznuiesc cu dragoste sfântă pomenirea ta. (de 
două ori) 


Slavă..., Și acum..., a Născătoarei 


Pe înţelepciunea şi Cuvântul în pântecele tău zămislind fără ardere, Maica lui 
Dumnezeu, negrăit ai născut pe Cela ce a făcut toate, şi în braţele tale ai avut pe 
Cela ce ţine toate; şi din sâni ai hrănit pe Cela ce hrăneşte lumea. Pentru aceasta te 
rog pe tine Preasfântă Fecioară, ca să mă izbăveşti de greşeli, când voi vrea să stau 
înaintea feţei Ziditorului meu, Stăpână Fecioară curată, al tău ajutor atunci să-mi 
dăruieşti, că pe tine te am nădejde eu robul tău. 


Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Făcându-ţi mintea stăpânitoare patimilor şi îndreptându-te cu fapte dumnezeieşti, 
ai săvârşit călătoria cea bună. Şi prin buna credinţă ai biruit pândirile şi viclenirile 
şi măiestriile dracilor, alegând ca un înţelept partea cea mai bună. 


Supunându-te la jugul cel uşor al Domnului, şi îndreptându-te cu frica cea 
dumnezeiască, şi curățindu-ți trupul şi sufletul, te-ai făcut pricină de curăţie, şi de 
întregimea minţii, şi hotar postirii, şi pecete a nepătimirii şi a dragostei Atanasie. 

Slavă... 


Impărtăşindu-te tu de învăţătura Bisericii şi de cea de afară, foarte cu înţelepciune 
ai osebit fiecăruia învăţătura cea după cuviinţă şi de folos, fund îngrădit cu dreptate 
şi cu înţelegere, cu smerirea, cu mintea şi cu bărbăția, şi încuviinţat cu celelalte da- 
ruri. 


Și acum..., a Născătoarei 


Stăpânul, cel ce se poartă înfricoşat pe umerii Heruvimilor, s-a sălăşluit în pân- 
tecele tău, Curată, ca pe un scaun de foc, şi cu luarea trupului a îndumnezeit fiinţa 
cea omenească, precum învaţă cel ales între cuvioşi Atanasie, ceea ce eşti singură 
pururea lăudată. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Arătatu-te-ai ca un magnet, trăgând cu dulceaţa cuvintelor tale, către învăţătură şi 
către ascultarea povăţuirilor, pe cei ce pofteau a vedea totdeauna, şi a privi cinstitul 
şi veselitorul tău chip, părinte. 


Plecându-te dumnezeieştilor legi, şi ascultând poruncile Celui ce te-a făcut, te-ai 
arătat puitor de lege sihaştrilor, şi îndreptător iscusit, şi învăţător celor fără de 
minte, şi povăţuitor celor rătăciţi, şi luminător celor din întuneric, pururea po- 
menite. 


Slavă... 

Arătându-te chip bunătăţilor şi lăcaş darurilor Preasfântului Duh, ai zidit sfințită 
casă de învăţătură, şi de veselie, rânduind toată petrecerea şi vieţuirea ce se cuvine 
sihaştrilor. 

Și acum..., a Născătoarei 

Gura cea ritoricească nu poate a te lăuda pe tine după vrednicie, Prealăudată fund 


mai înaltă decât Heruvimii şi decât toată zidirea. Pentru aceea dimpreună cu 
dumnezeiescul Atanasie roagă pe Stăpânul pentru noi toţi. 

Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi Te rog, ridi- 
că-mă din adâncul răutăţilor; căci către Tine am strigat şi mă auzi, Dumnezeul 
mântuirii mele. 


Cu ostenelile tale ai omorât poftele trupului, şi te-ai răstignit pe tine însuţi lumii şi 
patimilor, stând către Dumnezeu, cu posturi şi cu lacrimi cu rugăciuni şi cu laude 
neîncetate, cuvioase Atanasie. 


Fiind mai-mare pustnicilor celor din muntele Atonului, şi închipuire şi pildă 
faptelor celor bune, ai împodobit toate sălăşluirile sihaştrilor cele de acolo. 


Slavă... 


Făcutu-te-ai dulce, drept şi bun, blând şi cumpătat, bine primitor, bine apropiat, şi 
milostiv, iertător, bine îndurător lin la obişnuiri, urmând obiceiurilor lui Hristos. 


Și acum..., a Născătoarei 


Arătându-te ca un nou Moise ai făcut asemenea staulul ca alt cort, prea cinstite, 
care l-ai şi înmulțit cu ostenelile şi cu sudori, şi l-ai închinat Maicii lui Dumnezeu. 


Condac, glas al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Ca şi către un văzător al fiinţelor celor fără materie, şi lucrător tâlcuitor prea 
adevărat, turma ta strigă către tine de Dumnezeu grăitorule: Nu înceta a te ruga 
pentru slugile tale, să se izbăvească de ispite şi de primejdii, cei ce strigă către tine: 
Bucură-te, părinte Atanasie. 


Icos: De sus luându-ţi chemarea ta cu prea mărire, viaţa cea nemuritoare ai moş- 
tenit; că cu trup fiind pe pământ, şi viaţă fără de trup petrecând, ai fost nebiruit de 
patimi. Pentru aceasta te lăudăm părinte: 

Bucură-te, cela ce eşti călugărilor mărire luminată; 

Bucură-te, stâlpul cel strălucit al înfrânării. 

Bucură-te, cunoştinţa bărbăţiei cea mărită; 

Bucură-te, arătarea prea înţeleptei ştiinţe. 

Bucură-te, cumpăna dreptăţii cea întocmai stătătoare cu adevărat; 
Bucură-te, cela ce ai săvârşit cu cuvântul pornirile lucrărilor tale. 
Bucură-te, mintea ceea ce te îndulceşti de gândurile cele negrăite; 
Bucură-te, cela ce ai minunat toată făptura cu creştinătatea ta. 
Bucură-te, prin care s-au ruşinat dracii; 

Bucură-te, prin care toată patima s-a omorât. 

Bucură-te, izvorule al râurilor celor curgătoare de viaţă; 
Bucură-te, mântuitorule al celor ce strigă către tine cu credinţă; 
Bucură-te, părinte Atanasie. 


Sinaxar 


In aceasta lună, în 5 zile, pomenirea cuviosului şi de Dumnezeu purtătorului pă- 
rintelui nostru Atanasie din Aton, şi cei împreună cu dânsul şase ucenici ai lui. 


Stih: Marele Antonie cu adevărat a fost părinţilor început, 

Iar dumnezeiescul Atanasie îndumnezeit sfârşit. 

Lui Atanasie şi celor şase ucenici ai săi cu adevărat, 

Risipirea Bisericii, trupeştile lor lăcaşuri le-a sfărâmat. 

Deşi Atanasie cu anii mai pe urmă s-a ivit, 

Însă prin osteneli şi pe cei vechi i-a covârşit, 

Pe Atanasie în a cincea zi, îngerii spre dumnezeiasca cetate îl sui. 


Luceafărul acesta strălucit ai lumii, avea patrie Trapezunda cea despre Lazi. Născut 
fiind din părinţi de bun neam, şi de Dumnezeu iubitori. Însă tatăl său se trăgea cu 
neamul din Antiohia; iar maica sa era crescută acolo. Deci având copilul nişte înce- 
puturi ca acestea, odrăslind dintr-o rădăcină de bun neam ca aceea, asemenea 1-a 
fost şi creşterea, şi îndată s-a dat la învăţătura sfintelor cărți. Pe care ispitindu-o 
foarte 1 se făcu poftă, întru atâta încât a ajuns şi la învăţătura şi ştiinţa cea desă- 
vârşită. Pentru aceea mergând şi la Constantinopol, se umplu de învățături, despre 
o parte învățând el de la alţii, iar despre alta învățând el pe alții. 


Și fiind tânăr de vârstă, avea minte de bătrân, iubind cu tot sufletul curăţenia, şi 
primind petrecerea cea grea sihăstrească, la al căreia sfârşit gândind a ajunge, s-a 
dus la Chiminan, şi este acest Chiminan un munte al Asiei, înalt şi anevoie de 
umblat, întru care era o mănăstire ce avea egumen pe Mihail acela ce se numea 
Maleiti, om dumnezeiesc, şi vieţii călugărești foarte ales nevoitor, care chivernisea 
şi povăţuia pe monahii cei ce erau supuşi lui spre viaţa cea cerească; cu care 

împreună numărându-se şi fericitul, s-a numit pentru dumnezeiasca schimă Ata- 
nasie, căci mai întâi îi era numele Avramie. 


Deci în scurtă vreme întrecu pe toţi cei ce erau nevoitori la osteneli robindu-şi 
trupul, şi chinuindu-l, şi uitându-se numai la dulceaţa vieţii celei cerești. 


De aceea de acolo pentru cinstea ce i se da de către toţi, pentru bunătăţile cele 
sufleteşti ce avea, s-a dus la muntele Atonului, care şi acest munte este în Mace- 
donia, fiind înalt şi lung ce se trage foarte spre mare într-un cap de pisc lung. 


Deci s-a dat acolo ucenic la un stareţ, primindu-i cu dragoste, şi cu înţeleaptă cu- 
viinţă ascultarea şi a vărsat lângă dânsul multe sudori duhovniceşti. 


Apoi din dumnezeiasca descoperire, sculându-se de acolo s-a dus spre părțile cele 
mai dinlăuntru ale muntelui celui ce s-a zis mai sus. Şi fiind mult rugat de cel ce a 
strălucit întru voievozie şi între împărați, Nichifor Foca; care îl văzuse mai-nainte, 
şi era împrietenit cu dânsul, a zidit o biserică înfrumuseţată Maicii lui Dumnezeu, 
şi multe chilii şi case mari din temelii le-a ridicat pentru sălăşluirea şi petrecerea 
fraților. Şi făcând încă şi o Lavră de multă gloată de oameni, cu prea mari osteneli, 
către Domnul s-a mutat. 


Moartea lui aşa a fost: Că neîncetând fericitul a se chinui cu grele osteneli, se silea 
să prefacă bolta ceea ce era mai dinlăuntru, şi la mai bună făptură să o aducă. ŞI 
aşa el suindu-se, ca să încheie lucrul s-a surpat bolta şi l-a împresurat pe fericitul, şi 
cu alţi şase fraţi dimpreună. 


Acesta precum spune cartea ceea ce scrie de istoria lui, s-a arătat făcător şi de alte 
nespuse minuni, slăvindu-se cu cuvinte de învăţătură şi cu fapte, şi cu mai-nainte 


vederi. 


Tămăduit-a şi pe oarecare lepros. Incă şi pe cei ce se cufundase în mare, şi pe cei 
ce călătoreau cu dânsul i-a izbăvit din primejdie cu corabia. 


Și după chinuitul său sfârşit, un frate oarecare dintr-o boală foarte grea, punându-și 
asupra o mahramă care era cruntată de sângele sfântului, s-a vindecat. 


ŞI alte multe vrednice de pomenire şi de cuvânt, face Dumnezeul minunilor printr- 
însul. 


Tot în această zi, pomenirea cuviosului părintelui nostru Lampadie. 

Stih: Aprinzând făclia dumnezeieştilor bunătăţi fericite, 
Lampadie întru bucurie intri acum bucurându-te. 


Acesta din pruncie dându-se pe sine spre viaţa sihăstrească, şi Duhului supunându- 
şi gândul trupului prin ţinerea poftelor şi desele rugăciuni, a strălucit ca soarele, şi 
a luminat pe cei ce erau întunecaţi cu drăceştile înşelăciuni. Şi trăind a făcut multe 
minuni. Şi către Domnul mutându-se, acestea pururea dându-le celor ce cer cu 
credinţă, şi mărturiseşte peştera în care zac cinstitele şi sfintele sale moaşte. 


Tot în această zi, nevoinţa Sfântului mucenic Vasile; și a celor dimpreună cu 
dânsul şaptezeci de mucenici, ce au mărturisit în Schitopoli. Şi târnosirea 
Bisericii Sfântului mucenic Iulian, ce este lângă târg. 


Tot în această zi, Sfântul noul cuvios mucenic Ciprian, care în Constantinopol la 
anul o mie şase sute şaptezeci şi nouă de sabie s-a săvârşit. 


Stih: Ciprian de dragoste învăpăiată ardea, 
Şi muncile cu adevărat ca desfătări le socotea. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 


Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinților noştri. 


Vestirea vieţii şi a isprăvilor tale părinte, a pătruns mai toată lumea, şi ai ajuns la 
înălțimea cea slăvită, mărindu-te pe tine Dumnezeu, ca pe unul ce te-a făcut la toți 
vestit. 


Urmând învățătorului tău părinte, te-ai făcut purtător de grijă săracilor, părtinitor 
văduvelor, luător aminte de săraci, celor întristați grabnică mângâiere, celor din 
primejdii liman, năpăstuiţilor apărare. 


Slavă... 
Știindu-te că eşti stea a toată lumea, şi sihaştrilor luminător neapus, ajutor celor din 


nevoi, celor păcătoşi mare scăpare, te pun înainte pe tine mijlocitor, şi solitor către 
Stăpânul Hristos, prea cinstite. 

Și acum..., a Născătoarei 


Poftind sluga ta a vedea slava cea negrăită a Fiului şi Dumnezeului tău, Născătoare 
de Dumnezeu, luând cinstita sa Cruce, a mers pe urmele Lui cele purtătoare de via- 
ță şi dumnezeieşti. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălţaţi-L întru toţi vecii. 


Vitejeşte biruind începătoriile şi stăpânirile întunericului, te-ai făcut mare învăţător 
şi povăţuitor de mântuire, descoperind viclenirile şi pândirile şi înşelăciunile lor, şi 
păzind turma ta nevătămată de toată viclenirea dracilor Atanasie. 


Umblând pe pământ ca un om, vieţuirea o ai avut cu adevărat în ceruri, arătându-te 
asemenea îngerilor, cu petrecerea, şi împlinind vieţuirea acelora, cu care împreună 
cânţi acum: Preoţi binecuvântaţi, popoare prea înălţaţi pe Hristos întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Adunându-ne astăzi dimpreună, te lăudăm după vrednicie, şi cinstim sicriul moaş- 
telor tale, cerând cu rugăciunile tale mântuire de patimi, lăsare de păcate, dezlegare 
de toată nevoia, cei ce săvârşim sfântă pomenirea ta cu credinţă şi cu bucurie în 
veci. 


Și acum..., a Născătoarei 

Precum s-a sălăşluit odinioară Ile în Carmel, aşa şi tu petrecând în muntele Ato- 
nului, ai poftit să fii însuţi osebit împreună cu Dumnezeu, şi luminându-te cu 
priviri dumnezeieşti, te-ai făcut slugă prea curatei Maici lui Dumnezeu, strigându-i 
dimpreună cu Arhanghelul: Bucură-te ! 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 

decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti, te măresc. 


Curăţie, întregime de minte, şi vieţuire curată, şi viață nespurcată, şi săvârşind 
petrecerea pe pământ ca un fără de trup, te-ai suit către petrecerile cele cereşti, şi te 
veseleşti dimpreună cu toţi cuvioşii şi cu toţi drepţi, rugându-te lui Hristos pentru 
noi toţi. 


Foarte ai mărit pe pământ pe Stăpânul tău, şi slăvindu-L pe EI prin mădularele tale, 
te-ai arătat mărit prin privire şi prin faptă, şi te-ai făcut lăudat pretutindenea. Că 
ştie şi vrăjmaşul a se mira foarte tare de fapta cea bună, purtătorule de Dumnezeu. 


Slavă... 


Impărtăşindu-te îndumnezeirii celei adevărate şi vieţii celei nemuritoare părinte, te- 
ai unit cu oştile celor fără de trup, şi te-ai numărat în cetele cuvioşilor, şi dănţuieşti 
cu toţi cei aleşi, cu care dimpreună roagă-te Stăpânului tău neîncetat pentru turma 
ta. 


Și acum..., a Născătoarei 
Știindu-te pe tine cinstită Stăpână sluga ta Atanasie, că eşti Biserică sfinţită şi 
încăpătoare unuia din Treime, a ridicat gata biserică cinstită, întru slava şi întru 


cinstea ta, întru care nu înceta a-i dărui neîncetat ajutor cu rugăciunile tale. 


Luminânda 
Podobie: Privind ucenicii... 


Ca un luceafăr luminos ai răsărit de la locurile răsăritului, şi cu lumina bunătăţilor 


tale Atanasie, ai luminat părțile apusului; ci nu înceta a te ruga Domnului pentru 
lume. (de două ori) 


Slavă..., Și acum..., a Născătoarei 
Preasfântă împărăteasă a tuturor, prin rugăciunile cinstitului tău Atanasie, păzeşte 
turma ta neatinsă de toată împotrivirea, care totdeauna te laudă pe tine, ceea ce eşti 


părtinitoare lumii. 


La Laude 

Stihirile pe 4, glas 8: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Cinstită este cu adevărat moartea cuviosului Tău Hristoase, înaintea Ta; că iată 
sluga Ta din tinereţe a izvorât izvor de minuni, care şi după moarte goneşte toate 
bolile, şi goneşte duhurile vicleniei, cărora încă fiind viu, a tăbărât împotrivă-le 
până şi la sânge. (de două ori) 


Sicriul moaştelor tale Atanasie prea înțelepte, izvor de minuni, şi pârâu de daruri l- 
a arătat Domnul oamenilor, că le-a dăruit vedere, boala leprei o a curățit, pe cei 
cuprinşi de duhuri necurate, îi mântuieşte de puterea lor, şi îi face cu minte în- 
treagă. 


Bucură-te, podoaba sihaştrilor, steaua pustnicilor, lauda păstorilor, şi locuitorule 
împreună cu cuvioşii, părinte Atanasie; bucură-te izvorul dragostei şi al curăției; 
bucură-te, locaşul Treimii; bucură-te, sfeşnice prea luminat al chibzuirii; bucură-te, 
îndreptătorule prea drept al bunătăților, şi stâlp însuflețit. 


Slavă..., glasul al 6-lea 

Toţi să lăudăm pe cel cu numele nemuririi, pe cel ce bărbăteşte şi vitejeşte a 
sihăstrit în muntele Atonului, care a adunat şi această turmă, şi cu dragoste a ridicat 
casă Domnului, şi toate a închinat Maicii lui Dumnezeu, căreia 1 se şi roagă pentru 
Noi, cei ce cu credință săvârşim pomenirea lui. 

Și acum..., a Născătoarei 

Născătoare de Dumnezeu tu eşti viţa cea adevărată, care ai odrăslit Rodul vieţii, ţie 
ne rugăm: Roagă-te, Stăpână împreună cu cuviosul Atanasie, să se miluiască 


sufletele noastre. 


Slavoslovia cea mure. Ecteniile şi Otpustul. Ceasul întâi şi cel desăvârşit Otpust. 

Canon de rugăciune către Sfântul cuvios Atanasie Atonitul 





Troparul Sfântului cuvios Atanasie Atonitul, glasul al 3-lea: De viaţa ta cea în 
trup s-au minunat cetele îngereşti, cum, cu trupul, la luptele cele nevăzute ai ieşit, 
pururea mărite şi ai rănit cetele demonice. Pentru care, Sfinte Atanasie, Hristos ţi-a 
răsplătit cu bogate daruri. Drept aceea, părinte, roagă-te lui Hristos Dumnezeu să 
se mântuiască sufletele noastre. 


Cântarea 1 

Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Și pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 

Stih: Sfinte cuvioase părinte Atanasie, roagă-te lui Dumnezeu pentru noi. 

Având numirea nemuririi, cât ai fost cu viaţă, după ce te-ai mutat de la cele 
vremelnice, te-ai arătat părtaş nemuririi celei adevărate, părinte Atanasie. Stând, 


deci, acum înaintea lui Hristos, adu-ţi aminte de noi cei ce te pomenim pe tine. 


Stih: Sfinte cuvioase părinte Atanasie, roagă-te lui Dumnezeu pentru noi. 

Din copilăreasca pruncie făcându-te cinstitor de Dumnezeu, cuvioase, lipsa părin- 
ților tăi nicidecum nu te-a împiedicat în dobândirea virtuţii, căci toată pofta şi 
dorirea cu totul ai întors-o către Insuşi Cel ce te-a zidit. 


Slavă Tatălui şi Fiului şi Sfântului Duh. 

Fiind cuprins de dorirea ta şi legat cu dragostea către tine, îndrăznind, cânt ție lau- 
dă cu buze întinate. Pentru aceea, părinte, fii mie îndurător şi dă-mi putere să-ţi 
aduc laudă după vrednicie. 

Şi acum şi pururea şi în vecii vecilor. Amin (a Născătoarei). 

Prunc tânăr ai născut mai presus de cuvânt pe Cel vechi de zile, care arată pe 
pământ cărări noi de bunătate; de a cărui dragoste rănindu-se mărită sluga ta, 
Sfântul Atanasie, ţi-a zidit ţie această casă, Fecioară. 

Cântarea a 3-a 

Irmos: Cel ce ai întărit din început cerurile cu priceperea şi ai întemeiat pământul 
peste ape, întăreşte-mă pe piatra poruncilor Tale, Hristoase; că nu este Sfânt afară 
de Tine, Unule Iubitorule de oameni. 

Stih: Sfinte cuvioase părinte Atanasie, roagă-te lui Dumnezeu pentru noi. 

Din copilărie fiind cuprins de dragostea cea către Dumnezeu, adunând copiii cei de 
o vârstă şi făcând ceată, îi îndreptai duhovniceşte, scoţându-i înţelepţeşte pe dânşii 
din obiceiurile cele copilăreşti. 

Stih: Sfinte cuvioase părinte Atanasie, roagă-te lui Dumnezeu pentru noi. 

Fiind rănit de dragostea înţelepciunii, ai venit către cetatea cea cu bună norocire a 
lui Constantin, părinte Atanasie şi ca o albină înţeleaptă şi făcătoare de miere, 
adunând cuvintele cele mai de folos, ai lepădat cele netrebnice. 

Slavă Tatălui şi Fiului şi Sfântului Duh. 

Cu vetrela Crucii ocârmuind luntrea cea sufletească, ai trecut liniştit şi uşor pe ma- 


rea vieţii cea cumplită şi ai ajuns la dumnezeieştile limanuri ale liniştii, fericite 
părinte. 

Şi acum şi pururea şi în vecii vecilor. Amin (a Născătoarei). 


Cel ce în chip de negrăit din Tatăl este Născut mai înainte de veci, în vremile cele 
mai de pe urmă a ieşit din pântecele tău şi a îndumnezeit firea noastră, Maică 
Fecioară, adunând luminat popoarele cuvioşilor. 


Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Stih: Sfinte cuvioase părinte Atanasie, roagă-te lui Dumnezeu pentru noi. 


Făcându-ţi mintea stăpânitoare patimilor şi îndreptându-te cu fapte dumnezeieşti, 
ai săvârşit călătoria cea bună. Şi prin dreapta credinţă, ai biruit pândirile, viclenirile 
şi măiestriile demonilor, alegând ca un înţelept partea cea bună. 


Stih: Sfinte cuvioase părinte Atanasie, roagă-te lui Dumnezeu pentru noi. 


Luând jugul cel uşor al Domnului şi îndreptându-te cu frica cea dumnezeiască şi 
curățindu-ți trupul şi sufletul, te-ai făcut pricină de curăţie şi de întregimea minţii, 
hotar al postirii şi pecete a nepătimirii şi a dragostei, Sfinte Atanasie. 


Slavă Tatălui şi Fiului şi Sfântului Duh. 


Împărtăşindu-te tu de învățătura Bisericii şi de cea lumească, cu multă înţelepciune 
ai deosebit fiecăruia învăţătura cea după cuviinţă şi de folos, fiind înconjurat cu 
dreptatea, cu înţelegerea, cu smerirea, cu mintea şi cu bărbăţia şi încuviinţat cu 
celelalte daruri. 


Şi acum şi pururea şi în vecii vecilor. Amin (a Născătoarei). 


Stăpânul, cel ce este purtat cu înfricoşare pe umeri de heruvimi, S-a sălăşluit în 
pântecele tău, Curată, ca pe un scaun de foc şi prin luarea trupului a îndumnezeit 
fiinţa omenească, precum învaţă cel ales între cuvioşi, Sfântul Atanasie, ceea ce 
eşti singură pururea lăudată. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 

Stih: Sfinte cuvioase părinte Atanasie, roagă-te lui Dumnezeu pentru noi. 
Arătatu-te-ai ca un magnet, trăgând, cu dulceaţa cuvintelor tale, către învăţătură şi 
către ascultarea povăţuirilor pe cei ce doreau să vadă totdeauna şi să privească 
cinstitul şi veselitorul tău chip, părinte. 

Stih: Sfinte cuvioase părinte Atanasie, roagă-te lui Dumnezeu pentru noi. 
Plecându-te dumnezeieştilor legi şi ascultând poruncile Celui ce le-a făcut, te-ai 
arătat făcător de lege sihaştrilor, îndreptător iscusit şi învăţător celor fără de minte, 
povăţuitor celor rătăciţi şi luminător celor din întuneric, pururea pomenite. 

Slavă Tatălui şi Fiului şi Sfântului Duh. 

Arătându-te chip virtuţilor şi locaş darurilor Preasfântului Duh, ai zidit sfinţită casă 
de învăţătură şi de veselie, rânduind toată petrecerea şi vieţuirea ce se cuvine 
sihaştrilor. 

Şi acum şi pururea şi în vecii vecilor. Amin (a Născătoarei). 

Gura cea ritoricească nu poate a te lăuda pe tine după vrednicie, Prealăudată, 
fiind mai presus decât heruvimii şi decât toată zidirea. Pentru aceea, împreună 
cu dumnezeiescul Atanasie, roagă pe Stăpânul pentru noi toți. 

Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog, 
ridică-mă din adâncul răutăților; căci către Tine am strigat şi mă auzi, Dumnezeul 


mântuirii mele. 


Stih: Sfinte cuvioase părinte Atanasie, roagă-te lui Dumnezeu pentru noi. 

Cu ostenelile tale, ai omorât poftele trupului şi te-ai răstignit pe tine însuţi lumii şi 
patimilor, stând către Dumnezeu cu posturi şi cu lacrimi, cu rugăciuni şi cu laude 
neîncetate, cuvioase Atanasie. 


Stih: Sfinte cuvioase părinte Atanasie, roagă-te lui Dumnezeu pentru noi. 


Fiind mai mare pustinicilor celor din Muntele Atos şi închipuire şi pildă faptelor 
celor bune, ai împodobit toate sălăşluirile sihaştrilor cele de acolo. 


Slavă Tatălui şi Fiului şi Sfântului Duh. 


Făcutu-te-ai dulce, drept şi bun, blând şi cumpătat, bine primitor şi apropiat, mi- 
lostiv şi iertător, mult-îndurător şi lin în obişnuinţe, urmând obiceiurilor lui Hri- 
stos. 


Şi acum şi pururea şi în vecii vecilor. Amin (a Născătoarei). 


Arătându-te ca un nou Moise, ai făcut asemenea aşezământul ca un alt cort, prea 
cinstite, pe care l-ai şi înmulțit cu osteneli şi cu sudori şi l-ai închinat Maicii lui 
Dumnezeu. 


Condac, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Ca spre un văzător al fiinţelor fără de trup şi ca spre un tâlcuitor cu adevărat, strigă 
către tine turma ta, de Dumnezeu grăitorule: nu înceta a te ruga pentru robii tăi, ca 
să fie izbăviţi de ispite şi de primejdii cei ce îţi cântă: bucură-te, părinte Atanasie. 
Cântarea a 7-a 

Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 


cântau: Binecuvântat este Dumnezeul părinților noştri. 


Stih: Sfinte cuvioase părinte Atanasie, roagă-te lui Dumnezeu pentru noi. 

Vestirea vieţii şi a isprăvilor tale, părinte, a pătruns mai toată lumea şi ai ajuns la 
înălțimea cea slăvită, mărindu-te pe tine Dumnezeu, ca pe unul ce te-a făcut la toți 
vestit. 


Stih: Sfinte cuvioase părinte Atanasie, roagă-te lui Dumnezeu pentru noi. 


Urmând Invăţătorului tău, părinte, te-ai tăcut purtător de grijă săracilor, părtinitor 
văduvelor, grabnică mângâiere celor întristați, celor în primejdii liman şi celor nă- 
păstuiți apărare. 


Slavă Tatălui şi Fiului şi Sfântului Duh. 


Știindu-te că eşti stea a toată lumea şi sihaştrilor luminător neapus, ajutor celor din 
nevoi şi celor păcătoşi mare scăpare, te pun înainte pe tine mijlocitor şi solitor către 
Stăpânul Hristos, prea cinstite. 


Şi acum şi pururea şi în vecii vecilor. Amin (a Născătoarei). 


Poftind sluga ta a vedea slava cea de negrăit a Fiului şi Dumnezeului tău, Născă- 
toare de Dumnezeu, luând cinstita Sa Cruce, a mers pe urmele Lui cele purtătoare 
de viaţă şi dumnezeieşti. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebunește, pentru 
cinstitorii de Dumnezeu; dar văzându-i pe aceştia mântuiți de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, 
popoare prea înălțaţi-L întru toţi vecii. 


Stih: Sfinte cuvioase părinte Atanasie, roagă-te lui Dumnezeu pentru noi. 
Vitejeşte biruind începătoriile şi stăpânirile întunericului, te-ai făcut mare învăţător 
şi povăţuitor de mântuire, căci ai descoperit viclenirile, pândirile şi înşelăciunile lor 
şi ai păzit turma ta nevătămată de toată viclenirea demonilor, Sfinte părinte Ata- 
nasie. 


Stih: Sfinte cuvioase părinte Atanasie, roagă-te lui Dumnezeu pentru noi. 


Umblând pe pământ ca un om, ai vieţuit cu adevărat ca în ceruri, arătându-te 
asemenea îngerilor cu petrecerea şi împlinind întocmai vieţuirea acelora cu care 

împreună cânţi acum: preoţi, binecuvântaţi; popoare, preaînălțaţi pe Hristos întru 
toți vecil. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Adunându-ne astăzi dimpreună, te lăudăm după vrednicie şi cinstim sicriul 
moaştelor tale, cerând cu rugăciunile tale izbăvire de patimi, iertare de păcate, dez- 
legare de toată nevoia, pentru noi, cei ce săvârşim sfântă pomenirea ta cu credinţă 
ŞI cu bucurie. 


Şi acum şi pururea şi în vecii vecilor. Amin (a Născătoarei). 


Precum s-a sălăşluit, odinioară Ilie în Carmel, aşa şi tu, petrecând în Muntele 
Atosului, ai dorit să fii însuţi deosebit împreună cu Dumnezeu şi luminându-te cu 
priviri dumnezeieşti, te-ai făcut slugă prea curatei Maicii lui Dumnezeu, strigându- 
i dimpreună cu Arhanghelul: Bucură-te. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omenești, te măresc. 


Stih: Sfinte cuvioase părinte Atanasie, roagă-te lui Dumnezeu pentru noi. 

Având curăţie şi întregime de minte, vieţuire curată şi viaţă nespurcată şi săvârşind 
petrecerea pe pământ, ca şi când ai fi fost fără de trup, te-ai suit către petrecerile 
cele cereşti şi te veseleşte dimpreună cu toţi cuvioşii şi cu toți drepţii, rugându-te 
lui Hristos pentru noi toţi. 

Stih: Sfinte cuvioase părinte Atanasie, roagă-te lui Dumnezeu pentru noi. 

Ai mărit foarte pe pământ pe Stăpânul tău şi slăvindu-L pe EI prin mădularele tale, 
te-ai arătat mărit prin cuvânt şi prin faptă şi ai fost lăudat pretutindenea. Că şi 


vrăjmaşul se miră foarte tare de fapta ta cea bună, purtătorule de Dumnezeu. 


Slavă Tatălui şi Fiului şi Sfântului Duh. 

Împărtăşindu-te de îndumnezeirea cea adevărată şi de viaţa cea nemuritoare, 
părinte, te-ai unit cu oştile cele fără de trup şi te-ai numărat în cetele cuvioşilor; iar 
acum dănţuieşti cu toți cei aleşi, împreună cu care roagă-te Stăpânului tău neîncetat 
pentru turma ta. 


Şi acum şi pururea şi în vecii vecilor. Amin (a Născătoarei). 


Știindu-te pe tine, cinstită Stăpână, sluga ta Atanasie, că eşti Biserică Sfințită, în 
care a încăput Unul din Treime, a ridicat în slava şi în cinstea ta biserică cinstită, în 
care nu înceta a dărui neîncetat ajutor, cu rugăciunile tale. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Din tinereţe părăsind toate cele pieritoare şi veselitoare ale vieţii, cu osârdie ai 
urmat lui Hristos, Sfinte Atanasie şi ridicând pe umeri Crucea Domnului tău, ţi-ai 
topit trupul prin înfrânări. Drept aceea, Domnul cel Preabun te-a şi ales pe tine 
păstor sufletelor, purtătorule de Dumnezeu fericite. lar acum, roagă-te lui Hristos 
Dumnezeu, să dăruiască iertare de păcate celor ce prăznuiesc cu dragoste, sfântă 
pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Podobie: 
Pe Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale ai 
avut pe Cel ce ţine toate şi la sân ai hrănit pe Cel ce hrăneşte lumea. Pentru aceasta, 
te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 

Acatistul Sfântului cuvios Athanasie Athonitul (5/18 iulie) 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul întâi 

O, marea purtare de grijă dumnezeiască ce te-a ales şi te-a dăruit să fu candela lu- 
minii lui Hristos, pentru chipul îngeresc monahicesc, ca iubitorii de Dumnezeu şi 
mai mult să cânte spre slava ta cea mare: Bucură-te, Sfinte cuvioase Athanasie 
din Athon, strălucirea chipului monahicesc! 


Icosul întâi 

Știind Dumnezeu că eşti pământ bun şi roditor, din pruncie te-au ales, că părinţii 
lăsându-te orfan de o maică ai fost crescut, şi aşa chipul de taină monahicesc ca o 
pecete l-ai primit: 

Bucură-te, alesul chipului călugăresc; 

Bucură-te, alesul dintre spini lumii; 

Bucură-te, moştenirea cea bună strămoşească; 

Bucură-te, cel cu dar ales dăruit; 

Bucură-te, că din pruncie cerul ţi s-a deschis; 

Bucură-te, că din pruncie ai fost binecuvântat; 

Bucură-te, chemarea de mare taină; 

Bucură-te, dor de Duh Preasfânt; 

Bucură-te, minte de adâncă înţelegere; 

Bucură-te, inimă de sfântă simţire; 

Bucură-te, înţelepciunea cea peste firea omenească; 

Bucură-te, Sfinte cuvioase Athanasie din Athon, strălucirea chipului monahi- 
cesc! 

Condacul al 2-lea 

Aşa a lucrat Dumnezeu, ca să fii cunoscut cu împărații şi voievozii lumii, ca prin 
tine credinţa creştinească să se arate şi mai biruitoare în cântarea: Aliluia! 


Icosul al 2-lea 

Din Trapezunda ai ajuns în Bizanţ, unde ai învăţat toată ştiinţa omenească, dar mai 
ales pe cea duhovnicească spre care chemare o aveai: 

Bucură-te, Avramie, copilul înțelept; 

Bucură-te, că la curțile domneşti tot spre cele de sus năzuiai; 

Bucură-te, că desfătările lumii le-ai disprețuit; 

Bucură-te, că bucuria cerească o aveai în suflet; 

Bucură-te, că veselia de taină îţi era în inimă; 

Bucură-te, că glasul lui Hristos auzeai; 

Bucură-te, că lumina Lui vedeai; 

Bucură-te, că ai înţeles ce alții nu pricepeau; 

Bucură-te, căutătorule de cele nemuritoare; 

Bucură-te, cinstea vieţii monahiceşti; 

Bucură-te, vasul ales al sfinţeniei; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 3-lea 

Cuviosul stareţ Mihail, unchiul lui Nichifor - voievodul Răsăritului - luându-te cu 
sine şi dăruindu-ţi chipul călugăresc cu numele de Athanasie, a întrevăzut lucrarea 
de taină în tine din cântarea: Aliluia! 


Icosul al 3-lea 

La nevoinţe aspre te-ai supus ca să cunoşti iscusinţa vieţii duhovniceşti, încât repe- 
de pe toţi i-ai întrecut: 

Bucură-te, doritorule de viaţă duhovnicească; 

Bucură-te, că prin post ai deschis uşa pământească; 
Bucură-te, că prin rugăciune ai deschis uşa cerească; 
Bucură-te, că prin nevoinţă cele împotrivnice le-ai împăcat; 
Bucură-te, lucrarea iscusită a petrecerii călugăreşti; 
Bucură-te, că prin ascultare, neascultarea ai iubit; 
Bucură-te, împletirea celor din adânc cu cele din afară; 
Bucură-te, scoaterea celor din adânc la vedere; 

Bucură-te, vederea celor ascunse; 

Bucură-te, ochiul de duh pătrunzător; 

Bucură-te, ochi al cuvioşiei; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 4-lea 
Mutându-se la Domnul cuviosul Mihail, în pustnicie şi mai aspră te-ai adâncit, dar 
lumina nu putea să stea sub obroc ci trebuia pusă în sfeşnicul cântării: Aliluia! 


Icosul al 4-lea 

Descoperit de părinţii din Careea Athonului ca alesul cel mult aşteptat, ţi-au în- 
credinţat zidirea bisericii Lavrei celei mari, unde să se adune cu toţii: 

Bucură-te, lumina ce nu putea fi acoperită; 

Bucură-te, sfeşnicul cu braţe înalte; 

Bucură-te, sfeşnicul cel din faţă; 

Bucură-te, steaua ce luminează în întuneric; 

Bucură-te, candela cea împodobită a Muntelui Athos; 

Bucură-te, uleiul făcliei nestinse; 

Bucură-te, tămâia cea curată; 

Bucură-te, smirna cea mai plăcută; 

Bucură-te, apă adusă pe piatră; 

Bucură-te, apă din piatra Hristos; 

Bucură-te, părintele virtuţilor celor mai alese; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 5-lea 
Rugat de voievozii răsăritului şi apusului Nichifor şi Leon, degrabă la zidirea Marii 
Lavre ai pornit, ca să fie lăcaşul lui Hristos unde să cânte: Aliluia! 


Icosul al 5-lea 

Însăşi prea curata Maică a lui Hristos te-a încredinţat, şi aşa, cu multă râvnă, lucra- 
rea cea mare ai săvârşit, chiar dacă duhurile cele potrivnice s-au răsculat: 
Bucură-te, lucrătorule al Bisericii; 

Bucură-te, semănătorule neostenit; 

Bucură-te, însuşi pământul cel bun; 

Bucură-te, însuşi rodul cel deplin; 

Bucură-te, pomul pentru hrana multora; 

Bucură-te, izvorul din care mulți beau; 

Bucură-te, holda curățată de neghină; 

Bucură-te, grâul scuturat de pleavă; 

Bucură-te, bogăție adunată la cer; 

Bucură-te, comoară nepieritoare; 

Bucură-te, vistierie a celor duhovniceşti; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 6-lea 

Dorinţa de viaţă liniştită pustnicească ai unit-o cu râvna pentru casa mănăstirească, 
spre a fi adunarea celor mulţi, care aleargă la staulul lui Hristos, în cântări de: Ali- 
luia! 


Icosul al 6-lea 

Rugăciunea şi postul pustnicesc chiar în mijlocul fraţilor şi lucrătorilor nu le-ai 
uitat, ci le-ai ţinut ca o temelie a vieţii duhovniceşti: 

Bucură-te, trezie neabătută de nimic; 

Bucură-te, priveghere de zi şi de noapte; 

Bucură-te, atenţie spre toate cele sfinte; 

Bucură-te, neclintită nevoinţă călugărească; 

Bucură-te, iubitorule de chip monahicesc; 

Bucură-te, cinstirea de haina cea îngerească a călugăriei; 

Bucură-te, că o considerai “veşmântul iubirii de taină”; 

Bucură-te, că o vedeai în lumina cerească; 

Bucură-te, că o preţuiai ca pe “acoperământul” Duhului Sfânt; 

Bucură-te, cuvântătorul chipului călugăresc; 

Bucură-te, cu adevărat podoaba monahilor; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 7-lea 

Muntele Athos, Grădina Maicii Domnului, prin tine creşte sămânţa cea nepieri- 
toare a chipului călugăresc, care până la sfârşitul veacurilor va fi doar cântarea: 
Aliluia! 


Icosul al 7-lea 

Sfinte mare Athanasie Athonitul, pomul din mijlocul vieţii duhovniceşti te-ai făcut, 
din care şi noi ne împărtăşim cu marea bucurie a Raiului iarăşi coborât pe pământ: 
Bucură-te, sămânţa cea bună ce nu se mai strică; 

Bucură-te, piatra înmuiată de apa Hristos; 

Bucură-te, cel trimis de sus să ne păstoreşti; 

Bucură-te, creşterea cea din pustie; 

Bucură-te, de acum părintele monahilor; 

Bucură-te, păstorul la care vin tot mai mulți; 

Bucură-te, glasul chemării celei sfinte; 

Bucură-te, cântecul din fluierul de taină; 

Bucură-te, cuvântul Vieţii de sus; 

Bucură-te, omul lui Dumnezeu; 

Bucură-te, omul cu chipul luminii; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 8-lea 

Multe trebuie să fie nevoinţele vieţii călugărești şi ostenelile celor râvnitori aduc 
petrecerea cea de taină; şi atât în pustie, cât şi în mănăstirea cea de obşte, totul este 
iubirea cântării neîncetate: Aliluia ! 


Icosul al 8-lea 

Mulţi caută mai degrabă liniştea, dar trebuie înţeles că liniştea şi odihna doar după 
multe nevoinţe se câştigă, ca un rod după multe furtuni şi vijelii: 

Bucură-te, povăţuitorul iscusit al vieţii monahiceşti; 

Bucură-te, chipul părintelui duhovnicesc; 

Bucură-te, stâlp al dreptei-credinţe bine întărit şi neclintit; 

Bucură-te, cel ce ai trecut prin toate încercările; 

Bucură-te, că ai dezvăluit toate patimile; 

Bucură-te, că ai scos în afară vicleniile; 

Bucură-te, că ţi-ai tămăduit propriile patimi; 

Bucură-te, că ţi-ai spălat propriile păcate; 

Bucură-te, că ai ieşit din înşelarea pământească; 

Bucură-te, că ai găsit calea cea adevărată; 

Bucură-te, că şi nouă ne eşti povăţuitor iscusit; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 9-lea 
O, cel ales pentru viaţa de taină, ai câştigat chipul întreg al unirii de sus cu cel de 
Jos, al celor din adânc cu cele din afară, în care totul este în cântarea: Aliluia! 


Icosul al 9-lea 

Puţini sunt cei care pot lupta deodată cu cele trupeşti şi sufleteşti, de aceea te-ai 
arătat mare povăţuitor pentru fiecare, după neputinţele lor: 

Bucură-te, răbdătorule cu cei neputincioşi; 

Bucură-te, iertătorule pentru cei smeriţi; 

Bucură-te, păstorule cel bun, care aduni şi oile rătăcite; 

Bucură-te, că le scoţi dintre spini; 

Bucură-te, iubire ce-şi pune sufletul; 

Bucură-te, iubire ce se jertfeşte în toate; 

Bucură-te, dragoste ce de toate se îngrijeşte; 

Bucură-te, dragoste pururea veghetoare; 

Bucură-te, dăruire de suflet mare; 

Bucură-te, dăruire de inimă de sfânt; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 10-lea 
Viclenia celor răi te-a pândit la fiecare pas, să te împiedice de la înfăptuirea cea 
bună, dar ai trecut peste toate primejdiile cu darul de sus, cântând: Aliluia! 


Icosul al 10-lea 

Prin facerea de minuni pe toţi i-ai încredinţat că prin voia Domnului toate le-ai 
făcut, ca un plăcut slujitor şi ascultător al poruncilor sfinte: 

Bucură-te, că nouă temelie ai pus în Muntele Athos; 

Bucură-te, că ai reînviat viaţa monahicească; 

Bucură-te, că te-ai făcut părintele cel mare de aici; 

Bucură-te, de acum stâlpul neclintit; 

Bucură-te, temelie de stâncă; 

Bucură-te, tărie ce nimeni nu o mai clinteşte; 

Bucură-te, tăria credinţei biruitoare; 

Bucură-te, puterea nădejdii mântuitoare; 

Bucură-te, nume de acum de mare laudă; 

Bucură-te, nume printre cele sfinte; 

Bucură-te, zugrăvire de icoană a chipului monahicesc; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 11-lea 
Diavolul, urâtorul de oameni, a prăvălit un lemn mare peste picioarele tale şi trei 
ani ai stat țintuit la pat, dar cu mulţumire Domnului ai cântat şi mai mult: Aliluia! 


Icosul al 11-lea 

Multe trebuie să pătimească cel ce se sfinţeşte şi lucrează cele bune, dar toate ace- 
stea sunt “locul cel curățitor” spre strălucirea cea nepieritoare: 

Bucură-te, cu adevărat chipul sfinţeniei; 

Bucură-te, că ai câştigat smerenia întreagă; 
Bucură-te, că ai trecut prin focul curățitor; 

Bucură-te, că ai ieşit şi mai strălucitor decât aurul; 
Bucură-te, că suferinţa ţi-a adus bucuria cea de sus; 
Bucură-te, că durerea ţi-a adus veselia nesfârşită; 
Bucură-te, osteneala cea vrednică de odihnă; 
Bucură-te, că vrăjmăşiile altora le-ai iertat; 
Bucură-te, că pe cei ce te urau i-ai binecuvântat; 
Bucură-te, că tot răul din tine ai scos; 

Bucură-te, că te-ai făcut doar vasul Luminii fără pată; 
Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 12-lea 

Mare este taina jertfei pentru Hristos prin care păcatele se iartă şi chipul mona- 
hicesc se arată; moartea se biruieşte şi se primeşte Învierea - împlinirea a toate - în 
cântarea: Aliluia! 


Icosul al 12-lea 

De mare taină a fost şi mutarea ta la cele veşnice, că râvnitor pentru biserica lui 
Hristos, te-ai primejduit până la sfârşit pentru ea, că trebuind să înalţi încă o clă- 
dire, s-a surpat şi prin aceasta te-ai eliberat de cele pământeşti. 

Bucură-te, cel învrednicit şi de “mucenicia lucrării sfinte”; 

Bucură-te, cel ce ne umpli pe noi de facerile tale de bine; 

Bucură-te, că prin aceasta ai primit întreaga cunună; 

Bucură-te, că aşa ai fost chemat la odihnă; 

Bucură-te, râvnă până la jertfă pentru casa lui Dumnezeu; 

Bucură-te, că ai primit şi pecetea crucii; 

Bucură-te, că drumul vieţii cu vitejie l-ai sfârşit; 

Bucură-te, că nu te-ai oprit niciodată de la lucrarea sfântă; 

Bucură-te, că mai bine te-ai primejduit, decât să nu lucrezi; 

Bucură-te, că ai trecut şi prin ultima încercare; 

Bucură-te, că ţi-ai pus sufletul pentru fiii tăi duhovniceşti; 

Bucură-te, chipul cel mare al iubirii de Hristos; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul al 13-lea (de 3 ori) 

O, mare Athanasie cel din Athon, cel ales de Însuşi Domnul Hristos, Părintele cel 
mare al monahilor şi stăpânul de taină al vieţii duhovniceşti, şi noi îţi aducem 
cinstirea după cuviinţă, în cântarea: Aliluia! 


Şi se zice iarăşi: 


Icosul întâi 

Știind Dumnezeu că eşti pământ bun şi roditor, din pruncie te-au ales, că părinţii 
lăsându-te orfan de o maică ai fost crescut, şi aşa chipul de taină monahicesc ca o 
pecete l-ai primit: 

Bucură-te, alesul chipului călugăresc; 

Bucură-te, alesul dintre spini lumii; 

Bucură-te, moştenirea cea bună strămoşească; 

Bucură-te, cel cu dar ales dăruit; 

Bucură-te, că din pruncie cerul ţi s-a deschis; 

Bucură-te, că din pruncie ai fost binecuvântat; 

Bucură-te, chemarea de mare taină; 

Bucură-te, dor de Duh Preasfânt; 

Bucură-te, minte de adâncă înţelegere; 

Bucură-te, inimă de sfântă simţire; 

Bucură-te, înţelepciunea cea peste firea omenească; 

Bucură-te, Sfinte cuvioase Athanasie din Athon, strălucirea chipului monahi- 
cesc! 


Condacul întâi 

O, marea purtare de grijă dumnezeiască ce te-a ales şi te-a dăruit să fu candela 
luminii lui Hristos, pentru chipul îngeresc monahicesc, ca iubitorii de Dumnezeu şi 
mai mult să cânte spre slava ta cea mare: Bucură-te, Sfinte cuvioase Athanasie 
din Athon, strălucirea chipului monahicesc! 


Și apoi se face Otpustul: Doamne, lisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului cuvios Atanasie Athonitul şi ale 
tuturor Sfinților, miluieşte-ne şi ne mântuieşte pe noi. Amin! 

Condacul Sfântului cuvios Atanasie Atonitul: Ca spre un văzător al fiinţelor fără 
de trup şi ca spre un tâlcuitor cu adevărat, strigă către tine turma ta, de Dumnezeu 
grăitorule: nu înceta a te ruga pentru robii tăi, ca să fie izbăviţi de ispite şi de pri- 
mejdii cei ce îţi cântă: bucură-te, părinte Atanasie. 


Troparul Sfântului cuvios Atanasie Atonitul: De viaţa ta cea în trup s-au minunat 
cetele îngereşti, cum, cu trupul, la luptele cele nevăzute ai ieşit, pururea mărite şi ai 
rănit cetele demonice. Pentru care, Sfinte Atanasie, Hristos ţi-a răsplătit cu bogate 
daruri. Drept aceea, părinte roagă-te lui Hristos Dumnezeu să se mântuiască sufle- 
tele noastre. 

(Video) Troparul Sfântului Cuvios Atanasie Athonitul - Interpret: Otilia Simeria: 
https://doxologia.ro/tropare/video-sfantul-cuvios-atanasie-atonitul-tropar 





Sinaxar - Sfântul cuvios Atanasie Atonitul - 5 iulie: 


Al. s 
SFÂNTUL CUVIO 
ATANASIE ATONITUL 


5 JULIE 





https://www.trinitas.tv/sfantul-cuvios-atanasie-atonitul-5-iulie-2/ 


XP PP PP IP IP 3 II II II 2 E E E XX 
Xp e PP IP IP 3 E II II II 2 E E E E E XX 


Ar Dr dr de Ar De Dr dr dr dr Dr dr dr dr dr dr dr dr de dr dr Ar A A 


Dre Ar Ar dr Dr Ar dr Dr Dr dr dr dr Dr dr dr Dr De dr dr Dr de dr dr fr A d 


Xp XP XP IP 3 3 E 2 E 30 E 3 2 2 2 2 E 30 30 IE IE 2 ED XX 


Vieţile Sfinţilor - Cuviosul Atanasie Atonitul 





Prea cuviosul Atanasie, cel vrednic de laudele celor fără de moarte, a crescut în 
viaţa cea muritoare şi omenească în cetatea cea mare Trapezunda şi a învăţat carte 
în Bizanţ, iar munţii Chimenului şi ai Atonului l-au adus pe dânsul ca dar lui 
Dumnezeu. 


Părinţii lui erau de neam bun şi dreptcredincioşi. Tatăl lui era din Antiohia, iar 
maica sa din Colhida şi vieţuiau în Trapezunda. Deci mai înainte de naşterea 
Cuviosului Atanasie tatăl său a murit, iar maica sa, născându-l şi luminându-l prin 
Sfântul Botez, s-a dus către Dumnezeu în urma bărbatului său. Numele pruncului 
din botez a fost Avramie. El rămânând din scutece sărman de părinţi, l-a luat o 
călugăriţă din cele de bun neam şi l-a hrănit. 


Incă din vârsta prunciei se arătau într-însul semnele vieţii lui, care aveau să fie, 
când va ajunge bărbat desăvârşit, pentru că pruncul, deşi era mic, însă se arăta 
înţelept în toate şi bun la obiceiuri. 


Deci, făcând jocuri copilăreşti cu cei de o vârstă cu el, aceia nu-l puneau pe 
Avramie împărat sau voievod, ci egumen. Şi cu dreptate, căci din copilărie se 
deprindea la viaţa monahicească, văzând pe monahia care-l creştea, petrecând în 
rugăciuni şi în postiri. Deci, el se sârguia să-i urmeze ei pe cât era cu putinţă, 

postind şi făcând rugăciuni; crescând cu trupul şi cu înţelegerea, a trecut vârsta 
pruncească şi, dându-se la învăţătura gramaticii, sporea mai mult decât vârstnici. 


În acea vreme, călugăriţa aceea care i-a fost în loc de maică, s-a dus către Domnul. 
După aceea, pruncul Avramie, rămânând sărman a doua oară, plângea ca după 
maica sa cea adevărată şi dorea ca să meargă în Bizanţ pentru căutarea înţe- 
lepciunii cărților. 


Această dorinţă a lui a fost rânduită de Dumnezeu, care se îngrijeşte de cei 
sărmani: În vremea aceea, împărăţind peste greci drepteredinciosul împărat 
Roman, unul din famenii palatului a fost trimis la Trapezunda ca să adune de la 
târguri dajdia cea împărătească. Acela, văzând pe copilul Avramie frumos la 
vedere cu trupul şi cu sufletul, l-a luat cu sine în Bizanţ şi l-a încredinţat unui 
dascăl, bărbat ales, cu numele Atanasie, spre învăţătura filosofiei. Deci, în scurtă 
vreme s-a făcut ucenicul ca şi dascălul. 


În acei ani, era în Bizanţ un voievod, anume Zefinazer, care luase ca soţie fiului 
său pe o rudenie de-a lui Avramie. Acela, cunoscând pe Avramie, l-a luat în casa 
sa. Dar tânărul Avramie, deşi petrecea în casă bogată şi îndestulată cu toate 
desfătările de hrană, însă nu se lăsa de înfrânarea cea pustnicească, pe care o 
deprinsese de la călugăriţa care-l hrănise. Astfel, nu voia să mănânce la masa cea 
domnească, nici nu-i plăcea să guste bucate alese, ci îşi împlinea nevoia foamei 
sale cu verdeţuri nefierte şi cu poame. EI era atât de treaz, încât adeseori, vrând să 
biruiască somnul cel firesc, umplea ligheanul cu apă şi-şi spăla faţa sa, ori de câte 
ori adormea, ca să nu se îngreueze de somn. Astfel se chinuia în tot felul, omo- 
rându-şi trupul şi robindu-l pe el duhului. 


Pentru o viaţă îmbunătățită ca aceasta şi pentru înţelegerea cea multă a lui era iubit 
tuturor. Vestea aceasta a venit chiar la cunoştinţa împăratului şi a fost pus dascăl de 
dânsul în şcoală, asemenea cu dascălul Atanasie. Dar, de vreme ce învăţătura lui 
Avramie se lăuda mai mult decât a lui Atanasie şi se adunau mai mulţi ucenici la 
Avramie decât la Atanasie, de aceea Atanasie, dascălul lui Avramie, care i-a fost 
mai înainte ucenic, a început a-l pizmui şi a-l urî. 


Acest lucru înţelegându-l fericitul Avramie, nu după multă vreme, şi-a lăsat 
rânduiala dăscăliei, nevrând să fie supărător dascălului său, şi s-a dus să vieţuiască 
în casa celui mai sus zis voievod, petrecând în obişnuita sa faptă bună. 

După aceasta, împăratul a poruncit voievodului să meargă pentru o trebuinţă pe 
Marea Egee. Voievodul, plecând, a luat cu sine şi pe Avramie, pentru dragostea 
cea multă ce o avea către dânsul şi a plecat la Avid şi de acolo a ajuns la Lemnos. 


Văzând Avramie Muntele Atonului, i-a plăcut foarte mult şi gândea să se 
sălăşluiască în el. După ce s-a săvârşit slujba împărătească, s-a întors acasă. Apoi a 
venit la Constantinopol. Dar, venind acolo din Mânăstirea Chimenului, după 
rânduiala dumnezeiască cuviosul Mihail, numit Malein, Avramie, înştiințându-se 
şi auzind de viaţa lui cea plăcută lui Dumnezeu, s-a bucurat şi a mers la dânsul. 
Vorbind el cu stareţul, s-a îndulcit şi s-a folosit de cuvintele lui cele insuflate de 
Dumnezeu. Şi astfel s-a cuprins mai fierbinte de dorinţa ca să se lepede de lume şi 
să slujească lui Dumnezeu în rânduiala monahicească. El a descoperit gândul său 
cuviosului şi i-a spus cele pentru sine, adică, de unde este, de ce neam, cum a fost 
crescut şi pentru ce petrece în casa voievodului. 


Cuviosul, văzând că are să fie vas ales al Sfântului Duh, l-a iubit foarte mult şi-l 
învăţa pentru mântuire, semănând în inima lui, ca într-un pământ bun, seminţele 
cuvintelor lui Dumnezeu, ca să aducă rod însutit de fapte bune. Îndeletnicindu-se el 
cu vorba cea duhovnicească, a venit spre cercetare la Cuviosul Mihail nepotul său, 
Nichifor, voievodul Răsăritului, care mai pe urmă a fost împăratul grecilor. 
Vorbind cu cuviosul, unchiul său, a văzut pe tânărul Avramie şi a întrebat pe stareţ 
despre dânsul cine este. Sfântul i-a spus toate despre Avramie şi că voieşte să se 
facă monah. De atunci Avramie s-a făcut cunoscut lui Nichifor. 


După câteva zile, cuviosul Mihail întorcându-se din Constantinopol la mânăstirea 
sa, Avramie n-a mai voit să stea în mijlocul zgomotului lumesc, ci, defăimând 
toate cele lumeşti şi retrăgându-se din dragoste la cuviosul, s-a dus, vrând să se 
facă monah. Ajungând la locaşul Chimenului, s-a aruncat la picioarele sfântului 
stareţ Mihail, rugându-l cu lacrimi să-l îmbrace în chipul monahicesc şi să-l 
numere în turma cea aleasă a oilor celor cuvântătoare din ograda lui Hristos. 


Cuviosul Mihail l-a primit cu dragoste şi îndată, fără să-l mai treacă prin cei 
începători, l-a tuns în călugărie ca pe un iscusit, pentru că vedea într-însul râvna 
cea aprinsă a dragostei către Dumnezeu, numindu-l Atanasie în loc de Avramie. 
În mânăstirea aceea, nefiind obicei să se îmbrace monahii la tundere cu cămăşi de 
lână, fericitul Mihail a îmbrăcat pe Atanasie cu cămaşă de lână ca într-o platoşă, 
într-armând pe ostaşul cel viteaz al lui Hristos împotriva potrivnicilor. 


Atanasie rugă pe sfântul stareţ să-i dea lui poruncă să mănânce o dată pe 
săptămână. Dar înțeleptul povăţuitor, tăind voia ucenicului său, i-a poruncit să 

primească hrană a treia zi. Atanasie făcea toate slujbele mânăstireşti şi bisericeşti 
care i se porunceau, arătând osârdie în nevoinţele călugăreşti. lar în vremea care-i 
prisosea din lucrările mânăstireşti, se îndeletnicea cu scrierea sfintelor cărți, după 
porunca părintelui său. EI era iubit de toți fraţii şi pentru această iubire de osteneală 
a lui, în patru ani s-a arătat desăvârşit în viaţa monahicească. 


Apoi i s-a poruncit de cuviosul Mihail, să vieţuiască în linişte, într-o chilie ce era în 
pustie la un loc departe de mânăstire ca de o stadie şi i-a dat poruncă stareţul 
pentru post, să nu mai mănânce a treia zi, precum se obişnuise, ci a doua zi să 
guste pâine uscată şi puţină apă. lar la toate praznicile dumnezeieşti ale Preasfintei 
Născătoare de Dumnezeu şi în zilele de Duminici, începând de cu seară până la al 
treilea ceas din zi, i-a poruncit să petreacă fără de somn în rugăciuni şi în prea 
mărirea lui Dumnezeu. 


Ro 2 


Trecând câtăva vreme, Nichifor, voievodul Răsăritului, nepotul cuviosului Mihail, 
săvârşind slujba cea împărătească şi trecând din întâmplare pe lângă locul acela, a 
mers în mânăstirea unchiului său Mihail. Vorbind cu dânsul, şi-a adus aminte şi l-a 
întrebat, zicând: "Părinte, unde este copilul Avramie, pe care l-am văzut la tine în 
Constantinopol?" 


Starețul a răspuns: "Se roagă lui Dumnezeu pentru mântuirea voastră, căci acum 
este monah şi s-a numit Atanasie din Avramie". 


Atunci s-a întâmplat că era cu Nichifor şi fratele lui, Leon patriciul. Auzind 
amândoi de viața îmbunătăţită a lui Atanasie, au dorit să-l vadă. Deci, starețul 
neoprindu-i, au mers la Atanasie, care i-a întâmpinat şi a vorbit cu dânşii cuvinte 
din duhovniceasca înţelepciune, pentru că gura lui era plină de darul Duhului 
Sfânt. 


Ei s-au îndulcit atât de mult din cuvintele lui, încât doreau să petreacă pururea cu 
dânsul, de le-ar fi fost cu putinţă a se libera de dregătoriile lor şi de zgomotul 
lumii. 

Întorcându-se ei la cuviosul Mihail, au zis către dânsul: "Părinte, îţi mulţumim că 


ne-ai arătat comoara pe care o ai ascunsă în țarina păstoriei tale”. 


Deci stareţul, chemând pe Atanasie, i-a poruncit ca iarăşi să întindă cuvânt de 
învăţătură pentru mântuirea sufletelor celor ce veniseră. Căci darul Domnului lucra 
atât de mult prin gura lui Atanasie, încât cei ce auzeau cuvintele lui, se umpleau şi 

se sfărâmau cu inimile lor şi plângeau. Deci, însuşi stareţul se minună de darul 
învăţăturii lui. 


Din acea vreme, voievodul Nichifor şi Leon patriciul au iubit foarte mult pe feri- 
citul Atanasie. 


Nichifor, luându-l la o parte, i-a descoperit gândul său, zicând: "Doresc, părinte, să 
mă înstrăinez de viforul cel lumesc şi, scăpând de grijile vieţii, să slujesc lui 
Dumnezeu în liniştea monahicească. Această dorinţă s-a aprins în mine mai mult 
din cuvintele tale cele insuflate de Dumnezeu şi am nădejde în sfintele tale 
rugăciuni că-mi voi câştiga dorinţa”. 






Fericitul Atanasie i-a răspuns, zicând: 





Astfel vorbind din destul, voievodul şi patriciul s-au dus în calea lor cu mult folos 
pentru sufletele lor. 


Cuviosul Mihail voia să facă pe Atanasie, după sine, egumen al mânăstirii, căci el 
îmbătrânise şi se apropiase de sfârşit. Atanasie, înştiințându-se de aceasta, deşi nu 
voia să se despartă de iubitul său părinte, însă, temându-se de greutatea 
începătoriei, s-a judecat a fi nevrednic de rânduiala păstoriei. 


Deci a fugit de acolo şi umbla prin Muntele Atonului, înconjurând pe părinţii cei 
din pustie, îndemnându-se spre mai multă nevoinţă, din vieţile lor cele 
îmbunătăţite. EI, găsind pe câţiva fraţi petrecând prin crăpăturile pietrelor aproape 
unul de altul, s-a sălăşluit lingă aceia şi urma vieţii lor celei aspre, pentru că ei nu 
aveau nici o grijă de trup, nici de acoperământ, nici de hrană, nici de vreun alt 
câştig; ci gerul, zăduful şi foamea le răbdau cu plăcere pentru Dumnezeu. Nevoia 
cea trupească o îndestulau cu poame sălbatice care creşteau prin pustia aceea şi din 
care gustau puţin la vremea lor. 


În acea vreme, cuviosul Mihail Malein s-a dus către Domnul; iar Atanasie, 
înştiințându-se de sfârşitul cuviosului, a plâns după el, ca un fiu după părintele său. 
EI s-a mai înştiinţat că voievodul Nichifor cu fratele său, Leon patriciul, vor trece 
prin locul acela. Deci, s-a temut să nu fie pentru dânsul cercetare. Atunci el a lăsat 
pe pustnicii aceia - ca pe unii ce erau cunoscuţi de alţi fraţi şi adeseori cercetaţi, ca 
să nu fie cunoscut şi el de cei ce veneau - şi s-a dus într-o mânăstire mai departe, 
care se numea greceşte Tuzig. 


Ar Dr De De Dr de De Dr Dr De De e Dr De Dr De de De e de dr fr A A 


Xp XP 2 IP 3 ID E e 30 IE 3 2 2 2 E E 30 E 30 3 De DP E IE IE E E XX 


De De de De Dr De De De De De Dr Ar Dr de De De dr De Dr Dr de de de dr drd 


XP XP XP 3 ID 2 e 30 E 3 2 2 2 2 E 30 E IE IE 2 E XX 


Se ie 2 
Acolo, găsind pe un stareţ din afară de mânăstire liniştindu-se în pustie, l-a rugat 
să-l primească să petreacă cu dânsul şi şi-a schimbat numele său, în loc de 
Atanasie, Varnava, ca nu cumva, cercetându-l să-i afle numele. 


Starețul îl întreba, zicând: "Cine eşti, frate, de unde şi pentru ce pricină ai venit 
aici?” 


Atanasie a zis: 





Starețul, crezând cele zise, l-a primit, iar Varnava petrecea acolo, supunându-se 
starețului în toate, ca unui părinte. 


După un timp a zis către stareţ: 


Prin aceasta fericitul Atanasie se făcea că nu este cărturar, ca să nu fie cunoscut de 
cei ce voiau să-l caute. Starețul i-a scris mai întâi literele şi-l învăţa pe el, ca pe un 
om ce niciodată nu învățase nimic, iar Varnava se făcea că nu poate să înţeleagă. 
Aceasta a făcut-o mult timp, ceea ce mihnea foarte mult pe stareţ, aşa că de multe 
ori, amărîndu-se, îl gonea de la dânsul. 


Dar, cel ce se numea Varnava, zicea cu smerenie: ince ani 


După aceasta, ucenicul a început a se face cum că înţelege puţin alcătuirea literelor, 
dând nădejde stareţului că va învăţa carte. 


În acel timp, Nichifor, slăvitul voievod al Răsăritului, aflând că Atanasie a fugit 
din mânăstirea Chimenului, s-a mâhnit foarte mult şi gândea în sine, cum ar putea 
să-l afle pe el. De aceea, a scris judecătorului Tesalonicului ca, mergând până la 
Muntele Atonului, să cerceteze cu dinadinsul despre Atanasie. 

Judecătorul, citind scrisoarea aceea, îndată s-a dus în Sfântul Munte şi, chemând pe 
cel mai mare al mânăstirii, adică pe cel ce era mai vechi egumen peste toţi 
egumenii mânăstirii Atonului, l-a întrebat de monahul Atanasie, spunându-i faţa, 
vârsta şi iscusinţa lui în Scripturi, după cum îi scrisese Nichifor. 


Mai-marele Atonului i-a răspuns, grăind: "Un bărbat ca acesta pe care îl căutaţi, n- 
a venit până acum în muntele acesta. Însă în scurt timp, va fi la noi sobor, la care 
sunt datori să vină toți câţi locuiesc în muntele acesta. Deci, dacă monahul pe care- 
| căutaţi va fi în muntele acesta, apoi cu adevărat va veni la sobor, ca şi ceilalți, şi 
atunci îl vom cunoaşte pe el”. După aceasta, judecătorul s-a întors la Tesalonic. 


Pe atunci, era obiceiul în Aton de a se aduna fraţii de trei ori pe an în lavra care 
se numeşte Careia, la aceste trei mari praznice: Naşterea Domnului Hristos, 
Învierea Domnului şi Adormirea Maicii Domnului. La aceste praznice, toţi, 
adunându-se, prăznuiau împreună şi se împărtăşeau cu dumnezeieştile Taine, cu 
Trupul şi Sângele Domnului, şi mâncau la masă de obşte. 


Sosind praznicul Naşterii Domnului, şi adunându-se toţi părinții şi frații de prin 
mânăstirile şi chiliile cele din pustie, a venit şi stareţul acela împreună cu ucenicul 
său, Varnava. Deci, uitându-se mai-marele mânăstirii printre fraţi şi căutând pe 
acela care s-ar fi potrivit cu semnele cele descrise de Nichifor, a văzut pe unul ca 
acela şi l-a întrebat pe el de nume, dar, auzindu-l pe el că se numeşte Varnava, iar 
nu Atanasie, s-a îndoit, căci Atanasie era scris numele ce se cerea. Deci, s-a gândit 
că-l va cunoaşte pe el din citirea cărții. 


Sosind timpul citirii şi punându-se cartea dinainte, mai marele mânăstirii a poruncit 
monahului care se numea Varnava, să citească înaintea soborului; el se lepăda, 
zicând că nu ştie carte. 


Văzând aceasta stareţul lui, a început a zâmbi şi a zis către cel ce poruncea: 
"Incetează, părinte, că fratele acesta nu ştie să citească, căci abia acum învaţă la 
psalmul întâi”. 


Dar mai-marele mânăstirii îi stătea împotrivă, poruncindu-i cu supărare. Atunci 
fericitul Atanasie, văzând că nu poate să se tăinuiască, deoarece era legat cu 
certare, s-a supus stăpânirii ce era de la Dumnezeu şi a început a citi, precum ştia. 
Văzând şi auzind ceea ce nu se aşteptau, stareţul împreună cu toţi ceilalți s-au 
minunat de el, având vorbirea frumoasă şi cuvintele, ce ieşeau din gură, dulci. Dar 
se şi bucura, mulțumind lui Dumnezeu că s-a învrednicit a fi învăţător unui bărbat 

ca acela iscusit, vărsând şi lacrimi din ochi. Atunci Atanasie a fost cunoscut şi 
cinstit de toţi. 


lar unul din cei mai cinstiți părinți, cu numele Pavel, care era din părțile Xero- 
potamului, a zis către fraţi acestea: "Acest frate, care a venit în urma noastră în 
muntele acesta, cu faptele cele bune este mai înainte decât noi. Deci, mai întâi cu 
slava decât noi va fi întru Împărăţia cea cerească, pentru că multora va fi părinte şi 
povăţuitor spre mântuire". 


Atunci, mai marele mânăstirii a spus lui Atanasie că voievodul Nichifor şi cu 
fratele său, Leon, îl caută. Cuviosul, auzind acestea, îl ruga să nu-l arate lor, de 
vreme ce nu voia să se lipsească de Sfântul Munte. Deci, mai-marele mânăstirii, 
înțelegând că va fi spre paguba Atonului dacă se va psi de un bărbat ca acesta, a 
făgăduit că nu va spune despre dânsul celor ce-l caută, poruncindu-i să se 
liniştească deosebit într-o chilie pustnicească, la trei stadii depărtare de lavră. 


Cuviosul Atanasie, slujind lui Dumnezeu în singurătate, avea hrană din osteneala 
mâinilor sale, pentru că scria frumos şi repede. EI în şase zile era în stare să scrie 
toată Psaltirea, fără să-şi lase pravila cea obişnuită. Deci, pentru acele scrieri 1 se 
dădea pâine de către fraţi. 


Leon, fratele lui Nichifor, care în acel timp era voievod peste oştile Apusului, 
câştigând biruinţă slăvită asupra celor sălbatici cu ajutorul lui Dumnezeu şi al 
Preasfintei Născătoare, pe când se întorcea din război, a trecut pe la Muntele 
Atonului, ca să dea mulţumire lui Hristos şi Preacuratei Sale Maici, care l-au întărit 
să biruiască împotriva vrăjmaşilor. Deci, săvârşind cele de mulţumire, a cercetat cu 
dinadinsul pe Atanasie, care vieţuia în linişte. Aflându-l, a alergat la chilia sa şi 
văzându-l, s-a umplut de multă bucurie. Deci, cuprinzându-l în braţe cu dragoste, 
plângea. Astfel a vorbit cu dânsul ziua şi noaptea şi s-a îndulcit de cuvintele lui 
cele înțelepte şi insuflate de Dumnezeu. 


Monahii, văzând dragostea cea atât de mare a voievodului acela către Părintele 
Atanasie, l-au rugat să le mijlocească dar la acel voievod, adică să-l înduplece să le 
zidească în lavra Careii o biserică mai mare, deoarece cea veche era mică şi nu 
putea să încapă tot soborul fraților. Atanasie a vorbit despre aceea cu voievodul, iar 
el, ca un iubitor de Hristos ce era, le-a dat îndată cu bucurie mulțime de aur şi 
argint spre zidirea bisericii. Apoi, sărutând pe Atanasie şi pe ceilalți părinţi, s-a dus 
în calea sa la Constantinopol şi a spus fratelui său, Nichifor, că a aflat pe Cuviosul 
Atanasie. De atunci au început a veni la dânsul mulți pentru folos, fiind foarte 
cinstit şi lăudat de toți părinţii Atonului. EI, iubind liniştea şi fugind pretutindeni de 

slava omenească, a plecat de acolo şi a înconjurat locurile cele dinlăuntru şi pustii 
ale muntelui aceluia. 


Astfel, povăţuindu-se de Dumnezeu, s-a dus până la marginea Atonului, la un loc 
care se numea Melana, având multă pustietate şi fiind departe de alte pustniceşti 
locuinţe. 


SR o 2 


Dealul acela având lărgime la vârf, acolo şi-a făcut o colibă în mijlocul lui, unde se 
îndeletnicea cu nevoinţe mai mari. Dar diavolul, vicleanul vrăjmaş, făcea acel loc 
neiubit cuviosului, voind să-l izgonească de acolo. Deci, îl frământau gândurile să 
plece din locul acela. Însă nevoitorul cel bun grăia împotriva gândurilor: 





Trecând anul, în ziua cea de pe urmă, au năvălit mai multe gânduri de la potrivnic, 
ca să-l tragă de acolo, iar el grăia în sine: 

Dar, pe când stătea el la rugăciune, săvârşind 
cântarea ceasului al treilea, deodată s-a revărsat peste dânsul o lumină cerească, 
care l-a strălucit, şi îndată i-au dispărut acele gânduri. El s-a umplut de veselie 
negrăită şi se îndulcea cu bucurie de dorinţă dumnezeiască în inima sa, vărsând 
lacrimi din ochi. Cuviosul Atanasie de atunci a luat darul umilinţei şi plângea 
oricând voia. EI a iubit locul acela atât de mult, pe cât de mult îl ura mai înainte, şi 
vieţuia într-însul slăvind pe Dumnezeu. 


În vremea aceea, voievodul Nichifor a fost trimis de împărat cu oaste în insula 
Creta, pe care o stăpâneau atunci agarenii (turcii). Voievodul, neavând nădejde în 
puterea oştilor greceşti, avea trebuinţă şi de ajutorul lui Dumnezeu. Deci, a trimis 
cu corabia la Aton pe unii din credincioşii lui, scriind către tot soborul părinților şi 
poftindu-i să se roage lui Dumnezeu pentru dânsul, ca să-i dea ajutor de biruinţă 
asupra agarenilor. El se mai ruga să trimită la dânsul pe Atanasie, de care auzise de 
la Leon, fratele său, că petrece în Aton. Părinţii Atonului, citind scrisoarea 
voievodului, săvârşeau rugăciuni pentru dânsul fără de lenevire. Deci, cercetând în 
pustie despre Atanasie, l-au chemat la sobor şi îi porunceau să se ducă la voievod. 
EI la început nu voia să se ducă, dar, fiind silit de părinţii ceilalți, s-a supus. 


Părinţii au trimis cu dânsul şi pe unul din stareţii cei cinstiţi, pe care Atanasie îl 
socotea ca învăţător al său şi căruia îi urma ca un ucenic. Intrând ei în corabie, au 
pornit spre Creta. Ajungând la Nichifor, binecredinciosul voievod, văzând pe 
Atanasie, a alergat şi a căzut pe grumajii lui. EI l-a sărutat, plângând de bucurie, şi 

l-a cinstit ca pe părintele său duhovnicesc. Apoi, văzându-l că se face ucenicul 
acelui stareţ, s-a minunat de smerenia lui. Deci, lăsându-și toate rânduielile 
lucrurilor din afară, se îndeletnicea în vorbe duhovniceşti cu Cuviosul Atanasie. 
Voievodul i-a adus aminte lui Atanasie de făgăduinţa sa de demult, cum că are să 
se lepede de lume şi să se facă monah. Pentru aceea, el ruga pe cuvios, ca mai întâi 
să-i zidească chilii liniştite în pustiul acela, în care petrece singur, dându-i mult aur 
şi argint pentru zidirea chiliilor. 


Părintele Atanasie, iubind viaţa cea fără de grijă şi fără de gâlceavă, s-a lepădat de 
grija chiliilor şi n-a primit aurul şi argintul. Voievodul s-a mâhnit foarte mult de 
acest lucru. Apoi, petrecând împreună câteva zile şi îndulcindu-se unul cu altul de 
vederea feţei şi de vorbele cele iubite, s-au despărțit. Atanasie s-a întors la Aton, 
iar voievodul s-a dus la război, unde, cu rugăciunile sfinților părinţi, a biruit pe 
agareni şi a supus insula Creta împărăției greceşti. După aceea, a trimis îndată la 
Aton pe un credincios al său de aproape, cu numele Metodie - care a fost egumen 
al Mânăstirii Chimenului - la Cuviosul Atanasie ca să înceapă zidirea chiliilor, 
dându-i ca la şase litre de aur. 


Fericitul Atanasie, socotind dorinţa cea bună şi dragostea cea fierbinte către 
Dumnezeu a lui Nichifor şi cunoscând că acel lucru este după voinţa lui 
Dumnezeu, a luat aurul şi a început a se îngriji de zidire. Curăţind mai întâi acel 
loc pustiu, a zidit chilie de linişte lui Nichifor. Apoi a făcut casă de rugăciune în 
numele Sfântului Ioan Înaintemergătorul. După aceea, a făcut şi o biserică 
frumoasă, în numele Preasfintei Născătoare de Dumnezeu, aproape de poalele 
muntelui. 


La punerea temeliei bisericii a avut o împiedicare, de la urâtorul vrăjmaş, în acest 
fel: Mâinile oamenilor care zideau amorţeau şi se făceau nemişcate cu totul, încât 
nu era cu putinţă să le ducă nici la gură. Cuviosul, înțelegând că aceasta este o 
lucrare diavolească, s-a rugat lui Dumnezeu cu căldură şi a izgonit meşteşugul 
vicleanului şi astfel s-au dezlegat mâinile lucrătorilor. Acesta a fost începutul 
minunilor părintelui cel mare. 


Săvârşind biserica Preasfintei Născătoare de Dumnezeu, a zidit chilii împrejurul ei, 
a făcut mânăstire prea minunată, a zidit trapeză, bolniţă şi casă de străini. Să- 
vârşind el cu înţelepciune şi celelalte zidiri trebuincioase mânăstirii, a adunat 
mulțime de frați, şi, aşezând bine toate rânduielile vieţii monahiceşti, după 
asemănarea celor mai vechi mânăstiri din Palestina, s-a făcut egumen şi păstor al 
turmei cuvântătoare cea adunată acolo, care era bineplăcută lui Dumnezeu şi în 

care binevoia şi Preasfânta Născătoare de Dumnezeu, pentru că a fost văzută că 
cerceta mânăstirea şi biserica sa, zidită de Cuviosul Atanasie. 


i se se 


Cel ce s-a învrednicit a vedea acea vedenie se numea Matei, care petrecea bine în 
viața călugărească şi care avea ochii inimii curaţi şi luminaţi. Acela, stând cu 
frică la cântarea de dimineaţă în adunarea bisericii, cu luare aminte şi cu 


cucernicie 
; un înger mergea înaintea ei cu lumânare, iar altul 


în urmă; şi ea umbla printre fraţi şi le împărțea lucruri. Astfel, fraţilor care 
Stăteau în străni şi cântau, le-a dat câte un galben; iar celor ce stăteau prin alte 
locuri în biserică le-a dat câte doisprezece bani; celor ce stăteau în tindă, câte 
şase bani, iar la unii din fraţii cei vrednici le-a dat câte şase galbeni. Matei a 
văzut această şi singur s-a învrednicit a lua şase bani din prea curatele ei mâini. 


Sfârşindu-se vedenia, fratele acela s-a dus la Cuviosul părinte Atanasie şi l-a 
rugat să-i dea şi lui loc în ceata celor ce cântă şi a spus sfântului ceea ce văzuse. 


Părintele, cunoscând că aceea este cercetarea Preasfintei Născătoare de 
Dumnezeu, s-a umplut de multă bucurie duhovnicească. Împărţirea galbenilor la 
fraţi a cunoscut că Sunt feluritele ei dăruiri, care se dau fiecăruia după 
vrednicie; pentru că celor ce stăteau la cântare cu rugăciuni mai fierbinţi şi cu 
luare aminte, li se dădea mai mare răsplătire; iar cei ce luau aminte mai puţin, 
mai puțin au şi primit. Cel ce văzuse aceea, a fost asemănat cu cei mai mici, 
pentru ca prin lipsirea de cei mari, să se mâhnească şi să spună vedenia, iar pe 
de altă parte, ca să nu se mândrească prin asemănarea cu cei mai vrednici, ci să 
petreacă cu cei mai mici în Smerită cugetare. 


Din această arătare s-a cunoscut bunăvoința Preasfintei Născătoare de 
Dumnezeu pentru cuviosul Atanasie şi pentru mânăstirea lui. 


Dar în ce fel era economisirea mânăstirii cuviosului, în ce fel era rânduiala, în ce 
fel erau tipicul şi aşezămintele, despre toate acestea se scrie pe larg într-o carte 
deosebită a vieţii sale. Deci, cel ce voieşte să ştie şi acestea, să le citească acolo. 
Aici alegem şi povestim pe scurt numai faptele cele mai alese. 


Se e e 
Cuviosul Atanasie s-a mâhnit foarte mult auzind că voievodul Nichifor (Notă - Să 


se ştie că acest Nichifor se mai numea Foca. Dar acest Foca nu este acela care a 
ucis pe împăratul Mavrichie, nici acel Nichifor care a împărăţit după împărăteasa 

Irina şi care a fost ucis de bulgari în război, ci alt Nichifor Foca, cu câțiva ani mai 
în urmă), după moartea împăratului Roman, a fost pus el peste greci pentru 
izbânzile şi biruinţele lui cele multe asupra agarenilor, deoarece pentru dânsul se 
îngrijise să facă mânăstire, căci făgăduise să devină monah. Sfântul se scârbea de 
neîndeplinirea legământului lui Nichifor, gândindu-se să lase toate şi să fugă de 
acolo. Deci, gătindu-se înainte de acest lucru, a spus fraților că voieşte să se ducă 
la împărat pentru isprăvirea lucrurilor mânăstireşti. Apoi, luând câţiva frați, a 
plecat şi, mergând până la Avid, a lăsat trei fraţi pe lângă el, iar pe ceilalţi i-a întors 
la mânăstire, zicând: "Mi-e de-ajuns aceşti trei frați, ca să mă duc la Constan- 
tinopol”. După ce au plecat aceia, a scris o carte împăratului, prin care îi aducea 
aminte de făgăduinţele lui către Dumnezeu, îi defăima grabnica lui schimbare de la 
scopul cel bun, îi spunea mâhnirea sa, că pentru dânsul s-a legat cu multe griji. La 
sfârşit, a adăugat şi aceasta: "Eu nu sunt vinovat înaintea Domnului Hristos pentru 
neţinerea ta de cuvânt. Deci, îți las turma lui Dumnezeu cea adunată din nou, ca tu 
s-o încredinţezi cui vei vrea. Socotesc că Eftimie este vrednic de egumenie, fiind 
ales la viaţă şi la cuvânt". 


Scriind astfel, n-a spus ucenicilor săi ce a scris, ci, pecetluind scrisoarea, a ales pe 
unul din cei trei fraţi şi, încredinţând-o aceluia, I-a trimis la împărat. După puţină 
vreme, a trimis la mânăstire şi pe celălalt ucenic, cu numele Teodot, ca să cerceteze 
pe fraţi şi să vadă rânduielile mânăstirii. Dar el, rămânând numai cu un ucenic, 
anume Antonie, a pornit cu dânsul spre Cipru. Acolo, ajungând la o mânăstire 
oarecare ce se numea a Sfinţilor, a rugat pe egumen să-i lase să vieţuiască în pustia 
care era aproape de acel aşezământ. Câştigându-şi cererea, vieţuia în linişte cu 
Dumnezeu, căpătându-şi hrană din osteneala mâinilor sale, adică scriind cărți, 
precum făcea mai înainte. 


Ajungând fratele acela care a fost trimis la Constantinopol cu scrisoarea 
cuviosului, a dat-o în mâinile împăratului; acesta, primind scrisoarea, s-a bucurat. 
Dar, după ce a rupt pecetea şi a citit-o, s-a mâhnit foarte mult, pe de o parte pentru 
nedreptatea sa înaintea lui Dumnezeu, iar pe de altă parte aflând despre Cuviosul 
Atanasie că a lăsat locaşul şi nu ştie unde s-a dus. Fratele acela, înțelegând cele 
scrise, a început a plânge şi a se tângui, că a pierdut pe părintele său. Atunci 
împăratul a scris îndată la mânăstire, ca Eftimie să primească egumenia până la o 
vreme. Apoi a trimis prin toate părțile stăpânirii sale să se facă cercetare despre 
Atanasie. 


Sosind acea solie a împăratului până în insula Ciprului, era aproape să afle pe 
Cuviosul Atanasie. Dar el, auzind de aceea, a luat îndată ucenicul şi s-a dus la 
malul mării. Acolo, a găsit o corabie, cu purtarea de grijă a lui Dumnezeu, s-a urcat 

într-însa şi, suflând vânt bun, a ajuns repede la celălalt mal, dar nu ştia în ce parte 
să se ducă. Se gândea să se plece în Ierusalim, la Sfintele Locuri, dar în partea 
aceea calea era grea din pricina năvălirii agarenilor; iar spre părțile greceşti nu voia 
să se abată pentru cercetarea care se făcea despre el de împărat. 


Sosind noaptea, cuviosul a stat la rugăciune, cerând sfat şi povăţuire de la 
Dumnezeu. Deci, i s-a făcut o dumnezeiască descoperire şi poruncă, adică să se 
întoarcă în Aton la locaşul său, care, prin ostenelile lui, are să vină în cea mai 
desăvârşită înfrumusețare şi lărgime; şi astfel mulţi vor câştiga mântuire prin 
povăţuirea lui. Cuviosul, luând de la Dumnezeu o înştiinţare ca aceea, a spus-o lui 
Antonie şi îndată a plecat pe uscat, întorcându-se întru ale sale. 


Mergând ei multe zile, Antonie s-a îmbolnăvit de picioare, care 1 se umflaseră şi se 
i înfierbântaseră foarte tare; deci, nu putea să pornească mai departe. Cuviosul a 
adunat nişte buruieni din cele ce creşteau pe acolo, le-a frecat în mâini, le-a pus la 
picioarele ucenicului şi, acesta, îmbăindu-le cu frunze de copaci, le-a legat cu 
băsmăluţa sa. Apoi cuviosul l-a luat de mină şi l-a ridicat, iar Antonie îndată a 
strigat: "Slavă Ție, Hristoase Dumnezeule, că mi s-a uşurat durerea!" După aceea, 
umbla ca şi mai-nainte, având picioarele sănătoase. 


Fratele Teodot, cel mai sus pomenit, pe care îl trimisese părintele să cerceteze pe 
frați, ducându-se în mânăstire, i-a găsit pe toți mâhniţi pentru plecarea cuviosului, 
pentru care s-a întristat şi mai mult. EI, nesuferind lipsirea starețului său, s-a întors 
în Cipru, căutându-l pretutindeni. 


După dumnezeiasca rânduială, trecând prin Italia, l-a întâlnit pe el pe cale şi, 
văzându-se unul cu altul, s-au bucurat foarte mult. Părintele, auzind despre 
tulburarea fraţilor care se făcea în mânăstire, s-a schimbat din bucurie în mâhnire; 
apoi a trimis pe Teodot la lavră, ca să spună fraţilor de venirea lui, iar el s-a dus la 
rugăciune într-o mânăstire din Lampida, unde era un oarecare frate cu mintea 
abătută. 


Atanasie, punându-și mâinile pe dânsul, l-a tămăduit; apoi, învăţându-i pe ei puţin, 
s-a dus în Aton la locaşul său. 


Văzându-l fraţii, li s-a părut că văd soarele şi de bucurie au strigat: "Slavă Ţic, 
Dumnezeule!" Apoi, venind cu toţii la dânsul, unii îi sărutau mâinile şi picioarele, 
iar alții îi sărutau rasa. Deci, cuviosul a început, ca şi mai înainte, a rândui bine 
toate cele din mânăstire. 

După aceasta, trecând câtva timp, cuviosul părinte s-a dus singur la împărat pentru 
trebuința mânăstirii. Ajungând el la Constantinopol şi înştiințându-se împăratul de 
venirea lui, se bucura şi se ruşina. Se bucură pentru ca dorea să-l vadă, şi se ruşina 
pentru că avea să i se arate lui în împărăteasca rânduială. De aceea, l-a întâmpinat 
pe el, nu ca un împărat, ci ca un om simplu. Apoi, luându-l de mâna dreaptă şi 
sărutând-o, l-a dus în palatul său şi cu lacrimi de bucurie şedeau singuri şi vorbeau 
cu dragoste unul cu altul. Apoi împăratul a zis: "Ştiu, părinte, că eu sunt 
pricinuitorul tuturor ostenelilor şi supărărilor tale, pentru că am trecut cu vederea 
dumnezeiasca frică şi nu mi-am ţinut făgăduinţa. Însă te rog ca să-mi mai rabzi şi 
să-mi aştepţi pocăința mea, până ce-mi va ajuta Dumnezeu ca să-l răsplătesc 
făgăduinţele mele". 


Cuviosul îl sfătuia ca să fie iubitor de Dumnezeu, drepteredincios, blând, smerit, 
milostiv şi îndurat dătător. Deci, îl învăţa pe el la toate lucrurile cele bune, care se 
cuvin împăratului creştinilor, aducându-i aminte de răsplata ce are să fie în viaţa 
cea veşnică. Astfel a petrecut cuviosul la Constantinopol mult timp, vorbind 
prieteneşte cu împăratul. lar când a plecat, împăratul i-a dat lui toate cele de 
trebuință pentru mânăstire, şi încă şi cu scrisoarea a întărit ca în toţi anii să se dea 
dajdie mânăstirii din insula care se numeşte Lemnos, câte două sute patruzeci şi 
patru de galbeni. După aceasta, cuviosul s-a întors la fraţi, cu îndestulată milostenie 
împărătească. 


3 5 2 


Cuviosul nevoindu-se bine şi povăţuind la calea mântuirii mulțime de frați, 
diavolul, urâtorul binelui, s-a pornit asupra sa cu toată puterea şi s-a înarmat la 
război împotriva viteazului ostaş al lui Hristos. Acest lucru s-a descoperit unuia 
dintre stareţii nevoitori, care, fiind în uimire, a văzut venind spre Muntele Atonului 
o ceată de diavoli. Între aceştia era unul mai cumplit, care se părea că este mai- 
marele diavolilor, înfricoşător şi groaznic, arătând o mare stăpânire. Apoi, 
despărțind ceata aceea în două, a trimis o sută de diavoli ca să înconjoare tot 
muntele şi să vâneze pe monahi, iar el singur cu cei nouă sute, s-a dus cu multă 
mânie la lavra Cuviosului Atanasie. 


Înainte de a spune această vedenie cuviosului, i s-a întâmplat o boală de acest fel: 
Pe când lucra, după obiceiul său, cu lucrătorii la limanul mării, un lemn mare a 
căzut din întâmplare peste picioarele lui, astfel că sfântul a zăcut trei ani pe patul 
durerii. Însă, fiind bolnav, nu suferea să stea degeaba, ci scria cărţi. Astfel în 40 de 
zile a sfârşit Patericul. EI, zăcând, se înarma bine asupra nevăzutului vrăjmaş şi, 
biruindu-l, îi izgonea meşteşugurile. 

Vrăjmaşul, văzând că nimic n-a sporit în lavră, s-a dus şi a îndemnat prin scrisori 
pe nişte monahi vechi şi nepricepuţi, punându-le lor urâte gânduri asupra 
cuviosului în acest fel: "Pentru ce Atanasie face silă Sfântului Munte şi strică legile 
noastre cele vechi? Pentru ce a ridicat ziduri de mare preţ, a făcut liman nou, a 
făcut izvoare noi, a cumpărat perechi de boi, a semănat ţarini, a sădit vi şi a făcut 
muntele ca o locuinţă mirenească? 


Apoi, sfătuindu-se unii din bătrâni, s-au dus la Constantinopol la împăratul loan, 
care se făcuse împărat după moartea lui Nichifor şi, clevetind împotriva lui 
Atanasie, rugau pe împărat să-l izgonească din Muntele Atonului. Atunci împăratul 
a trimis de a chemat la dânsul pe Atanasie, care se ridicase sănătos din boală. 


Deci, văzându-l, a cunoscut că este într-însul dar dumnezeiesc şi, în loc să se mânie 
pe el, s-a schimbat spre milă. Astfel a iubit foarte mult pe părintele cel insuflat de 
Dumnezeu, cinstindu-l şi dăruindu-l cu multe faceri de bine împărăteşti. Apoi a 
întărit şi scrisoarea de mai înainte, care 1 se dăduse de către împăratul Nichifor, 
prin care se dădea de la Lemnos mânăstirii ca dajdie, două sute patruzeci şi patru 
de galbeni. Şi astfel a trimis pe cuviosul Atanasie cu cinste la locul său. 


Atunci, acei bătrâni, umplându-se de ruşine, s-au căit de scrisoarea lor şi, mergând 
la cuvios, şi-au cerut iertare. lar potrivnicul diavol, ruşinându-se, s-a mâniat şi mai 
mult. Deci, iarăşi a năvălit cu legiunea sa asupra lavrei sfântului părinte. 


Acea năvălire a lui a văzut-o un cinstit stareţ, anume Toma, care avea ochii 
sufletului curaţi. Acela, după cântarea ceasului al treilea, fiind ca într-o uimire, a 
văzut toți munţii, dealurile, copacii şi vreascurile pline de arapi mici, întru 
asemănarea piticilor egipteni, care, mâniindu-se cumplit şi suflând cu vrajbă, unul 
pe altul se chemau la război şi la tabără, strigând cu mânie: "Prietenilor, până când 
vom răbda? Pentru ce nu rupem cu dinţii pe cei ce s-au sălăşluit aici? Pentru ce nu- 
i pierdem mai degrabă de aici, şi pe egumenul lor, vrăjmaşul nostru, până când să-l 
suferim? Oare nu vedeţi cum ne-a izgonit pe noi de aici şi ne-a luat locul nostru?” 
Acestea zicându-le, Cuviosul Părinte Atanasie a ieşit din chilie ţinând toiagul în 
mână, pe care văzându-l arapii, s-au cutremurat şi s-au tulburat; iar el, năvălind 
asupra lor, îi bătea şi îi rănea, izgonindu-i neîncetat, până ce au fugit cu toții 
departe de lavră. 


După ce starețul Toma a spus acea vedenie cuviosului, îndată cuviosul a stat la 
rugăciune şi, cu lacrimi fierbinţi, se ruga lui Dumnezeu să-i păzească turma 
neatinsă de dinţii vrăjmaşului. Deci, cu adevărat el, cu rugăciunile sale, ca şi cu un 
toiag de fier, bătea şi gonea fiarele cele nevăzute. 

Lot 
Însă ele, deşi au fugit, după puţin timp întorcându-se, nu încetau a ridica război 
prin meşteşugirile lor; pentru că unuia dintre călugări, atâta urâciune au pus către 
Cuvios, încât nici nu voia să se mai uite la dânsul; atât se înmulţise răutatea într- 
însul, prin lucrarea diavolească, încât se gândea la ucidere. Deci, gătind o sabie şi 
ascuţind-o, căuta vreme prielnică în care ar putea ucide pe Cuviosul Atanasie. 


Astfel, într-o noapte, pe când toţi dormeau şi numai cuviosul părinte nu dormea, ci 
stătea în chilia sa, petrecând la rugăciune, ucigașul acela a venit la el, ca şi cum 
avea să-i spună un cuvânt de nevoie, iar sub mâna ţinea sabia trasă. EI a bătut în 
uşă fără de frică, zicând: "Binecuvântează, părinte". Glasul lui era ca al lui Iacov, 
iar mâinile lui ca ale lui Isav. Cuviosul părinte, fiind ca Abel cel drept, nu ştia că 
chiar Cain stă afară şi-l cheamă spre ucidere. Deci, îl întreba dinăuntrul chiliei, 


zicând: Cine eşti tu?” Şi a deschis uşa puţin. 


Ucigaşul, temându-se de glasul părintelui, a căzut la pământ tremurând, pentru că 
Dumnezeu, păzind pe credinciosul robul Său, a lovit pe ucigaşul acela cu o frică 
năpraznică; i-au slăbit mâinile şi sabia i-a căzut la pământ, iar el însuşi zăcea la 
pământ înaintea picioarelor părintelui cu faţa în jos ca un mort. Cuviosul, văzând 
aceasta, s-a mirat şi s-a spăimântat. Deci, a ridicat de la pământ pe cel ce zăcea. 
Dar acela, abia venindu-şi în sine, a zis cu glas umilit către părintele: "Miluieşte- 
mă, părinte, pe mine ucigaşul tău! lartă-mi această răutate a mea pe care am gândit- 
o împotriva ta şi-mi lasă păgânătatea inimii mele!" 


Părintele, aprinzând lumânarea şi văzând la pământ sabia ascuțită ca briciul şi 
înțelegând gândul acelui monah, a zis: 





Astfel era bunătatea Cuviosului Atanasie, şi de atunci arăta mai multă dragoste 
către acel frate. EI, totdeauna aducându-și aminte de greşeala sa şi văzând 
bunătatea şi dragostea părintelui către sine, se tânguia neîncetat şi nici nu putea 
tăinui lucrul ce făcuse, ocărându-şi greşeala sa şi prea mărind fapta cea bună a 
părintelui. El a murit în mare pocăință, după care cuviosul a plâns atât de mult, ca 
după nimeni altul. 

Un alt frate, de asemenea cu cel dintâi, urând pe Părintele Atanasie, căuta să-l 
piardă de pe pământul celor vii. Şi, neştiind cum să facă aceasta, s-a dat la vrăjile şi 
farmecele diavoleşti. Făcând el multe farmece şi vrăji părintelui, nimic n-a sporit. 


Din întâmplare, a întrebat pe un frate: "Oare omoară pe om farmecele?" 


Fratele a răspuns: "Pe bărbatul cel dreptcredincios şi care vieţuieşte după Dumne- 
zeu, nici un fel de vrăji sau farmece nu pot să-l vatăme". 


Aceasta auzind vrăjitorul, se căia pe sine în ştiinţa sa, şi, înştiințându-se cum a 
iertat părintele pe fratele care a voit să-l ucidă, s-a umilit şi a venit în frica lui 
Dumnezeu. Deci, alergând la părintele, a căzut la picioarele lui şi cu multă tânguire 
îşi mărturisea păcatul, cerând iertare, pe care a şi câştigat-o de la părintele cel fără 
de răutate. 


Astfel era Cuviosul Atanasie către cei ce-i greşeau lui. De aceea Dumnezeu l-a 
prea mărit pretutindeni şi s-au adunat la păstoria lui din diferite ţări mulțime de 
fraţi, nu numai din Grecia şi din Italia, ci chiar din Roma cea veche, din Calabria, 
Amalfia şi din Iberia, nu numai din cei proşti, ci şi din cei de neam bun şi bogați. 
Nu numai atât, dar şi egumenii de la multe mânăstiri, lepădându-şi egumeniile lor, 
veneau sub povăţuirea cuviosului. Și nu numai egumeni, ci şi arhierei, lăsând 
scaunele lor, veneau la povăţuirea sfântului părinte şi doreau să fie păstoriți de 
dânsul. Dintre aceştia era marele între patriarhi Nicolae, apoi Hariton, Andrei, 
Hrisopolit şi Acachie, care mulţi ani a strălucit în pustnicie. Asemenea şi pustnicii 
care îmbătrâniseră în pustietăți neumblate, veneau la părintele, după rânduiala lui 
Dumnezeu, şi locuiau în lavra lui, vrând să se folosească de chipul cel îmbunătăţit 
al vieţii lui. Dintre unii ca aceştia era Cuviosul Nichifor, care a petrecut în munţii 
Calabriei împreună cu Sfântul Fantinon. 


Lor li s-a făcut o dumnezeiască arătare, poruncind lui Fantinon ca să meargă la 
Tesalonic, iar lui Nichifor să meargă la Aton, la Cuviosul Atanasie, unde, 
petrecând mult timp, a murit şi a fost îngropat. Trecând câtăva vreme, au scos 
moaştele lui din pământ şi, când le mutau în alt loc, a curs din oasele cele uscate 
ale acestuia, izvor de mir cu miros foarte plăcut, mai mult decât toate aromatele. 
Nişte sfinți mari ca aceştia erau trimişi de Dumnezeu sub păstoria Cuviosului 
Părinte Atanasie, ca arătat să poată şti viaţa lui cea mai plăcută lui Dumnezeu decât 
a altora. Căci, precum se cunoaşte rădăcina din odrăslirea ramurilor şi pomul din 
roduri, tot astfel este cunoscut învățătorul cel iscusit, din ucenicii lui cei iscusiţi şi 
păstorul cel bun din oile lui cele bune. Însă acum este vremea ca, pomenind pe 
scurt unele din minunile lui, să apropiem cuvântul spre sfârşit. 

Dumnezeu, Care prea măreşte pe sfinții Săi cu minuni, n-a lipsit şi pe acest mare 
plăcut al Său de darul facerii de minuni. La început să aducem aminte de mai 
înainte vederea lui. 


SR 5 e 


Intr-o vreme, căzând ger cumplit, a chemat la sine pe unul din ascultători, cu 
numele Teodor, şi a zis către dânsul: 





Teodor, ducându-se, a găsit aşa precum a zis părintele prooroceşte şi se minună de 
înainte-vederea sfântului. 


SR 5 2 


Odată, s-a întâmplat că a plecat cuviosul cu câţiva frați cu corabia spre o insulă 
pentru trebuinţele mânăstirii. Cu îngăduinţa lui Dumnezeu, nevăzutul vrăjmaş, 
vrând să înece pe părintele cu fraţii, a ridicat un vânt mare cu furtună; şi, pornind 
învăluire înfricoşată, a răsturnat corabia în mijlocul mării şi îndată apa i-a acoperit 
pe toţi. Dar dreapta lui Dumnezeu, care scoate îndată din toate primejdiile pe 
plăcutul său, a îndreptat corabia într-acelaşi ceas şi a alinat furtuna. Deci, sfântul s- 
a aflat şezând la cârmă şi chemând pe fraţi la sine, iar apa îi aducea ca şi cu nişte 
mâini. 


Deci, cuviosul părinte, trăgându-i din apă unul câte unul, pe toţi i-a adunat vii în 
afară de Petru din Creta, care nu se afla. Pe acela nevăzându-l, părintele s-a rănit cu 


inima şi foarte tare a strigat, zicând: VFiule, Petre, unde eşti?" 


Dar împreună cu glasul părintelui, Petru a fost scos din adânc şi a fost adus de apă 
la corabie şi s-a primit de mâinile părintelui. Astfel s-a mântuit cuviosul de la 
înecare şi a mântuit şi pe fraţii lui şi nu s-a bucurat de dânsul răul vrăjmaş, ci mai 
vârtos s-a ruşinat. Deci, fericitul părinte pretutindeni îl umplea de ruşine, biruindu-l 
şi izgonindu-l. 


Din monahul Matei, care era muncit de duhul necurat, a izgonit pe diavol; şi din 
alții care pătimeau de aceasta, cu rugăciunile sfântului se izgoneau demonii. 


SR 5 e 


Cuviosul mai avea încă şi puterea tămăduirii bolnavilor, tămăduind cu mâinile sale 
pe mulți. El a vindecat pe un frate lepros. Pe altul, ce pătimea de durerea 

pântecelui, l-a făcut sănătos. Pe un altul, ce avea o rană care se numea cancer, l-a 
tămăduit, făcând cu mâna de trei ori semnul Sfintei Cruci pe rană. Cu rugăciunea a 
izgonit lăcustele, care năvăliseră în insula mânăstirii şi mâncau rodul pământului. 


Se ie 2 
Odată, mergând el cu fraţii într-o corabie pe mare, li s-a isprăvit apa de băut şi 
frații sufereau de sete. Atunci le-a poruncit să scoată apa din mare şi, 
binecuvântând-o, a prefăcut-o în apă dulce şi, bând, fraţii s-au răcorit. 

Un frate, anume Gherasim, lucrând în vie, a voit să smulgă din sânul pământului o 
viţă înaltă, ca cel ce avea multă putere trupească. Deci, clătinând cu mâinile viţa de 
două-trei ori şi neputând să o smulgă, s-a vătămat, deoarece i s-au lăsat măruntaiele 
în jos şi din această pricină îl durea cumplit. Dar cu rugăciunea părintelui şi cu 
semnul Sfintei Cruci s-a tămăduit. 


SR 5 2 


Gherasim, punând martor pe Dumnezeu, spunea şi această minune: "Fiind eu la 
slujba tăierii de pâini, aveam nevoie să merg la părintele şi să întreb de un lucru 
oarecare. El s-a întâmplat de era singur în biserica Sfinților Apostoli la rugăciune. 
Deci, m-am dus la dânsul şi, privind pe ferestruie, l-am văzut rugându-se, iar faţa 
lui era ca o văpaie de foc. M-am înspăimântat şi m-am depărtat puţin, așteptând; 
apoi iarăşi m-am arătat şi i-am văzut faţa strălucind ca a unui înger al lui 
Dumnezeu, înconjurându-l o asemănare de foc, şi de frică am strigat: "O, părinte!" 
Văzându-mă el îngrozit şi ştiind de ceea ce am văzut, m-a certat să nu spun la 
nimeni. Aceasta a spus-o Gherasim fraţilor, după moartea cuviosului. 


3 o e 


Un frate oarecare a fost trimis de Părintele Atanasie la slujbă într-un sat mirenesc. 
Acolo, fiind înşelat prin ispita vrăjmaşului, a căzut în păcatul cel trupesc. 
Cunoscându-şi greutatea păcatului, se deznădăjduia cu gândurile. Deci, întorcându- 
se la mânăstire, a căzut la picioarele sfântului cu lacrimi şi cu tânguire şi i-a 
mărturisit păcatul şi deznădejdea sa. Cuviosul, învăţându-l multe cuvinte 
folositoare şi îndemnându-l să nu se depărteze de iubirea de oameni a lui 
Dumnezeu, i-a poruncit să petreacă în cea dintâi rânduială a fraților. 


se 2 ae 
Unul dintre bătrâni, anume Pavel, ştiind căderea fratelui şi mila cea din inimă a 
părintelui, cârtea spre fratele cel căzut şi spre părinte, ocărind pe frate că a 
îndrăznit a face un lucru necurat ca acela, călcându-şi făgăduinţa curăţiei, iar 

Cuviosul Atanasie îi zicea în faţă: "Nu este cu dreptate a ierta pe un păcătos ca 
acela, ci trebuie să poarte multe feluri de pedepse”. 


Iar blândul părinte, căutând cu asprime spre acel cârtitor, i-a zis: 





Din ceasul acela, cu îngăduinţa lui Dumnezeu, ispititorul cel nevăzut a început, cu 
săgețile necuratelor gânduri, a răni inima lui Pavel. Deci, i-a aprins cu focul poftei 
trupul lui şi n-a avut odihnă trei zile şi trei nopţi, arzând de poftă spre păcatul 
trupesc, încât se deznădăjduise şi de mântuirea sa. Dar ce este şi mai rău, este că se 
ruşina a-şi mărturisi războiul său părintelui. 


Cunoscând Cuviosul Atanasie aceasta cu duhul, a chemat pe Pavel la el şi vorbea 
despre oarecare lucruri mânăstireşti, iar prin vorba aceea trăgea încet pe Pavel spre 
mărturisirea patimii celei trupeşti. Deci, Pavel, căzând la picioarele părintelui, îşi 
mărturisi primejdia sa şi cerea uşurare de război. lar cuviosul, învăţându-l să nu 
osândească pe fratele cel greşit, l-a trimis la slujba aceluia, că era chelar. Stând el 
singur la rugăciune, s-a rugat cu lacrimi lui Dumnezeu pentru el. Din ceasul acela, 
Pavel s-a uşurat de patimă, simțind o răcoare ce s-a vărsat peste capul lui şi prin tot 
trupul până la picioare. De atunci s-a stins într-însul aprinderea cea de poftă 
trupească. 


SR 5 2 


Alt frate, anume Marcu, de neam din Lampsac, se aprinsese de aceeaşi poftă 
trupească a păcatului. Deci, mergând la părintele, şi-a mărturisit patima şi cerea 
ajutor de rugăciuni de la dânsul. După câteva zile, a văzut în vedenia visului pe 
părintele, zicând către el: "Cum eşti frate?" 


lar el a răspuns: "O, părinte, pătimesc foarte rău!" 

Şi i-a zis cuviosul: "Întinde-te cu faţa la pământ". 

Întinzându-se el cu faţa la pământ, părintele I-a călcat cu piciorul pe şale. Iar el, 
deşteptându-se din greutatea piciorului, s-a simţit tămăduit de patimă, şi din ceasul 
acela avea odihnă în mădulare, fără de supărarea trupească. 

Aceste puţine minuni din cele multe, ale Cuviosului Părintelui nostru Atanasie, 


care s-au făcut în viaţa lui, povestindu-le pe scurt, să începem a grăi despre 
moartea lui. 

Deoarece se adunase la cuviosul o mulţime de fraţi de pretutindeni, precum s-a zis 
mai înainte, era nevoie să mărească lărgimea bisericii, pentru încăperea soborului 
fraților şi să zidească paraclise şi pridvoare lângă pereţii bisericii. Fiind 
neterminată o clădire a unui pridvor de la altar, era nevoie, ca singur părintele, să 
se suie acolo să vadă acel lucru, mai înainte de a merge la împăratul din 
Constantinopol, pentru trebuinţele mânăstireşti. 


Deci, chemând mai întâi pe fraţi, le-a citit învăţătura fericitului Teodor Studitul, 
adăugând şi din gura sa sfaturi folositoare şi binegrăitoare; apoi, închizându-se în 
chilie, s-a rugat mult. După aceea, a ieşit din chilie îmbrăcat cu mantia, având pe 
cap sfințitul culion al fericitului său părinte Mihail Malein, pe care avea obiceiul a- 
| pune numai la praznice mari şi în vremea împărtăşirii cu dumnezeieştile lui 
Hristos Taine. 


În ziua aceea s-a arătat ca la praznic şi era luminos la faţă ca un înger al lui 
Dumnezeu. Luând cu el şase fraţi, s-a suit la acel lucru. Şi pe când era pe vârful 
zidirii, cu neştiutele judecăţi ale lui Dumnezeu, s-a surpat acel vârf şi toţi au căzut, 
fiind împresuraţi cu pietre şi cu ţărână. Deci, cinci şi-au dat îndată sufletele în 
mâinile lui Dumnezeu, iar Părintele şi cu un zidar, anume Danin, au rămas prinşi 
între pietre de vii. După aceasta, s-a auzit timp de trei ceasuri glasul cuviosului 
părinte, strigând astfel: 


Deci, adunându-se fraţii, au scos cu plângere şi tânguire pietrele şi ţărâna, unii cu 
uneltele ce le găsiseră la îndemână, iar alții cu mâinile şi cu picioarele, până ce au 
găsit pe Părintele Atanasie mort în Domnul, cu trupul întreg, fiind rănit numai la 
piciorul drept, iar lângă dânsul au găsit şi pe zidar rănit foarte rău; şi aşa i-au scos 
pe amândoi de acolo. 


Astfel a fost sfârşitul Cuviosului Atanasie, care, deşi s-ar părea cuiva că a fost 
necinstit pentru că nu a murit în pat, însă cinstită este înaintea Domnului moartea 
cuviosului; căci, pricinuitoare de cununa mucenicească s-a făcut plăcutului lui 
Dumnezeu, de care nu fără înştiinţare a fost el, pentru că a văzut-o mai dinainte cu 
duhul şi lui Antonie, ucenicul său cel mai de aproape, a spus-o mai înainte, zicând: 





După sfârşitul său, cuviosul a stat trei zile neîngropat, până ce s-au adunat părinții 
de pe la toate mânăstirile, ca să-i facă cinstita îngropare. lar sfântul la trup nu s-a 

schimbat deloc, nici nu a curs, nici nu s-a înegrit deloc, ci faţa lui era ca a unui om 
ce doarme, nici nu mirosea, cum miros morții. Deci, mare tânguire era pentru 
dânsul de la toţi. Când a început cântarea la groapă, din rana care era la picior a 
curs sânge mai presus de fire; pentru că cine a văzut vreodată curgând sânge de la 
un om mort de trei zile? Acest lucru văzându-l oarecare din stareţii cei cinstiţi, l-au 
strâns în basmalele lor şi se ungeau cu el ca şi cu o mare sfințenie spre 
binecuvântare. Apoi au îngropat cinstitul trup al Cuviosului Părinte Atanasie. 


Trupurile sfărâmate de pietre ale celor cinci fraţi, găsindu-le înainte, le-au îngropat 
şi pe ele cu cinste. După aceasta, Daniil, care era rănit, mai trăind câteva zile, a 
mărturisit o vedenie care i s-a arătat înaintea sfârşitului cuviosului: "EL a văzut un 
trimis luminos, venind şi chemând pe părintele la Împărat. Apoi, în acel ceas, 
părintele plecă din lavră cu trimisul acela şi cu şase fraţi, între care eram şi eu. 
Deci, după ce am sosit la acele frumoase palate împărăteşti şi ne-am apropiat de 
uşă, cuviosul părinte, împreună cu cei cinci fraţi, a intrat în palat la împărat, iar eu 
am rămas afară tânguindu-mă foarte mult. Şi am auzit un oarecare om dinăuntru, 
zicându-mi: "În zadar te tânguieşti, omule, pentru că nu poţi să intri înăuntru, de 
nu-ți va dărui ţie voie părintele cu care ai venit”. Auzind eu aceasta, am început şi 
mai mult a mă tângui, chemând pe Părintele Atanasie cu glas umilit. Apoi, după 
puţin timp, ieşind părintele, m-a luat de mâna dreaptă şi m-a dus în palat, unde m- 
am învrednicit a vedea pe împărat şi a mă închina Lui”. Acestea spunându-le 
Daniil, şi-a dat sufletul în mâinile lui Dumnezeu. 


Se cade să mai pomenim şi alte minuni ale Cuviosului Atanasie, care s-au făcut 
după moartea lui. 

O dată, s-a întâmplat lui Antonie, ucenicul cuviosului, de a plecat cu oarecare fraţi 
în părţile Gangrei pentru trebuinţele mânăstirii. Ajungând acolo, au găsit un păstor 
păscând oile şi acela avea un singur fiu pe care-l răpise o fiară. Deci, fiind aproape 
de sfârşit, tatăl lui se tânguia foarte mult după dânsul. Văzând el pe acei monahi 
străini trecând pe alături, i-a rugat să se abată la dânsul, unde, arătându-le iubire de 
străini, le-a pus înaintea lor hrană ce o avea, pâine şi lapte, iar monahii s-au 
minunat de buna lui faptă, cum, fiind într-atâta mâhnire, nu şi-a lăsat iubirea de 
străini şi suferea durerea în supărarea lui. 


Intre acei monahi era şi un frate cu numele Simeon. Acela avea cu dânsul o basma 
muiată în sângele Cuviosului Părintelui Atanasie. Cu acea basma, Simeon a legat 
rana copilului şi îndată a adormit un somn dulce până a doua zi, rămânând şi ei 
acolo. 

Dimineaţa, copilul s-a sculat sănătos având rana tămăduită şi cerea să mănânce. 
Atunci toţi au prea mărit pe Dumnezeu. 

Altă dată, unul dintre fraţi, fiind trimis pentru slujba mânăstirii, i s-a întâmplat de a 
intrat în casa unui oarecare iubitor de Hristos. Femeia aceluia pătimea de mult timp 
de scurgerea sângelui şi zăcea pe patul durerii, iar bărbatul şi toţi casnicii se 
tânguiau pentru dânsa. Atunci fratele acela, înştiințându-se de pricina tânguirii lor, 
a zis: "Am în băsmăluță sângele Sfântului Atanasie. De veţi voi, noi muiem 
basmaua cea sângerată în apă şi o stoarcem pe ea. Apoi apa aceea să o bea bolnavă 
şi îndată va fi sănătoasă". Femeia acea neputincioasă, auzind cuvintele monahului, 
a început cu lacrimi a-l ruga pe el ca mai curând să facă aceea. 


Deci, monahul gătind apa aceea cu sângele sfântului, a dat-o ei, iar femeia, pri- 
mind-o, a zis: "Sfinte Atanasie, ajută-mi!", şi a băut-o toată. Atunci îndată 1-a 
încetat curgerea sângelui şi s-a făcut sănătoasă. 

Cu alt prilej, monahii Simeon şi Gheorghe, fiind trimişi pentru slujba mânăstirii, au 
ajuns la limanul Pevaului, unde au găsit pe un corăbier mort de opt zile, pe care îl 
plângeau prietenii săi. Atunci îndată au pus batista cea roşită în sângele cuviosului 
şi omul acela, deşteptându-se din somn, s-a sculat sănătos. 


Ro 2 


Multe minuni se săvârşeau şi de la mormântul sfântului, pentru că se izgoneau 
duhurile cele necurate din oameni şi se tămăduiau diferite feluri de boli ale celor ce 
veneau cu credinţă şi se ungeau cu untdelemn din candela ce ardea la mormântul 
lui. 


Deci, să pomenim şi aceasta care s-a făcut unui monah îmbunătăţit, anume 
Evstratie. Acestuia 1 se vătămaseră toate cele dinlăuntru ale lui şi udul ieşea nu apă, 
ci sânge. De aceasta a pătimit şapte ani şi multe feluri de doctorii luând, nimic n-a 
folosit. Deci, lepădându-se de doctorii, a alergat la Dumnezeu, rugându-se 
Cuviosului Părinte Atanasie. Alergând la acest doctor dătător de tămăduiri, îndată a 
luat grabnică tămăduire de la dânsul în acest chip: I se părea în vedenia visului, că 
este la masă şi că vede pe cuviosul părinte şezând la acel obişnuit loc egumenesc, 
înaintea căruia era o sticlă plină cu apă şi un blid cu struguri. Cuviosul, luând puţin 

din struguri, a pus în apă şi i-a dat lui Evstratie să bea. Evstratie, socotind că este 
vreo doctorie obişnuită, de care el se lepădase, nu voia să primească. 


Părintele a zis către dânsul: "Nu te teme, ci ia şi bea, că-ţi va fi spre sănătate”. 


Evstratie, luând şi bând, s-a deşteptat din vedenia visului şi din acel ceas s-a 
tămăduit desăvârşit de boala aceea. 


Acum este timpul să sfârşim cuvântul cel adunat pe scurt din cartea scrisă pe larg 
despre viaţa, nevoinţele şi minunile cuviosului Atanasie. Deci, fie lui Dumnezeu, 
Cel minunat întru sfinţii Săi şi Cel ce a arătat în cuviosul Atanasie milă şi puterea 
Sa, slava cea fără de sfârşit şi cinstea, acum şi pururea şi în vecii vecilor. Amin. 

Sfântul Atanasie Athonitul - drumul spre sfinţenie 





Întemeietorul vieţii de obşte din Sfântul Munte, ctitor al mănăstirii Marea Lavră, 
Sfântul Atanasie a dus o viaţă îngerească, având, printre altele, darul lacrimilor. 

Născut în Trapezunt, Sfântul Atanasie a rămas orfan de mic, fiind crescut de către 
un ofiţer. Era atras de iubirea Domnului încă din copilărie, jucând rolul de egumen 
pentru prietenii lui, prevestind, astfel, că avea să devină stareţ. 


După ce a terminat studiile, a îmbrățișat chipul monahal. Avea grijă să împartă cele 
pregătite pentru masă, în aşa fel încât el să mănânce doar anafura sfințită de după 
Sfânta Liturghie, fără ca ceilalți să îşi dea seama. 


Aflând că starețul său doreşte să îl facă egumen al mănăstirii, Sfântul Atanasie a 
fugit în muntele Athos şi a deprins viaţa pustnicească de la câţiva dintre fraţii ce se 
sălășluiseră acolo. 


Apoi, aflând că împăratul Nichifor al Răsăritului urma să viziteze Muntele Athos, a 
fugit şi din locul acela, ştiind că îl cunoaşte, şi s-a dus la o mănăstire unde se 
prefăcea că este un neînvăţat. Dar fiind găsit, în cele din urmă, l-a rugat pe împărat 
să nu îl ia din Muntele Athos, ci să îi dea bani să construiască acolo o biserică. 

Fugind de slava oamenilor, Sfântul Atanasie s-a retras la capătul muntelui, în locul 
numit Melanos, unde a primit şi darul lacrimilor. 


Căutat de împăratul Nichifor, care dorea şi el să se călugărească, Sfântul Atanasie a 
primit cererea de a construi o mănăstire, Marea Lavră de astăzi, reunind schiturile 
existente într-o singură comunitate. 


Tot în vremea vieţii lui au mai fost înființate Mănăstirile Iviron, Esfigmenu şi 
Vatopedi. Stabilind o rânduială de obşte, precum în vechile mănăstiri ale 
Palestinei, sfântul s-a lovit de opoziția unora dintre călugării în viaţa cărora dorea 
să pună această rânduială. 


Cuviosul a trecut la Domnul după ce s-a prăbuşit peste el cupola unei noi biserici 
pe care o construia, Maica Domnului arătându-se monahilor şi spunându-le să îl 
cinstească pe Atanasie ca pe un sfânt. 

Sinaxar - Pomenirea cuviosului şi de Dumnezeu purtătorului părintelui nostru 
Atanasie cel din Aton, şi cei împreună cu dânsul, şase ucenici ai lui 





In această lună (iulie), în ziua a cincea, pomenirea cuviosului şi de Dumnezeu 
purtătorului părintelui nostru Atanasie cel din Aton, şi cei împreună cu dânsul, 
şase ucenici ai lui. 


Acest luceafăr strălucind pe firmamentul Sfinţilor părinţi s-a născut prin anul 930 
la Trapezunt, din părinţi de bun neam şi fu numit Avramie la Sfântul Botez. Rămas 
orfan de mamă şi de tată la puţină vreme după naşterea sa, a fost primit de o rudă a 
mamei sale, soția unuia dintre notabilii Trapezuntului. Când era copil nu era atras 
de jocuri gălăgioase, ci îşi conducea mai degrabă prieteniii în pădure sau în 
apropierea unei peşteri şi juca rolul de egumen. Progresele rapide pe care le făcea 
în studiile sale îi atrăgeau admiraţia celor apropiaţi şi, abia ajuns la vârsta 
adolescenţei, fu remarcat de un înalt funcţionar imperial în misiune în acel oraş, 
care se ataşă de el şi îl luă cu el la Constantinopol. 


Primit în casa conducătorului militar Zefinezer (acesta din urmă era rudă cu cei din 
familia Foca şi din familia Maleinos. Fiul său se căsătorise cu verişoara şi prietena 
din copilărie a lui Atanasie), el îşi continua studiile sub îndrumarea unui învăţător 
remarcabil, Atanasie, şi chiar fu avansat curând ca profesor adjunct, în ciuda 
vârstei sale tinere. 

Înclinaţia pe care o manifestă în domeniul Literelor nu îl făcea să neglijeze viaţa 
ascetică, care îi plăcuse încă din copilărie; se arătă călugăr înainte de vreme şi 
luptător înainte de a intra în arenă. Se eschivă de la masa îmbelşugată a generalului 
şi îşi dădea merindele, ce îi erau aduse de doi servitori, în schimbul unei pâini de 
orz, pe care o mânca o dată la două zile. Nu se întindea pentru a dormi şi lupta 
împotriva somnului stropindu-şi fața cu apă rece. Cât priveşte veşmintele, le 
împărțea săracilor, iar când nu mai avea nimic de dat, se retrăgea într-un colț 
pentru a se lepăda până şi de lenjeria de corp. 


Elevii veneau din toate părțile la Avramie, iar alții părăseau şcoala învățătorului 
său, nu numai din cauza ştiinţei lui şi capacităţilor de a îi învăţa pe ceilalți, ci mai 
ales pentru amabilitatea lui, viaţa sa sfântă şi aspectul său dumnezeiesc. 


Împăratul Constantin VII Porfirogenetul îl transferă într-o altă instituţie de 
învățământ, dar cum discipolii se ataşau de el mai abitir decât iedera de stejar, 
pentru a nu fi cauza unui scandal şi a rivalităţii cu fostul său învăţător, Avramie - 
căruia îi era ruşine de laude - se hotări să renunţe la cariera de profesor şi cu ea la 
toate grijile secolului. 


Revenit la Constantinopol, după un sejur de trei ani în regiunea Mării Egee, în 
compania conducătorului militar, acesta îi făcu cunoştinţă cu ruda lui, Sfântul 
Mihai Maleinos (cf. 12 iulie), egumenul Lavrei de la Muntele Kyminas, care era 
bine cunoscut de toţi oamenii de vază. Cucerit de acest om dumnezeiesc, tânărul îi 
dezvălui dorința sa de a îmbrăţişa viaţa monahală. Spre sfârşitul discuţiei, se 
prezentă la Sfântul Mihai nepotul său, Nichifor Foca, pe atunci conducător militar 
al Anatoliilor, care nutri imediat o mare afecțiune, amestecată cu admiraţie, pentru 
Avramie. 


Acesta, găsindu-şi tatăl spiritual aşa cum şi-l dorea inima sa, îl urmă pe Sfântul 
Mihai la Muntele Kyminas, unde primi curând Schima cea mică sub numele de 
Atanasie. Bătrânul, dându-şi seama că tânărul său discipol era deja înaintat în 
practica ascezei şi dorind să facă din el un ostaş al lui Hristos călit în taina 
supunerii, îi refuză îngăduinţa de a mânca o dată pe săptămână, permițându-i să o 
facă o dată la trei zile şi îi porunci să doarmă pe o rogojină şi nu pe un scaun, aşa 
cum obişnuia. 


Atanasie, care fu însărcinat în calitate de copist şi de ajutor de paracliser, se 
supunca fără crâcnire la tot ceea ce se împotrivea voinţei sale, într-atât încât ceilalţi 
discipoli de o seamă cu el îl numeau "fiul ascultării". Dovedi un asemenea zel încât 

în mai puţin de patru ani ajunse la curăția minţii şi, înzestrat de Dumnezeu cu 
arvuna contemplaţiei, fu socotit demn de a trece la stadiul isihiei. 


Mihai îi permise să se retragă într-o chilie de sihastru, la în jur de o milă de 
mănăstire, să se hrănească doar cu pâine uscată şi apă, o dată la două zile, şi să îşi 
petreacă întreaga noapte în priveghere. Astfel retras îl găsi Nichifor Focas, în vizită 
la Kyminas, când veni să îl vadă şi îi dezvălui intenția sa de a deveni călugăr în 
compania lui, îndată ce împrejurările o vor permite. 


La puţină vreme, cum Sfântul Mihai lăsase să se înţeleagă printre cei apropiaţi lui 
ca Atanasie ar deveni moştenitorul său în ale harului şi ale sufletului, unii călugări, 
crezând că el voia să îl facă succesor ca egumen, începură să deranjeze pe tânărul 
ascet cu tot felul de măguliri. Topit în dragostea isihiei şi respingând orice onoruri, 
Sfântul alese şi de data aceasta să se eclipseze şi, luându-şi doar hainele cu el, două 
cărţi şi culionul părintelui său spiritual, se duse de-a dreptul la Muntele Athos, pe 
care îl admirase din insula Lemnos cu ocazia sejurului său la Marea Egee, şi unde 
nu trăiau pe atunci decât sihaştri, locuind în colibe de crengi şi care, străini de orice 
grijă, nu deţineau nimic şi nu lucrau pământul. După ce le admiră modul de viață 
cu ocazia unei scurte vizite, se puse sub ascultarea unui bătrân cu totul simplu, care 
locuia în partea de nord a peninsulei, Zygos, dându-se drept un marinar, victima 
unui naufragiu, cu numele Barnaba; pentru a îndepărta orice bănuială asupra 
originii sale, se prefăcu a fi neşcolit şi incapabil să înveţe măcar alfabetul. 


Între timp, Nichifor Foca primise deja titlul de chef al armatelor şi îl căuta peste tot 
pe Atanasie. EI scrise chiar judecătorului din Tesalonic, cerându-i să ancheteze la 
Muntele Aţos. Acesta se adresa protosinghelului Ştefan care îi răspunse că nu avea 
cunoştinţă de existenţa acestui călugăr. 


În ziua Naşterii Domnului, cu ocazia privegherii la care erau adunaţi toţi atoniţii în 
micuța biserică Protaton din Karyes, protosinghelul recunoscu în alura plină de 
nobleţe a tânărului Barnaba pe călugărul care îi fusese descris şi îi porunci să 
citească predica Sfântului Grigorie Teologul. Atanasie începu să îngâne ca un 
copil, dar protosinghelul îi porunci să citească "aşa cum ştia"; nemaiputând să se 
ascundă, începu să citească în aşa fel încât toţi călugării veniră să se prosterneze 
plini de admiraţie în faţa lui. 


Cel mai de vază dintre ei, Paul din Xiropotamu (cf. 28 iulie) prezise că acela care 
venise mai târziu decât ei pe Munte avea să fie înaintea lor în Împărăţia lui 
Dumnezeu şi că toți călugării aveau să se supună lui. Protosinghelul îl luă deoparte 
pe Atanasie şi, aflând adevărul, îi promise să nu îl trădeze şi îi atribui o chilie 

singuratică, la trei stadii de Karyes, unde putea fără tulburare să stea de vorbă doar 
cu Dumnezeu. Acolo Sfântul îşi asigură existenţa copiind cărți şi dovedi asemenea 
dexteritate în această activitate încât copia, cu o caligrafie elegantă şi îngrijită, o 
Psaltire pe săptămână. 


Dar lumina nu putea sta ascunsă multă vreme pe Munte şi când fratele lui Nichifor, 
Leon Foca, veni în pelerinaj la Athos pentru a aduce rugăciune de mulţumire lui 
Dumnezeu după un război victorios împotriva barbarilor, reuşi să îl descopere pe 
Atanasie. Călugării atoniți, constatând că acest călugăr era atât de îndrăgit de 
personaje de rang înalt, îl rugară să mijlocească la Leon pentru ca biserica Protaton 
să fie refăcută şi construită mai mare. Atanasie obținu imediat ceea ce a cerut şi 
după ce şi-a luat rămas bun de la prietenul său de vază, reveni în singurătatea sa. 
Dar cum călugării veneau neîncetat să îi ceară sfatul, el se eclipsă din nou, în 
căutarea isihiei, şi se retrase în partea de sud a Muntelui, într-un loc pustiu, bătut 
de vânturi, Melana. Acolo fu crâncen ispitit de demon care îşi vădi faţă de ascet 
toate uneltirile lui şi mai ales "războiul acediei", încercarea specifică sihaştrilor. 
Vrăjmaşul îi provoca o asemenea uscăciune spirituală încât, ajuns aproape la 
descurajarea totală, Atanasie îşi dorea să părăsească acel loc; dar într-un ultim efort 
hotărî să rabde până la sfârşitul anului. În ultima zi, pe când se pregătea să 
părăsească Melana, cum nu găsise nici un fel de linişte în această încercare, o 
lumină dumnezeiască îl străbătu dintr-odată, umplându-l de o bucurie de nedescris 
şi aducându-i darul lacrimilor, pe care le vărsa de atunci, fără nici un efort, până la 
sfârşitul zilelor sale; de aceea locul îi deveni atât de drag pe cât îi fusese de urât 
mai înainte. 


Tocmai atunci Nichifor Foca primise comanda întregii armate bizantine pentru a 
elibera Creta de arabi, care înspăimântau toate țărmurile prin incursiunile lor în 
scopul de a jefui; el trimise soli în centrele mănăstireşti din acele timpuri - cu 
deosebire la Athos, căci aflase de la fratele său că Atanasie se găsea acolo - cerând 
să îl fie trimişi călugări în stare să îl ajute prin rugăciunile lor. Părinții din Sfântul 
Munte reuşiră să învingă toată rezistenţa iubitorului isihiei, amintindu-i că mai 
mulți călugări se aflau prizonieri în mâinile arabilor şi astfel Atanasie sosi în Creta 
în compania unui călugăr mai în vârstă, la puţin timp de la izbânda lui Nichifor 
(961). 


Purtat pe valurile bucuriei de a-şi fi regăsit părintele spiritual, acesta îi confirmă că 
încă avea intenţia de a se retrage din lume şi îl imploră să pună bazele unei 
mănăstiri în apropierea sihăstriei sale pentru a se adăposti amândoi. Omul lui 
Dumnezeu, considerând că a lucra pentru propria mântuire era deja o sarcină prea 

grea şi evitând orice ocazie care i-ar fi adus grijă şi împrăştiere, refuză această 
propunere şi se întoarse la Athos. 


Nichifor trimise după el pe unul din cei apropiaţi lui, Metodie care deveni apoi 
egumen la Kyminas şi acesta din urmă reuşi să îl convingă pe Atanasie să 
întreprindă construcția mănăstirii. 


Cu aurul oferit de Nichifor, un paraclis fu construit în scurt timp şi fu închinat 
Înaintemergătorului cu chilii de sihastru pentru Atanasie şi Nechifor (această 
chilie exista încă, la cinci minute de Lavra); după plecarea lui Metodie se începu 
construcţia unei mari biserici a Maicii Domnului şi a Lavrei, numită "din Melana" 
(numită Lavra, în amintirea mănăstirilor aproape-sihastre de altădată, fundaţia era 
dintru început destinată unei mănăstiri cenobitice), pe locul unde Atanasie fusese 
izbăvit din acedie prin viziunea luminii dumnezeieşti. 


Atanasie alungă prin rugăciune demonul care îi paraliză pe muncitori, aceştia 
hotărâră să devină călugări şi fură tunşi de către Sfânt care, înainte de a-i accepta 
ca discipoli, se duse să primească schima cea mare monahicească din mâinile unui 
sihastru din împrejurimi, Isaia. 


În acel an (962-963), o foamete cumplită lovi întregul Imperiu încât apro- 


vizionarea Lavrei fu întreruptă. Hotărând să meargă să ceară sfatul bătrânilor 
din Karyes, care făcu să 


fâşnească în faţa lui un izvor cu apă din abundență (pe locul actual al 
Aghiasmei Sfântului Atanasie. Acest episod nu apare în Viaţa Sfântului , dar a 
fost transmis prin tradiţia orală) şi ea îi ceru să nu fie neliniştit căci ea avea să 
ocupe pentru restul vremii sarcina de econom al Mănăstirii (de aceea, până 
aStăzi, nu există econom la Lavra, doar sub-econom şi este venerată icoana 
Maicii Domnului Economita). lar când Sfântul se întoarse la Mănăstire, Prea 
Sfânta îi arătă hambarele pline. 


Prin harul lui Dumnezeu şi rugăciunea Sfântului, lucrările înaintară cu repeziciune, 
în ciuda marilor greutăţi datorate terenului accidentat, plin de pietre şi hăţişuri. La 
biserica, dotată cu două strane în formă de cruce (prima biserică de acest tip, zisă 
"atonită", care se generaliza apoi în întreg Imperiul), fu adăugată o sală de mese 
(cu 21 de mese din marmură dintr-o singură bucată, care există şi astăzi la Lavra, 
asemeni altor numeroase obiecte din epoca Sfântului, îndeosebi cârja sa pastorală 
şi crucea cea grea din fier pe care o purta), camere de oaspeţi, un spital dotat cu 


baie, un apeduct, o moară şi tot ceea ce era necesar vieţii într-o mare mănăstire. 

Numărul călugărilor crescu repede iar Sfântul veghea la organizarea comunităţii, 
ocupându-se în cele mai mici detalii atât de Sfintele Liturghii cât şi de treburile 
zilnice, după modelul mănăstirii Studion: în aşa fel încât totul să fie îndeplinit cu 
demnitate şi în ordine iar călugării, eliberaţi de toate bunurile şi de propria voinţă, 
să poată persevera într-o singură inimă şi fără grijă în slăvirea neîntreruptă a lui 
Dumnezeu. 


Pentru Sfântul Atanasie, viaţa mănăstirii consta în "a privi împreună scopul vieţii, 
adică mântuirea, şi a forma în viaţa cenobitică o singură inimă şi o singură voinţă. 
Pentru ca într-o singură dorinţă toate frățiile să constituie un singur trup cu mai 
multe membre" (Tipicul Sfântului Atanasie, editura Meyer pagina 115). 


Totul părea să decurgă cât se poate de bine, când iată că sosi vestea încoronării lui 
Nichifor pe tronul împărătesc (963). Descumpănit în faţa a ceea ce el considera ca 
o trădare, Atanasie, sub pretextul unui drum la Constantinopol, se îmbarcă pe dată 
împreună cu trei discipoli. Dar abia îndepărtându-se de țărm, îl trimise pe unul 
dintre ei după suveran, cu o scrisoare anunțându-şi demisia; îl însărcina pe al 
doilea, Teodot, să ducă această veste Lavrei şi împreună cu al treilea, Antonie, se 
îndreptă spre insula Cipru. Acolo se prezentară la mănăstirea "Preoţilor”, dându-se 
drept pelerini care, renunțând să mai meargă până în Țara Sfântă, ocupată de 
saracini, voiau să trăiască în impreujurimi ca asceţi. Bucuria lui Nichifor când îl 
întâmpină pe trimisul părintelui său spiritual se întunecă repede când îi citi 
scrisoarea şi imediat ceru să fie căutat Atanasie. 


In acest timp Lavra, lipsită de părintele său, cădea în ruine iar călugării orfani nu 
îşi putea găsi nici consolare nici armonie. 


Când cei doi fugari aflară că egumenul fusese informat că împăratul caută doi 
călugări corespunzând semnalmentelor lor, părăsiră locurile unde se aflau. Vân- 
turile îi împinseseră până la litoralul Asiei Mici, lângă Attalia iar Atanasie avu o 
viziune cu starea părăginită în care se afla Lavra şi anunţându-i că sub conducerea 
lui i se predestina un viitor strălucit. Numai ce se hotărâseră să ia drumul 
întoarcerii că providenţa îi făcu să îl reîntâlnească pe Teodot, care era în drum spre 
Cipru în căutarea Sfântului ca să îl informeze de situația de la Athos. 


La întoarcerea sa în mănăstire, Atanasie fu primit de către călugări precum Hristos 
la Ierusalim iar Lavra se trezi din nou la viaţă. La scurtă vreme Atanasie se duse la 
Constantinopol. 

Împăratul Nichifor, confuz, nu îndrăznea să îl primească în fastul în care o făcea de 
obicei şi îmbrăcat cât se poate de simplu luă pe Sfânt deoparte, în camera sa, 
pentru a-şi cere scuze şi să îl convingă să rabde până când circumstanţele îi vor 
permite să îşi ţină promisiunea. 


Lui Atanasie îi revelase Dumnezeu că Nichifor avea să moară pe tron, aşa că îl 
încuraja la dreptate şi blândeţe, apoi îşi luă la revedere, având cu el un hrisov care 
acordă Lavrei titlul de Mănăstire Imperială, cu o rentă anuală considerabilă şi îi 
ceda mănăstirea Sfântul Andrei din Peristera în regiunea Tesalonic, ca anexă metoc 
(această mănăstire fusese creată în secolul anterior de către Sfântul Eftimie cel 
tânăr - cf. 15 octombrie. După unii Jean Tzimiskis e cel care dărui această 
mănăstire Marii Lavre). 


Întors la Athos, Sfântul preluă din nou conducerea lucrărilor. În cursul amenajării 
portului, fu grav rănit la picior şi trebui să rămână la pat trei ani, dar profită de 
această imobilizare pentru a se consacra mai mult lui Dumnezeu şi conducerii 
spirituale a fraţilor. 


La moartea lui Nichifor Foca, asasinat de Jean Tzimiskis care urcă pe tron (969- 
976), cum noul suveran nu îl agrea prea mult pe Sfânt din cauza ataşamentului său 
pentru suveranul precedent, unii dintre sihaştrii atoniţi, oameni simpli legaţi de 
vechiul lor mod de viaţă, îl acuzară pe Atanasie că transformă Sfântul Munte într- 
un loc monden prin construcțiile sale, plantațiile şi constituirea unei mari mănăstiri. 


Împăratul îl convocă pe Atanasie la Constantinopol, dar Sfântul îşi lăsă asupra lui o 
amprentă atât de puternică încât Tzimiskis îşi schimbă complet atitudinea şi îi 
dublă renta printr-un hrisov. Apoi îl trimise la Athos pe Eftimie din Studion, cu 
misiunea de a calma conflictul provocat de diavol şi pentru a da Sfântului Munte 
prima sa organizare oficială (972). [Actul, numit "Tragos", semnat de împărat, 
Atanasie şi 57 de egumeni şi călugări, care a atestat de această misiune, e păstrat la 
Karyes. Nu este expus, în prezenţa Sfintei Comunităţi, decât cu rare ocazii.] 


Din acel moment, mănăstirile cenobitice au înlocuit chiliile (atunci fură construite 
printre altele mănăstirile Vatoped, Iviron şi Dochiariu), iar sihaştrii se reconciliară 
cu cenobiţii făcând între ei schimburi de bunuri: unii ofereau cenobiţilor grija lor 
pentru isihie şi pentru rugăciunea neîncetată, ceilalţi procurau sihaştrilor ordinea şi 
armonia sub diriguirea egumenului, plasat în centrul comunităţii precum chipul lui 
Hristos. 

Sihaştri puteau fi văzuţi abandonându-şi pustia, egumeni renunțând la mănăstirea 
lor şi chiar Episcopi demisionând pentru a veni sub conducerea lui Atanasie. 
Discipoli nenumărați alergau spre muntele Athos, veniți din Italia, din Calabria, 
din Arnalfi (Mănăstirea Amalfitanilor, cea mai importantă dintre cele trei mănăstiri 
italiene cunoscute la Athos şi care urma probabil regulile Sfântului Benedict, 
rămase în activitate până în secolul XIII), din Iberia / Georgia (Cf vieţi Sfinţilor 
Ioan şi Eftimie, la 13 mai. 


Sfântul Atanasie avea o asemenea afecţiune pentru loan Ibericul încât îl numi în 
Testamentul său epitrop al Marii Lavre, însărcinat să supravegheze disciplina 
monahicească şi să vegheze la numirea Egumenului căci se plângea că în zadar şi-a 
căutat un succesor. 


Sfântul loan era decedat la moartea Sfântului Atanasie, fiul său Sfântul Eftimie fu 
numit epitrop dar nu putu să se achite normal de această sarcină din cauza 
disensiunilor dintre greci şi georgieni care apăruseră la Iviron. Cele două mănăstiri 
au întreținut totuşi întotdeauna relaţii privilegiate, şi în fiecare an Egumenul de la 
Iviron prezidează sărbătoarea Sfântului Atanasie) şi din Armenia. 


ŞI chiar pustnici renumiţi, precum prea fericitul Nichifor cel gol (în urma unei 
revelații a Sfântului Fantin ei au plecat împreună din Calabria , cf. 30 august. La 
moartea sa, din trupul lui Nichifor a curs mir. Nu este menţionat în sinaxare dar 
este în orice caz diferit de Nichifor menționat la 4 mai), preferau să renunţe la 
austeritatea lor pentru a se bucura de învăţătura Sfântului Egumen şi pentru a găsi 
desăvârşirea prin asceza umilinţei şi a ascultării. 


Rugăciunea Sfântului era atât de puternică impotriiva diavolilor încât aceştia din 
urmă înconjurau Muntele în mod nevăzut, fără a putea să se atingă de călugări, dar 
continuau să îl atace pe Atanasie. 


Într-o zi ei ispitiră pe un călugăr neatent - care nu aprecia tensiunea ascetică a 
Sfântului - să atenteze la viața acestuia. El se duse noaptea la uşa chiliei 
Egumenului dar îndată ce Atanasie ieşi şi îl îmbrăţişa părinteşte, nefericitul lăsă să- 
i cadă spada şi, căzând la picioarele lui, îşi mărturisi intenţia necurată. Sfântul îl 
iertă imediat şi îi arătă de atunci o afecţiune mai mare decât celorlalţi discipoli. 


Făcându-se totul pentru toţi, călugări ai cenobiei, asceţi din împrejurimi sau 
pelerini veniți din toate părţile pentru a găsi la Lavra vindecarea sufletului său a 
trupului, Sfântul Atanasie nu îşi încetă totuşi conversaţia sa permanentă cu 
Dumnezeu şi nici luptele sale ascetice. 

În perioada postului nu mânca nimic toată săptămâna iar în timp normal regimul 
său era cel al călugărilor supuşi celor mai aspre canoane. Când participa la masă, 
îşi împărțea partea lui în aşa fel încât, fără ca cineva să îşi dea seama, el nu mânca 
mai nimic în afara anafurei împărțite după Sfânta Liturghie. 


Toată vremea pe care nu şi-o petrecea învăţându-i sau spovedindu-i pe discipolii 
săi, o consacra rugăciunii, întotdeauna scăldată în lacrimi iar batista sa, care era 
întotdeauna înmuiată, a vindecat bolnavi în mai multe rânduri. 


Conducător şi îndrumător cu o autoritate incontestabilă, el se făcea, asemeni lui 
Hristos, slujitorul tuturor şi acordă o atenţie deosebită bolnavilor, ocupându-se el 
însuşi de sarcinile care îi dezgustau pe ceilalţi călugări. Îi considera pe leproşi 
drept cea mai mare comoară a Lavrei şi îi dădea în grija discipolilor celor mai 
încercaţi. 


Când unul din călugări murea, Sfântul se ducea lângă trupul lui şi izbucnea în plâns 
- nu hohote de emoție ci lacrimi de mijlocire pentru mântuirea celui plecat - iar 
când se ridica, având faţa înroşită ca de foc, îl slăvea pe Dumnezeu pentru faptul de 
a-i fi oferit pe discipolul său ca sacrificiu plăcut. 


Comunitatea, mai întâi limitată de către împărat la 80 de călugări ajunse la 120 la 
sfârşitul vieţii lui Atanasie şi ca nu înceta să crească (ea va număra 700 în secolul 
XI.). Sfântul rămânea însă pentru fiecare ca un părinte. Îşi încuraja călugării să 
lucreze cu mâinile lor pentru a evita trândăvia, mamă a tuturor viciilor şi le dădea 
exemplul fiind întâiul în lucrările cele mai dificile, care nu erau lipsite de cântecul 
psalmilor şi de sarea Cuvântului dumnezeiesc. Îi învăţa că scopul vieţii călugăreşti, 
în cenobie, rămânea acelaşi ca şi pentru sihaştri : "a se pregăti pentru iluminarea de 
către Duhul Sfânt, prin curățirea minţii, sufletului şi trupului" (Tipicul, p.102). 


Într-o zi, călugărul Gherasim se duse la o chilie unde se retrăsese Sfântul şi îi văzu 
faţa arzând ca o vatră. Mai întâi se dădu înapoi înspăimântat dar când se apropie 
din nou, îl contemplă radiind şi înconjurat de o aură îngerească. Pentru că ţipând îşi 
trădă prezenţa, Atanasie îi ceru să jure că nu va vădi nimănui ceea ce văzuse. 


Această familiaritate cu Dumnezeu îi procură Sfântului o înţelepciune divină atât 
în învăţarea comunităţii cât şi în corectarea greşelilor călugărilor. Atunci când 
impunea fraţilor un canon, îl urma şi el şi chiar dacă în public avea o atitudine 
austeră şi magistrală, când se afla cu discipolii, în particular sau pentru o muncă în 
afară, era întotdeauna simplu, hazliu şi de o mare blândeţe. 

A vindecat pe mulți bolnavi, după ce le-a aplicat plante medicinale pentru a 
ascunde puterea rugăciunii sale. Şi mulți dintre cei care veneau să îi mărturisească 
păcate ce dăinuiau, precum mânia sau invidia, plecau de la el eliberaţi după ce 
Sfântul îi atingea cu cârja sa pastorală spunându-i fiecăruia : "Du-te în pace, nu mai 
suferi de nici un rău!". 


Pentru a răspunde nevoilor comunităţii, se întreprinse extinderrea bisericii iar 
lucrările înaintară repede datorită donațiilor imperiale şi ale prietenilor lui Hristos, 
nu mai rămânea de terminat decât cupola. 


Sfântul, care primise de la Dumnezeu revelaţia sfârşitului său, după ce şi-a 
încurajat discipolii într-o ultimă cateheză, îşi îmbrăcă hainele de sărbătoare, îşi 
punea culionul Sfântului Mihai Malein, pe care nu îl purta decât la marile ocazii, şi 
urcă pe schelărie pentru a inspecta lucrările (5 iulile 1001). Dintr-odată cupola se 
prăbuşi, antrenând pe Sfânt şi pe cei şase călugări care îl însoțeau. Cinci dintre ei 
muriră pe loc, doar Atanasie şi zidarul Daniel rămaseră în viaţă, striviți sub 
dărâmături. Timp de trei ore vocea sfântului a putut fi auzită : "Slavă ţie Doamne 
Iisuse Hristoase, vino în ajutorul meu!". Când călugării cuprinşi de spaimă reuşiră 
să îl elibereze, îl găsiră mort, cu mâinile în cruce pe piept, neavând decât o rană la 
picior. Trupul său rămase intact şi ca adormit timp de trei zile, până când toţi 
atoniţii, în număr de aproape trei mii, se adunară pentru a sărbători funeralule 
Părintelui şi patriarhului lor. Din rana sa se scurse atunci sânge proaspăt, care fu 
luat cu grabă şi care făcu multe vindecări. 


Mai târziu, Sfântul Atanasie nu a încetat să mijlocească în mod miraculos pentru 
cei care veneau să se închine la mormântul sau, în faţa căruia arde veşnic o 
candelă. 


Când Marea Lavră sărbători întoarcerea sa la viaţa cenobitică, la 5 iulie 1981, după 
mai multe secole petrecute în idioritmie un lichid parfumat se prelinse dintr-odată 
pe sticla ce proteja icoana care acoperă mormântul, manifestând mulţumirea 
Sfântului. 

Arhid. Ştefan Sfarghie - Sinaxar - Sfântul cuvios Atanasie Atonitul 





Sfântul cuvios Atanasie s-a născut pe la anul 930 în Trapezunt, primind la botez 
numele Avramie. Rămas orfan de ambii părinţi, a fost crescut de o rudă cucernică a 
mamei sale. 


Deşi era tânăr, a părăsit cetatea sa şi s-a dus la o mănăstire, Chiminas din Asia. 
Aici, egumenul Mihail l-a primit pe Sfântul Atanasie în rândul monahilor, dându-i 
ascultarea de a copia cărți pentru trebuinţa oamenilor. 


Pentru smerenia şi devotamentul cu care împlinea toate hotărârile mai-marilor 
mănăstirii a fost numit „fiul ascultării”. 


Din râvna ce avea pentru osteneli mai grele a plecat la Muntele Athos, unde s-a 
hotărât să ridice o biserică. Pentru aceasta s-a dus la împăratul Nichifor Focas 
(963-969) cu care fusese prieten în vremea când împreună se aflau la învățătură la 
Constantinopol şi cu ajutorul său a zidit în locul arătat o prea frumoasă biserică pe 
care a închinat-o Maicii Domnului. A zidit apoi şi o lavră, pentru mai mulţi ne- 
voitori. 

Și se silea sfântul să refacă bolta bisericii şi la o mai bună înfăţişare să o aducă. 
Deci, suindu-se pe schelă împreună cu alţi şase fraţi, s-a surpat bolta cu ei. Şi aşa s- 
a săvârşit Sfântul Atanasie, dându-și sufletul în mâinile Domnului. 

Iulian Dumitraşcu - Calendar Ortodox - Sfântul cuvios Atanasie Atonitul; 
Sfântul cuvios Lampadie 





Cuviosul Atanasie Athonitul - Era originar din Trapezunt, de pe țărmul sud-vestic 
al Mării Negre. Tatăl său era de neam din Antiohia Siriei, iar mama din Colhida 
(Grecia). 


Deşi, părinţii cuviosului Atanasie doreau ca el să ajungă un soldat viteaz, nu au 
avut parte nici măcar de creşterea lui deoarece au murit de timpuriu. 


El a fost crescut de către o călugăriță, care era rudă mai îndepărtată. Într-o zi a 
venit în Trapezunt un slujitor împărătesc, care văzându-l pe Atanasie şi calitățile 
sale sufleteşti, l-a luat la Constantinopol şi l-a încredințat unui învățător vestit 
pentru a-l învăţa filosofia. Chiar Atanasie a ajuns profesor mai târziu. 


Mai târziu a părăsit Constantinopolul împreună cu cuviosul Mihail Malein, starețul 
mănăstirii Chiminan din Asia Mică. Acesta l-a tuns în monahism, dându-i numele 
de Atanasie. 


După patru ani s-a retras la muntele Athos. Împăratul Nichifor şi fratele său Leon 
patricianul au ascultat rugămintea cuviosului Atanasie şi au zidit în Athos 
Mănăstirea Maicii Domnului, chilii şi case pentru călugări. 

Cuviosul Atanasie a murit în timp ce înălța un zid în mănăstire, împreună cu alți 
şase frați călugări. Zidul s-a prăbuşit peste ei şi 1-a omorât pe toţi. 


S-au săvârşit multe minuni la mormântul cuviosului Atanasie, mulți oameni bol- 
navi vindecându-se. 


Se ate 2 
Cuviosul Lampadie - A intrat în monahism din copilărie şi ducându-și viaţa în 
sihăstrie, a primit de la Dumnezeu darul facerii de minuni. Tămăduia şi povăţuia pe 
toți cei ce veneau la el. 

Proloage - Pomenirea cuviosului şi de Dumnezeu purtătorului, părintele 
nostru Atanasie, cel din Aton, şi cei împreună cu dânsul, şase ucenici ai lui 
(1000) 





Luna iulie în 5 zile: pomenirea cuviosului şi de Dumnezeu purtătorului, 
părintele nostru Atanasie, cel din Aton, şi cei împreună cu dânsul, şase ucenici 
ai lui (71000) 


Acest luceafăr al lumii, Sfântul Atanasie, avea, ca patrie Trapezuntul şi a trăit pe 
vremea împărăției lui Nichifor Focas (963- 969). S-a născut din părinţi evlavioşi 
iar, prin Sfântul Botez, a fost numit Avramie. Deci, odrăslind dintr-o rădăcină de 
bun neam, asemenea i-a fost şi creşterea. Că, îndată, a fost dat la învăţătură, 
ajungând la ştiinţa cea desăvârşită a vremii sale, pentru care a şi fost trimis la 
şcolile înalte şi de multă faimă din Constantinopol. 


Deşi tânăr, iubind cu tot sufletul curăția şi râvnind petrecerea cea pustnicească, a 
părăsit cetatea împărătească, unde l-ar fi aşteptat multă cinstire lumească şi înalte 
dregătorii, Şi s-a dus la mănăstirea Chiminan, aşezată pe un munte, din Asia. 
Această mânăstire avea egumen pe Mihail, ce se numea şi Malein, om dumne- 

zeiesc, foarte ales şi bun îndrumător la viaţa cea cerească. Şi cuviosul egumen l-a 
întâmpinat pe Avramie, cu părintească dragoste, şi, în scurtă vreme, primindu-l în 
rândul monahilor, o dată cu intrarea în viaţa cea nouă, i-a dat numele de Atanasie. 
Și îşi câştiga pâinea, ca scriitor de cărţi, pentru trebuinţa oamenilor. Temându-se, 
însă, de cinstirea ce i se da de către toţi şi, din râvna ce avea pentru ostenelile mai 
grele şi pentru mai multă singurătate, s-a dus la Muntele Atonului, un munte abrupt 
şi înalt, ca un pisc, ce se înălța din mare. Acolo, s-a încredinţat ca ucenic, unui 
bătrân pustnic, căruia i s-a supus, cu toată râvna, străduindu-se, cu multe fapte 
duhovniceşti. 


Apoi, din dumnezeiască descoperire, s-a dus în părțile mai retrase ale muntelui, şi, 
găsind un loc care-i plăcea mult, s-a hotărât să rămână acolo, socotind să înalțe în 
acel loc o biserică, în care să aducă laudă lui Dumnezeu. Dar gândul s-a dovedit 
greu de împlinit şi cuviosul avea mare amărăciune în suflet. 


Într-un târziu, şi-a amintit de împăratul Nichifor Focas, care stăpânea atunci 
împărăția. Şi, aducându-și aminte de buna prietenie, pe care i-o arătase împăratul, 
pe vremea când, împreună, se aflau la învăţătură, în Constantinopol, s-a hotărât să 
meargă la el după ajutor. 


ŞI împăratul a zidit în locul arătat, o biserică prea frumoasă, în cinstea Maicii lui 
Dumnezeu, cu multe chilii şi case mari, pe care le-a ridicat din temelie pentru 
sălăşluirea fraților. 


A zidit, apoi, şi o lavră, pentru mai mulți nevoitori. Şi, fără încetare, fericitul 
Atanasie, se lupta, cu grele osteneli, şi se silea să prefacă bolta cea mare a bisericii 
şi la o mai bună înfăţişare să o aducă. 


Deci, suindu-se pe schelă, ca să încheie lucrul, s-a surpat bolta cu el împreună cu 
alți şase fraţi. Şi, aşa, fericitul s-a săvârşit în Domnul, pentru ca, nici moartea lui, 
să nu fie fără de mucenicie. 


Întru această zi, cuvânt al Sfântului loan Gură de Aur, despre cei răzvrătiți si 
nemulțumitori 


Vreţi, oare, să vă arăt vouă, din Scripturi, de câte bunătăţi s-a îndulcit poporul ales, 
de la Dumnezeu? Oare, nu toată făptura cea văzută, era pregătită pentru primirea 
acestor bunătăţi? Că minunat era şi felul vieţii lor; nici la târg nu umblau, nici nu 
cumpărau şi din toate se îndulceau, că nici cu plugul nu arau pământul, nici 
seminţe nu semănau, nici de ploi nu aveau trebuinţă, nici la arie nu vânturau grâu, 

nici la moară nu măcinau, nici cuptoare nu zideau, nici foc, nici lemne nu duceau 
în casele lor, nici pâine nu coceau, nici haine nu ţeseau, ci, toate, se făceau lor, prin 
cuvântul lui Dumnezeu şi aveau masa îndeslulată, fără de nici o osteneală, pentru 
că aşa îi hrănea pe ei Dumnezeu, cu mana şi nu le cerea lor nici o osteneală. lar 
hainele şi încălțămintea nu li se învecheau, nici nu se rupeau, nici firea cea 
trupească nu ştia de boală. Şi picioarele lor nu se vătămau, măcar că atât de lungă 
vreme au umblat. lar de doctori şi de buruieni nu se pomenea, fiindcă orice boală 
se luase de la ei. "Şi i-a scos pe ei, zice Psalmistul, cu argintul şi cu aur, şi nu era, 
în seminţiile lor, bolnav" (Ps. 104, 36). Fiindcă, după ce au plecat din Egipt, nu au 
simţit osteneală, nici zăduful soarelui nu a ars capetele lor, pentru că norii apărau 
tot poporul. lar noaptea, nu aveau trebuinţă de lumânare, ci aveau stâlpul de foc, 
care vărsa lumina fără de măsură, şi le arăta lor calea şi, ca un povăţuitor iscusit, îi 
ducea pe ei prin pustia cea mare. 


Și a umblat poporul, nu numai pe pământ, ci şi pe mare, ca pe uscat, şi capeo 
piatră tare a umblat. lar, când au intrat vrăjmaşii lor în mare, ceea ce ştia să facă 
apa, aceea a făcut: poporului ales, i-a fost marea, ca o cale curată, iar vrăjmaşilor, 
mormânt. Pe aceia i-a trecut bine, iar, pe egipteni, rău i-a înecat. Că apa, fiind fără 
de pricepere, a împlinit porunca, ca un om cuminte. Unora, ca un străjer, iar, altora, 
ca un pierzător le-a fost; în acea zi, două lucruri potrivnice a împlinit. 


Şi ce ar putea să mai zică cineva? Că piatra, râuri de apă slobozea, şi păsările, ca 
nişte nori, acopereau pământul, pentru ei. 


ŞI, iarăşi, ce să zică, apoi, de minunile din Egipt, şi de faptele cele preaslăvite din 
pustie! Că, fără de sânge, ca şi cum s-ar fi jucat, biruiau potrivnic, cu puterea 
Dumnezeului lor, supunându-i fără de arme. ȘI, iarăşi, trâmbiţând şi cântând, au 
învins pe împărații vrăjmaşi. Că aveau învăţătură, iar nu arme. Şi, era pentru ei 
doar ca o dănţuire, mai mult decât război, cele ce făceau. Că toate aceste minuni nu 
le făcea Dumnezeu, numai pentru trebuinţa lor şi, prin aceasta, numai să Se laude, 
ci le făcea, mai ales, pentru că ceea ce îi învăţa Moise, să se împlinească. Şi, toată 
făptura, de pretutindeni le era lor ajutătoare, fiindcă, iată, şi marea striga, pe unii, 
adică, trecându-i ca pe uscat, iar, pe alţii, înecându-i cu apă. Şi apele Nilului, 
acelaşi glas îl slobozeau, prefăcându-le pe toate în sânge, în mulţime de broaşte, în 
lăcuste, omizi şi pucioasă. 


Și toate aceste proslăvite minuni, ale lui Dumnezeu, ţineau loc de cărți, care 
niciodată nu se şterg, ci, în toate zilele, înnoită aducere aminte erau. 

Și, după atâtea daruri şi după atât de mari minuni, şi după mila cea negrăită şi după 
atâtea învățături date lui Moise, şi după acele mari biruinţe, după masa cea mare şi 
după îndestulata băutură de vin şi după negrăita slavă, pe care au avut-o, mai 
presus decât toți oamenii, deci, după toate acestea, fiindcă erau nesupuşi şi 
neascultători, şi-au făcut un vițel şi s-au închinat capului de bou, dorind să-şi facă 
lor dumnezei şi voiau să aibă lege nouă, uitând toate binefacerile de la Dumnezeu. 
Şi la nimic nu le-a folosit lor învăţătura lui Moise, fiind ei înşişi necredincioşi. 


Drept aceea, vă rog, pe voi, fiilor, să nu fim slabi în credinţă, pentru ca, rătăcind de 
la calea cea dreaptă, să nu cădem în răutate. Dumnezeului nostru, slavă ! 


Întru această zi, cuvânt al lui Isus Sirah 


Nu te bizui pe averile tale şi să nu zici: "Am destule”. Nu urma dorințelor tale, şi 
puterii tale, ca să umbli, după poftele inimii tale. 


Și să nu zici: "Cine mă va birui?" Pentru că Domnul nu va întârzia să te pedep- 
sească. 


Să nu zici: "Am greşit şi nu mi s-a întâmplat nimic rău, pentru că Domnul este 
îndelung-răbdător"”. Pentru curăție, să nu fii fără de frică, ca să nu adaugi păcate, 
peste păcate. 


Să nu zici: "Mila Lui este mare. EI va curăţi mulţimea păcatelor mele”. Că mila şi 
mânia, de la EI sunt, şi mânia Lui va cădea peste cei păcătoşi. 


Nu întârzia să te întorci la Domnul şi nu amâna din zi în zi, că fără de veste va 
izbucni mânia Domnului şi-n ziua răzbunării vei fi dat pieirii. 


Nu te încrede în avuţiile tale câştigate pe nedrept, că nimic nu-ţi vor folosi, în ziua 
judecății. Nu te pleca la orice vânt şi nu umbla pe orice cale: aşa este păcătosul, cel 
cu două feţe. Fii statornic în cugetul tău şi unul să fie cuvântul tău. Fii grabnic la 
ascultat şi zăbavnic la dat răspunsul. De ştii, răspunde aproapelui tău, iar, de nu, 
pune-ţi mâna peste gură. Slava şi batjocura stau în cuvinte şi limba omului le face 
să cadă. Să nu fii bârfitor şi, cu limba ta, să nu înşeli, că, peste fur, zace ruşine şi, o 
grea ocară, peste cel cu două feţe. Să nu greşeşti, nici în lucruri mari, nici în cele 
MICI. 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Athanasie de la Muntele Athos 


Sfintul Nicolae Velimirovigit. 
i N v 


Da 


Vol. NI 


“A 


lulie = Decembrie 





Sfântul Athanasie s-a născut la Trebizond din părinţi temători de Dumnezeu. El a 
rămas orfan din tânără vârstă, dar prin purtarea de grijă a lui Dumnezeu un ofiţer 
de armată I-a luat în grija lui, aducându-l la Constantinopol şi îngrijindu-se de cre- 
şterea şi educaţia lui. 


Fiind smerit şi blând cu inima el s-a făcut foarte iubit de cei de o vârstă cu el. În 
jocurile lor de copii, ei I-au ales pe unul să fie împărat, pe altul să fie general, iar 
pe Athanasie acesta să fie stareţ, lucru care a fost ca o prorocie. 


După ce şi-a desăvârşit educaţia, Athanasie (care mai înainte de a lua îngerescul 
chip s-a numit Avraam) s-a retras în pustia Malinos de lângă Sfântul Munte, unde a 
dus viaţa tuturor nevoinţelor, sub povăţuirea celui pe atunci vestit bătrân Mihail 
Malinos. 


Dorind nevoinţe încă şi mai aspre, Sfântul Athanasie a intrat în liniştea Muntelui 
Athos. Curând mulţi bărbaţi, văzând viaţa lui înaltă, au voit să se povăţuiască de 
către el şi de aceea, adunându-se o frăţie foarte numeroasă în Munte, Sfântul Atha- 
nasie a fost silit să zidească vestita Lavră. 


Intru aceasta I-au ajutat mult împărații Bizanțului, mai întâi Nichifor Focas, care el 
însuşi după aceea s-a făcut monah, iar apoi loan Țimiskes. 

Sfântul Athanasie a înfruntat nenumărate ispite de la diavoli şi de la oameni, pe 
care le-a răbdat şi le-a biruit desăvârşit, ca un brav oștean al lui Hristos, cu arma 
blândeţii şi rugăciunii neîncetate înaintea Dumnezeului Celui Viu. 


Plin de dumnezeiescul har, Athanasie s-a învrednicit de venirea la el a Preasfintei 
Născătoare de Dumnezeu, care a scos minunat apă dintr-o stâncă şi care i-a făgă- 
duit că ea va fi întotdeauna Stareţa Lavrei. 


Cu nevoinţele, cu faptele cele bune şi cu rugăciunea, Athanasie a luminat obştea 
fraților, făcându-se pildă tuturor, pe toţi iubindu-i ca un tată şi păstor. 


Moartea Sfântului cuvios Athanasie a venit însă pe negândite. EI se afla împreună 
cu alţi şase fraţi într-un foişor nou construit al bisericii, spre a cerceta zidul care 
atunci se ridica. Dar zidul s-a surpat asupra lor şi i-a îngropat pe toţi. Aşa a murit 
acest mare luminător al monahismului, la anul 1003. 


De multe ori, după a sa adormire, Sfântul Athanasie s-a înfățişat înaintea fraților 
lui, uneori ca să-l mângâie şi să-i întărească, iar alteori ca să-i certe. 


Cântare de laudă la Preasfânta Născătoare de Dumnezeu 


Lavra cea mare în Athos străluceşte, 
A lui Athanasie ctitorie măreaţă. 


O mie de ani de atunci au trecut, 
Dar duhul şi pâinea în ea 
Nicicând au lipsit. 


Nici duhul, nici pâinea, 
Nici vederea 
Cereştilor bunătăţi ale lui Dumnezeu. 


Scris este-n vechile cărți: 

însăşi Egumena chivernisitoare este, 
Chivernisitoare tainică a Ortodoxei Cetăți 
Ce-n Athos se-nalţă - 

Ea este însăşi Maica lui Dumnezeu, 
Preacurată. 


Ea ţine viaţa Lavrei, ea hrăneşte Ivirul, 

Ea Hilandarul păzeşte, ea apără Rusikon. 
Karakalu şi Zografu, Simonopetra, Pantocrator, 
Ale ei toate împărăție păzită sunt chiar de ea. 


Ea însăşi fortăreață este tuturor celor ce locuiesc 
In împărăţia aceasta, 
Tuturor ea le este pacea sufletului şi apărarea. 


Cugetare 


Cum a făcut Moise de a scos apă din stâncă doar cu o lovitură a toiagului său? 
Cum a trimis Dumnezeu mană din cer în pustie şi a hrănit astfel poporul lui Israel? 


Aşa întreabă cei care au o foarte slabă concepţie despre puterea Atotputernicului 
Dumnezeu: ei pururea sunt nedumeriţi cum de nu face Dumnezeu şi astăzi ase- 
menea şi aceleaşi minuni, astfel încât să le vadă toate popoarele pământului şi să 
creadă în Dumnezeu. 


Cu toate acestea, iudeii au văzut cu ochii lor nenumărate şi mari minuni ale lui 
Dumnezeu şi tot nu au crezut în El. lar adevărul este că şi astăzi Dumnezeu 
lucrează aceleaşi minuni mari ca şi în trecut, ori de câte ori şi oriunde în lume este 
nevoie. 


Odată, pe când a venit o foamete în Lavra Sfântului Athanasie, toți fraţii s-au 
împrăştiat care încotro, întristat, cuviosul Athansasie a pornit să caute un alt loc 
de sălaş. 


Dar o femeie pe care a întâlnit-o în cale 1-a întrebat: Unde mergi? 


Și femeie fiind aceea şi în Sfântul Munte aflându-se, bătrânul, unde picior de 
femeie nu calcă niciodată, el a întrebat-o pe aceea la rândul lui: „Dar tu cine 
eşti?” 


Ea i 


Dar bătrânul a zis: „Eu mă tem să mă încred în tine, căci chiar şi dracii se pot 
face îngeri de lumină. Cum voi cunoaşte că ceea ce zici este adevărat?” 

Atunci Preasfânta Născătoare de Dumnezeu a zis: 






Bătrânul Athanasie a lovit atunci puternic stânca cu toiagul său. Ea a crăpat ca 
un tunet şi din stânca zguduită a izbucnit şuvoi de apă. Înspăimântat, Athanasie 
s-a întors ca să se închine la pământ înaintea tainicei Egumene, Preacurata, dar 
ea se făcuse deja nevăzută. 


Când s-a reîntors în Lavră, bătrânul a văzut cu şi mai mare spaimă şi bucurie că 
hambarele mânăstirii se revărsau de mulţimea grâului. 


lată aici minunata repetare a marilor minuni din vechime trăite de Israel, care sal- 
vează vieţile celor credincioşi şi le întăreşte credinţa. 


Luare aminte 


Să luăm aminte la minunata trecere a poporului lui Israel prin Marea Roşie (leşirea 
14): 

e La cum Moise a întins mâna sa şi a însemnat marea cu toiagul după cum i-a 
poruncit Domnul, iar marea s-a despărţit, iar poporul a trecut prin mijlocul 
ei, care s-a făcut uscat; 

e La cum egiptenii i-au urmărit pe iudei pe acea cale, dar Moise a întins iar 
mâna sa şi a însemnat marea, care s-a închis peste egipteni; 

e La cum aceasta mă învaţă pe mine că Domnul câte voieşte le face, că EL îi 
mântuieşte pe robii Lui dintru cele mai cumplite ispite şi îi pedepseşte pe 
necredincioşi. 


Predică despre trezvia minţii 


Pentru aceea, încingând mijloacele cugetului vostru, trezindu-vă, nădăjduiţi 
desăvârşit în harul care vi se va da vouă, la arătarea lui lisus Hristos (1 Petru 
1:13). 


Fraților, mintea este călăuza şi povăţuitoarea sufletului. Dumnezeu animalelor le-a 
dat numai suflet şi de aceea pe ele le-a lipsit de libertate, călăuzindu-le cu mintea 
Lui. Dar omului Dumnezeu i-a dăruit suflet şi minte, iar împreună cu mintea, 
libertatea. Mintea şi libertatea sunt nedespărțite între ele. 

Astfel, toate poveştile înşirate de unii filozofi, cum că omul are minte, dar nu are 
libertate, nu sunt decât deşertăciuni. 


Viaţa de fiecare zi ne arată limpede că libertatea este însoțitoarea de nedespărțit a 
minţii. Cu toate acestea, având în vedere că mintea omului este departe de a fi 
desăvârşită, tot nedesăvârşită este şi libertatea lui, şi de aceea el se călăuzeşte 
pururea după Dumnezeu. 


Singur Dumnezeu este Mintea şi Libertatea desăvârşită. Noi prin urmare suntem 
doar chip şi asemănare a minţii şi libertăţii lui Dumnezeu. 


Mintea noastră este destul de înaltă încât să cunoască voia lui Dumnezeu, iar 
libertatea noastră suficient de puternică încât să împlinească voia lui Dumnezeu cu 
fapta. 


Când mintea însă îşi pierde puterea ei suverană asupra sufletului, atunci în suflet se 
stârneşte toată dezordinea patimilor şi a principiilor contrarii, care aduc în suflet 
confuzie, haos, şi distrugere. 


Ce vrea să spună apostolul prin cuvintele: încingeţi mijloacele cugetului vostru, 
treziţi-vă? EI vrea să spună: 


—> Nu îngăduiți minţii voastre să fantazeze, ci aţintiţi-o pururea la cugetarea 
Legii lui Dumnezeu. 

> EI mai vrea să spună: Nu îngăduiți minţii voastre să abuzeze de libertatea 
cea de Dumnezeu dăruită şi să-şi lase sufletul pradă robiei trupului, lumii şi 
diavolului, ci ţintuiţi-vă mintea la Hristos ca şi pe o cruce, aşa încât sufletul 
vostru Să şi învie cu Hristos. 

> EI încă mai vrea să spună: Închideţi-vă mintea oricăror închipuiri şi 
imaginaţii care nu fac decât să o otrăvească şi să o facă pradă uşoară 
diavolului şi țineţi-o pururea închisă în Sstrâmtimea inimii voastre, unde se 
va trezi cu rugăciunea şi se va curăţi cu lacrimile. 


În esenţă, apostolul vrea să spună următoarele: Educaţi-vă mintea astfel încât să 
nu folosească rău libertatea care vi s-a dat, insultându-L pe Domnul Dumnezeu 
Cel Viu şi Multmilostiv şi omorând sufletul cu păcatele. 


O, Stăpâne Doamne lisuse Hristoase, carele eşti Mintea lui Dumnezeu şi înţe- 
lepciunea, ajută-ne nouă întru încingerea cugetului nostru, ca Să cugetăm 
pururea numai la cele care sunt de la Tine şi ale Tale şi ca să îl facem pe el 

călăuză vrednică spre mântuirea sufletelor noastre, Căci Ţie se cuvine toată 
slava şi mulțumita în veci. Amin. 

Minunile Sfântului Atanasie Athonitul 


Fusese tratat de către numeroşi medici, iar pe când sfântul încă trăia, acesta fusese 
trimis la Constantinopol, dar nu s-a folosit cu nimic nici acolo. Prin urmare, el 
răbdă aceste chinuri timp de şapte ani. Apoi, într-o noapte, acesta îl văzu pe cuvios 
în vis. 





Sfântul Atanasie Athonitul - frescă, 1547, Mănăstirea Dionisiu, Athos 


Deşi obştea era lipsită acum de sfântul ei păstor, totuşi după această cuvioasă 
mutare la cele sfinte, din nou se săvârşiră minuni nenumărate, dintre care vom 
istorisi pe scurt doar câteva, astfel încât şi alții să poată crede. 


După minunata adormire întru Domnul a cuviosului, el s-a arătat egumenului 
Lavrei, un oarecare frate plin de virtuţi, pe nume Eustratie. El suferea de o 
cumplită boală de rinichi. Având mari dureri, el urina cu sânge. Fusese tratat de 
către numeroşi medici, iar pe când sfântul încă trăia, acesta fusese trimis la 
Constantinopol, dar nu s-a folosit cu nimic nici acolo. 


Prin urmare, el răbdă aceste chinuri timp de şapte ani. Apoi, într-o noapte, acesta îl 
văzu pe cuvios în vis. El îi dăduse lui Eustratie o ceaşcă în care se aflau petale de 
trandafiri. Sfântul îi porunci apoi să bea; şi în acest fel Eustratie se vindecă. Când 
egumenul văzu că urina îi era limpede, el îi anunţă pe toţi de minunea săvârşită. 

Un alt monah avea un diavol cumplit care-l făcea să se poarte nesocotit. Pentru a i 
se împotrivi acestuia, el se duse la mormântul sfântului şi se unse cu ulei din 
candela aflată acolo. Zăpăcit de către diavol, monahul vomită sânge în care se aflau 
mici creaturi. Doar atunci scăpă el de diavol, întorcându-se la chilie, bucurându-se 
şi dând slavă lui Dumnezeu. 


Într-o bună zi, câţiva dintre fraţii mănăstirii s-au dus la Smirna pentru împlinirea 
unei misiuni. În oraş, ei s-au bucurat de ospitalitatea plină de bucurie întru Hristos 
Domnul din partea unui oarecare creştin. Monahii au observat faptul că soţia sa se 
ocupa cu pregătirea candelelor cu mare evlavie. Întrebând-o în legătură cu pricina 
unei astfel de evlavii, ea răspunse: „Eu, o, părinţilor, am o soră căsătorită care a 
avut o scurgere de sânge şi a stat ţintuită la pat... Într-o bună zi, un monah veni la 
ea acasă. Când a văzut-o cât era de întristată, acesta o mângâie. „Am sângele 
Sfântului Atanasie Athonitul pe o bucată din veche sa rasă”. Dacă o vei înmuia 
într-un pahar de apă şi vei bea această apă, vei afla ajutor”. 


Bolnava, cu lacrimi în ochi, îi spuse monahului să i-o dea de îndată, întru numele 
Domnului. Gustând din această apă curăţitoare cu multă evlavie şi credinţă, în 
numele sfântului, ea se tămădui de îndată. Datorită acestei minuni de negrăit, 
femeia spuse că împlinea această slujire ca pe o jertfă de mulţumire adusă sfântului 
şi ca o rugăciune adusă lui Dumnezeu pentru iertarea păcatelor ei, prin mijlocirile 
sfântului. 


Un oarecare tânăr suferea din pricina a două mari necazuri: lepră şi sărăcie lucie. 
Pe lângă toate acestea, el era detestat de toţi cei ce erau neomenoşi şi nemiloşi. Prin 
urmare, nenorocitul se afla în primejdia de a muri de foame. Auzind de marile 
minuni ale Sfântului Atanasie, acesta i-a dus degrabă la acel doctor care nu cerea 
nici o răsplată. EI se închină la mormânt şi-l rugă pe sfânt, vărsând lacrimi amare şi 
suspinând, să-l tămăduiască. Aşadar, bietul lepros luă untdelemn din candelă şi cu 
credinţă, se unse cu el pe trup. De îndată îşi recăpătă sănătatea. 


(Vieţile celor care au zidit mănăstirile athonite, Editura Doxolozia, p. 55-56) 

Maica Domnului şi darurile sale pentru cei ce se ostenesc în biserică 


Zi 
ki 





Odoxologia.ro 


Acesta stând cu frică, cu luare aminte și cu cucernicie la cântarea de dimineaţă în 
adunarea bisericii, a văzut intrând în biserică pe Preasfânta Fecioară cea prea 
luminată, cu doi îngeri prea luminaţi, un înger mergea înaintea ei purtând o făclie, 
iar altul în urmă; apoi ea mergea printre frați şi le împărțea daruri. 


SR 5 e 


Cuviosul Atanasie de la Aton, zidind o frumoasă biserică în cinstea Preacuratei 
Născătoare de Dumnezeu, binevoind şi bucurându-se de acest dar, Preacurata s-a 
făgăduit că ea personal va chivernisi acest Sfânt Locaş cu cele necesare, numai să- 
şi împlinească monahii datoria și pravila lor. 


Preasfânta adeseori cerceta acest Sfânt Locaş şi purta grijă de starea sufletească a 
monahilor ce viețuiau aici, lucru care se vede foarte bine din povestirea ce urmea- 
Ză. 


Cel ce s-a învrednicit de a vedea aceea se numea Matei, care petrecea bine în viaţa 
călugărească şi care avea ochii inimii curați și luminaţi. Acesta stând cu frică, cu 
luare aminte şi cu cucernicie la cântarea de dimineaţă în adunarea bisericii, a văzut 
intrând în biserică pe Preasfânta Fecioară cea prea luminată, cu doi îngeri prea 
luminaţi, un înger mergea înaintea ei purtând o făclie, iar altul în urmă; apoi ea 
mergea printre frați şi le împărțea daruri. 

Astfel, fraților care stăteau în strane și cântau le-a dat câte un galben, iar celor ce 
stăteau în alte locuri în biserică, le-a dat câte doisprezece bani, celor ce stăteau în 
pridvor câte şase bani, iar la unii din frații cei vrednici le-a dat câte şase galbeni. 
Matei a văzut acestea, şi el în persoană s-a învrednicit a lua șase bani din prea 
curatele ei mâini. 


Sfârşindu-se vedenia, fratele acela s-a dus la cuviosul Atanasie şi l-a rugat să-i dea 
şi lui un loc în ceata celor ce cântă şi a spus Sfântului ce văzuse el. 


Părintele cunoscând că aceea este cercetarea Preasfintei Născătoare de Dumnezeu, 
s-a umplut de multă bucurie duhovnicească. Împărţirile galbenilor la fraţi a înţeles 
că erau feluritele ei daruri, care s-au împărțit fiecăruia din veșnicie. Pentru că celor 
ce stăteau la cântare cu rugăciuni mai fierbinţi şi cu luare aminte, li s-a dat mai 
multă răsplătire, iar cei ce luau aminte mai puţin, mai puţin au şi primit. 


Cel ce a văzut aceea a fost asemănat cu cei mai mici, pentru ca prin lipsirea de 
darurile cele mai mari să se smerească şi să spună vedenia, iar pe de alta, să nu se 
mândrească prin asemănarea cu cei mai vrednici, ci să petreacă cu cei mai mici, în 
smerită cugetare. 


Din această arătare s-a cunoscut bunăvoința Preasfintei Născătoare de Dumnezeu 
pentru cuviosul Atanasie şi pentru mănăstirea lui. 


(Protos. Nicodim Măndiţă, Minunile Maicii Domnului, Editura Agapis, pp.333- 
334) 

Pâvlos Lavri6tul - Istorie bisericească - Sfântul Athanasie Athonitul şi 
monahismul aghiorit 

Sfântul Athansie Athonitul, frescă contemporană 


Sfântul Athanasie Aghioritul s-a născut în Trapezunda, capitala Pontului, între anii 
927-930, din părinți nobili şi bogaţi. La naștere a primit numele de botez 
Avraămios. Tatăl său era din Antiohia Siriei, iar mama sa din Kolhida (Pont). Tatăl 
său a murit înainte de naşterea sa, iar mama sa a plecat din această lume la scurt 
timp după nașterea pruncului. 


Micul Avraâmios, rămas orfan de ambii părinţi, a fost luat în grija unei monahii, o 
rudenie de-a sa, care şi-a asumat creşterea şi educarea sa. Întreaga viaţă şi conduită 
a acestei monahii a influențat pozitiv şi decisiv evoluţia ulterioară a caracterului 
micului Avraâmios. 


Cu toate că era doar un copil, acesta nu avea comportamentul și apucăturile 
celorlalți copii de vârsta sa. Nu era necuviincios, nepoliticos sau neatent, ci, 
dimpotrivă, îi plăcea să se roage şi să meargă la biserică. După moartea 

protectoarei sale și după ce dobândise deja o educaţie aleasă, merge la Constan- 
tinopol, în timpul împăratului Romanos I| Lekapin6s (920-944), ajutat fiind de un 
funcționar al Imperiului, care venise în Trapezunda pentru a strânge impozitele. 


Ajuns în Constantinopol, se înscrie la şcoala directorului şcolilor din capitală, pe 
nume Athanasie. Urmează ani grei de studiu, în care, cu mult zel şi sârguinţă, se 
străduieşte să-și însușească o educaţie cât mai aleasă. În paralel însă, nu-şi 
neglijează sarcinile spirituale şi religioase. În Constantinopol l-a cunoscut pe 
generalul Zefinazer, o rudenie de-a sa, în casa căruia a şi locuit de altfel. 


Învățător în Constantinopol 


În scurt timp, Avraâmios a devenit un cunoscător și învăţător atât de priceput al 
filosofiei şi retoricii, încât faima sa a ajuns până la palatele împărăteşti. Viaţa sa 
curată şi plină de virtuţi, blândeţea firii sale, vorba dulce, cunoştinţele sale bogate, 
caracterul său drept şi cinstit, toate acestea l-au făcut iubit de către toţi. Datorită 
darurilor sale, elevii şi învățătorii şcolii, «prin vot comun», i-au cerut împăratului 
să-l numească învăţător. Şi astfel, prin porunca împăratului, Avraâmios este 
investit în funcția de învăţător. 


După ce a fost investit în această funcție, nu a întârziat să-și arate calitățile sale 
deosebite. Intr-un interval de timp extrem de scurt, a dobândit mulți ucenici, fiind 
recunoscut de către toţi drept un învăţător înțelept. 


De la an la an, numărul ucenicilor sporea. Cu toate acestea, Avraâmios ducea 
aceeași viaţă creştină virtuoasă. Dorinţa sa era de a de dedica în întregime lui 
Dumnezeu. 


Intre timp, rudenia sa, generalul Zefinazer, a fost numit administratorul marinei din 
Marea Egee. Luându-l pe Avraâmios cu el, acesta întreprinde o serie de călătorii în 
apele acestei mări. 


Ajungând la un moment dat în insula Limnos, tânărul Avraâmios a putut zări de 
departe Sfântul Munte, unde, mai târziu, avea să întemeieze Marea Lavră. 


Revenit în Constantinopol, se întâlneşte cu cuviosul Mihail Maleinon, înteme- 
ietorul şi egumenul Lavrei Kyminăs, căruia îi mărturisește dorinţa sa de a îmbrăţişa 
viața monahală. La scurt timp după aceea, s-a întâlnit și cu Nikiforos Fokâs, 
viitorul împărat al Bizanțului. Cuviosul Mihail considerând că Avraâmios este 
pregătit să urmeze o viață mai ascetică şi mai isihastă, îl trimite într-un loc pustiu, 

pentru a se dedica nevoinţelor duhovniceşti. Văzând cuviosul Mihail izbândele sale 
în plan spiritual, i-a prevestit faptul că urma să devină succesorul şi continuatorul 
lucrării duhovnicești începută de el. 


Monah în Lavra Kyminâs 


La scurt timp, Avraâmios îşi dă demisia din funcția de învăţător şi intră în Lavra 
Kyminăs. Aici este primit de cuviosul Mihail, egumenul mănăstirii, care îl călu- 
găreşte, schimbându-i numele în Athanasie. După tunderea în monahism, Atha- 
nasie se dedică dobândirii virtuților monahale, sub directa oblăduire a experi- 
mentatului său duhovnic. În interval de numai patru ani, a reuşit să dobândească 
«toată virtutea cea ascetică», curățindu-şi mintea pentru a se învrednici de vederea 
«dumnezeieştilor descoperiri», aşa cum menționează biograful său. 


În Sfântul Munte 


Însă Dumnezeu avea alte planuri pentru monahul Athanasie, care, plecând din 
muntele Kyminăs, ia drumul Sfântului Munte. Ajungând aici, vizitează multe loca- 
şuri ale Peninsulei athonite şi are ocazia să cunoască mulți monahi și asceţi 
virtuoşi. Rămânând impresionat de asprimea şi austeritatea vieții ascetice, se 
hotărăşte să rămână aici. Iniţial, se stabilește la o chilie aflată în aproperea chiliei 
Zygou, intrând sub ascultarea unui gheronda simplu și smerit. Nedorind să-şi 
descopere identitatea, se prezintă drept un oarecare monah, pe nume Barnaba. 
Dorinţa sa era de a-i cunoaște pe monahii aghioriți şi de a urma un stadiu superior 
de viață monahală - acela de erimit. Aşa cum mărturiseşte el însuși în Tipicul său, 
în acea perioadă, autoritățile athonite nu permiteau nimănui să trăiască ca erimit, 
fără să fi trăit în prealabil doi-trei ani în Sfântul Munte ca simplu monah. În acest 
fel, autoritățile vroiau să menţină lucrurile sub control şi să aibă o statistică a celor 
care doreau să devină erimiți. 


Nevrând să-și descopere adevărata identitate, Athanasie intră aşadar sub ascultarea 
acestui anahoret simplu, fără nici o educaţie, faţă de care, din respect, îşi ascundea 
cunoştinţele vaste și darurile sale spirituale. Se smerește deci, făcându-se ucenicul 
unui gheronda aproape analfabet, care, în afara ascezei monastice, îl învaţă și 
«sfintele litere». 


Între timp, Nikiforos Fokăs, directorul Şcolilor din Răsărit, îl căuta cu insistență pe 
Athanasie, care se nevoia din greu în Sfântul Munte pentru a deveni ascet. După ce 
l-a căutat fără nici un sorţ de izbândă la diverse mănăstiri din Asia Mică, în cele 
din urmă, Fokâs îşi amintește că Athanasie îi propusese în urmă cu doi ani să 

meargă împreună în Sfântul Munte, aşa cum se menţionează în biografia sfântului. 
De aceea îi scrie o epistolă eparhului de Tesalonic, în care îi cere să meargă în 
Sfântul Munte în căutarea lui Athanasie, făcându-i în acelaşi timp o amplă 
descriere a chipului acestuia. 


Ajungând în Sfântul Munte, eparhul are o întrunire cu St&fanos, protos-ul Sfântului 
Munte (958-962), căruia îi comunică cererea lui Fokâs. Acesta îi promite că îl va 
găsi. 


Era aproape sărbătoarea Crăciunului şi urma să aibă loc sinaxa bătrânilor aghioriți, 
care se întruneau de trei ori pe an: de Crăciun, de Paşte şi pe 15 august, de 
Adormirea Maicii Domnului. La aceste sinaxe participau părinții de la schiturile 
din împrejurimile capitalei Karyes, sub conducerea protos-ului. Cu ocazia întrunirii 
desfăşurate în Crăciunul acelui an, protos-ul a reușit să-l identifice pe Athanasie, 
astfel că toți athoniții au aflat că Barnaba era un monah foarte cult. Nu au aflat, 
însă, cine era el în realitate, întrucât acesta îi ceruse protos-ului să nu-i facă 
cunoscută adevărata identitate, fiindcă, în caz contrar, va părăsi Athosul. Protos-ul 
îi oferă o chilie pe lângă Karyes, unde Athanasie se instalează dimpreună cu un 
ucenic de-al său, pe nume Loukitzis, exercitând profesia de caligraf. În această 
chilie a rămas până în anul 959. 


În 960, vine în Sfântul Munte Lâon Fokăs, directorul Şcolilor din Apus şi fratele 
lui Nikiforos Fokâs, pentru a aduce mulţumiri lui Dumnezeu pentru victoria 
repurtată asupra sciților. Desigur, dorea să-l întâlnească pe Athanasie, lucru care s- 
a şi petrecut de altfel. Atunci au aflat toți cine era de fapt monahul Barnaba şi care 
era legăturile sale cu renumita familie Fokâs. 


Pustietatea în care trăia, întreaga sa personalitate ascetică şi legăturile sale cu una 
din cele mai de vază familii ale imperiului i-au impresionat pe mulți athoniţi, care 
doreau să-l cunoască personal. Vrând să evite întâlnirea cu această mare de oameni 
şi orice pericol de tulburare, Athanasie s-a gândit că a sosit vremea să pună în 
aplicare planul pentru care venise în Athos: retragerea în pustietățile Sfântului 
Munte, în isihie. Astfel, după ce petrecuse doi ani în această chilie de lângă 
Kary6s, cu binecuvântarea protos-ului şi a membrilor sinaxei, Athanasie se retrage 
într-un loc cu totul pustiu și inaccesibil, unde avea să întemeieze Marea Lavră. În 
acest loc şi-a ridicat o colibă, un mic «laborator de lucrare a virtuţilor», în care s-a 
dedicat în întregime nevoinţelor ascetice, petrecând în studiu și învrednicindu-se de 
mari vederi dumnezeiești. 

Întâlnirea dintre Fokăs şi Athanasie a fost extrem de emoţionantă. Acesta din urmă 
a fost primit cu mare cinste de către ilustrul general şi prietenul său spiritual, 
Fokâs. Deplasarea lui Athanasie în Creta a fost încununată cu succes, acesta 
ajutând la alungarea arabilor din insulă şi la eliberarea monahilor athoniţi care 
fuseseră luaţi ostatici. În același timp, şi-a reînnoit realţiile de prietenie cu vechiul 
său amic, generalul Nikifros Fokâs. 


În Creta a fost pusă în discuţie ideea întemeierii unei mănăstiri în Athos, sub 
egumenia lui Athanasie, mănăstire în care urma să intre şi Fokâs. Din acest motiv, 
Fokâs s-a oferit să pună la dispoziția acestuia banii necesari pentru ridicarea 
mănăstirii. După ce au căzut de acord în această privinţă, Athanasie a plecat spre 
Athos, iar Fokâs s-a întors în Constantinopol. Odată ajuns în Munte, Athanasie era 
preocupat cum să înceapă construirea mănăstirii. Între timp, Fokâs îl trimite în 
Athos pe monahul Metodie, un prieten de-al său apropiat, cu o epistolă şi cu banii 
promişi pentru începerea lucrărilor de zidire a mănăstirii. Călugărul Metodie a 
rămas şase luni în chilia lui Athanasie şi nu a plecat până nu l-a convins să înceapă 
lucrările de construcţie a Lavrei. 


Într-adevăr, Athanasie a început lucrările la mănăstirea în care urma să intre însuşi 
Fokăs. Mai întâi a zidit katholikonul, închinat Sfântului loan Botezătorul, apoi 
celelalte clădiri ale mănăstirii. În timp ce lucrările de zidire erau în plină 
desfășurare, a venit vestea că Nikiforos Fokâs a urcat pe tronul Imperiului 
Bizantin. Acest lucru l-a întristat pe Athanasie, care îşi asumase zidirea Lavrei 
tocmai la insistenţele şi rugămințile celui care acum era împărat și care îi pro- 
misese că se va călugări şi el la mănăstirea ce avea să fie ridicată. Mâhnit, 
Athanasie a hotărât să părăsească Lavra şi să plece din Sfântul Munte. 


În Cipru 


Plecat din Sfântul Munte, Athanasie poposeşte mai întâi în Avidos, Asia Mică. 
Imediat rimite înapoi în Athos vasul cu care venise de la Lavra, nu înainte de a-i 
îmbarca în el pe cei mai mulți dintre cei care îl însoţiseră. De asemenea, trimite un 
monah în capitală pentru a-i înmâna o epistolă împăratului, după care, împreună cu 
trei monahi de încredere, se îmbarcă într-un vas cu destinaţia Cipru. În acea 
epistolă, îl înştiința pe împărat că renunță la egumenia Lavrei şi îl sfătuia să-l 
numească pe monahul Efthimios drept succesorul său. 


Ajuns în Cipru, poposește la Mănăstirea Preoților (Moni ler€on). Apoi îl trimite pe 
monahul Thedotos să meargă la Lavra, pentru a urmări desfăşurarea eveni- 
mentelor în lipsa sa. Intrucât la mănăstire lucrurile luaseră o turnură negativă, 


Ar Dr De De Dr de De Dr De De De de Dr De dr De de De e de dr fr A A 


Xp XP XP IP 3 Ie A e E 30 IE 3 2 2 2 E E 30 E 30 3 2 DE DP E IE IE E E XX 


De De de De Dr De e De De de De Dr Dr de De De dr De Dr Dr De de de dr dr d 


Xp XP XP XP 3 IE DE E 30 E 3 2 2 2 2 E 30 0 IE IE 2 E E XX 


Theddotos se întoarce numaidecât în Cipru şi îl informează pe Athanasie cu privire 
la starea de lucruri de acolo. După citirea epistolei, împăratul, întristat de cele 
petrecute, îl numește totuşi pe monahul Efthimios egumen, după care trimite 
epistole către diverse mănăstiri, cu scopul de a-l găsi pe Athanasie, care se 
ascundea în Mănăstirea Preoţilor. 


Una dintre aceste epistole a ajuns în mâinile egumenului Mănăstirii Preoţilor, care 
l-a chemat pe Athanasie şi pe celălalt monah pentru a da explicaţii. Athanasie însă, 
fără să-şi dezvăluiască adevărata identitate, pleacă în oraşul Attâleia din Asia Mică, 
unde se întâlnește cu monahul Thedotos, care îl informează cu privire la situația 
neplăcută de la Lavra. Fără să mai stea pe gânduri, Athanasie se hotărăşte să se 
întoarcă la mănăstirea sa. Revenirea sa a reprezentat un prilej de bucurie şi liniştire 
pentru părinţii de acolo, care fuseseră greu încercați în tot acest răstimp, în care a 
fost pusă în pericol însăşi existența mănăstirii. 


În Constantinopol 


După ce a aranjat treburile la Lavră, Athanasie s-a decis să meargă în capitala 
imperiului, pentru a se întâlni cu împăratul Nikiforos Fokâs. Întâlnirea celor doi a 
fost din nou emoţionantă, importantă şi extrem de utilă, întrucât nu a marcat numai 
încetarea tuturor neînțelegerilor, ci a constituit şi o etapă importantă nu numai 
pentru istoria Lavrei, ci şi pentru însăşi istoria Sfântului Munte. 


Athanasie ştia foarte bine că, din funcția pe care o deţinea, Fokâs putea ajuta 
extrem de mult Marea Lavră. ŞI nu s-a înşelat, căci împăratul, de dragul prieteniei 
sale cu Athanasie, a emis trei hrisoave, care, dincolo de reglementările legislative, 
ofereau importante privilegii nou-întemeiatei mănăstiri. 


Într-unul din aceste hrisoave, care avea caracterul unui Tipic pentru Lavră, Fokâs a 
inclus următoarea clauză de o importanță majoră: cu excepţia împăratului, nimeni 
nu avea dreptul să se amestece în treburile mănăstirii. Astfel, odată cu urcarea lui 
Fokâs în scaunul împărătesc, Marea Lavră, din mănăstire privată, devine mănăstire 
regească (împărătească), de sine stătătoare şi independentă față de orice autoritate 
bisericească sau politică. 


Nikiforos Fokâăs, ctitorul mănăstirii, este proprietarul acesteia pe întreaga durată a 
vieţii sale, iar după moartea sa, mănăstirea urma să treacă în proprietatea lui 
Athanasie, care este numit egumen pe viaţă. Hrisoavele interzic cedarea Lavrei 
vreunei persoane - cleric sau mirean - străine de aceasta, sau vreunei alte mănăstiri. 
Concomitent, Lavra va beneficia de importante sume de bani, pe care urma să-i 

primească lunar, bani necesari pentru întreținerea sa. Şi astfel Lavra devine o 
mănăstire împărătească, cu viaţă de obşte (chinovie), dispunând de mari proprietăţi 
şi bogății. 


Datorită renumelui lui Athanasie, dar şi dezvoltării impresionante a mănăstirii, 
Lavra atrage mulți monahi din diverse regiuni, care poposesc aici cu dorinţa de a 
rămâne. De asemenea, vin şi monahi din alte ţări, precum: Italia, Calabria, Iviria 
(Georgia), Armenia, etc. Cu toții găsesc refugiu la Marea Lavră, care, în acea 
perioadă (964-972), reprezenta singurul așezământ monahal din Athos, alături de 
Protâtos. 


Dezvoltarea impresionantă a Lavrei a stârnit şi o serie de reacții negative din partea 
anumitor asceţi, erimiți și egumeni aghioriţi. Protestul acestora consta în faptul că, 
din cauza activităților economice, a marilor investiții materiale, etc., exista 
pericolul de a fi compromisă tradiția monastică a Sfântului Munte şi de a se 
denatura duhul ascetismului aghiorit. Asasinarea lui Fokăs a marcat o nouă etapă în 
evoluția Lavrei și a dus la schimbarea multor lucruri în Sfântul Munte. Cei care 
erau împotriva lui Athanasie au considerat că acela era momentul oportun pentru a- 
i băga bețe în roate. De aceea, au trimis o delegație către noul împărat pentru a-și 
exprima nemulțumirile. 


Tipicul lui loânnis Tzimiskis 


Noul împărat, loânnis Tzimiskis (969-976), l-a chemat pe Athanasie la Constan- 
tinopol. În cadrul întrunirii dintre cei doi, împăratul, cu toate că ştia de legăturile 
strânse dintre Athanasie şi predecesorul său, Nikiforos Fokâs (963-969), nu numai 
că nu a arătat antipatie sau duşmănie față de el, aşa cum sperau cei care erau 
împotriva acestuia, ci, dimpotrivă, s-a arătat extrem de binevoitor faţă de el, 
îndeplinindu-i toate cerințele. Atitudinea sa prietenoasă a dus la încetarea 
neînțelegerilor şi la împăcarea celor două părți. Odată cu încheierea tratativelor, 
Efthimios, egumenul Mănăstirii Stoudion, a fost trimis în Athos cu scopul de a 
soluţiona definitiv chestiunea aghioritică. De asemenea, loânnis Tzimiskis a emis 
un hrisov în favoarea Lavrei şi a ratificat dispoziţiile hrisovului emis de 
predecesorul său. 


Părintele Efthimios, egumenul Mănăstirii Stoudion, a avut o întâlnire cu Athanasie. 
După mai multe tratative purtate între monahii aghioriți, a fost redactat un text, 
care a fost aprobat de toți egumenii şi semnat de către protos, 57 egumeni aghioriţi, 
precum şi de către alți monahi de vază. Acest text, cunoscut sub numele de Tipicul 
lui Tzimiskis sau «Trâgos» (Țapul), pentru că fusese scris «pe piele de capră» 

(pergament), se păstrează în schevofilachia Protatului şi a Sfintei Comunităţi 
(Koindtita) 


După ratificarea şi punerea în aplicare a Tipicului lui Tzimiskis, Athanasie s-a 
reîntors nestingherit la sarcinile sale spirituale, conducându-şi în liniște mănăstirea. 
S-a îngrijit în mod deosebit de organizarea administrativă a mănăstirii, de 
chivernisirea corectă a averilor mănăstirești, de buna sa funcționare, de slujbele 
bisericeşti, precum şi de alte treburi şi probleme ale vieții de zi cu zi. 


Tipicul lui Athanasie 


De asemenea, Athanasie a redactat propriul său Tipic, care cuprinde trei părți: 
Tipicul propriu-zis, care se referă la probleme administrative, precum alegerea 
egumenului, sarcinile, atribuţiile, obligaţiile, succesiunea monahilor care dețineau 
anumite funcții, etc., Diatyposis (Formularea), un text scurt, referitor la modul 
alegerii noului egumen, la numirea consilierilor, etc. și Ypotyposis (Schița), un fel 
de tipic liturgic. De asemenea, este tratat subiectul legat de slujbele de pe întreg 
cuprinsul anului bisericesc. 


Athanasie este recunoscut drept reformatorul şi patriarhul monahismului athonit. 
Contribuţia sa la consfințirea și recunoaşterea regimului monastic al peninsulei 
athonite este determinantă şi indubitabilă. Deşi a fost mereu încărcat cu o 
sumedenie de atribuții administrative, acesta a trăit o viaţă cuvioasă. Virtuţile sale 
alese - înţelepciune, nobleţe, blândeţe, iubire de aproape, ospitalitate şi aplecarea 
spre ascetism - au fost recunoscute de toți. 


Conform biografului său, «a fost începutul şi sfârșitul tuturor..., exemplu şi lege 
pentru toți..., iscusit şi priceput în treburile administrative, un adevărat păstor 
asemenea lui Hristos». 


A adormit în jurul anului 1000 d.H. O mulțime de oameni s-a adunat să-i aducă un 
ultim semn de omagiu, participând cu toţii, alături de «conducerea Sfântului 
Munte», la procesiunea făcută cu osemintele sale. A fost recunoscut drept cuvios 
de către Biserică. Pomenirea sa se săvârşeşte în fiecare an, pe data de 5 iulie. 


Minuni ale cuviosului Athanasie 


Cuviosul Athanasie nu s-a făcut remarcat numai datorită întemeierii Lavrei, contri- 
buţiei sale la recunoaşterea regimului aghioritic sau relaţiilor sale strânse cu 

fost prin excelenţă un monah și un ascet autentic. În centrul preocupărilor sale era 
starea sa duhovnicească, dobândirea harului lui Dumnezeu. În această privință, 
poate fi comparat cu marile nume ale monahismului ortodox, precum Sfântul Sava 
cel sfințit, Sfântul Teodor Studitul, etc. A trăit Evanghelia în adevărata sa 
dimensiune, s-a nevoit din greu pentru dobândirea virtuţilor şi s-a învrednicit de 
mari daruri de la Dumnezeu, aşa cum se menţionează în biografia sa: «a dus o viaţă 
asemenea îngerilor». 


De asemenea, s-a învrednicit de darul facerii de minuni. lată câteva din minunile 
săvârşite atât în timpul vieţii, cât şi după moartea sa, aşa cum ni le descrie 
biograful său: 


Vindecarea monahului Athanasie 


În tradiţia mănăstirii se menţionează următoarea întâmplare minunată: Monahul 
Athanasie, magazionerul, aflat la începutul vieţii sale monahale, suferea de 
hidropizie abdominală. Văzând starea în care se află, cuviosul Athanasie l-a sfătuit 
să meargă la Lavră, pentru a fi vindecat de doctorul mănăstirii. După ce l-a 
examinat, doctorul nu credea că mai poate fi vindecat. Fiindu-i milă de el, de starea 
gravă în care se afla, cuviosul şi-a pus mâna peste burta acestuia și i-a zis: «Fiule, 
nu ai nici un rău, mergi în pace. Fie ca harul lui Dumnezeu să te însoţească 
pretutindeni». Și îndată s-a făcut sănătos acela. 


Maica Domnului i se arată cuviosului Athanasie 


În anul 963, s-a produs o foamete mare în tot Imperiul. Sfântul Munte era 
ameninţat şi el, de vreme ce alimentele se terminaseră. Pe atunci Athanasie tocmai 
începuse lucrările de zidire a Lavrei. Întrucât materialele de construcţie și 
alimentele erau pe terminate, cuviosul s-a deplasat în Karyes, pentru a se sfătui cu 
protos-ul şi cu ceilalți bătrâni, în legătură cu ce era de făcut. Pe când se îndrepta 
deci spre Karyes, după ce parcursese deja o distanţă destul de mare, întâlneşte o 
femeie extrem de frumoasă şi cuviincioasă. La vederea ei, cuviosul s-a tulburat. 


Îndată femeia l-a întrebat: «De unde vii, Athanasie, şi încotro te duci?y. 


Mirat, cuviosul i-a răspuns: «Cine ești tu de-mi vorbeşti şi de unde ştii cum mă 
cheamă?». 


«Eu sunt Maica Domnului și protectoarea ta», i-a zis aceea, după care a continuat: 
«Spune-mi de ce ai părăsit Lavra şi încotro te îndrepți?». 

La care cuviosul i-a răspuns: «Dacă nu voi vedea un semn, nu voi crede că tu eşti 
Maica lui Dumnezeu, cea plină de har». 


«AI dreptate, Athanasie, ca să crezi, iată, loveşte cu toiagul tău această piatră în 
formă de cruce, invocând numele Preasfintei Treimi şi vei vedea că va izvori 
îndată apă pură din belşug». 


Lovind, deci, cuviosul piatra cu toiagul, îndată a izvorât din ea apă. De atunci, 
locul acela se numeşte «izvorul aghiasmei», unde s-a şi construit o biserică cu 
hramul Izvorul Tămăduirii. 


Văzând aceasta, cuviosul a căzut la picioarele Fecioarei, cerându-i iertare. Atunci 
Maica Domnului i-a promis că va avea grijă să ajute mănăstirea cu mâncare şi cele 
de trebuinţă, îndemnându-l în acelaşi timp să se întoarcă la Lavră. Apoi s-a făcut 
nevăzută. 


Întorcându-se la Lavră, Athanasie a văzut-o din nou pe Maica Domnului în curtea 
mănăstirii. Acesta l-a dus imediat în hambar, care era plin de alimente. Arătându-i 
acea binecuvântare dumnezeiască, Maica Domnului i-a zis: «Copilul meu 
Athanasie, vreau ca de acum înainte să nu mai numești tu sau vreun alt succesor 
de-al tău iconom pentru această mănăstire, pentru că eu voi fi iconoma Lavrei până 
la sfârșitul veacurilor». Și îndată s-a făcut din nou nevăzută. 


După acest eveniment, Athanasie a continuat lucrările de construcție a Lavrei. 
Alimentele din hambar au fost de ajuns până la terminarea lucrărilor. 


In locul în care i s-a arătat Maica Domnului s-a construit mai apoi iconostasul 
Panaghia Oikonomissa, care se păstrează până în zilele noastre şi în fața căruia 
arde neîncetat o candelă. 


Alexandros Silvestros şi mutarea Moaştelor sfântului 


În Biografia cuviosului se menţionează următoarele: «Tradiţia vie şi neîntreruptă a 
mănăstirii spune că, pe când era încă în viață, cuviosul lăsase poruncă să nu fie 
dezgropat niciodată, poruncă care a fost ținută cu sfințenie timp de multe secole. 
De asemenea, tradiția spune că atunci când Alexandros Silvestros, patriarhul 
Alexandriei, a transformat Lavra din mănăstire idioritmică în mănăstire de obşte, a 
vrut, din evlavie, să deschidă mormântul cuviosului. După ce i-a convins pe părinți 
să cadă de acord, s-a apucat să sape, când deodată au ţâşnit de acolo flăcări de foc, 
care i-au speriat cumplit pe patriarh şi pe cei dimpreună cu dânsul. Îndată au 

renunțat a mai săpa. Și astfel, mormântul cuviosului a rămas intact până astăzi, aşa 
cum poruncise sfântul părinte». 


Măreţia şi dimensiunea duhovniciei și sfințeniei cuviosului Athanasie este sur- 
prinsă în troparul său, care sună cam aşa: «De viaţa ta cea în trup s-au minunat 
cetele îngereşti, cum, cu trupul, la luptele cele nevăzute ai ieşit, pururea mărite şi ai 
rănit cetele demonice. Pentru care, Sfinte Athanasie, Hristos ţi-a răsplătit cu bogate 
daruri. Drept aceea, părinte, roagă-te lui Hristos Dumnezeu să se mântuiască 
sufletele noastre». 

Sfântul Athanasie Athonitul (5 iulie) şi începuturile vieții chinoviale în Sfântul 
Munte 





Sfântul Athansie Athonitul, icoană, sec. al XI V-lea, Mănăstirea Pantokrator, 
Athos 


Sfântul Atanasie Athonitul, având numele de botez Avraamie, era de loc din 
Trapezunt, unde și-a dobândit educaţia elementară, mutându-se apoi la Constan- 
tinopol. 


O veche Viaţă a Sfântului Athanasie Athonitul face trimitere la acest episod: 
"acesta a crescut în cetatea cea mare Trapezunt şi a învăţat carte în Bizanţ, iar 
munţii Athonului l-au adus pe dânsul ca dar lui Dumnezeu”. 


În plus, într-un alt pasaj al Vieţii sale se menţionează că "cetatea Trapezunt l-a dat 
pe Atanasie, acest înţelept şi prea înţelept în toate, care de la naştere se numea 
Avraam; căci trebuia, ca unul care era părinte al multor părinți, să fie legat şi cu 
numele şi cu fapta de patriarhul din vechime (adică de Avraam al cărui nume 
înseamnă părinte al mai multor neamuri), părinţii lui fiind dintr-o patrie bună şi cu 

neamul deloc neînsemnat”. La Constantinopol l-a avut dascăl şi îndrumător pe 
Athanasie, "întâi stătătorul şcolilor”. Avraamie a studiat în Constantinopol în 
timpul împăratului Roman Lekapin6s. 


Sporind în învăţătură, în perioada studenţiei din Constantinopol, "prin votul comun 
al elevilor şi dascălilor”, aşa cum se precizează în Viaţa sa, a fost considerat 
vrednic de sfat: "s-a învrednicit să fie sfătuitor al profesorilor”. După ce Avraamie 
a trecut de etapa studențească şi, aşa cum am văzut, de aceea de asistent, a sosit 
timpul să urce la catedra profesorală: "prin hotărârea lor comună şi prin 
încuviințarea împărătească, urcă pe scaunul învățătoresc”. 


Acest fragment ne face să credem că este vorba de catedra universitară, nu de 
aceeași şcoală unde a predat dascălul său, ci de alta. Pe de altă parte, nu ar putea fi 
posibil aşa ceva însă, având în vedere vârsta fragedă a lui Avraamie. De altfel, este 
cunoscut faptul că autoritatea împărătească a intervenit întotdeauna în aprobarea 
numirii unui profesor obişnuit. În cazul de față, este vorba de Constantin al VII-lea 
Porfirogenetul, care a aprobat numirea lui Avraamie ca profesor într-o şcoală din 
Constantinopol. Desigur, alegerea unui profesor se făcea, apoi, prin votul das- 
călilor şi elevilor. 


Începuturile monahismului în Muntele Athos 


Muntele Athos, redenumit Sfântul Munte deoarece, cu timpul, locul a fost inundat 
de sfinți, mărturisitori și martiri, a purtat în antichitate numele de Akti, iar din Evul 
Mediu, numele de Athos. Pădurile, văile şi râurile împiedică trecerea oamenilor, la 
fel şi munţii, unul mai înalt decât celălalt. Vânturile, apele agitate şi furtunile mătu- 
ră coastele. Naufragiile în jurul Athosului nu au lipsit niciodată. Astfel, confi- 
gurația peninsulei a condus la izolare, atât internă, cât şi externă, izolare care 
constituie unul dintre elementele cele mai caracteristice ale vieţii monahale. 


Între pustia Athosului şi restul centrelor monahale de pe întreg teritoriul bizantin 
au existat mari diferențe. În antichitate, cunoaştem prin intermediul istoricilor 
bizantini că Athosul cuprindea 5 sau 6 mici grupuri de orașe care, începând cu 
secolului al III-lea, au început să dispară treptat. În afară de poziţia geografică 
dificilă a peninsulei, la aceasta au contribuit şi jafurile neamurilor barbare, care au 
avut loc până în sec. al V-lea. Secolul al V-lea este momentul în care s-a observat 
sfârşitul oricărei urme de viaţă din Athos. 


Așadar, oamenii se instalaseră acolo cu mult înaintea monahilor. Primele menţiuni 
despre existența monahilor în Athos datează cu puţin înainte de secolul al IX-lea. 

Dar, potrivit unor informaţii din vieților sfinților, probabil că Athosul a devenit 
centru monahal din sec. al IV-lea, mai exact, din timpul lui Constantin cel mare. 


Împăratul păgân Iulian apostatul a incendiat mănăstirile, care au fost reconstruite 
apoi de evlaviosul împărat Teodosie |. Această opinie urmează tradiția athonită pe 
care o vedem din viețile sfinților. [...]. Mulţi cercetători susțin că monahii din 
Palestina, după măcelul comis de arabi, s-au refugiat în muntele Athos, însă nu 
există însă dovezi în acest sens. Este posibil să fi venit câțiva monahi palestinieni 
în Sfântul Munte, însă independenţi. Doar câteva texte aghiografice menţionează 
faptul că monahii din Sinai şi Raith, pentru a evita masacrele arabilor, s-au refugiat 
în Cipru şi Constantinopol. Astfel, viețile sfinților ne informează că monahii din 
Sfântul Munte au provenit din zonele învecinate. 


Este adevărat că monahii din Bizanţ călătoreau foarte mult, chiar mai mult decât ne 
imaginăm noi, urmând exemplul apostolilor. După ce primeau schima monahală, ei 
porneau în călătorii lungi, în diferite centre monahale din întreaga lume. 


Pornind de la grupurile mici de anahoreți ajungem, în sfârşit, la întemeierea 
marilor mănăstiri din Muntele Athos. Prima mănăstire construită este mănăstirea 
Athos. Aceeași mănăstire este menționată în anul 1062, prin poruncă împărătească, 
ca mănăstire a Sfântului Munte. 


In 942 sunt atestaţi documentar egumenul mănăstirii Athos, un monah aparținând 
aceleaşi mănăstiri şi alți doi monahi ca reprezentanţi ai athoniţilor din Tesalonic. 


Între anii 957-958, Constantin al VII-lea Porfirogenetul emite un edict pentru 
mănăstirea Athos, prin care aceasta este scutită de impozite. 


Apoi, în 1035, Mihail al IV-lea Paflagonul acordă mănăstirii Athos, sau mănăstirii 
Iviron, cum este înregistrată de împărat, averile confiscate din ordinele mai vechi 
ale împăratului. Astfel, îşi face apariţia şi o a doua mănăstire, Iviron. 


În 1045, Constantin al IX-lea Monomahul adresează monahului Cosma un ordin 
care îi vizează pe monahii din mănăstirea Sfântului Munte. 

În 1062, într-un ordin pe care Constantin al X-lea Ducas îl adresează ducelui de 
Tesalonic, sunt menționați monahii din Sfântul Munte. Locul exact unde se afla 
prima mănăstire, Athos, este necunoscut, dar se preupune că se afla pe locul unde a 
fost ridicată, mai târziu, mănăstirea Iviron. 

Sfântul Athanasie Athonitul, frescă de la Mănăstirea Dionysiou, 1547 


In perioada următoare, au fost întemeiate și alte mănăstiri, cum ar fi mănăstirea lui 
Clement, care nu mai există în prezent, şi mănăstirea Xiropotamos şi Sfântul Pavel. 
Ultimile două mănăstiri s-ar fi înfrățit, pentru că au fost ctitorite de acelaşi monah, 
Pavel. 


Astfel, ajungem la momentul venirii Sfântului Athanasie (Avraamie, după cum I- 
am cunoscut mai înainte) în Muntele Athos şi la întemeierea Lavrei, cea mai mare 
mănăstire din Athos, de către acesta. De la această dată, avem la dispoziție mai 
multe izvoare istorice. Există trei texte scrise de Atanasie, precum și două descrieri 
ale vieţii lui. 

Redăm din Viaţa Sfântului Atanasie: «când a ajuns în munte, l-a cutreierat în lung 
şi în lat, cercetându-i pe cei care se nevoiau și care pe atunci, nu erau mulți, şi 
urmând asprimea petrecerii lor, viața pustnicească şi liniștită, i-a uimit 
întrecându-i, şi făcându-se respectat de toți, i-a convins să se apropie de munţii cei 
cu adevărat veşnici, ceea ce mărturisește mult har de la Dumnezeu, Care l-a 
călăuzit, l-a adus în Sfântul Munte, la EI şi în corturile Luiy. În perioada în care a 
fost scrisă Viaţa sa, Athosul era plin de monahi, în timp ce la început era aproape 
gol. 


O altă sursă a vieţii sale ne relatează: «acestea făcându-le și supunându-se 
Împăratului, cobori în munte, nevoindu-se și mai aspru. Cu cât creştea numărul 
monahilor, cu atât Vistiernicul bunătăţilor le dădea cele necesare. Căci mulți 
dintre cei de aproape și mulți de departe, având unii bani, alții câștiguri sau ce 
avea fiecare, precum este scris despre apostoli, aducând [averile] cu ei, le puneau 
la picioarele mai-marelui lor, iar unii dintre ei până şi pe ei înşişi se puneau la 
picioarele lui». Aşadar, cu cât creştea numărul monahilor în Munte, cu atât creştea 
şi averea mănăstirii, pentru că fiecare monah, atunci când părăsea orașul, lăsa 
mănăstirii averea sa care consta fie în bani, fie în pământuri. De asemenea, este 
incontestabil faptul că, de la venirea lui Atanasie până la adormirea sa, numărul 
monahilor a crescut rapid. Marea Lavră a fost construită de Sfântul Atanasie 
Athonitul în 963, pe locul unde se pare că a existat cetatea pelasgică antică 
Akrothâsi. Împreună cu obştea, a construit de la început zidul cu patru laturi în 
continuarea katholikon-ului, având în capăt şirurile de chili, la îndemnul şi cu 
finanţarea prietenului său, împăratul Bizanțului, Nichifor Fokâs. 


Se pare că această ctitorie reflectă filosofia şi atitudinea Împăratului faţă de mona- 
hism, pe care îl prefera sălășluit în locuri abrupte şi inaccesibile. Această 
interpretare este susținută şi de interdicția sa de a se construi mănăstiri în zonele 
rurale, cât şi de impozitele mari puse pe averea bisericească. Împăratul mărturisea, 
de asemenea, că își dorea tare mult să părăsească tronul şi să devină monah în 
Marea Lavră. Desigur, pot exista și alte interpretări. Un lucru sigur este că nu a mai 
apucat să-şi împlinească dorinţa de a se călugări, fiind ucis, pe când dormea, de 
nepotul său loan Tzimiskis, care apoi i-a luat tronul. Dar, conform tradiției, a fost 
găsit dormind pe o rasă monahală. 


Sfântul Athanasie a ieșit de mai multe ori din Sfântul Munte. Magistrul Leon 
Fokâs, după victoria împotriva sciților nomazi (ungurilor), între anii 958-959, s-a 
dus în Athos pentru a-l întâlni pe Athanasie, căci athoniţii îl informaseră deja pe 
Leon Fokâs despre personalitatea duhovnicească a lui Athanasie. Athanasie însă 
evită publicitatea şi se retrage pe promontoriul Melâna, în isihie. După un an, 

Sfântul Athanasie primeşte mesajul comandantului Nichifor Fokâs din Creta, care 
pornise o campanie militară împotriva cuibului de pirați arabi. Athoniţii îl roagă pe 
Athanasie să-l ajute pe Nichifor Fokâs şi să se îngrijească de eliberarea monahilor 
luați prizonieri. Athanasie pleacă în Creta, unde sarazinii fuseseră învinși de 
victoriosul comandant Nichifor Fokâs. În timpul şederii sale pe insulă, Nichifor îi 
reamintește lui Athanasie intenția sa de a deveni monah, acordându-i orice 
facilitate pentru a-i întemeia și lui o comunitate potrivită convingerilor sale 
monahale. 

Athanasie începe, cu mari eforturi, reconstruirea mănăstirii Lavra, locul de metanie 
al lui Nichifor, în 961, an în care a adormit părintele său duhovnicesc, cunoscutul 
ascet Mihail Maleinos. 

În 16 august 963, Nichifor Fokâs este încoronat împărat. Athanasie renunţă la 
reconstruirea Lavrei şi pleacă în Cipru. Rugăminţile împăratului, reînnoirea 
mărturisirii sale despre hotărârea sa neclintită de a deveni monah şi un ajutor 
financiar generos, îl conving să se întoarcă şi să-şi continuie lucrarea. Construieşte 
deci, în jurul katholikân-ului, chilii, bucătărie, trapeză, spital, camere de oaspeţi, 
apeduct şi moară. De peste tot veneau monahi dornici să rămână în marea 
mănăstire pe care a construit-o Athanasie, cu ajutorul împăratului. 


Mănăstirea Marea Lavră este prima în ierarhia mănăstirilor aghiorite şi cea mai 

mare ca întindere. A avut și alte denumiri, atestate în cele mai vechi documente: 

"Lavra Melanilor”, "Lavra domnului Athanasie”, "Lavra Sfântului Atanasie”, 
PAD 


"Marea Lavră” sau simplu ”Lavra”, care înseamnă mănăstire foarte populată. Anul 
înființării ei este considerat anul începutului vieţii monahale chinoviale athonite. 





Marea Lavră 
Monahii au început să cultive pământul şi să îmbine rugăciunea cu munca şi 
activitatea de creaţie, în timp ce, până atunci, în Sfântul Munte duceau o viață mai 
mult ascetică, anahoretică. 

După asasinarea lui Nichifor şi preluarea puterii de către loan Tzimiskis, Sfântul a 
fost chemat la Constantinopol să dea socoteală pentru unele calomnii care circulau 
pe seama sa. În urma cercetărilor, acuzaţiile s-au dovedit a fi neîntemeiate, situaţia 
întorcându-se în favoarea sfântului, iar primul typik6n al Sfântului Munte, 
cunoscut şi ca "Trâgos ” (pentru că a fost scris pe un pergament de piele de ţap), 
din Tsimiski, a fost validat de Împărat. Acest document unic constituie un tezaur 
istoric inestimabil al Sfântului Munte şi cel mai preţios obiect din patrimoniul său 
cultural. 


Privilegii imperiale 


Unul dintre cele mai vechi documente care se referă la întreaga comunitate athonită 
se păstrează în arhivele Protaton-ului, și anume, bula emisă de Împăratul Vasile 1. 
Prin această bulă, athoniţii beneficiază de privilegii imperiale pentru proprietățile 
lor, folosindu-le împotriva mănăstirii Kolov6s și a locuitorilor din lerissos cu care 
aveau conflicte. Emiterea unui hrisobul imperial presupune că monahii athoniți 
constituiau un ansamblu şi o persoană juridică distinctă, prin intermediul unei 
organizaţii, chiar şi rudimentare, care acționa în numele tuturor monahilor. 


În plus, prin hrisovul din 883, împăratul interzice, pe de o parte, tuturor funcţio- 
narilor publici, de la cel mai înalt grad până la cel mai mic, să solicite orice tip de 
impozit monahilor, pe de altă parte interzice persoanelor fizice şi sătenilor să îi 
deranjeze, ori păstorilor să-şi lase animalele la păscut în spaţiul athonit. Această 
interdicție avea să Joace un rol important pentru viitorul Sfântului Munte. Astfel, 
nu s-a pomenit vreodată ca un funcţionar, militar sau civil să le creeze probleme 
athoniților cu privire la proprietățile şi culturile pe care le aveau în afara 
peninsulei. 


Mai târziu, au existat şi alte hrisoave în favoarea monahilor din Athos, cum a fost 
cel al lui Roman 1 Lekapin6s, al lui Constantin al VII-lea Porfirogenetul şi al lui 
Ştefan. 


Prima delimitare de hotare s-a făcut în 942. Separarea dintre teritoriile donate 
athoniților înainte cu aproape un secol și restul de teren fracționat, care se întindea 
spre nord şi nord-vest de Muntele Athos, a rămas neterminată. Toată zona sudică a 
lerissos-ului a fost inițial fracționată, aceeași situaţie ambiguă existând şi la 
granițele comunității din lerissos, a mănăstirii Kolovos şi a altor mănăstiri 
învecinate. A doua delimitare de hotare a avut loc în 943. Din moment ce ambele 
părți, locuitorii din lerissos şi athoniții, au acceptat documentul care le asigura 
drepturile, s-ar presupune că acest caz a fost închis. 

Un an mai târziu însă, un general din Tesalonic, arhiepiscopul Grigorie şi jude- 
cătorul Thoma, vin prin poruncă împărătească să delimiteze, pe loc, hotarele dintre 
lerissos şi Athos. 

Linia de demarcaţie finală, aşa cum este menţionată de documentele Protaton-ului, 
oferă prea puţine dovezi pentru o localizare exactă pe hartă. Începea de la un pârâu 
din dreptul palatelor vechi de pe insula Amouliâni, palate a căror locaţie nu o 
cunoaştem astăzi, ajunge la ogoarele Mănăstirii Sfintei Christina, despre care 
mănăstire nu există date, şi traversează râul Globoutzitza, singurul loc cunoscut de 
noi în prezent. 


Typik6n-ul lui Tzimiskis precizează că trecerea mirenilor în Muntele Athos în 
scopuri comerciale este interzisă dincolo de râul Zyg6s. Puținele mănăstiri care se 
aflau în zona cuprinsă între râul Zyg6s şi linia de demarcaţie au supravieţuit o 
vreme, urmând apoi să devină metocuri athonite. 

Rămas iarăşi orfan, tânărul Avramie a fost remarcat de un trimis al basileului în 
Trapezunt pentru orişicare treburi, care l-a luat cu el în capitala imperială şi l-a pus 
să înveţe retorica la şcoala înțeleptului Atanasie. Dumnezeu purtând de grija 
lucrurilor mâinilor Sale, a rânduit ca tânărul cuvios Avramie să fie acceptat în casa 
nobilului militar Zefinezer - care avea drept noră, o verişoară a celui ce avea să 
poarte mai târziu numele de Athanasie şi care era în rudenie cu marile familii 
Focas şi Maleinos. 


Înţelept şi sârguitor fiind, Avramie a ajuns repede să-şi depăşească chiar profesorul 
în învăţătură, lucru pentru care împăratul Constantin al VII-lea Porfirogenetul l-a 
numit şi pe el dascăl într-o altă şcoală. Retorica şi Literele nu i-au schimbat 
vieţuirea ascetică tânărului Avramie, care nu s-a depărtat nicicând de postul aspru 
(mânca doar o pâine de orz la două zile) şi de faptele milosteniei trupeşti. Drept 
aceea, văzând că tot mai mulți dintre discipolii lui Atanasie îl părăsesc pe acesta 
venind la şcoala lui şi nevrând să-l mâhnească, a părăsit cariera de profesor 
întorcându-se în casa nobilului Zefinezer. Acesta, fiind însărcinat de împărat cu 
treburi prin insulele Mării Egee, l-a luat vreme de trei ani într-ajutor şi pe tânărul 
Avramie cu el. (Atunci a văzut sfântul întâiaşi dată Athonul drag inimii sale, de pe 
insula Lemnos). 


Întors la Constantinopol, Avramie a cunoscut, către anul 953, pe cel care-i va 
schimba viaţa, pe Sfântul Mihail Maleinos (894-962), stareţul Lavrei de pe muntele 
Kyminas, ce era de-o rudenie cu împăratul Leon al VI-lea cel înţelept (886-911), 
dar şi cu Nekiphor Phokas, viitorul basileu, care-i era nepot. 


Sfântul Mihail avea să fie părintele duhovnicesc al celui pe care „l-a tuns în 
călugărie ca pe un iscusit, numindu-l Athanasie” nu la multă vreme după acea 
întâlnire constantinopolitană, mai mult înfrânând asceza prea mare pe care şi-o 
impunea tânărul ucenic. (El nu i-a îngăduit să mănânce o dată pe săptămână, ci la 
trei zile şi nici să doarmă pe scaun, ci pe o rogojină). 


Scriind şi copiind sfinte cărţi ale ortodoxiei, dar şi făcând ascultare de paracliser, 
tânărul monah Athanasie a ajuns în patru ani la mare curăţie sufletească aşa încât, 
starețul său i-a dat voie să se nevoiască pe mai departe într-o chilie sihăstrească, 
aflată ca la o stadie de mănăstire, hrănindu-se tot la două zile cu pâine uscată şi cu 
apă. Aşa, în aspră retragere, l-a găsit bunul său prieten Nechifor Focas (dimpreună 
cu fratele său, Leon Patriciul), atunci când l-a căutat în muntele Kyminas. Şi 
plăcându-i a sa bună petrecere, i-a făgăduit atunci că va lăsa şi el cele lumeşti 
cătând către cele ale cerului pe mai departe. Nu mult timp după acestea, s-a 
răspândit în obşte gândul bătrânului cuvios Mihail de a-l dori pe ostenitorul 

Athanasie drept ocârmuitor al monahilor din muntele Kyminos în locul său. Dară 
acesta, smerindu-se pe sine şi-a luat doar două cărţi şi culionul - pe care-l avea de 
la avva Mihail - şi s-a strămutat în Sfântul Munte al Athonului, chiar în capătul ce 
se numeşte Akrathos, făcându-şi sălaş într-o peşteră din ţinutul Viglei (nu departe 
de locul unde astăzi se află schitul Prodromu). 


Aici a trăit o vreme printre alți pustnici athoniţi ce se îndestulau doar cu puţine 
poame, suferind de arşiţă şi ger, dar dobândind negrija vieţii acesteia trecătoare. În 
timp ce sufletul său grijea de ale sale, Sfântul Mihail Maleinos a trecut la Domnul, 
iar schimnicul Athanasie a aflat că Nechifor Focas, împreună cu fratele său Leon, 
vor trece prin Athos, în drumul lor către Constantinopol şi „s-a temut să nu fie 
pentru dânsul cercetare”. 


Nedorind a-şi pierde liniştirea, Athanasie s-a pus sub ascultarea unui stareţ al 
„monastirei Tuzig”, căruia nu i-a dezvăluit cine este cu adevărat, spunându-i că a 
„fost corăbier şi, căzând în primejdie, am făgăduit lui Dumnezeu ca să mă lepăd 
de lume şi să pling pentru păcatele mele. Deci, pentru aceasta m-am îmbrăcat în 
acest chip monahicesc, în care, povăţuit de Dumnezeu, am venit aici la sfinţia ta, 
dorind să petrec cu tine şi să învăţ calea mântuirii. Numele meu este Varnava ”. Ba 
încă şi neştiutor de carte s-a arătat a fi bătrânului! Estimp, Nechifor - care ajunsese 
comandant al armatelor imperiale - mâhnit fiind că prietenul său plecase din 
muntele Kyminosului şi nu mai ştia nimic despre el, a pus pe despotul Salonicului 
să cerceteze Athonul cu de-amănuntul ca să afle pe Sfântul Athanasie. 


Protosul, neştiind mai dinainte de aşa monah în Athos, l-a oblicit însă după 
descriere, la praznicul Naşterii Domnului, în biserica Protathonului din Karyes, dar 
n-a putut să-l vădească decât atunci când 1-a poruncit să citească la Psaltire. 
„Încetează gheronda, că fratele acesta nu ştie să citească, căci abia acum învaţă la 
psalmul întâi”- spunea stareţul lui, necunoscând sfinţenia „ucenicului” său. 


Nemaităinuindu'se, Athanasie a fost cinstit de toți aghioriţii, ba chiar Sfântul Pavel 
Xiropothamitul a profeţit că „acest frate, care a venit în urma noastră în Muntele 
acesta, cu faptele cele bune este mai înainte decît no'”. 


Protosul însă l-a tăinuit faţă de Nechifor Focas şi i-a îngăduit să stea într-o chilie, 
aflată ca la trei stadii de Protathon. Iar cele trebuincioase ale trupului, cuviosul şi le 
procura din plata cărților ce le copia că, având bun meşteşug la caligrafie, scria 
toată Psaltirea în mai puţin de-o săptămână. ŞI a vieţuit o vreme în linişte şi pace, 
până ce Leon Patriciul s-a abătut, din drumul către Constantinopol, să cerceteze pe 

fraţii athoniţi şi a aflat cu bucurie pe acest vechi al său prieten - căruia i-a şi dăruit 
mulţime de aur şi argint trebuitor lărgirii bisericii Protathonului. 


Fiind căutat acum şi de monahi, pentru prieteşugul ce-l avea cu nobilii Bizanțului, 
iubitorul de Dumnezeu Athanasie a plecat iarăşi în căutarea hesychiei, făcându-şi o 
colibă în ţinutul Melana, unde a vieţuit un an, cu gând să se întoarcă în Careia 
(Karyes) după aceea. Dar, revărsându-se asupra lui o lumină dumnezeiască în chiar 
ultima zi a petrecerii lui într-acel loc, el n-a mai voit a mai pleca de acolo - fără de 
numai când a fost nevoit a face ascultare părinţilor athoniţi, care l-au trimis, la anul 
961, să-l ajute cu rugăciunea pe comandantul oştilor bizantine, Nechifor Focas, în 
lupta contra agarenilor din insula Creta. 


Câştigând bătălia, Nekiphor şi-a reînoit legământul de a vieţui împreună cu 
prietenul său drag, Athanasie, într-o mănăstire athonită pe care ar fi urmat s-o 
construiască acesta cu banii daţi de Phokas. Deşi atunci n-a acceptat acestea, 
Athanasie, după ce a revenit în Athos, a fost convins de trimisul romeu, iero- 
monahul Metodios (viitor egumen al lavrei Kyminasului), să purceadă la zidirea 
primei lavre athonite cu viaţă de obşte unde, dintru început a ridicat două chilii - ce 
se mai păstrează încă - pentru sine şi pentru cel ce avea să ajungă basileul 
imperiului bizantin. 





„lera Moni Melanas”, numită mai târziu Megistis Lavras, a fost ridicată la anul 
Domnului 963 dar, tot într-acelaşi an, o secetă şi o foamete cumplită l-a făcut pe 
Sfântul Athanasie să plece din Lavra, căutând povaţă la Karyes. Pe drum însă, la 
vreo cinci mile de mănăstire, s-a întâlnit chiar cu Maica Domnului, care l-a dojenit 

pentru puţina lui încredințare cum că ea este cea care îi poartă de grijă lui şi 
celorlați aghioriţi. Apoi l-a pus să lovească stânca cu toiagul său şi făcând aceasta 
Athanasie, îndată a ţâşnit din piatră apă ce nu şi-a mai oprit curgerea de atuncea 
(afară de un an în care câţiva monahi s-au gândit să facă o moară de apă mai la 
vale, pe care ridicându-o, „aghiazma Sfântului Athanasie” pe dată a secat, iar 
dărâmând-o, îndată izvorul a reapărut!). Aghiazma aceasta, ce şi astăzi izvorăşte 
din aceeaşi piatră despicată-n cruce de Athanasie Athonitul, multe vindecări 
minunate a făcut şi face încă. De atunci - chiar şi în acte - Marea Lavră nu a mai 
avut alt iconom decât pe Maica Domnului (doar funcția de paraiconom existând), 
pentru că la întoarcerea stareţului Athanasie în mănăstire, toate jitniţele erau pline 
de bucate, după cum îi promisese „Panagia Iconomitsa”. 


A ridicat apoi sfântul şi o mare trapeză cu 21 de mese din marmură - care poate 
hrăni şi astăzi aproape 200 de monahi şi pelerini - o moară şi un spital, dar şi un 
mare apeduct. 


Terminând multe dintre ele de zidit, pe toate le-a lăsat fraţilor, iar el a plecat din 
Athos, supărat fiind pe Nechifor Focas că acceptat, în acelaşi an 963, să fie 
încoronat de bizantini în loc să caute încoronarea cerească, pe care făgăduise că o 
va alege. 

Athanasie s-a dus în Cipru la mănăstirea zisă „a Sfinţilor” împreună cu un ucenic 
al său Antonie - după ce pe un altul l-a trimis cu carte de certare la împărat, iar pe 
Teodot l-a ales să ducă reaua veste a plecării sale celor din Lavra. În insulă n-a 
putut să zăbovească mult fiindcă o solie imperială îl căuta, aşa încât, el şi ucenicul 
lui, s-au îmbarcat pe o corabie, cu gând să purceadă către Palestina. Vânturile însă 
l-au purtat pe ţărmul Asiei Mici - unde Dumnezeu i-a arătat într-o vedenie în ce 
stare se afla mănăstirea sa şi la ce bună rânduială o va aduce el în viitor. 
Întâlnindu-l şi pe Teodot - care se întorsese să-l caute în Cipru - Sfântul Athanasie 
s-a dus înapoi în Athos la ctitoria sa, ca să poarte de grija mântuirii lavrioţilor. 


Nu mult după aceea a plecat după ajutoare la prietenul său împăratul 
(nemaigândind să-l ia pe acesta în viaţa cea monahicească, căci Dumnezeu îi 
arătase deja că Nechifor va muri ca basileu al romeilor) şi a obţinut de la acesta 
chrysobull care întărea Marea Lavră ca „mănăstire imperială”, cu o rentă anuală 
din partea Bizanțului şi cu un metoc - mănăstirea „Sfântul Andrei” din Peristera 
(lângă Salonic) - dar şi cu privilegiul samovlastiei câştigat pentru aşezământul său. 

Intors în Sfântul Munte şi lucrând la Mandraki, arsanaua Lavrei, s-a vătămat tare la 
un picior, încât trei ani a trebuit să zacă la pat - răstimp în care mai mult s-a ocupat 
de viaţa duhovnicească a fraţilor şi de copiatul sfintelor cărți. 


După ce prietenul său Focas a fost asasinat de Joan Tzimiskis - care s-a şi 
încoronat în locul lui (969-976) - Sfântul Athanasie a fost chemat la Constan- 
tinopol să dea explicaţii, în privinţa introducerii vieţii de obşte mai ales, pârât fiind 
de unii anahoreţi athoniţi care nu vedeau cu ochi buni acest mod de vieţuire. 


Athanasie întru aceea şi-a arătat iarăşi sfinţenia sa că, ştiind că merge la asasinul 
prietenului său, pârât fiind chiar şi de frați, s-a înturnat în Athos cu şi mai mare 
preţuire şi îndoite daruri de la împărat, ba încă şi cu primul Typicon al Athosului - 
dat de basileul loan Tzimiskis (care i-a mai dat şi „Iragos”-ul din 972) - ce 
statornicea modul de viaţă cenobitic în Muntele Sfânt. 


Prin toate acestea şi prin sfinţenia lui, Athanasie a creat un mare val de întoarcere 
la monahism în acea vreme şi mai cu seamă în Grădina Maicii Domnului, unde au 
răsărit atunci mănăstirile împărăteşti ale Ivirului, Vatopedului şi Esfigmenului, ori 
cea a Amalfitenilor italieni. Obştea lui număra cam 120 de frați care mult s-au 
folosit de nevoinţele şi minunile pe care le-a făptuit sfântul pentru ei. 


Cuviosul Athanasie era om înalt la stat şi cu putere mare - povesteau bătrânii că el 
a omorât, dintr-o singură lovitură, un bou în care intrase satana, iar apoi s-a înjugat 
în locul lui şi a tras carul cu piatră de la arsana, până la mănăstire! Încă şi astăzi 
crucea pe care o purta la gât cântăreşte nu mai puţin de două kilograme şi şapte 
sute cincizeci de grame! 


Se spune că fiind zi de post odată şi aflându-se într-alt loc sfântul, un monah s-a 
smintit văzându-l că mănâncă două pâini şi crezându-l neînfrânat la masă. Peste 
câtăva vreme, fiind zi de praznic mare şi având oaspeţi, dar şi cunoscând gândurile 
monahului, Sfântul Athanasie a şezut lângă acesta la masă şi s-a înfruptat din... 
nouă pâini! Dându-şi seamă de păcatul făcut, monahul i-a bătut metanie şi i-a cerut 
iertare pentru gândul său! 


Odată cu prima piatră pusă la temelia bisericii, Sfântul Athanasie a sădit şi un 
chiparos în faţa ei (care dăinuie falnic şi astăzi, după 1047 ani!). 

Într-altă vreme, mult s-a mâniat sfântul pe diavolii ce dădeau târcoale obştii şi a 
început să-i bată cu toiagul său de fier, iar aceştia căutau scăpare... cățărându-se în 
chiparosul din faţa katholikonului. Şi l-a întrebat Maica Domnului atunci: „Ce faci 
Athanasie aici?”. „Alung dracii care-i supără pe fraţi!” - i-a răspuns sfântul cu 
obidă. „Lasă-i Athanasie, că fără ispitele lor nu se va mântui nimeni!”- l-a povăţuit 
însă, aceea care L-a născut pe Mântuitorul. Și Athanasie i-a lăsat. De atunci însă, 
ori de câte ori apare vreo ispită printre fraţi, se spune: „lar s-a mai coborât unul din 
chiparos!”. 


Sfântul Pavel Xiropotamitul, mare ascet, dar adept al vieţuirii idioritmice, s-a 
înţeles cu Sfântul Athanasie să pună hotar moşiilor mănăstirilor lor, drept acolo 
unde se vor întâlni într-o dimineaţă, după ce-şi vor fi făcut pravilele. Athanasie, 
voinic fiind şi cu pasul mare, însă şi făcându-şi pravila în timp ce mergea la 
întâlnire, a căpătat moşia cea mai mare, dar a mâhnit, pentru şiretlic, pe celălalt 
sfânt, care i-a profețit că nu va muri de moarte bună! Văzător cu duhul fund şi 
cestălalt, 1-a răspuns că „nici tu nu vei muri acasă” - şi Sfântul Pavel avea să treacă 
la cele veşnice aflându-se într-o corabie ce-l aducea în Athos! lar Athanasie 
Athonitul şi-a cunoscut mai dinainte sfârşitul, întâmplat în 5 ale lunii iulie, cândva 
între 1006 - când a scris testamentul său către loan Iviritul, pe care l-a şi numit 
epitropul Lavrei - şi 1011, când e menţionat ca urmaş al său, Eustratios - pentru 
care s-a îmbrăcat în straiele de sărbătoare, puindu-şi şi culionul Sfântului Mihail 
Maleinos pe cap. Urcând împreună cu alţi şase fraţi lavrioţi pe katholikon, „cu 
neştiutele judecăţi ale lui Dumnezeu” s-a prăbuşit turla bisericii peste ei omorând 
cinci dintre ei. Un zidar, anume Daniil, împreună cu ctitorul Lavrei au mai trăit un 
scurt răgaz, însă pe sfântul nu l-au mai scos viu fraţii de sub dărâmături. ȘI ultimile 
lui vorbe au fost de slavă, căci zicea: „Osanna! Doxa thou Theou!”. Deşi a murit, 
cuviosul Athanasie n-a avut decât o rană la un picior - din care a curs sânge curat 
abia a treia zi, când a fost înmormântat şi jelit de câteva mii de monahi athoniţi. 


Lui 1 s-a săpat groapă în stânga bisericii mari (acum înlăuntrul ei, într-un paraclis) 
şi acolo sălăşluieşte şi în zi de azi, căci sfântul n-a voit a lăsa să fie dezgropat - 
când patriarhul Ierusalimului a dorit să-i aducă moaştele la închinare, pară de foc a 
ieşit din mormântul său! Căpătâiul îi este astăzi străjuit de toiagul său de fier - 
acelaşi cu care a despicat stânca din care a ţâşnit apă şi cu care bătea pe diavoli. 


Deşi, pentru moartea sa năprasnică, s-au aflat unii cârtitori care n-au voit a-l avea 
la evlavie, de sfinţenia vieţii lui i-a încredinţat pe athoniţi însăşi Maica Domnului, 
care le-a grăit monahilor lavrioţi cerându-le să-i cinstească cu sărbătoare mare 
trecerea sa la cele veşnice, la numai un an după ce s-a întâmplat aceasta. Şi 

ascultând de Preacurata, cuvine-se astfel ca şi noi să prea slăvim numele său, al 
celui între sfinţi, marele Athanasie al Athonului. 


În typicon-ul lui Tzimiskes din 970 mănăstirea era numită deja Megistis Lavras, 
dar încă de pe vremea lui Nechifor Phocas avea titlul de mănăstire imperială şi 
fusese înzestrată şi cu un metoc la Peristera. Nechifor avusese grijă de mănăstirea 
prietenului său şi-i lăsase o rentă anuală considerabilă, pe care urmaşul la tron (şi 
asasinul său!), loan Tzimiskes avea să o dubleze prin Tragos-ul din 972 (prima 
lege a Athosului, care se află în păstrarea Kenotitei din Karyes şi este semnată de 
Sfântul Athanasie şi alți 57 de egumeni şi călugări athoniţi). 


De la Nechifor Focas se mai păstrează câteva mozaicuri, o uşă donată de împărat, 
precum şi moaştele Sfântului Mihail al Sinadelor, ale Sfântului Eustratie şi un braţ 
al Sfântului loan Hrisostom. Tot el a înzestrat mănăstirea cu metoace (Limnos şi 
Peristera) şi multe odoare, pentru multa preţuire şi prietenie ce o avea față de 
Sfântul Athanasie din tinereţile lor. (Se ştie că Focas era nepotul Sfântului stareţ 
Mihail Maleinos, care a voit a-l lăsa urmaş în egumenie pe Athanasie. Acesta 
fugind în Athos a fost căutat din porunca lui Nechifor şi aflându-l, generalul i-a 
dăruit mult aur ca să zidească o mănăstire în Sfântul Munte, unde să se retragă şi 
el. Numai că în 963 a ajuns împărat al Bizanțului şi n-a mai apucat să se 
călugărească, murind în anul 969). 


Doar egumenul Lavrei avea dreptul să poarte toiag precum protosul Athosului, era 
ales direct de către patriarhul Constantinopolului şi avea dreptul să tundă în 
monahism în biserica mănăstirii. 


Megistis Lavras a sporit în putere şi faimă duhovnicească secole de-a rândul, până 
prin veacul al XV-lea, când a trecut la idioritmie (abia în 1981 a revenit la viaţa de 
obşte!). 


Dintre monahii lavrioți au ieşit patriarhii Atanasie, Gherasim, Nifon, Macarie, 
Isidor şi Calist de Constantinopol. Şi tot în Megistis Lavras s-au nevoit şi Sfinţii 
Grigorie Palamas, Grigorie Sinaitul, Maxim  Kavsokalivitul, 'Teolipt, Nil 
Sicheliotul, Nechifor sau avva Dorotei. Dar pe la sfârşitul secolului XIV, după 
controversa isihastă, şi-a făcut reapariția idioritmia şi odată cu ea s-a ivit şi o 
relaxare morală în rândurile monahilor athoniți. Traiul pe cont propriu stă, 
probabil, la originea colindatului prin ţări străine după ajutoare şi aşa au ajuns 
athoniţii să beneficieze şi de dărnicia domnitorilor români vreme de secole. 

Pe la sfârşitul secolului al XI-lea existau aproape 700 de călugări în Marea Lavră şi 
dependinţele ei, iar numărul era în creştere, după cum creşteau atât metoacele cât şi 
daniile făcute de împărații bizantini loan 1 şi al II-lea Paleologos, Andronic al II- 
lea Paleologos, ori ale despoţilor sârbi, Ştefan Milutin şi Ştefan Duşan. 


Lavra stăpânea peste mănăstirile Monoxilitou (din 997) şi Kalaphatou (1065), 
schiturile Plateia (991) şi Provata (care în secolul XVIII număra vreo 300 de 
chilii!) şi se pare că dobândise şi mănăstirea latină a Amalfitenilor (care fusese cea 
mai înfloritoare dintre cele trei mănăstiri latine şi avusese dreptul de a avea 
corabie, fiind întreținută de colonia de Amalfi din Constantinopol). După ce 
stăpânirea latinilor în Bizanţ a luat sfârşit (1204-1261), importanţa ei scade iar din 
mănăstire nu va mai rămâne decât un turn la Morphonou. 


Este bine de ştiut că au existat doi preoţi în Marea Lavră - care au slujit cu azime şi 
au declarat (după un sinaxar din 1280) patriarhului loan Beccos şi împăratului 
Mihail al VIII-lea Paleologos că acceptă unirea de la Lyon - pe care nici în ziua de 
astăzi nu-i primeşte pământul: oriunde au fost îngropaţi ţărâna i-a aruncat afară 
neputreziţi şi fioroşi, cu părul şi unghiile crescute! Acum sunt zidiţi într-o peşteră 
aflată undeva pe ţărmul dintre Lavră şi Prodromou. Momentan... 





George Crasnean 

Ștefan lonescuberechet - Istoria Sfântului Munte Athos 





Aflat între cer şi pământ, tăinuit de imensitatea mării, scăldat în lumina harului 
dumnezeiesc, Sfântul Munte este locul în care frumuseţea parcă nefăcută de mână 
a naturii, ce-ţi taie pur şi simplu răsuflarea, se uneşte cu necontenitele rugăciuni şi 
nevoinţe ale celor ce s-au lepădat de deşertăciunile lumii, într-o tulburătoare 
„Liturghie cosmică“. Munte ce poartă sufletele monahilor către împărăția lui 
Dumnezeu, Athosul este, totodată, şi tărâmul ce atrage dintotdeauna paşii pele- 
rinilor dornici să descopere taina acestei veritabile „porţi a cerului“. 


Denumit de antici Acte (Akte), conform lui Tucidide, Athos-ul este cunoscut din 
sec. al XI-lea sub numele de „Sfântul Munte“ (Hagion Oros). Statul monastic 
autonom al Sfântului Munte - titulatura oficială actuală - constituie din punct de 
vedere politico-geografic o republică autonomă aflată sub suzeranitatea Republicii 
Elene, în timp ce, din punct de vedere spiritual, se află sub jurisdicția Patriarhiei 
Ecumenice de Constantinopol. Având în prezent o populație de cca 2.262 de 
monahi, el este constituit din 20 de mănăstiri cu viață de obşte, 12 schituri 
dependente fiecare de câte o mănăstire (patru dintre ele cu viaţă chinovială, opt cu 
viaţă idioritmică), precum şi din numeroase chilii, colibe sau sihăstrii. Structura de 
conducere administrativ-spirituală este una ierarhică, având sediul la Karyes, 

capitala Sfântul Munte, situată în inima peninsulei şi fiind compusă din: Sfânta 
Comunitate (Hiera Kinotita), un consiliu grupând 20 de reprezentanţi ai tuturor 
mănăstirilor, aleşi pe o perioadă de un an; Sfânta Administraţie (Hiera Epistasia), 
un comitet executiv alcătuit din patru membri (reprezentanţi ai câte unei grupe de 
patru mănăstiri, fiecare din cele cinci grupe succedându-se la un interval de un an), 
în frunte cu un protos; Sinaxa extraordinară, organul legislativ şi juridic al 
Sfântului Munte, alcătuită din egumenii celor 20 de mănăstiri. Tot la Karyes rezidă 
şi guvernatorul peninsulei, reprezentant al autorităţii statului, numit de ministrul de 
Externe al Greciei şi având rolul de a veghea la respectarea Cartei Sfântului Munte 
şi la menţinerea ordinii şi a securităţii. 


Athoniţii păgâni, convertiți de Maica Domnului 


Situat în regiunea Macedonia (nordul Greciei) şi având o suprafaţă de 335 km?, 
Athosul constituie cel mai estic din cele trei promontorii (alături de Sithonia şi de 
Kassandra) ale peninsulei Halkidice, ce pătrunde în Marea Egee pe o distanţă de 60 
km (până la capul Nymphaecum sau Sfântul Gheorghe), având o deschidere ce 
variază între 7-12 km. Deşi legat de uscat printr-un istm lat de 3 km, datorită 
solului mlăştinos ce se constituie într-o graniţă naturală, Sfântul Munte poate fi 
vizitat doar venind de pe mare, de regulă de la Ouranopolis. Intrarea se face prin 
micul port Dafni, situat în partea de vest a promontoriului, între Mănăstirile Xiro- 
potamu şi Simonopetra. Accesul este strict interzis femeilor, iar vizitatorii trebuie 
să posede, la intrarea în Sfântul Munte, fie aprobarea Patriarhiei Ecumenice (în 
cazul în care sunt clerici), fie un fel de viză (diamonitirion) eliberată de Oficiul de 
pelerinaj la Athos, cu sediul în Tesalonic (dacă sunt laici). 


Creştinarea locuitorilor Athosului a avut loc, potrivit tradiţiei locale, în circum- 
stanţe excepționale. 


Aflată în drum spre Cipru, unde intenţiona să-l viziteze pe dreptul Lazăr, epi- 
scopul insulei, Născătoarea de Dumnezeu, însoţită de Sfântul loan evanghelistul, a 
poposit prin lucrare dumnezeiască în peninsulă. Aici a convertit populația păgână 
şi, încântată de frumuseţea locului, a consacrat Muntele drept „Grădină a Maicii 
Domnului“ şi loc sfânt de retragere monastică, interzicând accesul femeilor. 


Conform aceleiaşi tradiții, începuturile vieţii monahale athonite trebuie plasate în 
vremea lui Constantin cel mare. Distrugerea bisericilor creştine de către lulian 
Apostatul (361-363) a fost urmată de distrugerea templelor păgâne la porunca lui 
Teodosie cel mare (383-395). Acestuia din urmă şi fiului său, Arcadie, le este 
atribuită ctitorirea Vatopedului, iar împărătesei Pulcheria - cea a Xiropotamului. 

Istoricul bizantin Iosif Genesios ne spune că monahii din peninsulă au participat la 
lucrările Sinodului al VII-lea Ecumenic (787). 


Indiscutabil, primele tentative de vieţuire monastică în Sfântul Munte au fost unele 
de sorginte anahoretică. Sihaştrii plecaţi în sec. al VII-lea din pustia Egiptului din 
cauza incursiunilor musulmane ori monahi bizantini refugiaţi din calea prigoanei 
iconoclaste din sec. VIII-IX îşi vor fi aflat, poate, locul de liniştire la Athos. 


Sfântul Petru Athonitul (sec. al VIII-lea), evocat de către Sfântul Grigorie Palama 
drept temelie a vieţii isihaste, a vieţuit aici, conform renumitului său biograf, timp 
de 53 de ani într-o singurătate totală. După trecerea la Domnul, faima vieţuirii, 
probată şi de moaştele sale izvorâtoare de mir, a atras numeroşi imitatori, veniți 
probabil din Palestina. 


În jurul anului 860, Sfântul Eftimie cel tânăr, împreună cu câţiva ucenici, a 
întemeiat un schit, iar după câţiva ani, în timpul domniei împăratului Vasile 1 
Macedoneanul (867-886), un alt ucenic al său, Sfântul Vasile mărturisitorul, a 
ridicat o mică aşezare monastică pe actualul amplasament al Mănăstirii Hilandar. 


Tot în această perioadă, Mănăstirea „„ Sfântul loan Colovul“ de lângă Hicerissos 
(Halkidia) avea sub ascultare câțiva anahoreţi ce vieţuiau în locurile muntoase ale 
promontoriului. În 924, împăratul Roman Lekapenos, la insistenţele soţiei sale şi 
ale monahului Pavel (fiul împăratului Mihail al III-lea), ar fi poruncit zidirea 
Mănăstirii Cheimarrou (Xiropotamou). 


Existenţa unei conduceri centralizate (sinaxe a bătrânilor) în Athos este semnalată 
într-un edict imperial al lui Leon al VI-lea din 886, iar în 911 este semnalată chiar 
şi funcţia de protos al muntelui. În 941-942 graniţele Athosului monastic erau deja 
stabilite, iar Karyes - cunoscut drept capitala sa. 


Sfântul Atanasie Athonitul, ctitorul Marii Lavre 


Informaţii mult mai sigure deţinem cu privire la începuturile vieţii de obşte 
athonite, datorate Sfântului Atanasie Athonitul. Născut în 925-930 în Trapezunt, 
într-o familei nobilă şi primind din botez numele de Avraam, el şi-a făcut studiile 
în Constantinopol în timpul domniei lui Roman 1 Lekapenos (920-944), îmbră- 
țişând apoi pentru scurt timp cariera de profesor. La îndemnul lui Mihail Maleinos, 
egumenul Mănăstirii Kyminas din Olimpul Bitiniei (Asia Mică), el a fost tuns ca 
monah sub numele de Atanasie şi a vieţuit în această mănăstire între 952-958. 
Sosind la Athos în jurul anului 958, Sfântul a fost bine primit de comunitatea 

monahală de la Karyes, unde a vieţuit într-o chilie până la finele anului 959. După 
o vieţuire singuratică timp de un an la Melana, în extremitatea sud-estică a 
peninsulei, în 961/962-3, cu ajutorul împăratului Nichifor Focas, el a ctitorit Marea 
Lavră, cunoscută şi sub numele de Lavra „„ Sfântul Atanasie“, biserica principală 
primind hramul „Bunei Vestiri“. 


Sfântul a alcătuit un aşezământ în care se prevedeau în detaliu rânduielile 
administrative, liturgice şi disciplinare ce trebuiau respectate de monahii săi. În 
964, printr-un chrysobul, împăratul a acordat mănăstirii un fragment din Lemnul 
Sfintei Cruci şi capul Sfântului Vasile cel mare şi tot acum este statuată aici viaţa 
chinovială. 


În lucrarea sa, Sfântul Atanasie s-a lovit de opoziţia a numeroşi anahoreţi athoniţi 
ce nu vedeau cu ochi buni dezvoltarea unei mari lavre în peninsulă. Disputa a fost 
tranşată prin primul Typikon al Sfântului Munte, emis în 971-972 de împăratul 
loan Tzimiskes, care căuta să protejeze ambele feluri de vieţuire monastică. 


În jurul anului 1001, Atanasie a trecut la cele veşnice, fiind prăznuit ca sfânt în 
Biserica Ortodoxă, la data de 5 iulie. 


În 1045, împăratul Constantin al IX-lea Monomahul a emis un nou Typikon, ce 
reglementa vieţuirea monastică în Athos, document în care apare pentru întâia oară 
denumirea de Sfântul Munte, precum şi interdicţia femeilor şi a animalelor de sex 
feminin a de a intra aici. 


Daniile domnitorilor Ţărilor Române şi ale țarilor Rusiei salvează Athosul 


În secolele XI-XII, Athosul a devenit unul dintre cele mai importante centre 
monastice din întreg Imperiul Bizantin. În sec. al XIII-lea, monahii de aici au avut 
de suferit de pe urma abuzurilor şi jafurilor comise de stăpânirea latină 
implementată prin Cruciada a IV-a (1204), şi, ulterior, din cauza opoziției lor față 
de politica de unire cu Biserica Romei, dusă de împăratul Mihail al VIII-lea 
Paleologul (1261-1282). Între 1307-1309, Athosul a fost răvăşit de raidurile 
mercenarilor catalani, care au distrus multe mănăstiri, au furat odoare preţioase şi 
au terorizat monahii. 


La mijlocul sec. al XIV-lea, călugării din Sfântul Munte au fost implicaţi în disputa 
isihastă, fiind fermi susţinători ai învăţăturii Sfântului Grigorie Palama, referitoare 
la energiile dumnezeieşti necreate, în lupta dusă de acesta împotriva reprezen- 
tanţilor bizantini ai umanismului scolastic. 

Independenţa Athosului a fost parțial menţinută în timpul îndelungatei ocupaţii 
otomane, sultanul Murad al II-lea recunoscând în 1424 autonomia Sfântului 
Munte, în schimbul achitării unui tribut. Dacă în sec. XV-XVI comunitățile 
monastice de aici s-au bucurat de o relativă pace şi prosperitate, în sec. al XVII-lea 
taxele grele impuse de Înalta Poartă au condus la o majoră criză economică a 
marilor mănăstiri, ce a determinat extinderea vieţii idioritmice în sec. al XVIII-lea. 


Generoasele danii ale domnitorilor Ţărilor Române şi ale țarilor Rusiei au permis 
totuşi supraviețuirea mănăstirilor athonite. Mai mult, în sec. al XIX-lea, cu 
excepția dramaticelor evenimente din 1821, se constată o reînviorare a vieţii mona- 
hale, numărul vieţuitorilor din Sfântul Munte atingând impresionanta cifră de 
7.000. Războiului balcanic din 1912 a consfințit independenţa Athosului, iar după 
un scurt conflict diplomatic dintre Rusia şi Grecia privind suzeranitatea peninsulei, 
după Primul război mondial aceasta a intrat sub suzeranitatea Greciei. Faptul a fost 
confirmat prin tratatele internaţionale de la 1913, 1919, 1920 şi 1923. 


Prin decretul Comunităţii Sfântului Munte din 1913 se recunoaşte suveranitatea 
regilor Greciei ca succesori legitimi ai împăraţilor bizantini care au ctitorit mă- 
năstirile athonite şi faptul că Athosul aparţine teritorial Greciei. 

În 1924, Dubla Sinaxă a Sfântului Munte a întocmit o „Cartă constituțională“ rati- 
ficată de Parlamentul Greciei în 1926. Statutul autonom al Sfântului Munte se 
întemeiază pe chrysobul-ul emis de împăratul loan Tzimiskes în 972, act păstrat în 
Casa Sfintei Administraţii din Karyes, statut confirmat şi de Constituţia Greciei şi 
apoi ratificat după aderarea acestui stat la UE. 


Comorile de la Athos 


Arhitectura athonită este relativ unitară, katholikoanele (bisericile principale ale 
mănăstirilor) fiind construite după un plan în cruce greacă înscrisă şi având com- 
partimentarea clasică: altar, naos, pronaos. Până în 1293 bisericile aveau un dublu 
narthex, aşa cum putem observa la Dionisiu, Pantocrator şi Esfigmenu, după care 
narthexul interior a fost înlocuit cu un spaţiu deschis delimitat de două coloane. 
Pavajul şi decorul pereţilor (până la o anumită înălțime) este realizat din marmură, 
iar exteriorul este zugrăvit în roşu precum la Marea Lavră, Cutlumuş, Iviron şi 


Vatoped. 


Cele mai vechi fragmente de mozaic parietal (sec. al XI-lea) se păstrează în 
katholikon-ul de la Vatoped şi înfăţişează Buna Vestire şi Deisis, iar cele mai vechi 

mostre de frescă (sec. al XII-lea), reprezentându-i pe Sfinţii apostoli Petru şi Pavel, 
se păstrează în chilia Ravdouhos, de lângă Karyes. 


La începutul sec. al XIV-lea, pictori (precum Manuil Panselin, Mihail Astrapas şi 
Eutihie) aparţinând Şcolii macedonene, cu centrul în Tesalonic, au executat spleen- 
didele fresce de la Protaton, Vatoped, Hilandar, Pantocrator şi din katholikon-ul de 
la Marea Lavră (azi pierdute). Mai târziu, pictorii Şcolii cretane şi-au adus, şi ei, 
aportul la zugrăvirea katholikoanelor de la Marea Lavră şi de la Stavronikita 
(Teofan Strylitzas-Cretanul, 1525, 1535), a celor de la Dionisiu şi Dochiaru 
(Tzortzis, 1546-7, 1568), a celor de la Cutlumuş şi Iviron, a Capelei „ Sfântului 
Nicolae“ de la Marea Lavră (Frangos Catellanos, 1560), a trapezelor de la Dionisiu 
(Macarie, 1615) şi Hilandar (Gheorghe Mitrofanovici, 1623). 


Mănăstirile athonite posedă şi alte nepreţuite „comori“: cea mai mare colecție de 
icoane din lume (cca 20.000); manuscrise (peste 12.000 de codici) multe dintre ele 
împodobite cu splendide miniaturi, constând în Evangheliare, cărţi liturgice 
diverse, scrieri patristice, lucrări ale poeţilor şi filosofilor greci etc., cele mai 
timpurii datând de prin sec. al VII-lea; veşminte liturgice, vase sfinte, chrysobul- 
uri imperiale ori nenumărate sfinte moaşte. 


Cele mai bogate biblioteci sunt cele de la Marea Lavră (2.050 de manuscrise), 
Vatoped (1.700 de manuscrise), Iviron (2.000 de manuscrise), Russikon (1.920 de 
manuscrise) şi Hilandar (1.000 de manuscrise). 


Fragmente din Lemnul Sfintei Cruci se găsesc la multe dintre mănăstirile de aici: 
Xiropotamu (cel mai mare fragment), Marea Lavră, Hilandar, Dochiaru, Caracalu 
şi Filotheu. 


Este aproape imposibil de inventariat cu exactitate mulțimea impresionantă de 
moaşte aflate la Athos. Amintim doar câteva exemple, precum: 
— Brâul Maicii Domnului, 
— capul Sfântului apostol Andrei, 
— un deget al Sfântului loan Botezătorul (Vatoped), 
— mâna Sfântului apostol Andrei, 
— capul Sfântului Vasile cel mare, 
— mâna Sfântului loan Gură de Aur (Marea Lavră), 
— la care putem adăuga cele 150 de relicvarii de la Iviron sau mormântul 
Sfântului Atanasie Athonitul, alături de care se află bastonul şi crucea sa din 
lemn, ferecată în fier. 

Se cuvine să adăugăm şi câteva icoane, minunate exemplare ale artei bizantine sau 
recunoscute ca făcătoare de minuni: 

— icoanele Sfinţii 40 de mucenici și a Sfântului Pantelimon (Marea Lavră, sec. 
al XI-lea); 

— icoanele în mozaic ale Sfântului Gheorghe şi Sfântului Dimitrie (Xenofont, 
sec. al XII-lea), a Hodighitriei (Hilandar, sec. al XII-lea); 

— icoanele-diptic (Sfântul loan Botezătorul/ Sfântul loan Botezătorul cu Maica 
Domnului cu Pruncul; Hristos/ Sfântul Atanasie Athonitul; Hodighitria/ Ră- 
stignirea); 

— renumitele icoane ale Maicii Domnului Cucuzeliţa şi Iconoama (Marea La- 
vră), Pantanassa, Vimatarissa, Antifomitria (Vatoped); Tricherusa (Hilan- 
dar), Portăriţa (Iviron) sau Axion Estin (Protaton) 


Din cele 20 de mănăstiri, 17 sunt predominant greceşti, iar trei aparţin altor naţio- 
nalități (sârbilor - Hilandar, ruşilor - Russikon, bulgarilor - Zografu), la care se 
adaugă cele două schituri româneşti (Prodromu şi Lacu) şi unul bulgăresc (al 
Născătoarei de Dumnezeu). 


Schitul „„ Sfântul loan Botezătorul“ - Prodromu, dependent de Marea Lavră, cum- 
părat în 1857 de monahii români Nectarie şi Nifon şi amenajat ca schit, este situat 
între Marea Lavră şi Cavsocalyvia. 


Cel de-al doilea schit românesc, ,, Sfântul Dumitru“ - Lacu este situat între Mar- 
phonou şi Antiathon, fiind dependent de Mănăstirea „ Sfântul Pavel“, situată în 
apropiere. 


Se cuvine să amintim şi cele trei chilii româneşti: Sfântul Ipatie, Sfântul loan Bote- 
zătorul şi Sfântul Gheorghe de la Kolitzu (Colciu), situate pe proprietatea 
Mănăstirii Vatoped. 


In prezentarea sumară ce urmează vom avea în vedere data ctitoriei, ctitorii, hramul 
şi naționalitatea majorităţii vieţuitorilor. 


Mănăstiri (cu viaţă de obşte) 
1. Marea Lavră: 963, Sfântul Atanasie Athonitul (ctitor şi hram), greacă; 


2. Vatoped: 972, monahii Atanasie, Nicolae şi Antonie din Adrianopole (ai 
Sfântului Atanasie Athonitul), Buna Vestire, greacă; 

3. Iviron: 980-983, Sfântul loan Iviritul, împreună cu fiii săi Eftimie şi Gheorghe 
(tunşi în monahism de către Sf. Atanasie Athonitul), Adormirea Maicii Domnului, 
georgiană; 

4. Hilandar: 1198, Sfântul Sava şi tatăl său, Simeon (fostul voievod sârb Ştefan 
Nemanja), Intrarea în Biserică a Maicii Domnului, sârbească; 

5. Dionisiu: 1375, Sfântul Dionisie de Coriţa (Koreseos), Naşterea Sfântului loan 
Botezătorul, greacă; 

6. Cutlumuş: 1081-1118, împăratul Alexie Comnenul şi monahul Calist Cutlu- 
muşceanu (refăcută în sec. al XIV-lea cu sprijinul domnitorilor Nicolae Alexandru 
şi Vladislav Vlaicu ai Ţării Româneşti, fiind numită în vechile hrisoave şi „lavra 
românească“), Schimbarea la Faţă, greacă; 

7. Pantocrator: 1357/1363, Alexie Stratopedarcul şi loan Primikerios, Schimbarea 
la Faţă, greacă; 

8. Xiropotamu: cca 1030, monahul Pavel Xiropotamul, Sfinţii 40 de mucenici, 
greacă; 

9. Zografu: sec. al X-lea, monahii Moise, Aaron şi loan din Ohrida, Sfântul mare 
mucenic Gheorghe, bulgară; 

10. Dochiaru: înainte de 1046, cuviosul Eftimie (ucenic al Sfântului Atanasie 
Athonitul)/monahul Daniel Dochiarul, Soborul Sfinţilor arhangheli Mihail şi 
Gavriil, greacă; 

11. Caracalu: cca 1070, monahul Karakalas (7), Sfinţii apostoli Petru şi Pavel, 
greacă; 

12. Filotheu: înainte de 992, monahii Arsenie şi Filotei, Bunavestire, greacă; 

13. Simonopetra: 1257/1363, Sfântul Simeon Athonitul, Naşterea Domnului, 
greacă; 

14. Sfântul Pavel: cca 1050, monahul Pavel Xiropotamul, Întâmpinarea Domnului, 
greacă; 

15. Stavronikita: începutul sec. al XI-lea; 1536, monahul Grigorie Giromeriatis, 
Sfântul ierarh Nicolae, greacă; 

16. Xenofont: sec. X-XI, Sfântul cuvios Xenofon, Sfântul mare mucenic Gheorghe, 
greacă; 

17. Grigoriu: sec. al XIV-lea, monahul Grigorie, Sfântul ierarh Nicolae, greacă; 

18. Esfigmenu: sec. al X-lea-începutul sec. al XI-lea, Înălţarea Domnului, greacă; 
19. Sfântul Pantelimon (Russikon): sec. al XI-lea, monahi kieveni, Sfântul Mare 
Mc. Pantelimon, rusească; 

20. Konstamonitu: cca 1086, monahul Kastomonites (?),Sfântul arhidiacon şi 
întâiul mucenic Ştefan, greacă. 


Schituri cu viaţă chinovială (de obşte) 

1. Adormirea Maicii Domnului, aparţinând de Mănăstirea „Sfântul Pantelimon“; 
2. Sfântul prooroc Ilie: dependentă de Pantocrator; 

3. Sfântul loan Botezătorul sau Prodromu: depinde de Mănăstirea Marea Lavră; 
4. Sfântul Andrei „Serai“: depinde de Mănăstirea Vatopedi. 


Schituri cu viaţă idioritmică (de sine) 


5. Naşterea Maicii Domnului (Noul Schit): depinde de Mănăstirea „Sfântul Pavel“; 
6. Sfântul Dumitru: depinde de Mănăstirea Vatopedi; 

7. Sfântul Dumitru, Lacu: depinde de Mănăstirea „Sfântul Pavel“; 

8. Sfântul Pantelimon: depinde de Mănăstirea Cutlumuş; 

9. Sfânta Ana: depinde de Mănăstirea Marea Lavră; 

10. Sfânta Treime - Kavsokalyvia: depinde de Mănăstirea Marea Lavră; 

11. Sfântul loan Botezătorul: depinde de Mănăstirea Iviron; 

12. Buna Vestire: dependentă de Xenofont; 

13. Protaton: biserica principală de la Karyes, sec. al X-lea, Adormirea Maicii 
Domnului. 

Pr. David Marian - Predică la Sfântul cuvios Atanasie Atonitul 





lubiţi frați şi surori întru Domnul, astăzi facem pomenirea Sfântului Athanasie 
Atonitul sau Aghioritul. Acesta s-a născut în Trapezunda, capitala Pontului, între 
anii 927-930, din părinți nobili şi bogați. La naştere a primit numele de botez 
Avraâmios. Tatăl său era din Antiohia Siriei, iar mama sa din Kolhida (Pont). Tatăl 
său a murit înainte de naşterea sa, iar mama sa a plecat din această lume la scurt 
timp după nașterea pruncului. 


Micul Avraâmios, rămas orfan de ambii părinţi, a fost luat în grija unei monahii, o 
rudenie de-a sa, care şi-a asumat creşterea şi educarea sa. Întreaga viaţă şi conduită 
a acestei monahii a influențat pozitiv şi decisiv evoluţia ulterioară a caracterului 
micului Avraâmios. 


Cu toate că era doar un copil, acesta nu avea comportamentul și apucăturile 
celorlalți copii de vârsta sa. Nu era necuviincios, nepoliticos sau neatent, ci, 
dimpotrivă, îi plăcea să se roage şi să meargă la biserică. 


După moartea protectoarei sale şi după ce dobândise deja o educaţie aleasă, merge 
la Constantinopol, în timpul împăratului Romanos | Lekapins (920-944), ajutat 
fiind de un funcţionar al Imperiului, care venise în Trapezunda pentru a strânge 
impozitele. 

Ajuns în Constantinopol, se înscrie la şcoala directorului şcolilor din capitală, pe 
nume Athanasie. Urmează ani grei de studiu, în care, cu mult zel şi sârguinţă, se 
străduieşte să-și însușească o educaţie cât mai aleasă. În paralel însă, nu-şi 
neglijează sarcinile spirituale şi religioase. În Constantinopol l-a cunoscut pe 
generalul Zefinazer, o rudenie de-a sa, în casa căruia a şi locuit de altfel. 


În scurt timp, Avraâmios a devenit un cunoscător şi învăţător atât de priceput al 
filosofiei şi retoricii, încât faima sa a ajuns până la palatele împărăteşti. Viaţa sa 
curată şi plină de virtuţi, blândeţea firii sale, vorba dulce, cunoștințele sale bogate, 
caracterul său drept şi cinstit, toate acestea l-au făcut iubit de către toţi. Datorită 
darurilor sale, elevii şi învățătorii şcolii, «prin vot comun», i-au cerut împăratului 
să-l numească învăţător. Şi astfel, prin porunca împăratului, Avraâmios este 
investit în funcția de învăţător. 

După ce a fost investit în această funcție, nu a întârziat să-și arate calitățile sale 
deosebite. Într-un interval de timp extrem de scurt, a dobândit mulţi ucenici, fiind 
recunoscut de către toți drept un învățător înţelept. De la an la an, numărul 
ucenicilor sporea. Cu toate acestea, Avraâmios ducea aceeaşi viață creștină 
virtuoasă. Dorinţa sa era de a de dedica în întregime lui Dumnezeu. 


Între timp, rudenia sa, generalul Zefinazer, a fost numit administratorul marinei din 
Marea Egee. Luându-l pe Avraâmios cu el, acesta întreprinde o serie de călătorii în 
apele acestei mări. Ajungând la un moment dat în insula Limnos, tânărul 
Avraămios a putut zări de departe Sfântul Munte, unde, mai târziu, avea să 
întemeieze Marea Lavră. 


Revenit în Constantinopol, se întâlnește cu cuviosul Mihail Maleinon, 
întemeietorul și egumenul Lavrei Kyminăs, căruia îi mărturisește dorinţa sa de a 
îmbrățișa viața monahală. La scurt timp după aceea, s-a întâlnit şi cu Nikiforos 
Fokâs, viitorul împărat al Bizanțului. Cuviosul Mihail considerând că Avraămios 
este pregătit să urmeze o viață mai ascetică şi mai isihastă, îl trimite într-un loc 
pustiu, pentru a se dedica nevoinţelor duhovniceşti. Văzând cuviosul Mihail 
izbândele sale în plan spiritual, i-a prevestit faptul că urma să devină succesorul şi 
continuatorul lucrării duhovniceşti începută de el. 


Drept măritori creștini, pentru personajul nostru începe o nouă etapă din viața sa. 
La scurt timp, Avraâmios îşi dă demisia din funcția de învăţător şi intră în Lavra 
Kyminâs. Aici este primit de cuviosul Mihail, egumenul mănăstirii, care îl călu- 
gărește, schimbându-i numele în Athanasie. 

După tunderea în monahism, Athanasie se dedică dobândirii virtuților monahale, 
sub directa oblăduire a experimentatului său duhovnic. În interval de numai patru 
ani, a reuşit să dobândească «toată virtutea cea ascetică», curățindu-și mintea 
pentru a se învrednici de vederea «dumnezeieştilor descoperiri», aşa cum menţio- 
nează biograful său. 


Însă Dumnezeu avea alte planuri pentru monahul Athanasie, care plecând din 
muntele Kyminăs, ia drumul Sfântului Munte. Ajungând aici, vizitează multe 
locașuri ale Peninsulei athonite şi are ocazia să cunoască mulți monahi și asceţi 
virtuoşi. Rămânând impresionat de asprimea şi austeritatea vieții ascetice, se 
hotărăşte să rămână aici. Iniţial, se stabilește la o chilie aflată în aproperea chiliei 
Zygou, intrând sub ascultarea unui gheronda simplu şi smerit. Nedorind să-şi 
descopere identitatea, se prezintă drept un oarecare monah, pe nume Barnaba. 
Dorinţa sa era de a-i cunoaşte pe monahii aghioriți şi de a urma un stadiu superior 
de viață monahală - acela de erimit. Aşa cum mărturiseşte el însuși în Tipicul său, 
în acea perioadă, autoritățile athonite nu permiteau nimănui să trăiască ca erimit, 
fără să fi trăit în prealabil doi-trei ani în Sfântul Munte ca simplu monah. În acest 
fel, autorităţile vroiau să menţină lucrurile sub control şi să aibă o statistică a celor 
care doreau să devină erimiți. 


Nevrând să-şi descopere adevărata identitate, Athanasie intră aşadar sub ascultarea 
acestui anahoret simplu, fără nici o educaţie, față de care, din respect, îşi ascundea 
cunoştinţele vaste și darurile sale spirituale. Se smerește deci, făcându-se ucenicul 
unui gheronda aproape analfabet, care în afara ascezei monastice, îl învaţă și 
«sfintele litere». 


Între timp, Nikiforos Fokăs, directorul Şcolilor din Răsărit, îl căuta cu insistenţă pe 
Athanasie, care se nevoia din greu în Sfântul Munte pentru a deveni ascet. După ce 
l-a căutat fără nici un sorţ de izbândă la diverse mănăstiri din Asia Mică, în cele 
din urmă, Fokâs îşi amintește că Athanasie îi propusese în urmă cu doi ani să 
meargă împreună în Sfântul Munte, aşa cum se menţionează în biografia sfântului. 
De aceea îi scrie o epistolă eparhului de Tesalonic, în care îi cere să meargă în 
Sfântul Munte în căutarea lui Athanasie, făcându-i în acelaşi timp o amplă 
descriere a chipului acestuia. 


Ajungând în Sfântul Munte, eparhul are o întrunire cu St&fanos, protos-ul Sfântului 
Munte (958-962), căruia îi comunică cererea lui Fokâs. Acesta îi promite că îl va 
găsi. Era aproape sărbătoarea Crăciunului şi urma să aibă loc sinaxa bătrânilor 
aghioriți, care se întruneau de trei ori pe an: de Crăciun, de Paşte şi pe 15 august, 

de Adormirea Maicii Domnului. La aceste sinaxe participau părinţii de la schiturile 
din împrejurimile capitalei Kary6s, sub conducerea protos-ului. 


Cu ocazia întrunirii desfăşurate în Crăciunul acelui an, protos-ul a reuşit să-l 
identifice pe Athanasie, astfel că toți athoniţii au aflat că Barnaba era un monah 
foarte cult. Nu au aflat, însă, cine era el în realitate, întrucât acesta îi ceruse protos- 
ului să nu-i facă cunoscută adevărata identitate, fiindcă, în caz contrar, va părăsi 
Athosul. Protos-ul îi oferă o chilie pe lângă Karyâs, unde Athanasie se instalează 
dimpreună cu un ucenic de-al său, pe nume Loukitzis, exercitând profesia de 
caligraf. În această chilie a rămas până în anul 959. 


În 960, vine în Sfântul Munte Lson Fokâs, directorul Şcolilor din Apus şi fratele 
lui Nikiforos Fokâs, pentru a aduce mulţumiri lui Dumnezeu pentru victoria 
repurtată asupra sciților. Desigur, dorea să-l întâlnească pe Athanasie, lucru care s- 
a şi petrecut de altfel. Atunci au aflat toţi cine era de fapt monahul Barnaba și care 
era legăturile sale cu renumita familie Fokâs. Pustietatea în care trăia, întreaga sa 
personalitate ascetică şi legăturile sale cu una din cele mai de vază familii ale 
imperiului i-au impresionat pe mulți athoniţi, care doreau să-l cunoască personal. 


Vrând să evite întâlnirea cu această mare de oameni și orice pericol de tulburare, 
Athanasie s-a gândit că a sosit vremea să pună în aplicare planul pentru care venise 
în Athos: retragerea în pustietățile Sfântului Munte, în isihie. Astfel, după ce 
petrecuse doi ani în această chilie de lângă Karyss, cu binecuvântarea protos-ului şi 
a membrilor sinaxei, Athanasie se retrage într-un loc cu totul pustiu şi inaccesibil, 
unde avea să întemeieze Marea Lavră. În acest loc şi-a ridicat o colibă, un mic 
«laborator de lucrare a virtuţilor», în care s-a dedicat în întregime nevoinţelor 
ascetice, petrecând în studiu și învrednicindu-se de mari vederi dumnezeieşti. 


Între timp, aflat în fruntea armatelor bizantine, Nikif6ros Fokâs conducea cam- 
pania de eliberare a insulei Creta de sub stăpânirea arabă (960). Ciocnirile au fost 
duri şi cu mari pierderi de ambele părți, mai ales că, spre deosebire de armata 
arabă, armata bizantină a avut de îndurat frigul și foamea. Vrând să ridice moralul 
soldaţilor, Fokâăs le-a reamintit că scopul acelei campanii era eliberarea pământului 
şi populaţiei creştine aflată sub ocupaţia musulmanilor. De altfel, atât arabii, cât şi 
sarazinii, folosind ca punct de plecare insula Creta, întreprindeau deseori invazii în 
toate insulele din Marea Egee, ajungând chiar şi în Sfântul Munte. Aici nu s-au 
mulțumit cu capturile de bunuri materiale, ci au luat şi mulți monahi drept ostatici. 

În încercarea sa de a le ridica moralul soldaţilor, Fokăs a trimit scrisori către 
mănăstirile din Asia Mică şi din Sfântul Munte, solicitând trimiterea câtorva 
monahi care să îmbărbăteze armata bizantină. Printre alţii, i-a scris şi lui Athanasie 

şi protos-ului din Sfântul Munte. Monahii athoniți au răspuns pozitiv cerinţei 
conducătorului bizantin. Şi astfel, cu binecuvântarea protos-ului și a celorlalți 
bătrâni, Athanasie a fost trimis în Creta, însoțit de un alt monah, Thedotos. 


Întâlnirea dintre Fokăs şi Athanasie a fost extrem de emoţionantă. Acesta din urmă 
a fost primit cu mare cinste de către ilustrul general şi prietenul său spiritual, 
Fokâs. Deplasarea lui Athanasie în Creta a fost încununată cu succes, acesta 
ajutând la alungarea arabilor din insulă şi la eliberarea monahilor athoniţi care 
fuseseră luaţi ostatici. În același timp, şi-a reînnoit realţiile de prietenie cu vechiul 
său amic, generalul Nikifros Fokâs. 


În Creta a fost pusă în discuţie ideea întemeierii unei mănăstiri în Athos, sub 
egumenia lui Athanasie, mănăstire în care urma să intre şi Fokâs. Din acest motiv, 
Fokâs s-a oferit să pună la dispoziția acestuia banii necesari pentru ridicarea 
mănăstirii. După ce au căzut de acord în această privință, Athanasie a plecat spre 
Athos, iar Fokâs s-a întors în Constantinopol. Odată ajuns în Munte, Athanasie era 
preocupat cum să înceapă construirea mănăstirii. Între timp, Fokâs îl trimite în 
Athos pe monahul Metodie, un prieten de-al său apropiat, cu o epistolă și cu banii 
promişi pentru începerea lucrărilor de zidire a mănăstirii. Călugărul Metodie a 
rămas şase luni în chilia lui Athanasie şi nu a plecat până nu l-a convins să înceapă 
lucrările de construcţie a Lavrei. 


Într-adevăr, Athanasie a început lucrările la mănăstirea în care urma să intre însuşi 
Fokâs. Mai întâi a zidit katholikonul, închinat Sfântului loan Botezătorul, apoi 
celelalte clădiri ale mănăstirii. În timp ce lucrările de zidire erau în plină 
desfășurare, a venit vestea că Nikiforos Fokâs a urcat pe tronul Imperiului 
Bizantin. Acest lucru l-a întristat pe Athanasie, care îşi asumase zidirea Lavrei 
tocmai la insistenţele şi rugămințile celui care acum era împărat şi care îi promi- 
sese că se va călugări și el la mănăstirea ce avea să fie ridicată. Mâhnit, Athanasie a 
hotărât să părăsească Lavra şi să plece din Sfântul Munte. 


Plecat din Sfântul Munte, Athanasie poposeşte mai întâi în Avidos, Asia Mică. 
Imediat trimite înapoi în Athos vasul cu care venise de la Lavra, nu înainte de a-i 
îmbarca în el pe cei mai mulți dintre cei care îl însoţiseră. De asemenea, trimite un 
monah în capitală pentru a-i înmâna o epistolă împăratului, după care, împreună cu 
trei monahi de încredere, se îmbarcă într-un vas cu destinaţia Cipru. În acea 
epistolă, îl înștiința pe împărat că renunță la egumenia Lavrei şi îl sfătuia să-l 
numească pe monahul Efthimios drept succesorul său. 

Ajuns în Cipru, poposeşte la Mănăstirea Preoţilor. Apoi îl trimite pe monahul 
Thedotos să meargă la Lavra, pentru a urmări desfăşurarea evenimentelor în lipsa 
sa. Întrucât la mănăstire lucrurile luaseră o turnură negativă, Thedotos se întoarce 
numaidecât în Cipru şi îl informează pe Athanasie cu privire la starea de lucruri de 
acolo. După citirea epistolei, împăratul, întristat de cele petrecute, îl numeşte totuşi 
pe monahul Efthimios egumen, după care trimite epistole către diverse mănăstiri, 
cu scopul de a-l găsi pe Athanasie, care se ascundea în Mănăstirea Preoţilor. 


Una dintre aceste epistole a ajuns în mâinile egumenului Mănăstirii Preoților, care 
l-a chemat pe Athanasie şi pe celălalt monah pentru a da explicaţii. Athanasie însă, 
fără să-şi dezvăluiască adevărata identitate, pleacă în oraşul Attâleia din Asia Mică, 
unde se întâlneşte cu monahul Theddotos, care îl informează cu privire la situația 
neplăcută de la Lavra. Fără să mai stea pe gânduri, Athanasie se hotărăşte să se 
întoarcă la mănăstirea sa. Revenirea sa a reprezentat un prilej de bucurie şi liniştire 
pentru părinţii de acolo, care fuseseră greu încercaţi în tot acest răstimp, în care a 
fost pusă în pericol însăşi existența mănăstirii. 

După ce a aranjat treburile la Lavră, Athanasie s-a decis să meargă în capitala 
imperiului, pentru a se întâlni cu împăratul Nikifâros Fokâs. Întâlnirea celor doi a 
fost din nou emoţionantă, importantă şi extrem de utilă, întrucât nu a marcat numai 
încetarea tuturor neînțelegerilor, ci a constituit şi o etapă importantă nu numai 
pentru istoria Lavrei, ci şi pentru însăşi istoria Sfântului Munte. 


Athanasie ştia foarte bine că, din funcția pe care o deţinea, Fokâs putea ajuta 
extrem de mult Marea Lavră. Şi nu s-a înşelat, căci împăratul, de dragul prieteniei 
sale cu Athanasie, a emis trei hrisoave, care, dincolo de reglementările legislative, 
ofereau importante privilegii nou-întemeiatei mănăstiri. Într-unul din aceste 
hrisoave, care avea caracterul unui Tipic pentru Lavră, Fokâs a inclus următoarea 
clauză de o importanță majoră: cu excepția împăratului, nimeni nu avea dreptul să 
se amestece în treburile mănăstirii. Astfel, odată cu urcarea lui Fokâs în scaunul 
împărătesc, Marea Lavră, din mănăstire privată, devine mănăstire regească (împă- 
rătească), de sine stătătoare şi independentă faţă de orice autoritate bisericească sau 
politică. 


Nikiforos Fokăs, ctitorul mănăstirii, este proprietarul acesteia pe întreaga durată a 
vieţii sale, iar după moartea sa, mănăstirea urma să treacă în proprietatea lui 
Athanasie, care este numit egumen pe viață. Hrisoavele interzic cedarea Lavrei 
vreunei persoane - cleric sau mirean - străine de aceasta, sau vreunei alte mănăstiri. 
Concomitent, Lavra va beneficia de importante sume de bani, pe care urma să-i 
primească lunar, bani necesari pentru întreținerea sa. Şi astfel Lavra devine o 

mănăstire împărătească, cu viaţă de obşte (chinovie), dispunând de mari proprietăţi 
şi bogății. 


Datorită renumelui lui Athanasie, dar şi dezvoltării impresionante a mănăstirii, 
Lavra atrage mulți monahi din diverse regiuni, care poposesc aici cu dorinţa de a 
rămâne. De asemenea, vin şi monahi din alte țări, precum: Italia, Calabria, Iviria 
(Georgia), Armenia, etc. Cu toţii găsesc refugiu la Marea Lavră, care, în acea 
perioadă (964-972), reprezenta singurul așezământ monahal din Athos, alături de 
Protâtos. 


Dezvoltarea impresionantă a Lavrei a stârnit şi o serie de reacții negative din partea 
anumitor asceţi, erimiți și egumeni aghioriţi. Protestul acestora consta în faptul că, 
din cauza activităților economice, a marilor investiții materiale, etc., exista 
pericolul de a fi compromisă tradiția monastică a Sfântului Munte şi de a se 
denatura duhul ascetismului aghiorit. Asasinarea lui Fokăs a marcat o nouă etapă în 
evoluția Lavrei şi a dus la schimbarea multor lucruri în Sfântul Munte. Cei care 
erau împotriva lui Athanasie au considerat că acela era momentul oportun pentru a- 
i băga bețe în roate. De aceea, au trimis o delegaţie către noul împărat pentru a-şi 
exprima nemulțumirile. 


A fost chemat la Constantinopol în fața noului împărat, unde i-au fost aduse 
diferite învinuiri, dar cu bunătatea şi blândeţea sa a pus capăt acestor neînţelegeri. 
De aici Athanasie s-a reîntors nestingherit la sarcinile sale spirituale, conducându- 
şi în linişte mănăstirea. S-a îngrijit în mod deosebit de organizarea administrativă a 
mănăstirii, de chivernisirea corectă a averilor mănăstirești, de buna sa funcționare, 
de slujbele bisericeşti, precum şi de alte treburi şi probleme ale vieţii de zi cu zi. 


lubiţi credincioşi, Cuviosul Athanasie nu s-a făcut remarcat numai datorită înte- 
meierii Lavrei, contribuţiei sale la recunoaşterea regimului aghioritic sau relațiilor 


sale strânse cu împărații bizantini, ci mai ales datorită înălțimii spirituale a 
personalității sale. A fost prin excelenţă un monah și un ascet autentic. 


În centrul preocupărilor sale era starea sa duhovnicească, dobândirea harului lui 
Dumnezeu. În această privinţă, poate fi comparat cu marile nume ale mona- 
hismului ortodox, precum Sfântul Sava cel sfințit, Sfântul Teodor Studitul, etc. A 
trăit Evanghelia în adevărata sa dimensiune, s-a nevoit din greu pentru dobândirea 
virtuților şi s-a învrednicit de mari daruri de la Dumnezeu, aşa cum se menționează 
în biografia sa: «a dus o viaţă asemenea îngerilor». 

De asemenea, s-a învrednicit de darul facerii de minuni. lată câteva din minunile 
săvârşite atât în timpul vieţii, cât şi după moartea sa, aşa cum ni le descrie 
biograful său. 


În tradiţia mănăstirii se menţionează următoarea întâmplare minunată: Monahul 
Athanasie, magazionerul, aflat la începutul vieţii sale monahale, suferea de 
hidropizie abdominală. Văzând starea în care se află, cuviosul Athanasie l-a sfătuit 
să meargă la Lavră, pentru a fi vindecat de doctorul mănăstirii. După ce l-a 
examinat, doctorul nu credea că mai poate fi vindecat. Fiindu-i milă de el, de starea 
gravă în care se afla, cuviosul şi-a pus mâna peste burta acestuia şi i-a zis: «Fiule, 
nu ai nici un rău, mergi în pace. Fie ca harul lui Dumnezeu să te însoţească 
pretutindeni». Și îndată s-a făcut sănătos acela. 


În anul 963, s-a produs o foamete mare în tot Imperiul. Sfântul Munte era 
amenințat şi el, de vreme ce alimentele se terminaseră. Pe atunci Athanasie tocmai 
începuse lucrările de zidire a Lavrei. Întrucât materialele de construcţie şi alimen- 
tele erau pe terminate, cuviosul s-a deplasat în Karyss, pentru a se sfătui cu protos- 
ul și cu ceilalți bătrâni, în legătură cu ce era de făcut. Pe când se îndrepta deci spre 
Karyes, după ce parcursese deja o distanţă destul de mare, întâlneşte o femeie 
extrem de frumoasă şi cuviincioasă. La vederea ei, cuviosul s-a tulburat. Îndată 
femeia l-a întrebat: «De unde vii, Athanasie, și încotro te duci?». Mirat, cuviosul 1- 
a răspuns: «Cine ești tu de-mi vorbeşti şi de unde ştii cum mă cheamă?». «Eu sunt 
Maica Domnului şi protectoarea ta», i-a zis aceea, după care a continuat: «Spune- 
mi de ce ai părăsit Lavra şi încotro te îndrepţi?». La care cuviosul i-a răspuns: 
«Dacă nu voi vedea un semn, nu voi crede că tu eşti Maica lui Dumnezeu, cea 
plină de har». «Ai dreptate, Athanasie, ca să crezi, iată, lovește cu toiagul tău 
această piatră în formă de cruce, invocând numele Preasfintei Treimi şi vei vedea 
că va izvori îndată apă pură din belșug». 


Lovind, deci, cuviosul piatra cu toiagul, îndată a izvorât din ea apă. De atunci, 
locul acela se numeşte «izvorul aghiasmei», unde s-a şi construit o biserică cu 
hramul Izvorul Tămăduirii. 


Văzând aceasta, cuviosul a căzut la picioarele Fecioarei, cerându-i iertare. Atunci 
Maica Domnului i-a promis că va avea grijă să ajute mănăstirea cu mâncare şi cele 
de trebuinţă, îndemnându-l în acelaşi timp să se întoarcă la Lavră. Apoi s-a făcut 
nevăzută. 


Intorcându-se la Lavră, Athanasie a văzut-o din nou pe Maica Domnului în curtea 
mănăstirii. Acesta l-a dus imediat în hambar, care era plin de alimente. Arătându-i 

acea binecuvântare dumnezeiască, Maica Domnului i-a zis: «Copilul meu 
Athanasie, vreau ca de acum înainte să nu mai numești tu sau vreun alt succesor 
de-al tău iconom pentru această mănăstire, pentru că eu voi fi iconoma Lavrei până 
la sfârşitul veacurilor». Şi îndată s-a făcut din nou nevăzută. 


După acest eveniment, Athanasie a continuat lucrările de construcție a Lavrei. 
Alimentele din hambar au fost de ajuns până la terminarea lucrărilor. În locul în 
care i s-a arătat Maica Domnului s-a construit mai apoi iconostasul Panaghia 
Oikonomissa, care se păstrează până în zilele noastre și în fața căruia arde neîncetat 
o candelă. 


De asemenea, Athanasie a redactat propriul său Tipic, care cuprinde trei părți: 
Tipicul propriu-zis, care se referă la probleme administrative, precum alegerea 
egumenului, sarcinile, atribuţiile, obligaţiile, succesiunea monahilor care dețineau 
anumite funcții, etc., Diatyposis (Formularea), un text scurt, referitor la modul 
alegerii noului egumen, la numirea consilierilor, etc. şi Ypotyposis (Schița), un fel 
de tipic liturgic. De asemenea, este tratat subiectul legat de slujbele de pe întreg 
cuprinsul anului bisericesc. 

Athanasie este recunoscut drept reformatorul şi patriarhul monahismului athonit. 
Contribuţia sa la consfințirea şi recunoașterea regimului monastic al peninsulei 
athonite este determinantă şi indubitabilă. Deşi a fost mereu încărcat cu o 
sumedenie de atribuţii administrative, acesta a trăit o viață cuvioasă. 


Virtuţile sale alese - înţelepciune, nobleţe, blândeţe, iubire de aproape, ospitalitate 
şi aplecarea spre ascetism - au fost recunoscute de toți. Conform biografului său, 
«a fost începutul şi sfârşitul tuturor..., exemplu şi lege pentru toţi..., iscusit și 
priceput în treburile administrative, un adevărat păstor asemenea lui Hristos». 


A adormit în jurul anului 1000 d.H. O mulțime de oameni s-a adunat să-i aducă un 
ultim semn de omagiu, participând cu toţii, alături de «conducerea Sfântului 
Munte», la procesiunea făcută cu osemintele sale. A fost recunoscut drept cuvios 
de către Biserică. Pomenirea sa se săvârşeşte în fiecare an, pe data de 5 iulie. 


Măreţia şi dimensiunea duhovniciei şi sfințeniei cuviosului Athanasie este 
surprinsă în troparul său, care sună cam aşa: «De viaţa ta cea în trup s-au minunat 
cetele îngereşti, cum, cu trupul, la luptele cele nevăzute ai ieşit, pururea mărite şi ai 
rănit cetele demonice. Pentru care, Sfinte Athanasie, Hristos ţi-a răsplătit cu bogate 
daruri. Drept aceea, părinte, roagă-te lui Hristos Dumnezeu să se mântuiască 
sufletele noastre». Amin! 

Preot David Marian, parohia Naşterea Maicii Domnului, Mamaia Nord - 

Constantin Ciofu - Sfântul Atanasie Athonitul este serbat astăzi la Schitul 
Pocrov 





Biserica noastră îl pomeneşte azi, 5 iulie 2015, pe Sfântul cuvios Atanasie Atho- 
nitul. Acest sfânt va fi cinstit în mod deosebit la Schitul Pocrov al Mănăstirii 
Neamţ, a cărui viaţă pustnicească a fost mereu însuflețită de Sfântul Munte Athos, 
dar şi de cea a monahilor din peșterile Kievului, dovadă fiind icoanele Sfântului 
cuvios Atanasie Athonitul şi a Sfinţilor cuvioşi Antonie şi Teodosie de la Pecerska, 
aşezate în catapeteasma bisericii. 


În această dimineaţă, de la ora 8:00, se slujesc Agheasma mică, Acatistul şi Sfânta 
Liturghie de către un sobor de preoţi şi diaconi. 


„Sfântul Pahomie, considerat promotorul mişcării isihaste în monahismul din zona 
Moldovei, este şi cel care a pregătit terenul pentru lucrarea duhovnicească a 
Sfântului Paisie Velicicovski. În perioada paisiană, la Schitul Pocrov vieţuiau 
monahii care îşi doreau retragerea şi liniştea, avându-l drept egumen pe 
ieroschimonahul Gherasim, venit aici împreună cu stareţul Paisie din Muntele 
Athos. Atmosfera de pustie de la Pocrov le amintea de Grădina Maicii Domnului”, 
a menţionat ieromonahul Ambrozie Ghinescu, egumenul Schitului Pocrov. 

Sfântul Atanasie Atonitul 


Acatistul unui sfânt este un imn de laudă adusă 
lui Dumnezeu, Căci întru EI şi-au găsit bucuria şi 
desăvârşirea sfințeniei, de-a lungul vieţii lor, toţi 
cei pe care îi cinstim ca pe nişte sfinți. Cel care 
citeşte acatistul va trebui să țină seama că simpla 
citire a lui nu e suficientă, ci trebuie întregită de 
cunoaşterea vieții sfântului. 

Sfântul Atanasie Atonitul este unul dintre acei 
sfinți care, deşi a avut o importanță covârșitoare 
pentru întreaga spiritualitate ortodoxă prin 
influența pozitivă exercitată asupra Sfântului 
Munte Athos, este, totuşi, foarte puţin cunoscut, 
Faima și cinstirea sa cu greu depăşesc granițele 
Sfântului Munte, Moaştele sale sunt adânc 
ingropate în Biserica Marii Lavre, la vedere 
nerămânând decât cârja de fier şi crucea de fier 
pe care le purtase sfântul. Viaţa Sfântului Cuvios 
Atanasie Atonitul este o pildă de impletire a 
lucrării „celor dinăuntru cu cele dinafară”. 

Sfântul Atanasie Atonitul este unul dintre acei sfinţi care, deși a avut o importanță 
covârșitoare pentru întreaga spiritualitate ortodoxă prin influența pozitivă exer- 
citată asupra Sfântului Munte Athos, este, totuşi, foarte puțin cunoscut. Faima şi 
cinstirea sa cu greu depăşesc graniţele Sfântului Munte. Foarte puţine Biserici îl au 
ca ocrotitor (noi nu cunoaștem decât două), iar acatistul său, de dată foarte recentă 
după stilul compoziţiei, l-am obţinut după îndelungi căutări de la un părinte din 
România, care, la rândul său, l-a adus din Sfântul Munte. 


Ar De Dr de dr De Dr dr dr Dr Dr dr dr dr Dr dr dr de de dr dr Ar A A 


MI 


Acatistul unui sfânt este un imn de laudă adusă lui Dumnezeu. Căci întru EI şi-au 
găsit bucuria şi desăvârşirea sfinţeniei, de-a lungul vieţii lor, toți cei pe care îi 
cinstim ca pe niște sfinți. Cel care citeşte acatistul va trebui să ţină seama că simpla 
citire a lui nu e suficientă, ci trebuie întregită de cunoaşterea vieţii sfântului. 





Sfântul Atanasie Atonitul 
Viaţa, Acatistul și Paraclisul 


| 


Xp e PP IP IP 3 E II II II 2 2 E E E E E XX 


De De de De Dr De De De De Dr De Dr Dr de De De de De Dr Dr de de de dr dr d 


Xp PP XP 3 IE E 2 E 30 E 3 2 2 2 2 E 30 30 IE IE 2 E E E XX 


Moaştele sale sunt adânc îngropate în Biserica Marii Lavre (deşi obiceiul de acolo 
este ca după un număr de ani să se scoată osemintele călugărilor şi să se depună cu 
toată cuviinţa în osuare), la vedere nerămânând decât cârja de fier şi crucea de fier 
pe care le purtase sfântul. 


Viaţa Sfântului cuvios Atanasie Atonitul este, aşa cum ne spune autorul acatistului 
său, o pildă de împletire a lucrării „celor dinăuntru cu cele dinafară”. S-a născut 
prin anul 930 la Trapezunt, din părinți de bun neam, și fu numit Avramie la Sfântul 
Botez. Rămas orfan de mamă şi de tată la puţină vreme după naşterea sa, a fost luat 
în grijă de o rudă a mamei sale, o călugăriță. 


Conducător şi îndrumător cu o autoritate incontestabilă, el se făcea, asemeni lui 
Hristos, slujitorul tuturor şi acorda o atenţie deosebită bolnavilor, ocupându-se el 
însuşi de sarcinile care îi dezgustau pe ceilalţi călugări. Îi considera pe leproşi 
drept cea mai mare comoară a Lavrei şi îi dădea în grija ucenicilor celor mai 
încercaţi. 


Comunitatea organizată de Sfântul Atanasie, mai întâi limitată de către împărat la 
80 de călugări, ajunse la 120 la sfârşitul vieţii lui Atanasie şi ea nu înceta să 
crească (va număra 700 în secolul XI). Sfântul rămânea însă pentru fiecare ca un 
părinte. Îşi încuraja călugării să lucreze cu mâinile lor pentru a evita trândăvia, 
mama tuturor viciilor, şi le dădea exemplul său personal, fiind întâiul în lucrările 
cele mai dificile, care nu erau lipsite de cântecul psalmilor şi de sarea Cuvântului 
dumnezeiesc. Îi învăţa că scopul vieţii călugărești în chinovie rămânea același ca și 
pentru sihaştri: „a se pregăti pentru iluminarea de către Duhul Sfânt, prin curățirea 
minţii, sufletului şi trupului” (Tipicul Sfântului Atanasie). 


Într-o zi, un călugăr se duse la chilia unde se retrăsese Sfântul și îi văzu faţa arzând 
ca o vatră. Mai întâi se dădu înapoi înspăimântat, dar când se apropie din nou, îl 
văzu radiind și înconjurat de o aură îngerească. Pentru că își trădă prezența țipând, 
Atanasie îi ceru să jure că nu va spune nimănui ceea ce văzuse. Această apropiere 
de Dumnezeu îi procură Sfântului o înţelepciune divină, atât în învăţarea 
comunităţii, cât şi în corectarea greşelilor călugărilor. Atunci când impunea fraților 
un canon, îl urma şi el. Chiar dacă în public avea o atitudine austeră şi oficială, 
când se afla cu ucenicii, în particular sau pentru o muncă în afară, era întotdeauna 
simplu, hazliu şi de o mare blândeţe. 


A vindecat pe mulți bolnavi, după ce le-a aplicat plante medicinale pentru a 
ascunde puterea rugăciunii sale. Și mulți dintre cei care veneau să îi mărturisească 
păcate ce dăinuiau, precum mânia sau invidia, plecau de la el eliberați, după ce 


Ar Dr De De De de De Dr De De De De Dr Dr dr De de De de dr dr fr A A 


Xp XP XP XP IE ID e E 30 IE 3 2 2 E E E 30 30 30 3 2 DE DP E IE IE E IE XX 


De De de De Ar De de De De De De Dr Dr de De De dr De Dr Dr De de de dr drd 


Xp XP XP IP 3 ID 2 E 30 E 3 2 2 2 2 E 30 30 IE IE 2 E 2 E XX 


Sfântul îi atingea cu cârja sa pastorală spunându-i fiecăruia: „Du-te în pace, nu mai 
suferi de nici un rău!” 


Sfântul Atanasie a strălucit în viața ascetică, în studiu, în rugăciune, în jertfa pentru 
binele obștesc, în administrarea mânăstirii ridicate de el, dar întru toate (chiar și 
după adormirea întru Domnul) vedem că îl însoţeşte smerenia şi oroarea față de 
slava deşartă a lumii. 


In Biografia cuviosului se menţionează următoarele: „Tradiţia vie şi neîntreruptă a 
mănăstirii spune că, pe când era încă în viață, cuviosul lăsase poruncă să nu fie 
dezgropat niciodată, poruncă ce a fost ținută cu sfinţenie timp de multe secole. 


De asemenea, tradiția spune că, atunci când patriarhul Silvestru al Alexandriei a 
transformat Lavra din mânăstire idioritmică în mânăstire de obşte (1574), a vrut, 
din evlavie, să deschidă mormântul cuviosului. După ce i-a convins pe părinți să 
cadă de acord, s-a apucat să sape, când deodată au ţâşnit de acolo flăcări de foc, 
care i-au speriat cumplit pe patriarh şi pe cei dimpreună cu dânsul. Îndată au 
renunțat a mai săpa. 


Și astfel, mormântul cuviosului a rămas intact până astăzi, aşa cum poruncise 
sfântul părinte”. 


Cu ale lui sfinte rugăciuni, Doamne lisuse Hristoase, miluieşte-ne pe noi! Amin. 

ro.orthodoxwiki.org - Atanasie Athonitul 





Preacuviosul Părintele nostru At(h)anasie Atonitul (Greek: Adavâoroc o Adovirnc) 
sau Atanasie din Trapezunt a fost un monah care a întemeiat comunitatea 
monastică de la Muntele Athos, comunitate ce a devenit mai apoi cel mai mare 
centru al monahismului ortodox. Prăznuirea lui se face pe 5 iulie. 


Viața 


Sfântul Atanasie s-a născut în Trapezunt în preajma anului 920, primind la botez 
numele de Avraam (Avramie). Rămas orfan din copilărie, a fost crescut de o 
monahie evlavioasă. 


După moartea mamei lui, Avraam a fost dus la Constan-tinopol, la curtea 
împăratului Roman ce bătrân. Acolo a fost dat la învăţătură la școala lui Atanasie, 
un renumit profesor de retorică. În scurt timp, priceperea lui a ajuns să o egaleze pe 
cea a maestrului său, astfel că tânarul Avraam a devenit la rândul său profesor. 


În timpul şederii sale la Constantinopol, l-a cunoscut pe Sfântul Mihail Malein (12 
iulie), egumenul unei mănăstiri de pe muntele Kyminas. Avraam i-a povestit 
Sfântului Mihail despre viața lui şi i-a descoperit dorinţa lui de a intra în 
monahism. Mihail a înţeles atunci că Duhul Sfânt îl învățase multe despre mântuire 

pe tânărul Avraam. În timpul unora dintre convorbirile lor duhovnicești, Sfântul 
Mihail a primit şi vizita lui Nichifor Foca, un ofiţer din armata imperială care avea 
să devină mai târziu împărat. Nichifor a fost profund impresionat de înţelepciunea 
lui Avraam şi l-a privit toată viaţa cu evlavie şi cu dragoste. 


Aprins de râvna pentru viața monahală, Avraam a lăsat toate şi a plecat la 
mănăstirea din Kyminas. Căzând la picioarele egumenului Mihail, s-a rugat să fie 
primit în viaţa monahală. Acesta l-a primit cu bucurie și l-a tuns în monahism, 
schimbându-i numele în Atanasie. 


Mai târziu, în anul 958, părăsind mănăstirea din Kyminas în căutarea unui loc mai 
însingurat, a ajuns la locul numit Melanos, la capătul Muntelui Athos, unde s-a 
aşezat, departe de alte aşezări monahale. Şi-a propus să se nevoiască aici vreme de 
un an; dar în ultima zi a anului rânduit, atunci când a început să se roage, deasupra 
lui a strălucit o lumină de nedescris, umplându-l de bucurie negrăită. Orice gând de 
plecare s-a risipit, iar din ochii lui au început să curgă râuri de lacrimi binecu- 
vântate. Din acea clipă, Sfântul Atanasie a primit darul blândeţii, şi a început să 
îndrăgească locul nevoinţelor sale pe cât îl urâse mai înainte. 


În acea vreme, Nichifor Foca, amintindu-și că făgăduise să intre şi el în viaţa 
monahală, l-a îndemnat pe Atanasie să construiască o mănăstire. Deși la început s- 
a împotrivit, Atanasie a început mai apoi să construiască mănăstirea. În timp ce se 
străduia să-i apere pe pustnicii şi schiturile din jur de raidurile sarazinilor 
musulmani, a construit ceea ce avea să devină Mănăstirea Marea Lavră din Sfântul 
Munte, reunind schiturile existente într-o singură comunitate. Mănăstirea a fost 
sfințită în anul 963. Mănăstirea există şi funcționează până în zilele noastre. Alte 
trei mănăstiri au mai fost întemeiate pe Muntele Athos în vremea vieții Sfântului 
Atanasie: Iviron, Esfigmenu și Vatopedi. 


Atanasie a stabilit în mânăstire o rânduială de viaţă cenobitică (viaţă de obşte), pe 
baza modelului oferit de vechile mănăstiri din Palestina. Slujbele dumnezeieşti 
erau respectate cu tristeţe, nici unul dintre monahi neîndrăznind să vorbească în 
timpul slujbelor sau să întârzie la biserică decât în caz de mare nevoie. Cu toate 
acestea, Sfântul Atanasie a avut de înfruntat și o considerabilă mișcare de opoziţie 
în încercarea sa de a pune ordine și rânduială în vieţile monahilor de la Sfântul 
Munte. 


La moartea împăratului Nichifor, în 969, duşmanii lui au avut câştig de cauză, iar 
Sfântul Atanasie a fost nevoit să plece în Cipru. A trăit acolo până când noul 

împărat, loan Tzimiskis (969-976) a luat și el sub ocrotire Marea Lavră şi a dat 
mănăstirii primul Statut de organizare (Tragos) în anul 971. 


Adormirea şi Sfintele Moaşte 





Sfântul Atanasie a trecut la Domnul în preajma anului 1000, într-un accident, fiind 
ucis sub dărâmături, atunci când cupola noii biserici s-a prăbuşit. Din pricina 
acestei morţi brutale, mulţi dintre dușmanii săi îl huleau, zicând că aceasta fusese 
pedeapsa lui Dumnezeu. Sfântul a fost înmormântat alături de biserica mănăstirii 

Marea Lavră (astăzi extinsă pentru a cuprinde mormântul Sfântului), ctitoria sa, în 
partea stângă a bisericii. 


La scurtă vreme după adormirea sa, Atanasie a fost proslăvit ca sfânt. La un an de 
la moartea sa, pregătindu-se monahii de la Marea Lavră de hramul bisericii, 
închinată Născătoarei de Dumnezeu, Maica Domnului le-a vestit ea însăși în vis 
monahilor că în acel an se cuvenea să-l cinstească mai întâi pe Sfântul Atanasie. 


Iar când patriarhul de atunci al Ierusalimului a vrut să scoată Sfintele Moaşte ale 
Cuviosului Atanasie și să le aducă în biserică spre închinare, din mormântul său a 
ieşit foc, arătând astfel că sfântul nu voia ca rămăşiţele sale pământeşti să fie 
cinstite ca ale unui sfânt, ci doar să fie pomenit în rugăciune. 


Cu timpul, s-a construit un paraclis, hpit de zidul bisericii mari a mănăstirii, 
deasupra mormântului Sfântului Atanasie, care există până azi, şi unde monahii şi 
pelerinii se pot închina după cuviinţă celui care a fost întemeietorul vieţii de obşte 
de la Sfântul Munte. 


Imnografie 


Tropar, glasul al 3-lea: De viaţa ta cea în trup s-au minunat cetele îngerești; cum 
cu trupul la luptele cele nevăzute ai ieşit, pururea mărite, şi ai rănit cetele drăceşti. 
Pentru care, Atanasie, Hristos ţi-a răsplătit cu bogate daruri. Drept aceea, părinte, 
roagă-te lui Hristos Dumnezeu să se mântuiască sufletele noastre. 


Condac, glasul al 8-lea: Ca spre un văzător al ființelor celor fără de trup şi ca spre 
un tâlcuitor cu adevărat strigă către tine turma ta, de Dumnezeu grăitorule. Nu 
înceta a te ruga pentru robii tăi, ca să fie izbăviţi de ispite şi de primejdii cei ce îţi 
cântă: Bucură-te, Părinte Atanasie! 


Alt condac, glasul al 2-lea: Jugul lui Hristos, Atanasie, și crucea ta pe umeri 
ridicând, următor prea ales patimilor Lui te-ai făcut, şi părtaş măririi Lui celei 
dumnezeieşti, împărtăşindu-te şi desfătării celei fără de sfârşit. 


Iconografie 


Sfântul Atanasie Athonitul se zugrăvește bătrân, pleşuv, cu barbă ascuţită, înveş- 
mântat după chipul sfinţilor cuvioşi. Poartă în mână un înscris pe care Dionisie din 
Furna spune că se scrie astfel: „Nimic alta nu vatămă mai mult pe călugări şi 
bucură pe demoni decât a-şi ascunde gândurile, că în inima celor blânzi odihneşte 

Domnul, iar sufletul răzvrătitor este scaun diavolului” (Dionisie din Furna, Erminia 
picturii bizantine, Sophia, București, 2000, pp. 158, 208). 

Marea Lavră a Athosului 





Mănăstirea Marea Lavră este cea dintâi aşezare chinovială din Athos şi prima din 
eparhia Sfântului Munte. Această mănăstire athonită a fost întemeiată pe la anul 
963 prin osârdia pustnicului Atanasie din Trapezunda, şi cu ajutoare băneşti date 
de către împărații bizantini, Nichifor Focas (963-959) şi loan Tzimisca (Ioannis 
Tzimikes: 969-973). Ea este aşezată la capătul peninsulei, aproape de țărm. 
Mănăstirea avea pe vremuri ca la 200 de călugări greci. 


Mănăstirea Lavră a crescut practic prin grija Sfântului Atanasie Athonitul, a cărui 
viaţă se împleteşte inseparabil cu începuturile mănăstirii. Se ştie însă că viaţa 
monahală curgea în Athos cu mult înaintea venirii plăcutului lui Dumnezeu 
Atanasie, după tradiție chiar din vremea Sfântului împărat Constantin cel mare, 
însă Sfântul Atanasie este cel care a statornicit viaţa de obşte în acest loc binecu- 
vântat de Dumnezeu şi ocrotit de Maica Domnului. 

Știm despre Sfântul Atanasie că s-a născut în Asia Mică, în cetatea Trapezunda, 
din părinţi drepteredincioşi, care i-au dat din botez numele de Avramie. Rămas 
orfan din copilărie, a fost crescut de o maică de la care a şi deprins rugăciunea, 
postul şi înfrânarea. Încă de mic, sfântul a vădit o înclinaţie spre învăţătura scrierii 
şi gramaticii. 


După moartea maicii, rămânând pentru a doua oară orfan, tânărul Avramie a ajuns, 
prin purtarea de grijă a lui Dumnezeu, la Bizanţ. Aici a deprins filosofia şi tot aici 
l-a întâlnit pe viitorul împărat Nichifor Focas, cu care a rămas prieten până la 
moarte. 

lubitor de linişte, Sfântul Atanasie s-a retras la Athos, iar împăratul Nichifor Focas 
a fost cel dintâi ctitor al Lavrei, ridicând aici primele construcţii, biserica şi zidul 
de incintă şi dăruind mănăstirii părticele din lemnul Sfintei Cruci, sfinte moaşte şi 
odoare de mare preţ. Asta se întâmplă în secolul X, către anul 960 după Hristos. 

Inițial Mănăstirea Lavră a fost închinată Bunei Vestiri, însă a luat hramul 
Adormirii Cuviosului Atanasie după săvârşirea acestuia, hram care se prăznuieşte 
în 5 iulie. Mănăstirea a rămas în atenţia împăraților bizantini, dintre care trebuie să 
pomenim pe Andronic al V-lea, loan I şi loan al II-lea din dinastia Paleologilor. Şi 
despoţii sârbi Ştefan Milutin şi Ştefan Duşan au făcut mari danii Marii Lavre. 


Dintre voievozii români, Vladislav I, domnul Ţării Româneşti, este primul ctitor 
(secolul 14) despre care avem informaţii. El a dăruit mănăstirii o vestită şi 
frumoasă icoană a Sfântului Atanasie. Pe ferecătura, de o parte şi de alta a 
sfântului, sunt reprezentaţi voievodul dimpreună cu soţia sa, Doamna Ana. Icoana 
se păstrează şi astăzi în tronul arhieresc din biserica mare. 

Mai târziu, Neagoe Basarab, iubitorul de Hristos şi marele sprijinitor al Sfântului 
Munte, va ajuta mănăstirea cu bani, va dărui vase de cult şi veşminte şi va acoperi 
biserica cu plumb. Vladislav al III-lea va înnoi învelitoarea de plumb, iar Vlad 
Vintilă va susţine repictarea bisericii de către vestitul Teofan Cretanul. 


Frescele cu care acesta a împodobit catoliconul sunt între cele mai frumoase din 
Sfântul Munte şi de referință pentru pictura bisericească în frescă. Cu bani sau 
moşii au ajutat şi Petru $chiopul, Alexandru cel rău, Ieremia Movilă şi Gavriil 
Movilă. 

Episcopul Luca de Cipru al Buzăului, viitorul mitropolit al Ungrovlahiei, a dăruit 
Mănăstirii Lavra o frumoasă Evanghelie cu miniaturi, iar Matei Basarab a dăruit 
două Evanghelii şi un chivot din argint smălţuit. 

Tot Matei Basarab a ridicat pe cheltuiala sa un paraclis în incinta mănăstirii, în 
cinstea Sfântului Mihail mărturisitorul, episcopul Sinadelor. 





Capul Sfântului Mihail fusese adus în procesiune din Sfântul Munte în Muntenia, 
pentru alungarea lăcustelor care invadaseră ţara. Minunea s-a produs prin 
mijlocirea sfântului şi, drept mulţumire, drepteredinciosul voievod a ridicat acest 
paraclis. 


Tot atunci a plătit răscumpărare pentru a păstra câteva părți din moaştele Sfântului 
Mihail, pe care le-a ferecat în aur, argint şi pietre preţioase, lăsându-le la 
Mănăstirea Arnota. Mai târziu el adus şi o parte din mâna Sfântului apostol Filip, 
pe care a lăsat-o tot acolo, la Arnota, ctitoria sa. 

Grigore Ghica şi Şerban Cantacuzino s-au adăugat şi ei între ctitori, iar mai târziu 
li s-a alăturat şi Constantin Brâncoveanu, care va aduce şi el în procesiune capul 
Sfântului Mihail mărturisitorul, spre a scăpa de invazia lăcustelor. La 1713 
Constantin Brâncoveanu construieşte un paraclis în cinstea icoanei "Cucuzelita”. 


Domnii fanarioți au ocrotit şi ei Lavra. Nicolae Mavrocordat va aduce pentru a 
treia oară capul Sfântului Mihail în Ţara Românească, iar Constantin Racoviţă 


pentru a patra oară. 


În 1747, Grigore Ghica va aduce în Moldova moaştele Sfântului Teodor cel sfinţit. 





Aceştia, dar şi Grigore Alexandru Ghica al III-lea şi Alexandru Scarlat Ghică au 
ajutat cu sume însemnate mănăstirea, care avea mari datorii la bancherii evrei din 
Salonic. 


În biserică se păstrează câteva părticele din Sfânta Cruce şi multe sfinte moaşte. În 
capela Sfinţilor 40 de mucenici se găseşte mormântul Sfântului Atanasie Athonitul, 
iar în tezaurul Mănăstirii Lavra se păstrează lucruri de mare preţ: mitra şi sacosul 
care au aparținut împăratului Nichifor Focas, ferecături, veşmite şi alte odoare. 

În această Mănăstire se află către 2.050 de manuscrise, dintre care 650 pergamente, 
mai multe din ele sunt în legătură cu Țara Românească. Biblioteca mănăstirii mai 
deține 165 de codici vechi şi mai mult de 30.000 de cărți tipărite, fiind cea mai 
importantă bibliotecă atonită. Biblioteca este cea mai bogată din Sfântul Munte. 


În interiorul bisericii principale (catolicon-katholikon) se află mormântul Sfântului 
Atanasie Atonitul, iar lângă el se află bastonul de fier de doi coţi, în 4 muchii, al 
Sfântului Atanasie şi o cruce de lemn ferecata în fier pe care o purta la piept 
sfântul. 

Tot aici se mai află şi o bucată din Sfântul Lemn al Sfintei Cruci a Domnului 
nostru lisus Hristos, capul Sfântului Vasile cel mare, o mână a Sfântului loan Gură 
de Aur, o mână a Sfântului apostol Andrei cel dintâi chemat, capul Sfântului loan 
Cucuzel şi multe alte sfinte moaşte. 


În această mănăstire a trăit cel mai cunoscut imnograf şi compozitor bizantin, loan 
Cucuzel. Mănăstirea mai posedă şi mitra şi cârja lui Nechifor Focas (963-969). În 
curtea mănăstirii se află cel mai vechi chiparos din lume plantat de însuşi Sfântul 
Atanasie Athonitul. 





Icoana "Cucuzelita”. Se spune despre aceasta că Sfântul loan Cucuzel a adormit la 
o priveghere iar Maica Domnului i-a spus din icoană: "Cântă-mi, loane, şi mă 
laudă, că şi eu nu te voi lăsa!" 


Icoana "Econoama". Sfântul Athanasie fiind îngrijorat din pricina banilor care nu 
ajungeau, Maica Domnului i-a grăit: "Nu te întrista, Athanasie, de acum eu voi fi 
economul acestei mănăstiri ", şi de atunci până în zilele noastre mănăstirea nu are 
econom. 

Icoana "Portăriţă"”. Un turc a tras în icoană cu pistolul şi al treilea glonte s-a întors 
şi l-a lovit pe el. Minunea a făcut din această icoană păzitoarea mănăstirii. 


Este mănăstirea tutelară peste tot Muntele şi are jurisdicție asupra tuturor 
schiturilor şi sihăstriilor din jurul vârfului Athos, inclusiv asupra schitului 
românesc Prodromul. Schitul românesc Prodromu, aparţinând de Marea Lavră, a 
fost întemeiat de călugării moldoveni Iustin, Patapie şi Grigore în anul 1810. 





În anul 1840 schitul a fost pustiit de armatele turceşti. În anul 1848 alţi doi monahi 
moldoveni, Nifon şi Nectarie, construiesc un nou schit în locul celui risipit, cu 
ajutor de la domnitorul Grigore Ghica. A fost terminat şi sfințit în anul 1866. 

Pe teritoriul Lavrei sunt schituri şi chilii, multe locuite de părinți români. Schitul 
românesc Prodromu, Schitul Sfânta Ana, Kerasia, Kavsokalivia, Katunakia şi 
Karoulia precum şi chilia "Danieleilor" sunt câteva din cele mai cunoscute. 

George Crasnean - Istorie şi sfinţenie la Marea Lavră 





Denumire oficială: lera Moni Megistis Lavras 
Rangul în Athos: | 

Anul zidirii: 963 

Ctitor: Sfântul Athanasie 

Stareţ: Gheron Prodromou 

Iconom: Maica Domnului 

Paraiconom: Gheron Eustratios 

Epitropi: Gheron Ambrozie şi Eustratios 
Proiestaminos (antiprosopos): Gheron Nicodimos 
Obşte: 40 monahi 


Istorie şi sfinţenie 


Către anii 960, nedorind a urma Sfântului Mihail Maleinos în cele ale egumeniei 
mănăstirii Kyminas, Sfântul Athanasie a venit în Athos, doar cu două cărți şi 
culionul părintelui său duhovnicesc. Şi-a luat numele de Barnaba şi dându-se drept 
un marinar rătăcit s-a pus sub ascultarea unui bătrân sporit, Zygos, mai apoi 
nevoindu-se prin peşteri şi colibe în ţinutul aspru Melana, nu departe de locul unde 
avea să se întemeieze viitorul schit românesc Prodromou. 


Biserica „dintr-o zi” 

În drumul către schitul românilor athoniţi, la câteva sute de metri de prima lavră 
din Grădina Maicii Domnului, există o chilie foarte veche, mică, dar şi plină de 
har. 


Kathisma aceasta are o istorie aparte pentru că mica biserică a fost zidită de însuşi 
marele Sfânt Athanasie, mai înainte chiar de a ridica Lavra! Când el, împreună cu 
ucenicii, au început a construi marea mănăstire, s-au izbit de un mare neajuns: nu 
aveau un lăcaş unde să se închine cu toţii până la isprăvirea katholikonului. Atunci 
au hotărât ca mai întâi, să ridice, nu departe de mănăstire, un mic paraclis, unde să 
săvârşească cele şapte Laude şi Sfânta Liturghie. Zis şi făcut! Atâta doar că tot 
ceea ce reuşeau să zidească fraţii ziua, dărâmau dracii noaptea! 


După câteva osteneli zadarnice, Sfântul Athanasie s-a retras în pustia Viglei şi s-a 
rugat Preacuratei să-i descopere ce trebuie să facă pentru ca altarul pe care voia să-l 
înalțe Domnului să dăinuiască. lar Maica Domnului, ocrotitoarea Athosului şi a 
monahilor aghioriți, i-a desluşit din care pricină urâtorii de oameni diavoli reuşeau 
să zădărnicească această lucrare a lor: pentru că nu isprăveau de zidit biserica într- 
o singură zi! Şi, mai mult de atât, trebuiau ca să şi slujească într'însa... tot într- 
acea vreme! Drept pentru care „agios Athanasios” şi-a adunat toată obştea şi până- 
n seară, bisericuţa era cu ardezia pusă pe acoperiş! Aşa că prima Vecernie s-a slujit 
în ea acum 1050 de ani! 


lar pentru ca cei ce trec pe lângă acel loc să-şi aducă aminte că se află pe pământ 
sfânt, în care Domnul şi-a arătat voia, Sfântul Athanasie a sădit un chiparos cu 
rădăcina în pământ şi un altul cu rădăcina... înafară, iar ramurile în ţărână! Şi 
Dumnezeu a făcut să crească amândoi - şi cel sădit normal, dar şi cel îngropat cu 
credinţă! Pentru că şi în ziua de azi încearcă să-şi ducă crengile spre vârful din 

pământ, cel sădit cu credinţa arată mai mult a cedru decât a chiparos, cu rădăcina 
sa îndreptată către cer. 

TA O AICI 10 tati 





A fost o vreme, prin anul 963, când Sfântul Athanasie a voit să părăsească Athosul, 
pentru că, înmulțindu-se ucenicii şi neavând de nici unele (era foamete în tot 
imperiul bizantin), cuviosul a plecat către Karyes, să ceară sfat protosului. 
Ostenind pe cale, s-a aşezat lângă cărare şi în locul acela i s-a arătat Maica 
Domnului care l-a întrebat pentru ce a purces la drum. Jeluindu-i-se de lipsurile 
întâmpinate, Fecioara l-a dojenit pentru necredinţa lui în purtarea ei de grijă, iar ca 
să-şi dea seama Athanasie că nu-i va lipsi nimic de va avea credinţă, l-a pus să 
lovească cu toiagul în piatră. Şi făcând acesta semnul crucii în stâncă, îndată a 
țâşnit izvor de aghiazmă în acel loc, care curge şi în ziua de azi fără oprire, chiar 
dacă e secetă şi seacă toate celelalte izvoare. (O singură dată a secat izvorul pentru 
că o seamă de monahi s-au gândit să folosească şuvoiul de apă şi au construit o 
moară mai în vale. După ce s-au înţelepțit şi au dărâmat-o, aghiazma a izvorât din 
nou!). Şi fiindcă Maica Domnului s-a îngrijit atunci (şi de atunci) de toate cele 
trebuincioase mănăstirii, Marea Lavră are drept iconom (înscris în acte!) pe 
Fecioara Maria! Din obşte se alege doar un para-iconom, care s-o ajute pe Maica 
Domnului în treburile mănăstireşti... 


Ar Dr De De De de De dr Dr De De De Dr Dr Dr De de De e de dr fr A A 


Xp PP IP IP IP 3 E II E II 2 E E E XXX 


De De de De Dr De e De De dr De Dr Dr De De De dr De Dr Dr De de de dr dr d 


Xp XP XP IP IP IE E 2 E 30 IE 3 2 2 2 2 E 30 30 IE IE 2 E E XX 


Primele construcţii ce s-au făcut la mănăstire au fost câteva chilii (zidite pentru 
Athanasie şi Nechifor, ele mai dăinuiesc şi astăzi, nu departe de Lavră) ce s-au 
zidit pe la anul 961, pe vremea când prietenul Sfântului Athanasie, Nechifor 
Phocas, era general în armata bizantină şi se afla într-o expediţie în Creta. 


Biserica principală - katholikonul - a fost începută în primăvara anului 963, de față 
fiind şi trimisul împăratului, Metodie, şi s-a isprăvit în toamna aceluiaşi an. 


Katholikonul era mult mai mic la acea vreme, pentru că sfântul avea doar vreo 20 
de ucenici pe lângă el, însă a fost dărâmat spre sfîrşitul vieţii lui Athanasie şi 
clădită biserica nouă, prima cu două strane în formă de cruce, în stil „athonit” (ce 
se vede şi în zilele noastre) pentru cei 120 de ucenici care se înmulțiseră datorită 
sfinţeniei aghioritului din Trapezunt. 


Se ştie că aşa a şi murit Sfântul Athanasie, lucrând la noua biserică, a cărei turlă a 
căzut peste el, meşterul Daniil şi încă 5 ucenici. Se întâmpla asta la 5 iulie (cândva 
între 1006 - când a scris testamentul său către loan Iviritul, pe care l-a numit 
epitropul Lavrei - şi 1011, când e menţionat ca urmaş al său, Eustratios), zi care a 
devenit hramul Marii Lavre, deşi mai înainte ziua de praznic fusese Buna Vestire. 


Se spune că Sfântul Athanasie ar fi ştiut de la sfântul Pavel Xiropotamul (al II-lea, 
pentru că a mai existat un pustnic cu acest nume care se nevoia pe un versant al 
Athonului, pe valea Cheimarros şi care era adeptul unei vieți monahale mai 
ascetice. Drept pentru care l-a reclamat pe Sfântul Athanasie, printr-o gramma 
trimisă împăratului loan Tzimiskes, pentru viața chinovială largă pe care o 
introdusese în Athos prin Megistis Lavras!), dar şi de la Dumnezeu (înainte de a se 
urca pe schelă s-a schimbat în hainele de sărbătoare şi şi-a pus culionul Sfântului 
Mihail pe cap!) care va fi sfârşitul său în astă lume. 


După ce a zidit Marea Lavră, Sfinţii Athanasie şi Pavel s-au vorbit să delimiteze 
hotarele mănăstirilor lor şi au hotărât să facă asta în dimineaţa următoare, după ce- 
şi vor fi făcut pravila. Athanasie însă, ştiindu-şi rugăciunile pe de rost, a purces la 
drum din zori şi s-a rugat pe cale, astfel că Sfântului Pavel i-a revenit o moşie mai 
mică pentru mănăstirea Xiropotamou. Supărat, acesta i-ar fi reproşat: „M-ai 
înşelat! N-ai să mori de moarte bună!”. Fiind văzător cu duhul şi Sfântul 
Athanasie, acesta i-a răspuns: „Dar nici tu nu vei muri acasă!”. Sfântul Pavel a 
trecut la cele veşnice pe când se întorcea cu o corabie în Athos. Fusese după 
ajutoare pentru mănăstirea sa. Marea Lavră a rămas însă cu rangul | în Athos şi cu 
moşia cea mai mare, pe cuprinsul ei mai aflându-se schiturile Prodromou, 
Kavsokalivia, Agia Anna, Kerasia, Katounakia, Karoulia şi numeroase chilii. 


Ar Dr De De De de De Dr Dr De De de Dr Dr dr De de De e de dr fr Ar A 


Xp XP XP IP 3 ID e e 30 IE 3 2 DP 2 E E 30 30 30 3 De DP E IE IE E E XX 


De De de De Ar De De De De De De Dr Dr de De De De De Dr Dr de de de dr dr d 





George Crasnean 


Precizare: Textul şi fotografiile apar pe blogul nostru cu acordul autorului, căruia îi 
mulțumim pentru dragoste şi bună-voinţă. 

Pr. Silviu Cluci - Pustia Vigla - Athos 





Locul acesta este o câmpie destul de mare, cu o suprafaţă denivelată şi cu o 
întindere cât vezi cu ochii. Venind pe drumul dinspre Marea Lavră, de departe se 
vede schitul românesc Prodromu şi dincolo, pe fâşia de pământ dinspre mare, se 
zăreşte sihăstria „Intrarea Maicii Domnului în Templu”. Cu cât înaintezi, găseşti 
scobituri şi văi în care se află ascunsă şi câte o colibă de sihaştri, cu o biserică 
mică, smerită. Toate aceste sihăstrii nu se pot zări cu ochiul liber, pentru a le 
vedea, cineva ar trebui să coboare în firidele lor. Doar Sihăstria Sfântului Fanurie 
se găseşte pe un deluşor, aproape de mare. 


Minunata arătare a Maicii Domnului în Vigla 


În anul 1337, cuviosul Marcu, ucenicul Sfântului Grigorie Sinaitul, ce locuia într-o 
colibă deasupra Mănăstirii Lavra, pe dealul ce astăzi se numeşte Palama, ieșind 
într-o noapte din chilie şi stând la rugăciune, a văzut în partea dinspre răsărit, la 
locul ce se numeşte Vigla, o Doamnă şezând pe un tron ca o împărăteasă, 
înconjurată de îngeri şi sfinţi care tămâiau împrejur, cântând şi închinându-se 
acesteia. 





Xp PP XP 3 2 E 2 E 30 IE 3 2 2 2 e 7 30 e XE A 


Ar Dr dr dr dr dr Dr Dr dr dr dr Dr dr De Dr Dr Dr dr dr dr de dr dr dh 


XA 


Xe e E A XX E XE XI XE XI E XI IE XE DE IE E LI 





De De de De Ar De De De De De De Dr Dr de De De dr De dr Dr de de de dr drd 


Xp XP XP IP 3 IE E E 30 E 3 2 2 2 2 E 30 E IE IE 2 E E XX 


Intrebând cuviosul Marcu pe Sfântul Grigorie ce însemnează aceasta, stareţul lui 1- 
a spus că „voieşte Maica Domnului ca în timpurile cele mai după urmă să ridice în 
acele părți un locaş dumnezeiesc spre slava Sfinţiei sale”. 


După mărturia monahului Patapie Kavsokalivitul, conform arhivelor Mănăstirii 
Lavra, încă din secolul al XV-lea se ştie despre existenţa în zona Vigla de pe 
teritoriul Marii Lavre a unui aşezământ monahal afierosit cinstitului înainte- 
mergător loan-Prodromu, cunoscut sub numele de „lanakopula”. În secolul XIX, 
această chilie avea să devină Schitul românesc Prodromu. 


Cuvioşi din pustia Viglei 


După tradiție, mai demult, aici s-a nevoit şi a pustnicit cuviosul Teodor, care a fost 
contemporan cu Sfântul Acachie Kavsokalivitul (sec. al XVIII-lea). După o lungă 
perioadă petrecută în asceză, post, priveghere, rugăciune, însingurat şi închis în 
peştera sa, dobândind toate virtuțile, cuviosul Teodor a adormit în Domnul la anul 
1732. Mormântul său se găseşte până astăzi în partea de sud a peşterii cu hramul 
„Naşterea Domnului”. 


Tot la fel de sărac era şi un alt călugăr ascet din Vigla, al cărui nume nu se 
cunoaşte. EI trăia „ca păsările cerului, care nu seamănă, nici nu seceră, nici nu 
adună în hambare, şi Tatăl Cel Ceresc le hrăneşte” (Matei 6, 26). EI trăia în mare 
sărăcie, într-o chilie mică, fără paraclis. Seara se ducea la slujbe la diferiți părinți, 
purtând cu el candela aprinsă. Când nu mai avea ulei, mergea la Schitul Prodromu. 
De îndată ce părinții vedeau candela goală, îi ofereau ulei chiar fără să-i roage 
NIMIC, şi îi mai dădeau şi ceva ajutoare. După Sfânta Liturghie, mânca foarte puţin, 
ruşinându-se, şi apoi pleca repede, rugându-se. În chilia sa trăia ca un înger. 


Situaţia curentă 


Astăzi, în Pustia Vigla se găsesc următoarele sihăstrii: 
Sihăstria „Intrarea Maicii Domnului în Templu”, 

Sihăstria „Acoperământul Maicii Domnului”, 

Peştera Sfântului Atanasie Athonitul, 

Chilia „Sfântul Mina”, 

Sihăstria „Naşterea Domnului”, 

Sihăstria,,Sfinţii trei Ierarhi”, 

Sihăstria „Sfântul proroc Daniel şi cei trei tineri din cuptor”, 
Sihăstria „Sfântul Fanurie”, 

Chilia „Bunavestire” lanakopoula 

Colba Sfinţilor Varlaam şi loasaf. 


Colibele din Vigla nu au apă curgătoare, ci se folosesc de cisterne care sunt umplu- 
te cu apă de ploaie. De asemenea, au construit în jurul colibelor, în direcția de 
înclinare a solului, mici şănţuleţe ca să adune apa de ploaie, cu care udă puţinele 
flori sau zarzavaturi pe care le cultivă în afara Sihăstriilor, în grădini. 


Multe colibe ale Viglei au fost restaurate în ultimii 20 de ani prin osteneala vie- 
țuitorilor şi cu ajutorul închinătorilor. Unele chilii au acum mici aducţiuni cu apă. 


(Foto) Pustia Vigla — loc de nevoiţă din Grădina Maicii Domnului: 
https://doxologia.ro/locuri-sfinte/pustia-vigla-loc-de-nevoita-din-gradina-maicii-domnului- 





palerie-foto 

Radu Alexandru - Peştera Sfântului Atanasie Athonitul 





Peştera Sfântului Atanasie Athonitul este unul dintre principalele locuri de 
pelerinaj aflate în Sfântul Munte Athos. Situată în pustia Vigla, pe teritoriul 
Mănăstirii Marea Lavră, locul de nevoinţă al Sfântului Atanasie reprezintă pentru 
pelerini un adevărat izvor de har şi binecuvântare. 


Sfântul Atanasie Athonitul şi întemeierea Marii Lavre 


Sfântul cuvios Atanasie Athonitul, prăznuit de Biserica Ortodoxă pe 5 iulie, a fost 
fondatorul şi ocârmuitorul vieţii de obşte în Muntele Athos. Acesta a întemeiat 
Mănăstirea Marea Lavră, prima mare mănăstire zidită în Sfântul Muntele Athos, în 
jurul anului 963, cu ajutoare băneşti date de împărații bizantini Nichifor Focas 
(963-959) şi loan Tzimikes (969-973). 


Sfântul Atanasie Athonitul s-a născut în Trapezunt, din părinți creştini. Rămas 
orfan la o vârstă fragedă, a fost crescut de un ofiţer. Pe când era copil, îşi conducea 
prietenii în pădure sau în apropierea unei peşteri şi juca rolul de egumen. Acest 

lucru a fost o prorocie, căci mai târziu avea să ajungă stareţ. Ajuns general în 
armata bizantină, Sfântul Atanasie Athonitul, s-a hotărât să se călugărească în 
Sfântul Munte, alături de alt general, Nichifor Focas. Sfântul Atanasie a ajuns aici 
primul, într-o perioadă în care nu există viaţa de obşte, ci călugării trăiau răsfiraţi, 
cu câte un duhovnic. Cu putere de sus şi cu iscusinţă dobândită în armată, sfântul 1- 
a strâns în prima şi cea mai mare mănăstire, Marea Lavră, în cea de-a doua 
jumătate a secolului XI. 





Dar nemaiavând la un moment dat provizii şi văzând cum călugării riscau să moară 
de foame, stareţul le-a dat tuturor drumul să plece încotro vor vedea cu ochii şi să 
încerce să caute cele necesare pentru a supravieţui. Pe când rătăcea şi el trist pe 
cărările muntelui, a întâlnit, spre marea lui mirare, o femeie. Era însăşi Maica 
Domnului, care l-a întrebat de ce nu a avut încredere în ea şi i-a spus să meargă 
înapoi în mănăstire, căci din acea zi ea va fi iconoama ei. Şi ca să-şi întărească 
spusele, i-a poruncit Sfântului Atanasie să lovească stânca din faţa lui cu toiagul, 
iar de acolo a răsărit un izvor care curge până astăzi. Şi, într-adevăr, din acea zi, 
mănăstirea nu a mai dus lipsă de nimic. Între timp, tovarăşul Sfântului Atanasie nu 
şi-a mai putut împlini visul de a veni să se călugărească în Athos, căci armata 
romană l-a răsturnat pe împărat şi l-a pus în locul lui chiar pe acest Nichifor Focas, 
care din noua postură a ajutat mult Sfântul Munte. 


De multe ori, Sfântul Atanasie priveghea toată noaptea în rugăciune pe vârful 
muntelui şi cobora dimineaţa la peşteră. În acea vreme nefiind stabilite cu 
exactitate graniţele mănăstirilor, a făcut o înţelegere cu Pavel Xiropotamitul (de la 
mănăstirea Xiropotamu): amândoi aveau să slujească Sfânta Liturghie şi apoi 

aveau să se îndrepte unul către celălalt. La locul de întâlnire urma să fie trasată 
graniţa. 





Sfântul Atanasie era însă vânjos şi exersat din armată, şi a ajuns foarte departe. 
Pavel i-a reproşat că a trişat: "Nu ai ţinut toată slujba, ai dat doar binecuvântarea şi 
ai pornit la drum. De aceea, vei avea un sfârşit rău”. "Am fost cinstit, a răspuns 
Atanasie, şi pentru că nu m-ai crezut, nu vei muri în Sfântul Munte”. Amândouă 
profeţiile s-au împlinit. Pavel a fost prins de o furtună când se întorcea pe Athos şi, 
bolnav fiind, a murit pe vas. lar peste Sfântul Atanasie s-a prăbuşit zidul unei 
biserici la care lucra şi timp de trei ore oamenii nu au putut să-l scoată de sub 
dărâmături. Erau în vremea aceea mulţi călugări din munte care se îndoiau de sfânt. 
Prea li se părea că îi mergeau toate, deci bănuiau că ar putea fi înşelat de diavol. 
Moartea lui i-a convins şi toţi au spus că a fost pedeapsa lui Dumnezeu. 


"Dar”, ne spune fratele Gavriil, "a fost de fapt un lucru pe care Dumnezeu l-a 
îngăduit doar pentru ca să-l slăvească şi mai tare pe robul Său”. Căci la un an după 
aceea, când părinţii pregăteau sărbătorirea unui praznic închinat Preasfintei 
Născătoare de Dumnezeu, patroana mănăstirii, ea li s-a arătat în vis şi le-a spus: 
"Anul acesta nu mă mai sărbătoriți pe mine, ci pe iubitul meu rob şi ucenic al 
Fiului meu, Atanasie”. Astfel s-a vădit sfinţenia acestui mare om al rugăciunii, iar 
când patriarhul de la Ierusalim a vrut să dezgroape sfintele sale moaşte, din 
mormânt a ieşit foc, din cauza necredinţei celor care se îndoiseră de el. Şi de atunci 
nimeni nu a mai încercat să se atingă de trupul său. 

Pustia Viglei este unul dintre locurile cele mai aspre din Athos, iar acest lucru e 
favorizat şi de poziționarea acesteia, pe marginea unei stânci în josul căreia bat 
valurile mării, într-un loc unde vânturile sunt printre cele mai reci. 





a a ? 
A 0) 
MEA a. 


Tocmai asprimea locului a făcut, ca din vechime, să se stabilească aici pustnici 
dornici de o înaltă vieţuire duhovnicească. Mai întâi, Petru Athonitul şi-a ales în 
această parte a peninsulei sălăşluirea. După el, Sfântul Atanasie, întemeietorul 
Lavrei, şi-a săpat peştera în peretele stâncos al muntelui abrupt, care formează un 
mic golf la intrarea în mare. 


Pornind de la Schitul Prodromu, drumul către peştera Sfântului Atanasie Athonitul 
durează aproximativ 15 minute. Dacă cobori spre mare pe drumul pietruit care 

Nu mulţi dintre pelerinii români care păşesc astăzi către peşteră, pe aceste trepte 
din piatră, cunosc faptul că au fost realizate de Părintele Arsenie Boca (pe atunci 
tânărul diacon celib Zian Boca) împreună cu Părinţii Porfirie şi Dometie de la 
Chilia românească Sfântul Ipatie. 


În cartea “Catisme ale Pr. Arsenie Boca pe Muntele Athos”, Părintele Arsenie 
Boca relatează o întâmplare minunată petrecută în timp ce lucra la aceste trepte. 
Acesta mărturiseşte că în acel loc a trăit prima minune, întâlnind un sfânt. 





In peştera unde se ruga Sfântul Atanasie s-a făcut un paraclis, căruia i s-au mai 
adăugat apoi două corpuri de clădire. La un moment dat, în acest loc au venit nişte 
călugări de la Ierusalim, care au adus cu ei o icoană a Maicii Domnului cu Pruncul. 

Felul de postire diferă în funcţie de locul unde petrec monahii. La Ierusalim, clima 
fiind caldă, ei se abţin foarte mult de la ulei, însă în Athos, din cauza vânturilor reci 
şi uscate, acesta este necesar pentru menţinerea organismului, astfel încât aici se 
mănâncă mai puţin peşte, dar se dezleagă mai des la untdelemn. 


Deşi avertizaţi, călugării din Țara Sfântă au păstrat vechea lor rânduială, şi, după 
cuvântul psalmistului, oasele lor au slăbit din lipsa untdelemnului şi după un timp 
au murit. 


Părinţii de la Lavra au luat icoana lor şi au dus-o în mănăstire, însă peste noapte 
icoana s-a întors singură în peşteră. Când acest lucru s-a repetat de trei ori, a fost 
lăsată în acest loc. 

Teodor Danalache - Mormântul Sfântului Atanasie Athonitul - Marea Lavră 





Mormântul Sfântului Atanasie Athonitul este unul dintre cele mai deosebite locuri 
din întreg Sfântul Munte Athos. Intrând în Sfântul Munte, tot pelerinul simte 
sfințenia vrednicilor bărbaţi care au făcut dintr-un colț de lume, un colţ de Rai pe 
pământ. 


Nimeni vreodată nu va putea ordona sistematic toate locurile minunate şi vrednice 
de har din Sfântul Munte. Cu toate acestea, printre ele, se află unele de nedescris. 
Mormântul Sfântului Atanasie, aşezat în biserica centrală a Mănăstirii Marea 
Lavră, este unul dintre ele. 

Marea Lavră este cea mai veche şi mare mănăstire zidită în Sfântul Muntele Athos, 
fiind întemeiată în jurul anului 963, prin nevoinţa Sfântului Atanasie Athonitul din 
Trapezunt, cu ajutoare băneşti date de împărații bizantini Nichifor Focas (963-959) 
şi loan Tzimikes (969-973). 


Mănăstirea a fost închinată Bunei Vestiri însă, după adormirea Sfântului Atanasie, 
în urma unei minuni a Maicii Domnului, aceasta a primit drept hram Adormirea 
Cuviosului Atanasie, care se prăznuieşte anual, în ziua de 5 iulie. 





Mormântul Sfântului Atanasie Athonitul - Marea Lavră 

Se povesteşte de către părinţi că, în vremea Sfântului Atanasie, nefiind stabilite 
teritoriile mănăstirilor, acesta s-ar fi învoit cu Sfântul Pavel de la Mănăstirea 
Xiropotamu, ca să facă în aşa fel încât să se stabilească o graniţă între ele, spre a nu 
se crea pricină de ispită. Astfel, cei doi sfinți au hotărât ca, după săvârşirea Sfintei 
Liturghii, fiecare să pornească în întâmpinarea celuilalt, iar acolo unde se vor 
întâlni, să facă graniţa. Zis şi făcut. După săvârşirea Sfintei Liturghii, sfântul de la 
Marea Lavră, fiind mai în putere şi mai obişnuit cu drumul greu al Muntelui, a 
parcurs cu mult mai mult decât a reuşit sfântul de la Xiropotamu. Întâlnindu-se, 
Sfântul Pavel l-a acuzat pe Sfântul Atanasie că nu ar fi terminat Sfânta slujbă, ci ar 
fi plecat mai devreme. Sfântul i-a spus că a terminat-o, iar apoi a plecat. 





În cele din urmă, fiecare i-a făcut celuilalt câte o profeție. Sfântului Pavel i s-a zis 
că nu va muri în Sfântul Munte, lucru care s-a şi întâmplat, el murind pe o barcă, în 
călătorie, iar Sfântului Atanasie i s-a zis că nu va muri de moarte bună, lucru care 
s-a şi întâmplat, el murind sub zidurile dărâmate ale cupolei bisericii aflate în 
construcţie. 

Sfântul Atanasie, care primise de la Dumnezeu descoperirea morţii sale, după ce a 
ținut o ultimă cuvântare duhovnicească ucenicilor săi, şi-a îmbrăcat hainele de 
sărbătoare, şi-a pus culionul Sfântului Mihail Malein, pe care nu îl purta decât la 
marile ocazii, şi a urcat pe schela bisericii celei mari, pentru a inspecta lucrările, în 
ziua de 5 iulie 1001. 





Fiind pe schelă, dintr-odată aceasta s-a prăbuşit. Atât sfântul, cât şi cei şase 
călugări meşteri, aflaţi pe schelă în acel moment, căzură sub dărâmături. Cinci 
călugări au murit pe loc, iar sfântul şi un altul, numit Daniel, au rămas blocaţi sub 


mai multe straturi de pietre. 


Vreme de trei ceasuri, vocea sfântului a fost auzită, zicând: "Slavă Ţie, Doamne, 
lisuse Hristoase, vino în ajutorul meu." Până ce au ajuns la el ceilalți părinţi, 
sfântul adormise în Domnul. Minunata moarte a fost însă văzută de toți. Trupul era 
mort, însă mâinile sfântului stăteau încrucişate, pe piept, iar în afară de o rană la 
picior, era întreg nevătămat. Din rana de la picior a curs sânge. Acest sânge a fost 
adunat de călugări, multe minuni săvârşind cu el. 

Erau însă în acea vreme, ca şi astăzi, mulți călugări din Munte care se îndoiau de 
viaţa sfântă a lui Atanasie. Invidia şi înşelarea îi făcea să nu îl vadă cu ochi buni. 
După moartea sfântului, toţi aceia au văzut în ea un semn al pedepsei lui 
Dumnezeu. Cei ce aveau ochi, dar nu vedeau, au ajuns însă să vadă, după ceva 
vreme. 


Astfel, la numai un an după înmormântarea sfântului, când părinţii din Marea 
Lavră pregăteau sărbătorirea hramului, închinat Născătoarei de Dumnezeu, aceasta 
li s-a arătat în vis şi le-a spus: "Anul acesta nu mă veţi mai sărbători pe mine, ci pe 
iubitul meu rob şi ucenic al Fiului meu, Atanasie." În acest fel s-a arătat tuturor 
sfinţenia cea mare a lui Atanasie. 


În momentul în care patriarhul din Ierusalim a vrut să dezgroape Moaşte Sfântului 
Atanasie, spre a fi scoase la cinstire, în biserică, din mormânt său a ieşit foc. 
Aceasta s-a întâmplat din două motive. În primul rând, focul a ieşit pentru a arde 
necredinţa celor ce se îndoiseră de sfinţenia lui, iar în al doilea rând, din smerenia 
sfântului, care nici după moarte nu a vrut să fie sărutat şi prețuit, ci numai purtat în 
rugăciune. 

Trecând prin pridvorul de la intrare, în biserica centrală a Marii Lavre, uşa cea 
de mare a bisericii se deschide, lăsând pe creştin să păşească spre interior. La intrarea 
/ în biserică, creştinul simte un fior de nedescris. Miile de slujbe, de privegheri de 
toată noapte şi de Sfinte Liturghii îşi spun cuvântul. Tot locul este sfânt. 


AX 


Ar De o parte şi de alta a bisericii centrale se află două mici paraclise, având ziduri 
Ar comune cu biserica cea mare. Paraclisul cel mic, din stânga navei centrale a 
bisericii celei mari, adăposteşte mormântul Sfântului Atanasie Athonitul. 


er Inaintea mormântului, nimeni nu mai rosteşte nici un cuvânt. Locul este minunat şi 
WU sfânt. Trupul sfântului stă zugrăvit peste lespedea de marmură ce acoperă groapa. 


[N / (| | (| | | / [| / A / N / N A / 








A ( / 
J | l < ? Z ) l Z : 
IN AN PI PA / A AA A A A PI AA A DT AA A A A A ZA 


Dr Ar Ar dr Dr dr dr Dr Dr dr dr dr Dr dr dr Dr De dr dr Dr de dr dr fr A d 


Lângă aceasta, toiagul de fier al sfântului stă şi astăzi în picioare. Cu acest toiag, 
sfântul a lovit stânca din care a ţâşnit apă, prin mijlocirea Maicii Domnului. Astăzi, 
acolo se află Izvorul Sfântului Atanasie. 

Chipul sfântului, sculptat în marmură albă, parcă stă să vorbească, iar toiagul 
original, cu care sfântul a bătut în stâncă şi a izvorât îi, se atinge cu smerenie, 
spre a primi, conform tradiției, binecuvântarea acestui "prim stăpân" al Muntelui 
celui Sfânt. Părinţii îl îndeamnă pe creştin să ia binecuvântare de la "stareţ", 


atingând bastonul cel de fier. 

În momentul în care Marea Lavră a sărbătorit întoarcerea obştei ei la viaţa 
cenobitică, în ziua de 5 iulie 1981, după mai multe secole petrecute în idioritmie, 
din mormântul sfântului a ieşit un fel de mir, minunat mirositor, ca semn al 
bucuriei acestuia pentru cele întâmplate. 





Troparul Sfântului cuvios Atanasie Athonitul: De viaţa ta cea în trup s-au minunat 
cetele îngereşti; cum cu trupul la luptele cele nevăzute ai ieşit, pururea slăvite, şi ai 
rănit cetele drăceşti. Pentru care, Atanasie, Hristos ţi-a răsplătit cu bogate daruri. 

Drept aceea, părinte, roagă-te lui Hristos Dumnezeu să mântuiască sufletele noas- 
tre. 


Condacul Sfântului Atanasie Athonitul: Ca spre un văzător al fiinţelor celor fără de 
trup şi ca spre un tâlcuitor cu adevărat, strigă către turma ta, de Dumnezeu 
grăitorule: Nu înceta a te ruga pentru robii tăi, ca să fie izbăviţi de ispite şi de 
primejdii cei ce îți cântă: Bucură-te, Părinte Atanasie. 

Pr. Silviu Cluci - Mormântul Sfântului Atanasie Athonitul 

Mormântul Sfântului Atanasie Athonitul (Foto: pemptousia.gr) 


Mormântul Sfântului Atanasie Athonitul se află în Paraclisul Sfinţilor 40 de muce- 
nici din Sevastia din partea de miazănoapte a katholikonului de la Marea Lavră. 
Alături de mormântul Sfântului Atanasie se află şi toiagul de metal cu care sfântul 
a despicat stânca la porunca Maicii Domnului, acolo unde astăzi se află Aghiasma 
cuviosului Atanasie. 


Multe minuni se săvârşesc la mormântul sfântului. Se spune că în anul 1574 
patriarhul Silvestru a încercat să deschidă mormântul, iar în clipa când a ridicat 
placa de pe mormânt au ieşit de acolo flăcări de foc. De atunci, mormântul 
Sfântului Atanasie a rămas neumblat. 


Odată, un monah avea un diavol cumplit care-l făcea să se poarte nesocotit. Pentru 


a i se împotrivi acestuia, el se duse la mormântul sfântului şi se unse cu ulei din 
candela aflată acolo. Zăpăcit de către diavol, monahul vomita sânge în care se aflau 

mici creaturi. Doar atunci scapă el de diavol, întorcându-se la chilie, bucurându-se 
Ea, Ş . 1 
şi dând slavă lui Dumnezeu. 


Un oarecare tânăr suferea din pricina a două mari necazuri: lepră şi sărăcie lucie. 
Pe lângă toate acestea, el era detestat de toţi cei ce erau neomenoşi şi nemiloşi. Prin 
urmare, nenorocitul se afla în primejdia de a muri de foame. Auzind de marile 
minuni ale Sfântului Atanasie, acesta s-a dus degrabă la acel doctor care nu cerea 
nici o răsplată. EI se închină la mormânt şi-l rugă pe sfânt, vărsând lacrimi amare şi 
suspinând, să-l tămăduiască. Aşadar, bietul lepros luă untdelemn din candelă şi cu 
credinţă, se unse cu el pe trup. De îndată îşi recăpăta sănătatea. ? 


În anul 1982, când Marea Lavră a revenit la viaţa de obşte, la sărbătoarea Sfântului 
Atanasie, din mormântul sfântului a ieşit un fel de mir, frumos mirositor, ca semn 
al bucuriei acestuia pentru cele întâmplate. 


* Vieţile celor care au zidit mănăstirile athonite, Editura Doxologia, p. 55 
* Ibidem, p. 56 

Teodor Danalache - Izvorul Sfântului Atanasie Athonitul - Sfântul Munte 





Izvorul Sfântului Atanasie este un loc minunat din Sfântul Munte Athos, mare har 
simțind cei ce se opresc la apa cea rece a sfântului, primită în dar de la Maica 
Domnului. Izvorul se află pe partea dreaptă a drumului ce duce de la Mănăstirea 
Caracalu la Mănăstirea Marea Lavră. 


Marea Lavră este prima mare mănăstire zidită în Sfântul Munte Athos, fiind 
întemeiată în jurul anului 963, prin nevoinţa Sfântului Atanasie Athonitul din 
Trapezunt, cu ajutoare băneşti date de împărații bizantini Nichifor Focas (963-959) 
şi loan Tzimikes (969-973). Mănăstirea a fost închinată Bunei Vestiri, însă după 
adormirea Sfântului Atanasie, mănăstirea a luat drept hram Adormirea Cuviosului, 
care se prăznuieşte în data de 5 iulie. În această mănăstire a trăit cel mai cunoscut 
imnograf bizantin, Sfântul loan Cucuzel. 


Sfântul Atanasie şi-a ales drept loc de nevoinţă cea mai sălbatică zonă a Sfântului 
Munte, anume capătul estic al acestuia. Aici, apa este mai puţină, plantele mai mici 
şi mai rare, iar pământul mai pietros şi mai arid. Descoperirea acestui izvor este o 
lucrare minunată a Maicii Domnului, ea fiind purtătoarea de grijă a călugărilor de 
Athos. 


Izvorul Sfântului Atanasie Athonitul - Sfântul Munte Athos 

Sfântul Atanasie Athonitul s-a născut în Trapezunt, din părinți creştini. Rămas 
orfan la o vârstă fragedă, a fost crescut de un ofiţer. Pe când era copil, îşi conducea 
prietenii în pădure sau în apropierea unei peşteri şi juca rolul de egumen. Acest 
lucru a fost o prorocie, căci mai târziu avea să ajungă stareţ. 

După ce şi-a desăvârşit educaţia, a intrat în monahism. La rugămintea lui Nichifor 
Focas (963-969), Sfântul Atanasie va ridica o biserică închinată Sfintei Fecioare 
Maria. Când participa la masă cu fraţii din mănăstire, îşi împărțea partea lui în aşa 
fel încât, fără ca cineva să îşi dea seama, el nu mânca mai nimic în afara anafurei 
împărțite după Sfânta Liturghie. 


Plin de dumnezeiescul har, Athanasie s-a învrednicit de venirea la el a Născătoarei 
de Dumnezeu. Aceasta a scos în chip minunat apă dintr-o stâncă, şi i-a făgăduit că 
ea va fi întotdeauna Stareţa Lavrei. Pe locul cu pricina se află astăzi Izvorul 
Sfântului Atanasie, având zidită o micuță biserică, un foişor cu minunată vedere 
spre mare şi o chilie. 


XP PP PP IP IP 3 E II 2 E E E XX 
Xp PP PP IP IP 3 E II II II 2 E E E E XX 


Ar De dr de dr Dr Dr dr dr Dr Dr dr dr dr Dr dr dr De de dr dr Ar A A 








e Ar Ar dr dr dr Dr dr dr dr dr dr dr dr dr Ar Ar dr dr dr dr dr dr dr Pr d 
Jr 
Şir 


pd 





=> 





În vremea Sfântului Atanasie Athonitul în mănăstirea Marea Lavră trăiau mai bine 
de două mii de călugări. Fiind mare sărăcie, o parte dintre călugări au început a 
părăsi mănăstirea. Printre ultimii călugări rămaşi în Lavra se număra şi Atanasie. 
Peste încă ceva vreme, pleca şi el spre Careia, îngrijorat din pricina lipsurilor 
băneşti şi alimentare. 

Se povesteşte, din vechime, următoarea întâmplare, petrecută pe drumul spre 
Careia. Mergând sfântul spre Careia, în apropiere de Mănăstirea Morfono (din 
aceasta se mai păstrează doar ceva ruine şi o parte din turnul portului), el s-a 
întâlnit cu o femeie. 

Văzând femeia, sfântul i-a spus: 
- Ce-i cu tine, femeie, aici, pe munte? 


Femeia i-a răspuns, zicând: 
- Eu nu sunt o femeie oarecare, eu sunt Maica Domnului. 


Sfântul nu a crezut minunii, alegând a pune această arătare pe seama diavolului, 
care de multe ori se arată în chip mincinos marilor nevoitori, spre a-i înşela şi a-i 
pierde. 





Maica Domnului, privind la el, i-a spus: 
- Ce ai în mână? 


Sfântul a răspuns, zicând: 
- Toiagul. 

Toiagul sfântului era din fier masiv, el fiind astăzi păstrat în biserica centrală din 
Marea Lavră, înfipt lângă mormântul său. La gât, sfântul purta o cruce din fier, 
grea de trei kilograme, păstrată şi ea tot în biserica actuală a mănăstirii. 


Spre a-1 adeveri minunea şi a-l încredința de binecuvântarea ei, Maica Domului i-a 
spus sfântului să facă cruce peste piatră şi să lovească cu toiagul în stânca de lângă 
el. 


In acel moment, din acea stâncă a ţâşnit apă curată, dulce şi rece. Până astăzi, locul 
este cunoscut sub denumirea de "Izvorul Sfântului Atanasie”, iar apa ce curge din 
el se numeşte "Aghiasma Sfântului Atanasie”. 

Maica Domnului a zis Sfântului Atanasie: 
- Eu sunt econoama mănăstirii, eu vă port de grijă. 


Umilindu-se sfântul, ceru binecuvântare Maicii Domnului şi se întoarse la 
mănăstire. 


Intors la mănăstire, Maica Domnului l-a întâmpinat lângă chiliile cele vechi, 
arătându-i să intre în pivniţa cea mare a mănăstirii. Coborând treptele pivniţei, 
sfântul găsi vasele şi lăzile pline cu alimente: măsline, brânză, ulei şi cereale. 





Trecerea sa la cele veşnice i-a fost descoperită de Dumnezeu Sfântului Atanasie. 
Înainte de a inspecta lucrările de extindere a bisericii din Marea Lavră, Sfântul 
Atanasie şi-a îmbrăcat hainele de sărbătoare. În momentul în care urca pe schele, 
se prăbuşeşte cupola bisericii atât peste Sfântul Atanasie, cât şi peste ceilalţi frați 
care lucrau la zidurile bisericii. 

Deşi cupola a căzut peste el, trupul său a rămas nevătămat, neavând decât o rană la 
picior. Din această rană a curs atunci sânge, care a fost luat de fraţi cu grabă şi cu 
care s-au făcut multe vindecări. 


După trecerea sa la cele veşnice, Sfântul Atanasie s-a înfățişat de mai multe ori 
înaintea fraților lui, uneori ca să-i mângâie şi să-i întărească, iar alteori ca să-i 
certe. 

Sfântul Atanasie Athonitul - Minunea izvorului creat de Maica Domnului 

Sfântul Atanasie Athonitul s-a născut în Trapezunt, din părinți creştini. Rămas 
orfan la o vârstă fragedă, a fost crescut de un ofițer. Pe când era copil, îşi conducea 
prietenii în pădure sau în apropierea unei peşteri şi juca rolul de egumen. Acest 
lucru a fost o prorocie, căci mai târziu avea să ajungă stareţ. 


După ce şi-a desăvârşit educaţia, a intrat în monahism. La rugămintea lui Nichifor 
Focas (963-969), Sfântul Atanasie va ridica o biserică închinată Sfintei Fecioare 
Maria. 


Când participă la masă cu fraţii din mănăstire, îşi împărțea partea lui în aşa fel 
încât, fără ca cineva să îşi dea seama, el nu mânca mai nimic în afara anafurei 
împărţite după Sfânta Liturghie. 

Plin de dumnezeiescul har, Athanasie s-a învrednicit de venirea la el a Născătoarei 
de Dumnezeu. Aceasta a scos în chip minunat apă dintr-o stâncă, şi i-a făgăduit că 
ca va fi întotdeauna Stareţa Lavrei. 


Pe locul cu pricina se află astăzi Izvorul Sfântului Atanasie, având zidită o micuță 
biserică, un foişor cu minunată vedere spre mare şi o chilie. 


În vremea Sfântului Atanasie Athonitul în mănăstirea Marea Lavră trăiau mai bine 
de două mii de călugări. Fiind mare sărăcie, o parte dintre călugări au început a 
părăsi mănăstirea. Printre ultimii călugări rămaşi în Lavra se număra şi Atanasie. 
Peste încă ceva vreme, pleca şi el spre Careia, îngrijorat din pricina lipsurilor 
băneşti şi alimentare. 


Se povesteşte, din vechime, următoarea întâmplare, petrecută pe drumul spre 
Careia. Mergând sfântul spre Careia, în apropiere de Mănăstirea Morfono (din 
aceasta se mai păstrează doar ceva ruine şi o parte din turnul portului), el s-a 
întâlnit cu o femeie. 


Văzând femeia, sfântul 1-a spus: 
— Ce-1 cu tine, femeie, aici, pe munte? 


Femeia i-a răspuns, zicând: 
— Eu nu sunt o femeie oarecare, eu sunt Maica Domnului. 


Sfântul nu a crezut minunii, alegând a pune această arătare pe seama diavolului, 
care de multe ori se arată în chip mincinos marilor nevoitori, spre a-i înşela şi a-i 
pierde. 


Maica Domnului, privind la el, i-a spus: 
— Ce ai în mână? 


Sfântul a răspuns, zicând: 
— Toiagul. 


Toiagul sfântului era din fier masiv, el fiind astăzi păstrat în biserica centrală din 
Marea Lavră, înfipt lângă mormântul său. La gât, sfântul purta o cruce din fier, 
grea de trei kilograme, păstrată şi ea tot în biserica actuală a mănăstirii. 

Spre a-i adeveri minunea şi a-l încredința de binecuvântarea ei, Maica Domului i-a 
spus sfântului să facă cruce peste piatră şi să lovească cu toiagul în stânca de lângă 
el. În acel moment, din acea stâncă a ţâşnit apă curată, dulce şi rece. 


Până astăzi, locul este cunoscut sub denumirea de “Izvorul Sfântului Atanasie”, iar 
apa ce curge din el se numeşte “Aghiasma Sfântului Atanasie”. 


Maica Domnului a zis Sfântului Atanasie: 
- Eu sunt econoama mănăstirii, eu vă port de grijă. 


Umilindu-se sfântul, ceru binecuvântare Maicii Domnului şi se întoarse la 
mănăstire. 


Intors la mănăstire, Maica Domnului l-a întâmpinat lângă chiliile cele vechi, 
arătându-i să intre în pivniţa cea mare a mănăstirii. Coborând treptele pivniţei, 
sfântul găsi vasele şi lăzile pline cu alimente: măsline, brânză, ulei şi cereale. 

Pr. Silviu Cluci - Paraclisul „Sfântul Atanasie Athonitul” - Marea Lavră, 
Athos 

Vechea egumenie, cu Paraclisul Sfântului Atanasie ( (Fc oto: pr. Siria Cluci) 


In partea stângă a bisericii mari se află vechea egumenie, cu Paraclisul Sfântului 
Atanasie. Aici se păstrează toiegele de fier ale sfântului şi tot aici se săvârşesc 
tunderile în monahism. 


De toiagul de fier al Sfântului Atanasie se leagă o minune a Maicii Domnului. 
Odată, proviziile de alimente ale Marii Lavre se sfârşiseră, iar Sfântul Atanasie era 
abătut şi descurajat de faptul că nu mai avea ce să le dea să mănânce monahilor şi 
constructorilor de la lavră. Pornind spre Kareia, în faţa lui s-a arătat o femeie plină 
de măreție. Aceasta 1-a spus să se întoarcă din drum, promiţându-i că va găsi 
hambarele lavrei pline de grâne şi ulei. Apoi, ca să fie încredinţat de Justeţea 
vorbelor ei, i-a mai spus să lovească cu toiagul de metal în stâncă. Acolo unde a 
lovit piatra, a izvorât o apă limpede şi cristalină. După aceasta, femeia s-a făcut 
nevăzută. Sfântul a înţeles că femeia care i se arătase era Preasfânta Născătoare de 
Dumnezeu. Reîntors la Marea Lavră, Atanasie a găsit hambarele pline, după făgă- 
duinţa Maicii Domnului. 

Pr. Silviu Cluci - Chiparosul Sfântului Atanasie Athonitul 





Se povesteşte că, într-un timp, pe când Sfântul Atanasie se afla la rugăciune, a 
văzut o mulțime de diavoli, care se înarmau împotriva călugărilor, zicând: „Mult 
rău ne-a făcut acest Atanasie, venind în acest loc pustiu, care era al nostru, şi 
adunând sute de călugări care ne ard cu rugăciunea! Hai să năvălim asupra lor şi 
să-i izgonim”. Atunci, Sfântul Atanasie și-a luat bastonul, care era din fier, şi a 
început să-i lovească, gonindu-i din mănăstire. 


Pe când îi izgonea și mai rămăseseră o parte din ei, ce se urcaseră în chiparoşii 
mănăstirii, s-a auzit vocea Maicii Domnului care a zis: 
- Ce faci, Atanasie? 


- Alung spurcăciunile acestea, care nu lasă călugării în pace, a răspuns sfântul. 
- Lasă-i, căci aceștia sunt mântuirea voastră, căci fără ei a-ţi cădea în trândăvie; dar 


aşa, cu cât veţi fi războiți mai tare, cu atât veți lupta şi voi mai mult, încununându- 
vă. 

Și aşa au mai rămas în Lavră diavolii care se căţăraseră în chiparoşi. De la această 
minune se păstrează o vorbă în Lavră: atunci când ese vreo ispită, auzi pe câte un 
călugăr zicând: „larăşi au coborât cei din chiparoşi”. 

Pr. Silviu Cluci - Arsanaua Mandraki a Mănăstirii Marea Lavră - Athos 

Arsanaua Mandraki a Mănăstirii Marea Lavră - Athos 


Întors în Sfântul Munte, după împăcarea cu Nichifor Focas, Sfântul Atanasie Atho- 
nitul a început a zidi arsanaua Lavrei - numită până astăzi Mandraki. 


Pe când lucra cu argaţii în port, un lemn mare a căzut din întâmplare peste picioa- 
rele cuviosului stareţ, încât trei ani a trebuit să zacă la pat - răstimp în care mai 
mult s-a ocupat de viaţa duhovnicească a fraților şi de copiatul sfintelor cărți. 


Arsanaua dispune de un zid de fortificaţie cu creneluri. În interiorul turnului se află 
un paraclis închinat Sfântului Grigorie Luminătorul. 

(Foto) Mănăstirea Marea Lavră - cea dintâi mănăstire athonită 
foto: Pr. Silviu Cluci 
Marea Lavră este cea dintâi mănăstire cu viaţă de obşte din Sfântul Munte. A fost 


zidită de Sfântul Atanasie Athonitul în anul 963, cu ajutorul împăraţilor bizantini 
Nichifor Focas (963-969) şi loan Tsimiskes (969-976). 

(Foto) Popas duhovnicesc la bisericuţa clădită într-o zi de către Sfântul 
Atanasie Athonitul 


Bisericuța cu o istorie neobişnuită se găseşte pe poteca ce urcă de la Marea Lavră 
către Schitul Românesc Prodromu. 

Pr. Silviu Cluci - Coliba „Sfântul Atanasie Athonitul” - lovaniţa, Athos 

Primele informaţii cu privire la această colibă se găsesc într-un act de proprietate al 
Chiliei Marouda. 


După moartea lui Dionisie (1836), noul stareţ Constantios, Gherasim monahul şi 
Constantios cel mic au plătit 1000 de groși pentru emiterea acestui titlu de 
proprietate a Chiliei. În document, împreună cu înregistrarea completă a Chiliei, 
este menționat și Metocul din zona lovaniţa, cu 135 de măslini. 





În anul 1909, ieromonahul Teodosie, stareţ al Chiliei Marouda între anii 1865- 
1925, a construit casa cu două etaje de la lovaniţa. 


Paraclisul colibei a fost închinat Sfântului Atanasie Athonitul, ctitorul Marii Lavre. 


Astăzi, Coliba Sfântului Atanasie Athonitul este în continuare sub conducerea și 
îngrijirea Chiliei Maruda. 

Teodor Danalache - Icoana Maicii Domnului Oikonomissa de la Marea Lavră 
- Econoama 





Icoana Maicii Domnului numită "Oikonomissa"”, adică "Econoama"” sau 
"Chivernisitoarea", este una dintre icoanele făcătoare de minuni păstrate în Mănăs- 
tirea Marea Lavră, în Sfântul Munte Athos. Icoana datează încă din vremea 
Sfântului Atanasie Athonitul, ctitorul mănăstirii, ea fiind legată chiar de o 
întâmplare din viaţa sfântului. Icoana este prăznuită în data de 22 iunie. 


Marea Lavră este prima mare mănăstire zidită în Sfântul Muntele Athos, fiind 
întemeiată în jurul anului 963, prin nevoinţa Sfântului Atanasie Athonitul din 
Trapezunt, cu ajutoare băneşti date de împărații bizantini Nichifor Focas (963-959) 
şi loan Tzimikes (969-973). Mănăstirea a fost închinată Bunei Vestiri, însă după 
adormirea Sfântului Atanasie, mănăstirea a luat drept hram Adormirea Cuviosului, 
care se prăznuieşte în data de 5 iulie. 


In această mănăstire a trăit cel mai cunoscut imnograf bizantin, Sfântul loan 
Cucuzel. 

Dintre domnitorii români, ctitori ai acestei mănăstiri, îi amintim pe următorii: 
Vladislav Vintilă 1, Neagoe Basarab, Vladislav al III-lea, Vlad Vintilă, Petru 
Șchiopul, Alexandru cel rău, leremia Movilă, Gavriil Movilă, Grigore Ghica, 
Şerban Cantacuzino şi Constantin Brâncoveanu. 


Biserica centrală este îmbrăcată cu minunatele fresce realizate de renumitul pictor 
Manuil Panselinos, iar trapeza este îmbrăcată cu pictură în frescă realizată în parte 
şi de meşterul Teofan Cretanul. 


Mănăstirea Marea Lavră adăposteşte mai multe icoane făcătoare de minuni ale 
Maicii Domnului, dimpreună cu mulţime de Sfinte Moaşte. 

Icoana Maicii Domnului "Econoama" de la Marea Lavră - Oikonomissa 


Icoana Maicii Domnului numită "Econoama" sau "Ocrotitoarea" datează încă din 
vremea Sfântului Atanasie Athonitul. Această icoană a fost pictată spre a aminti de 
întemeierea Mănăstirii Marea Lavră şi de purtarea de grijă a Maicii Domnului. 


În vremea Sfântului Atanasie Athonitul în mănăstire trăiau mai bine de două mii de 
călugări. Fiind mare sărăcie, o parte dintre călugări au început a părăsi mănăstirea. 
Printre ultimii călugări rămaşi în Lavră se număra şi Atanasie. Peste încă ceva 
vreme, pleca şi el spre Careia, îngrijorat din pricina lipsurilor băneşti şi alimentare. 

Se povesteşte, din vechime, următoarea întâmplare, petrecută pe drumul spre 
Careia. Mergând sfântul spre Careia, în apropiere de Mănăstirea Morfono (din 
aceasta se mai păstrează doar ceva ruine şi o parte din turnul portului), el s-a 
întâlnit cu o femeie. 


Văzând femeia, sfântul i-a spus: 
- Ce-i cu tine, femeie, aici, pe munte? 


Femeia i-a răspuns, zicând: 
- Eu nu sunt o femeie oarecare, eu sunt Maica Domnului. 

Sfântul nu a crezut minunii, alegând a pune această arătare pe seama diavolului, 
care de multe ori se arăta în chip mincinos marilor nevoitori, spre a-i înşela şi a-i 
pierde. 


Maica Domnului, privind la el, i-a spus: 
- Ce ai în mână? 


Sfântul a răspuns, zicând: 
- Toiagul. 


Toiagul sfântului era din fier masiv, el fiind astăzi păstrat în biserica centrală din 
Marea Lavră, înfipt lângă mormântul său. La gât, sfântul purta o cruce din fier, 
grea de trei kilograme, păstrată şi ea tot în biserica actuală a mănăstirii. 

Spre a-1 adeveri minunea şi a-l încredința de binecuvântarea ei, Maica Domului i-a 
spus sfântului să facă cruce peste piatră şi să lovească cu toiagul în stânca de lângă 
el. În acel moment, din acea stâncă a ţâşnit apă curată, dulce şi rece. Până astăzi, 
locul este cunoscut sub denumirea de "Izvorul Sfântului Atanasie", iar apa ce curge 
din el se numeşte "Aghiasma Sfântului Atanasie". 


Maica Domnului a zis Sfântului Atanasie: 
- Eu sunt econoama mănăstirii, eu vă port de grijă. 


Umilindu-se sfântul, ceru binecuvântare Maicii Domnului şi se întoarse la mănăs- 
tre. 


Intors la mănăstire, Maica Domnului l-a întâmpinat lângă chiliile cele vechi, 
arătându-i să intre în pivniţa cea mare a mănăstirii. Coborând treptele pivniţei, 
sfântul găsi vasele şi lăzile pline cu alimente: măsline, brânză, ulei şi cereale. 





La ceva vreme după minunata întâmplare, icoana Maicii Domnului a fost zugrăvită 
pe lemn şi aşezată în biserica mănăstirii, spre veşnica amintire a binecuvântării ei. 


Maica Domnului este înfăţişată stând pe tron, cu Pruncul în braţe, iar de o parte şi 
de alta, doi sfinți: Sfântul Mihail al Sinadelor, în dreapta şi Sfântul Atanasie 
Athonitul, în stânga. 


Această icoană se află aşezată astăzi în curtea mănăstrii, între cele două biserici, 
într-un frumos baldachin de piatră. 

Se mai spune, tot din bătrâni, că Sfântul se ruga Maicii Domnului pentru ajutorare 





Îr în cele privind hrana călugărilor din mănăstire când, din icoană, Maica Domnului d 
2 i-a răspuns, zicând: "Nu te întrista, Atanasie, că de acum cu voi fi economul acestei 2 
<A mănăstiri." De atunci şi până în zilele noastre, Mănăstirea Marea Lavră nu are alt A 
A econom decât pe Maica Domnului. Dus 
d d 
Dr Ctitorul acesteia, “Sfântul Atanasie Athonitul, a „primit astfel, de la Maica Pr 
Ar Domnului, făgăduinţa de a purta de grijă mănăstirii pentru totdeauna, niciodată A 
e lipsindu-i cele materiale sau duhovniceşti. Numele dat cu această ocazie Maicii 
Ar Domnului, şi anume “Oikonomissa", adică "Ocrotitoarea", a rămas până în zilele A 
Îr noastre. Purtătoarea de griţă - “oikonomissa" - nu şi-a încălcat niciodată făgăduinţa Pr 
A dată. 4 

A doua icoană a Maicii Domnului Econoama, numită tot "Oikonomissa", a fost 
zugrăvita şi ea, tot în legătură cu aceste minunate minuni. 


Maica Domnului stă aşezată pe tron, cu Pruncul în braţe, iar de o parte şi de alta 
stau, în rugăciune, sfinţii cei ce s-au rugat Maicii Domnului pentru binele mănăs- 
tirii, de-a lungul vremii. 


Icoana Maicii Domnului Oikonomissa, care înfăţişează un total de 14 personaje, 
toate având legătură cu mănăstirea, se află aşezată pe un baldachin de lemn, în 
partea stângă a intrării principale în biserica centrală a Mănăstirii Marea Lavră. 

Datorită acestei făgăduinţe, funcţia de "iconom" nu a mai fost dată în această 
mănăstire. Călugărul care se ocupă cu rânduirea şi gestionarea celor materiale ale 
mănăstirii poartă numele de "para-iconom", adică ucenic al Ocrotitoarei. 





Pentru noi, românii, icoana are o valoare de simbol, deoarece, printre odoarele cu 
care a fost împodobită icoana de-a lungul zecilor de ani, se află şi o cruce cu colan, 
pe care a lăsat-o cândva, în scurta lui vizită în Muntele Sfânt, patriarhul de atunci 
al României, Justinian Marina. 


Mă bucur că aceste daruri mai noi, venite din partea credincioşilor grăbiţi prin 
Sfântul Munte, reînnoadă fericit legăturile vechi ale clericilor români cu Marea 
Lavră. 

Icoanele făcătoare de minuni ale Marii Lavre 


Maica Domnului Koukouzelitsa 





Cea mai vestită icoană a Marii Lavre este fără îndoială cea a Maicii Domnului 
„Cucuzeliţa”, numită aşa după celebrul cântăreţ psaltic loan Cucuzel. 


Acest sfânt era de obârşie din Dirrachia (Bulgaria) şi a rămas orfan de mic copil. 
Ajuns la şcoala de cântăreţi de la curtea împăratului loan Comnenos (1118-1143), 
a fost numit de către acesta cântăreţ principal pentru vocea sa încântătoare. 


Supranumele şi-l are de la o întâmplare în care a fost întrebat ce a mâncat la cină, 
iar el a răspuns „fasole şi mazăre”, adică koukouzelis şi aşa i-a rămas porecla. 


Neplăcându-i luxul de la curtea Bizanțului, a fugit în Athos, la Marea Lavră, unde, 
nespunând cine este, a primit ascultare să păzească turma de ţapi a mănăstirii. 
Animalele devenind tot mai slabe, egumenul a poruncit unui frate să urmărească 
turma ca să găsească o explicaţie acestui fenomen. Aflat la câmp, loan se apuca de 
cântat, iar ţapii îl ascultau ca vrăjiţi, uitând să mai mănânce! Aflând acestea stareţul 
i-a schimbat ascultarea şi astfel loan a devenit cântăreţ la strană. 


După ce i-a cântat acatistul Maicii Domnului lângă icoană, loan, fiind ostenit după 
o priveghere, a aţipit într-o strană. Maica Domnului a venit la el şi, dându-i un ban 
de aur, i-a spus: Bucură-te şi tu loane şi nu te opri din cântat că nici eu nu te voi 
uita pentru asta! Deşteptându-se brusc, loan a găsit talerul de aur în palma sa şi a 

rămas încredinţat de cele ce trăise lângă icoană, care de atunci s-a numit Cucuzeliţa 
şi care a făcut nenumărate minuni de-a lungul vremilor. 


Maica Domnului i-a mai tămăduit, spre apusul vieţii Sfântului loan Cucuzel şi un 
picior cangrenat. 


loan Cucuzel a fost îngropat în biserica Arhanghelilor (ctitorită de el), dar a rămas 
nemuritor ca patron spiritual al tuturor cântăreților de muzică bizantină. 


Maica Domnului lconomitsa 





O altă icoană făcătoare de minuni este cea a Maicii Domnului numită „lconoama”, 
pentru că, fiind mâhnit odată Sfântul Athanasie din cauza lipsurilor din mănăstire, 
i-a grăit acestuia din icoană şi zicându-i: Nu te mai întrista Athanasie, pentru că de 
acum eu voi fi iconomul acestei mănăstiri! 


Şi de atunci în toate actele a fost trecută Maica Domnului pe funcția de iconom al 
Marii Lavre, iar ea cu adevărat a purtat de grijă şi acestei mănăstiri. 


Maica Domnului Portaitissa 

Icoana de la poarta mănăstirii numită din această cauză „Portăriţa” (Portaitissa) a 
fost de multe ori păzitoarea Marii Lavre. 


Odată, pe când turcii au intrat în Athos ca să caute greci refugiați aici după 
înfrângerea Eteriei din 1821, un musulman a tras câteva gloanţe în icoana Maicii 
Domnului, iar al treilea a ricoşat în necredincios omorându-l. Văzând întâmplarea, 
ceilalți au lăsat mănăstirea în pace. 


George Crasnean 


Notă: Imaginile aparțin autorului, căruia-i mulțumim. 

Pr. Silviu Cluci - Icoana Maicii Domnului „Iconomissa” de la Marea Lavră 





Icoana Maicii Domnului „Iconomissa ” 


Icoana datează încă din vremea Sfântului Atanasie Athonitul, ctitorul mănăstirii, ea 
fiind legată de minunea izvorârii apei din stâncă. După porunca lăsată de Prea- 
Sfânta Născătoare de Dumnezeu în urma minunii, mănăstirea Marea Lavră nu are 
iconom şi nici administrator, ci doar ajutor de iconom. 


După ce se întâmplase minunea, lavrioţii au aşezat pe un tron o icoană a Sfintei 
Fecioare, cunoscută sub numele de „lconomissa”, sau „Iconoma”, ţinându-L. în 
braţe pe Pruncul ei Cel mai înainte de toţi vecii, iar în dreapta tronului se află o 
icoană a Sfântului Athanasie. 

Pe locul unde PreaSfânta Născătoare de Dumnezeu i s-a arătat Sfântului Athanasie 
Athonitul, a fost înălțată o bisericuţă. O copie fidelă a icoanei denumite „Icono- 
missa” se află înlăuntrul sfântului lăcaş, deasupra căreia arde o candelă nestinsă. 

»Economissa” (Chivernisitoarea casei), de la Mănăstirea Marea Lavră 

De viaţa ta cea în trup s-au 
minunat cetele îngereşti, 
cum, cu trupul, la luptele 

cele nevăzute ai ieşit, 
pururea mărite şi ai rănit 
cetele demonice. Pentru 
care, Sfinte Atanasie, 
Hristos ţi-a răsplătit cu 
bogate daruri. Drept aceea, 
părinte, roagă-te lui Hristos 
Dumnezeu să se mântuiască 
sufletele noastre. 










12 Iulie - Glasul 8 


Întru tine, părinte, cu osârdie 
s-a mântuit cel după chip; că 
luând crucea ai urmat lui 
Hristos; şi lucrând ai învăţat 
să nu se uite la trup, că 
este trecător; ci să poarte 
grijă de suflet, de lucrul cel 
nemuritor. Pentru aceasta 
şi cu îngerii împreună se 
bucură, Preacuvioase 
Părinte Mihail, duhul tău. 

